ועדת הכנסת, כנסת 18, פרוטוקול מספר 18, 2009-06-18 11:30

זאב אלקין: אנחנו פותחים את הדיון בחוק ההסדרים.

זאב אלקין: זאת ישיבה חשובה.

זאב אלקין: אני מקווה שכל אחד שהגיע לישיבה הזאת מתייחס אליה בכובד ראש.

זאב אלקין: אנחנו נצטרך לקבוע לגבי הסעיפים השונים מה מהסעיפים מתפצל.

זאב אלקין: אנחנו נקבל הסברים מדויקים מהייעוץ המשפטי.

זאב אלקין: אנחנו נצטרך לדון על הסעיפים השונים של החוק, לראות איפה נכון לדון בהם, באילו ועדות.

זאב אלקין: אני מקווה שהיום הזה, שהוא יום עם הרבה דינמיקה, עם הרבה ויכוחים, נוכל לסיים את המלאכה כדי שהוועדות השונות של הכנסת יוכלו לעשות את מלאכתן.

זאב אלקין: מכבדים אותנו כאן בנוכחותם יושב-ראש הכנסת, מנכ"ל משרד האוצר וממלא מקום ראש אגף תקציבים, ירום אריאב.

רוחמה אברהם-בלילא: מכיוון שזאת הפעם הראשונה שמונח בפנינו חוק הסדרים כזה פרוע, רציתי שתאפשר זכות דיבור לכל אחד מחברי הכנסת בכל אחד מהסעיפים שיש לגביהם המלצות.

רוחמה אברהם-בלילא: זה אחד הדיונים החשובים והמורכבים ביותר שנמצאים בפנינו כאן.

זאב אלקין: זאת כוונתי.

זאב אלקין: אני חושב שכל חברי הכנסת מודעים לכך שזה יהיה יום ארוך.

זאב אלקין: כל אחד יגבש את עמדתו.

זאב אלקין: אנחנו נצביע אחרי שנקיים כאן דיונים מפורטים.

זאב אלקין: אני אאפשר לחברי הכנסת לדבר בסעיפים הרלוונטיים.

זאב אלקין: הסוגיות שעומדות על סדר היום זה לפצל או לא לפצל, ולאיזו ועדה לשלוח.

זאב אלקין: אנחנו לא דנים בתוכן של הסעיף.

זאב אלקין: ועדת הכנסת תסיים היום את מלאכתה.

זאב אלקין: לא ניתן לכנסת לא להתחיל את הדיון בתחילת שבוע הבא.

זאב אלקין: אני מעביר את זכות הדיבור ליושב-ראש הכנסת.

ראובן ריבלין: תודה רבה ליושב-ראש ועדת הכנסת.

ראובן ריבלין: אני עמדתי בדיונים עם הממשלה, בעימותים עם הממשלה כאשר התברר לי התוכן של הצעת החוק הנלווית לחוק התקציב - הצעת חוק ההתייעלות הכלכלית.

ראובן ריבלין: פעמים רבות היינו במצב שלא ראינו עין בעין את הדברים.

ראובן ריבלין: באתי להציג בפניכם דברים שאני שלם איתם לחלוטין.

ראובן ריבלין: באתי להעיר מספר הערות ולמסור מסרים והודעות של ההסכמות אשר הגענו אליהן.

ראובן ריבלין: חלקן עבר בקריאה ראשונה.

ראובן ריבלין: כל ההסכמות שהתקבלו בין מנכ"ל משרד האוצר וביני אושרו על ידי שר האוצר ויקוימו ככתבן וכלשונן.

ראובן ריבלין: בשנת 1985 הייתה צרה גדולה לישראל כאשר היינו במצב של 400% אינפלציה.

ראובן ריבלין: אז המציאו שני חברי כנסת מהמעולים שבפרלמנטרים את חוק ההסדרים שעד אז לא היה קיים.

ראובן ריבלין: כבר באותה עת הגה אחד השרים, שהיה שר האנרגיה, את השימוש המיידי בחוק ההסדרים שבה לסייע לממשלה לקיים את התקציב.

ראובן ריבלין: הוא גם הגה את האפשרות להעביר רפורמה.

ראובן ריבלין: היה זה השר שחל שמרוב כישרונותיו ויכולותיו הבין את האפשרות להשתמש בחוק הסדרים כחרב, לא כמגן, לא כדבר שבא לסייע לתקציב אלא התקציב מסייע בידיו להעביר את החוק.

ראובן ריבלין: נוצרה תפישת עולם שהתקציב אינו התקציב עצמו אלא המשילות של הממשלה.

ראובן ריבלין: דברים אלה קנו חזקה והתגברו כאשר באו אלינו ראשי ממשלה אשר לא היו פרלמנטרים.

ראובן ריבלין: הם היו רמטכ"לים, כמו רבין, כמו אהוד ברק.

ראובן ריבלין: דווקא ראשי הממשלה שיצאו מהפרלמנט היו יותר ערים לעובדה שאי אפשר לעשות שימוש בהליכי הכנסת ולבטלם על ידי כך שפעם בשנה תבוא הממשלה, תציג חוקים שהיא רוצה להעביר.

ראובן ריבלין: יותר ויותר חברי כנסת יזמו העברת חוקים פרטיים אשר ברובם התקבלו כי היה מפגש רצונות בין חברים מהקואליציה לאופוזיציה.

ראובן ריבלין: מפגש רצונות זה היה על בסיס צרכים.

ראובן ריבלין: הממשלה טענה שכל חבר כנסת רואה את הצורך והיא לא מתעלמת מהצורך שהחוק מתייחס אליו.

ראובן ריבלין: רובם של החוקים האלה כוונו ובאו לסייע בידי מסכנים.

ראובן ריבלין: בסופו של דבר חוק כזה הגיע לבית המשפט העליון.

ראובן ריבלין: בית המשפט העליון חייב את המשלה לקיימו.

ראובן ריבלין: שאלה הממשלה את בית המשפט העליון מאיזה תקציב הוא מבקש שיורידו כדי לקיים חוק זה.

ראובן ריבלין: מצאה הממשלה דרך לבוא ולהתמודד עם יוזמת החקיקה הברוכה של חברי הכנסת.

ראובן ריבלין: במקום שתעמיד את הקואליציה ותרגיל את חברי הכנסת לבוא בכל ימות השבוע ולהצביע כל פעם על החוק, באו חברי הכנסת בכל התקופות להצבעות פעמים רבות אפילו בלי שידעו על מה ולמה הם מצביעים.

ראובן ריבלין: מעיד אני עלי שמספר חברי אופוזיציה בקדנציה הקודמת לא הסכימו לכל הצעה שהביאו חברנו מהמפלגה, מהטעם שידעו שהתקציב לא יוכל להתבצע.

ראובן ריבלין: בא אלי פעמים רבות - למרות שיחסינו לא תקינים - אחד מחברי הכנסת הצעירים והמוכשרים והיה מבקש לשאול אותי ואת חיים אורון מה עמדתנו לגבי חוק כזה או אחר.

ראובן ריבלין: אמרנו לו שאפילו אם יבקשו מאיתנו להצביע בעדו, אנחנו נצביע נגדו כי הוא לא עולה בקנה אחד עם מסגרת התקציב שהממשלה הציבה בפנינו ושאנחנו יודעים שאנחנו ניצור אי איזון נוראי ומאומה בכל המערכת השלטונית בישראל.

ראובן ריבלין: זה לתשומת לב חברי הכנסת החדשים.

ראובן ריבלין: מדובר פה בתקציב דו-שנתי, שחלקו הוא חוק ההסדרים שהוגש על ידי הממשלה הקודמת.

ראובן ריבלין: צריך להביע את דעתנו מה היה יחסנו לגבי אותו חוק תקציבים שהוגש ושכלל מחצית מהספר הזה.

ראובן ריבלין: כמובן שיש נושאים נוספים.

ראובן ריבלין: אני פעלתי בתום לב בשם הכנסת על מנת לצמצם פערים, על-מנת לצמצם נזקים ולהוציא מספר התקציב כל דבר שהוא בעליל לא יכול להיות חלק מספר נלווה לתקציב, למרות שמבחינת הממשלה הוא אחד הדברים החשובים ביותר להתמודדותה עם המערכת.

ראובן ריבלין: לשמחתי הרבה הגענו לכמה הסכמות.

ראובן ריבלין: הסכמה ראשונה היא הסכמה של כולנו שאנחנו נמצאים בעת משבר גדולה אשר כמוה לא הייתה בישראל ולא הייתה בעולם מאז 1929.

ראובן ריבלין: לא צריך להבהיל ולא צריך באמירה זאת כדי להקל ראש בעבודת הכנסת ובהפיכתה לפלסטר.

ראובן ריבלין: ההתמודדות במשק באה מתוך הבנה שהביאה לעסקת חבילה.

ראובן ריבלין: ביקשתי לדבר עם יושב-ראש ההסתדרות ולוודא אצלו שהוא מסכים לכל אותן בקשות שעומדות על סדר היום.

ראובן ריבלין: התברר לי – אני אומר את זה בשמו וקיבלתי רשות לכך - שהוא עומד מאחורי ספר התקציבים.

ראובן ריבלין: הוא לא אומר לכנסת איך לפעול ברמה הציבורית, כי בעניין הציבורי הוא לא יכול להחליט בשבילה.

ראובן ריבלין: אנחנו לא צריכים קבלות לגבי עמדתנו למען מדינת ישראל ולמען כנסת ישראל.

ראובן ריבלין: נושא העסקה הוא דבר שמהווה מקשה אחת, ולכן הינו צריכים להעביר את החוקים אתמול ושלשום.

ראובן ריבלין: זה דבר שצריך להאיר ולכוון אותנו, שכן כוונתנו בסופו של דבר זה להביא את המדינה שלנו למצב שבו היא תוכל להתגבר על המשבר.

ראובן ריבלין: יש סעיפים שהם בעלי זיקה ישירה לתקציב.

ראובן ריבלין: בימים כתיקונם יש שאלה גדולה אם הם צריכים להיות בתקציב.

ראובן ריבלין: נושא הפירות והירקות והמע"מ זאת שאלה ציבורית.

ראובן ריבלין: זה מס רגרסיבי לעומת מס פרוגרסיבי.

ראובן ריבלין: מדובר פה במיליארד 700 מיליון לממעיטים בחישוב.

ראובן ריבלין: אני לא יכול לעמוד כמייצג הכנסת מול הצורך להביא אלטרנטיבה תקציבית כאשר הממשלה אומרת שזה מקור תקציבי שבלעדיו אנחנו לא נוכל לקיים את התקציב.

ראובן ריבלין: דברים כאלה שבימים כתיקונם לא היו מעלים בכנסת, נכללים באותה מסגרת שהיא בזיקה ישירה לתקציב.

ראובן ריבלין: יש בפנינו חוות דעת משפטית שאני בטוח במיומנותה ובחיוניותה.

ראובן ריבלין: היועץ המשפטי לממשלה אישר מספר חוקים ברמה המשפטית, ברמה החוקתית.

ראובן ריבלין: הממשלה מבחינתה יכולה לבוא ולבקש את הסכמת הגוף המחוקק.

ראובן ריבלין: כמובן שבנושא של הציבוריות וברמה של קבלת החלטות זה דבר שנתון לפתחה של הכנסת.

ראובן ריבלין: אני מפנה זאת לתשומת ליבכם.

ראובן ריבלין: חוות דעת משפטית היא חוות דעת חשובה, היא יכולה להנחות, אבל היא לא חוות דעת שמחייבת אותנו.

ראובן ריבלין: אנחנו באים לחוקק פה חוק.

ראובן ריבלין: כל ייעוץ משפטי יכול להנחות אותנו, אבל הוא לא מחייב אותנו כשאנחנו רואים את סך כל השיקולים.

ראובן ריבלין: כחבר כנסת, כיושב-ראש הכנסת וכאדם שמצוי בפרלמנט מאז 1988 כמו חברים רבים כאן, אני רוצה לומר לכם שהרפורמה במינהל מקרקעי ישראל תופרד עוד כמה רגעים.

רוחמה אברהם-בלילא: היא תלך לתהליך של חקיקה רגילה?

ראובן ריבלין: תלך לתהליך של חקיקה רגילה.

רוחמה אברהם-בלילא: בלי הצמדה לחוק ההסדרים.

ראובן ריבלין: לוח הזמנים מרגע זה הוא עניינה של כל ועדה ושל כל יושב-ראש ועדה.

ראובן ריבלין: הממשלה תוכל לבוא ולומר שאם החוק הזה לא יעבור עד מחרתיים היא תמשוך את חוק ההסדרים.

ראובן ריבלין: זה לא בידיי.

ראובן ריבלין: אני לכם בכנסת אומר שחוק הרפורמה יופרד ויחוקק כחוק רגיל.

ראובן ריבלין: לא יצביעו עליו במסגרת חוק ההסדרים.

ראובן ריבלין: הרפורמה בתחום הטלוויזיה, שזה פרקים י"ב ו-י"ג, לא תיכלל בחוק ההסדרים ותופרד הפרדה מוחלטת.

ראובן ריבלין: הגברת התחרות בין קופות חולים, שזה פרק י' סעיף 35, תוצא ותופרד מחוק ההסדרים.

ראובן ריבלין: הרפורמה בתחום הספורט עוברת לוועדת החינוך.

ראובן ריבלין: אם ועדת החינוך תצליח להביאה בקריאה נפרדת מחוק ההסדרים לפני שחוק ההסדרים יתקבל זה יהיה מבורך.

ראובן ריבלין: אני לא מתערב אצל כל אחד ואחד מראשי הוועדות מתי.

ראובן ריבלין: לא יוצבעו החוקים שהקראתי עד רגע זה ועוד חוקים נוספים במסגרת חוק התקציב.

עתניאל שנלר: השאלה אם יש הסכמות מאחורי הקלעים לתאריך מסוים.

עתניאל שנלר: יכול להיות שהרפורמה במינהל מקרקעי ישראל תעבור לוועדת הכלכלה.

עתניאל שנלר: אי אפשר ב-3 ימים לסיים את זה.

ראובן ריבלין: חבר הכנסת שנלר, מה שהממשלה רוצה בחוק ההסדרים זה לא את הזמן.

ראובן ריבלין: מה שהממשלה רוצה בחוק ההסדרים זה לחייב את חברי הכנסת להצביע גם בדברים שהם לא מסכימים בהם.

ראובן ריבלין: כאן יש איום שאם לא תעביר את חוק ההסדרים אתה הולך לבחירות.

ראובן ריבלין: זה דבר משמעותי ביותר.

ראובן ריבלין: יש גם כאלה באופוזיציה שלא רוצים ללכת לבחירות.

ראובן ריבלין: את שירותי הדת היהודיים, שזה פרק כ"א, מביאים בצורה נפרדת.

ראובן ריבלין: היו לנו דיונים בוועדת הכספים.

ראובן ריבלין: יש נושאים של ביטול חקיקה.

ראובן ריבלין: ההסכם שהושג הוא לגבי ביטול החקיקה של הצבת מכשירי החייאה.

ראובן ריבלין: את תיקון חוק הפלת"ד וצער בעלי חיים העברנו לוועדת הכנסת על מנת שהיא תדון.

ראובן ריבלין: אין התחייבות.

ראובן ריבלין: את הנושא של מס על שחקנים זרים בספורט אנחנו מעבירים לוועדת העבודה והרווחה.

ראובן ריבלין: על סעיפים שנוגעים להסדרים בהליך פלילי, כמו למשל ביטול חובת תיעוד חזותי, רפורמה בדרכי הגבייה, הקניית סמכות לרשם החברות כלפי חברות המפרות את החוק, סמכות מינהל בתי משפט לנייד תיקים ממחוז למחוז, ועדת החוקה תיתן את דעתה.

ראובן ריבלין: אין בינם ובין התקציב דברים רבים.

דוד רותם: אני הבטחתי לנסות לסיים את הנושאים.

דוד רותם: אם הם לא ייגמרו הם יפוצלו.

ראובן ריבלין: תשימו לב לשינוים בזכויות הדייר בדיור הציבורי והסדרת מבנה תאגידים בקופות חולים.

ראובן ריבלין: בנושאים האלה הסכמתי עם הממשלה שאנחנו לא מתערבים.

ראובן ריבלין: אני מודה ליושב-ראש ועדת הכנסת על כך שאיפשר לי להביא את דבריי.

ראובן ריבלין: כנציגכם אני יודע גם יודע שהנושאים האלה עדיין משאירים בידנו חוק הסדרים שמהווה חוק עוקף כנסת.

ראובן ריבלין: שמעתי מחברים רבים באוצר על כך שהם מאמינים שחוק ההסדרים מיצה את עצמו, אינו יעיל יותר ולא ראוי שנעשה בו שימוש, אבל רק מהפעם הבאה.

ראובן ריבלין: את זה אני שומע מ1988 יחד עם חברי, חבר הכנסת אורון.

ראובן ריבלין: אני לא מציע לסמוך על עמדה ברורה זו של האוצר.

ראובן ריבלין: הכנסת תצטרך לתת את דעתה בצורה חוקתית וחד משמעית לגבי נושא חוק ההסדרים.

רוחמה אברהם-בלילא: אני באופן אישי מאוד מעריכה את כל ההישגים שהבאת ואת כל ההורדות מחוק ההסדרים.

רוחמה אברהם-בלילא: לחלק מהסעיפים שאמרת יש זיקה ישירה לתקציבי 2009 ו2010.

רוחמה אברהם-בלילא: לא הצלחתי לעקוב אחר כל ההישגים האלה לגבי כל הסעיפים.

רוחמה אברהם-בלילא: לגבי כמה מהסעיפים עצמם אשר הצלחתם להוציא מחוק ההסדרים יש זיקה ישירה לתקציב.

רוחמה אברהם-בלילא: אנחנו מדברים על עוגה תקציבית שגם אם מורידים את הסעיפים שיש להם זיקה ישירה לתקציב יידרש להצביע על מקור תקציבי אחר.

רוחמה אברהם-בלילא: האם יש את התשובות לדברים האלה?

ראובן ריבלין: כאשר שאלתי את השאלה שגברתי שואלת קיבלתי תשובה חד-משמעית מהאוצר שזה התקציב שהוא מוציא.

ראובן ריבלין: אני בתפקידי כיושב-ראש הכנסת יחד עם החברים שלי מחויב כלפי הציבור והמדינה להתמודד עם בעיות המשק כפי שגם ביקש מאיתנו שר האוצר הקודם.

ראובן ריבלין: אני שמח מאוד שהאוצר , למרות שהוא היה יכול להשיג את ההישג שהוא השיג אתמול, הסכים שנפצל את העניינים האלה.

ראובן ריבלין: הבנתי שיש איזה שהוא רגע שבו אנחנו צריכים להבין שתפקידה של הממשלה להוביל אותנו לחוף מבטחים.

יואל חסון: תפקידה של הממשלה הוא גם לשמור על הכנסת, לא לזלזל בכנסת.

ראובן ריבלין: אין על זה ויכוח.

יואל חסון: אנחנו לא חותמת הגומי של הממשלה.

יואל חסון: אנחנו לא עובדים אצל האוצר.

ראובן ריבלין: כך אני מקווה שימשיך להיות.

ראובן ריבלין: מעולם לא הסכמתי להיות חותמת גומי.

ראובן ריבלין: גם כאשר חתמתי בעל כורחי עשיתי זאת מתוך ידיעה ולא כחותמת גומי.

ירום אריאב: אני רוצה בראשית הדברים להודות ולהביע הערכה לתהליך שעברנו עם יושב-ראש הכנסת, עם מזכיר הכנסת שנמצא פה ועם כל האנשים שהיו שותפים לתהליך ההידברות שהיה לפני ושהוכיח שלא מוכרחים לגשת בגישה לאומתית, אפשר להגיע להבנות.

ירום אריאב: היה פה תהליך שאפשר ללמוד ממנו לשנים הבאות.

ירום אריאב: גם המתנגדים של חוק ההתייעלות הכלכלית - המכונה גם חוק ההסדרים - אומרים שאם צריך את החוק הזה זה רק לעיתות חירום.

ירום אריאב: מה בעצם התקופה הנוכחית אם לא עת חירום?

דליה איציק: 20 שנה אתם אומרים את זה.

נחמן שי: מדינת ישראל נמצאת מ1948 במצב חירום.

נחמן שי: אי אפשר לצעוק את זה כל הזמן.

נחמן שי: אי אפשר לצעוק "זאב" כל הזמן.

ירום אריאב: הזאב פה.

ירום אריאב: החוק במתכונתו מיועד לענות ולהוות פלטפורמה לתכנית כלכלית שמנסה להתמודד עם המצב.

ירום אריאב: אנחנו נמצאים בתקופה לא רגילה.

ירום אריאב: מעבר לזה שאנחנו בתקופה לא רגילה, יש את העניין של לא להסתכל בקנקן אלא במה שיש בו.

ירום אריאב: זה מאוד מתאים למה שאנחנו רואים פה.

ירום אריאב: כולם מנפנפים בעובי, בהיקף, בכריכה.

ירום אריאב: צריך לדון במה מדובר.

ירום אריאב: החוק שמובא פה לפניכם בא לגבות את התכנית הכלכלית.

ירום אריאב: החוק הזה גם כולל בתוכו את ההחלטות שהיו בממשלה הקודמת.

ירום אריאב: מחצית ממה שכתוב פה פוצל והולך להיות נדון בתהליך חקיקה רגיל.

ירום אריאב: יש מספר סיבות למה החוק הזה כולל יותר מאשר בשנים האחרות.

ירום אריאב: יש בו מרכיבים של התכנית הכלכלית שאמורים להכין אותנו לצמיחה עתידית כאשר תהיה.

ירום אריאב: חשוב מאוד בתכנית הכלכלית להכניס מרכיבים של רפורמות מבניות שהן חלק מהחוק.

ירום אריאב: יש מרכיבים שהם כתוצאה מאותו שולחן עגול ומאותן הסכמות שהיו בין ההסתדרות למעסיקים.

ירום אריאב: יש מספר ניכר של חוקים ומרכיבים בחוק הזה שאותם אנחנו מבקשים להביא בפניכם.

ירום אריאב: אנחנו לא בשעה רגילה, לכן אני מבקש מכולם לגלות אחריות, לדון לגופם של דברים ולאשר את מה שמובא בפניכם.

יואל חסון: אדוני המנכ"ל, כמה מתוך כל התקציב הזה הוא לטובת הסכמים קואליציוניים, לטובת משרדי ממשלה שלא עושים שום דבר, לטובת סגני שרים?

יואל חסון: תסביר את העניין הזה.

נסים זאב: אין פה שקל אחד שהולך לאיבוד.

שלמה מולה: אנחנו קיבלנו רשימה וגם המלצה מסודרת של הלשכה המשפטית.

שלמה מולה: רצינו לשבח את הלשכה המשפטית, למרות שיושב-ראש הכנסת אמר שזה בגדר המלצה בלבד.

שלמה מולה: אני עברתי על הטבלה הזאת וראיתי ש20%,30% מהדברים ממליצים להשאיר בחוק ההסדרים ואת השאר לפצל.

שלמה מולה: אתם באים בצורה דורסנית.

שלמה מולה: מה היה תפקידם של הלשכות המשפטיות בכל משרד ומשרד כשהבאתם את חוק ההסדרים?

רוחמה אברהם-בלילא: האם היועץ המשפטי לממשלה נתן את אישורו לחוק ההסדרים הנוכחי?

ראובן ריבלין: מבחינה משפטית הוא אישר את הדברים.

חיים אורון: אני לא רק קראתי את העטיפה, קראתי גם את החוק.

חיים אורון: סימנתי 50 סעיפים ששייכים לתקציב.

חיים אורון: יכול להיות שאני טועה וישנם 55 סעיפים, 60 סעיפים או 100 סעיפים.

חיים אורון: האם אתם מוכנים לקבל את העיקרון שנושא ששייך לתקציב יידון עכשיו ונושא שלא שייך לתקציב יידון בפעם אחרת?

חיים אורון: מתוך 268 מצאתי 50 כאלה.

חיים אורון: אני חושב שאני יודע על מה אני מדבר.

חיים אורון: אם אתם מקבלים את העיקרון הזה, נקיים את הדיון.

חיים אורון: אם אתם רוצים עיקרון אחר, תגידו מה הוא העיקרון שאתם רוצים.

חיים אורון: האם חוקים שהופיעו בכנסת לפני 4,5 שנים לא במצב חירום ומופעים עכשיו בכותרת של חירום היו אז בלוף או שעכשיו הם בלוף?

חיים אורון: אתם משתמשים בחירום לשווא.

חיים אורון: תציעו איזה שהוא מדד לאיש ציבור, לחבר כנסת שרוצה לפעול אתכם ויש לו מגבלה של 18 ימי דיון עם 18 שעות כל יום.

חיים אורון: המחשב הקטן שלי הראה שזה 4 דקות לסעיף.

חיים אורון: אני לא זיהיתי אחרי שקראתי את כל הכותרות את העיקרון שאתם מבקשים מאתנו לפעול על פיו.

דוד רותם: כמה מהספר היה קיים בממשלה הקודמת והעתקתם אותו לחוק הזה?

רוחמה אברהם-בלילא: ב2009 היו 140 עמודים עם 69 סעיפים.

רוחמה אברהם-בלילא: בחוק הנוכחי זה 370 עם 268 סעיפים.

חיים אורון: אני לא בודק את זה במשקל או בכמות.

דוד רותם: כמה מהדברים האלה היו בחוק שהוכן על ידי הממשלה הקודמת?

דוד רותם: בממשלה הקודמת חברי קדימה שכנעו אותי למה אני צריך לתמוך בחוק הזה.

דוד רותם: אני השתכנעתי מהם, אבל הם שינו את דעתם.

רחל אדטו: כיצד מסתדר הנושא של סמכות לאחות לרשום מרשמים עם שעת חירום?

רחל אדטו: זה תפקידה של ההסתדרות הרפואית.

רחל אדטו: איך דבר כזה נכנס?

רחל אדטו: זה מבחינתי מראה את רוח הדברים כאן.

רחל אדטו: משרד האוצר לא יכול להיות מעורב בדבר כזה.

רחל אדטו: בוודאי שאסור להצביע על זה.

רחל אדטו: מאיפה נובע דבר כזה?

רוחמה אברהם-בלילא: אני אשמח אם תענה על העלות התקציבית המשוערת.

ירום אריאב: אני מציע שלא נסתכל על מספר העמודים אף על פי שמחצית פוצל.

ירום אריאב: 40%,45% ממה שנמצא פה היה בחוק הקודם והיה לפני שנתיים.

ירום אריאב: מדובר בפיצול מוקדם שעשה היועץ המשפטי.

ירום אריאב: אנחנו שמים בחוק הזה כל דבר שיש לו נגיעה תקציבית.

ירום אריאב: לפעמים הנגיעה התקציבית לא מובנת מאליה.

ירום אריאב: תקציב המדינה פותח גירעון עצום של 6% ב2009 ו5.5% ב2010.

ירום אריאב: זה גירעון מבהיל.

ירום אריאב: זה גרעון שיש בעיה לממן אותו.

ירום אריאב: זה גרעון ללא תקדים.

ירום אריאב: במונחים מספריים זה גרעון של מעל 80 מיליארד שקל.

ירום אריאב: אנחנו צריכים להבין את גודל הגירעון בשביל לראות עד כמה אין לנו דרגות חופש.

ירום אריאב: בתקציב אין שומנים.

ירום אריאב: אין לנו את הלוקסוס לבוא ולהגיד שסעיפים שיש להם נגיעה תקציבית לא נאשר או נדחה, כי נצטרך למצוא לזה מקור אחר בשביל לא להגדיל את הגירעון מעבר לממדים המבהילים שהוא נמצא בהם.

ירום אריאב: אני מבקש מכם לגלות אחריות בנקודה הזאת.

ירום אריאב: הקריטריון הוא קודם כל לגבי מה שיש לו נגיעה לתקציב.

ירום אריאב: לסעיפים יש נגיעה לתכנית הכלכלית שבמהותה ממתנת את המיתון, מרככת את המכה שנוחתת עלינו מהמשבר העולמי ומכינה את המשק לצמיחה עתידית.

ירום אריאב: יש פה רפורמות יותר גדולות, יש פה רפורמות יותר קטנות, אבל במהותן הרפורמות האלו מכינות את המשק לצמיחה עתידית בכך שהן הופכות אותו ליותר יעיל, ליותר תחרותי, ליותר פתוח.

ירום אריאב: הן כמובן מתמודדות עם הבעיות שיש היום במשק הישראלי בתחום ההכנה לצמיחה ובתחום של סגירת פערים.

ירום אריאב: אלו המטרות של הממשלה.

ירום אריאב: חלק ניכר ילך בחקיקה רגילה לא בגלל שזה פחות חשוב, אלא מתוך זה שרוצים להתמקד בחוק ההסדרים בדברים שיש להם נגיעה ישירה לתקציב או למרכיבים מסוימים בתכנית הכלכלית שמכינים את המשק לצמיחה.

רוחמה אברהם-בלילא: בלי התיחום של ה17 ביולי?

ירום אריאב: כל הנושאים האלה עברו ייעוץ משפטי במשרד האוצר ואצל היועץ המשפטי לממשלה.

ירום אריאב: גם הדברים שפוצלו עברו את מבחן הכשרות של הייעוץ המשפטי.

ירום אריאב: הדברים שנשארו בחוק הם כל הדברים שיש להם משמעות תקציבית ישירה.

ירום אריאב: לדברים שפוצלו מהחוק יש יותר משמעות מבחינת רפורמות מבניות והכנת המשק לצמיחה עתידית.

ירום אריאב: היו מרכיבים בהסכם הקואליציוני שכובדו על ידנו.

ירום אריאב: הם ברובם נושאים חברתיים, כמו הגדלת קצבאות הילדים, הגדלת קצבאות זקנה ודברים שנוגעים לעסקת החבילה.

יואל חסון: כמה כסף זה עלה?

ירום אריאב: מדובר במעל ל-2 מיליארד שקלים.

ירום אריאב: הנושאים האלה באים לבידי ביטוי בתקציב למטרות שונות.

רוחמה אברהם-בלילא: ראה תשלומים סקטוריאליים.

יואל חסון: קיבלנו הוכחה לכך שנתניהו קנה את שלטונו בכסף.

יצחק כהן: אתם הייתם נותנים את אותו סכום לקצבאות הילדים.

נורית אלשטיין: נמתחה ביקורת חריפה על חוק ההסדרים בעיקר נוכח העובדה שההיקפים הרבים והזמן הקצר לא מאפשרים דיון רציני בחוק, קרי זכות ההשתתפות של חבר הכנסת כשליח ציבור לעשות את מלאכתו נאמנה ולבחון האם הוא באמת יכול לומר לעצמו שעל כל נושא ונושא כפי שעולה כך הוא היה רוצה להצביע.

נורית אלשטיין: זה בלי שום קשר לשאלה אם הוא חבר באופוזיציה או בקואליציה.

נורית אלשטיין: זאת לא השאלה הרלוונטית.

נורית אלשטיין: השאלה היא אם כאשר חבר הכנסת בא לתת לעצמו דין וחשבון כך הוא היה רוצה לראות את עצמו מצביע על הסעיפים השונים.

נורית אלשטיין: זאת השאלה שהוא צריך לשאול את עצמו.

נורית אלשטיין: זאת הביקורת העיקרית שנמתחה על החוק.

נורית אלשטיין: כשהאוצר הניח את ההצעה בפני הכנסת הוא אמר שרבים מהנושאים שמונחים כאן אינם קשורים בתקציב אלא הם להשגת המטרה הכלכלית, שכן אנחנו נמצאים במשבר כלכלי עולמי שגם ישראל מושפעת ממנו.

נורית אלשטיין: הכריכה של חוק ההסדרים בחוק התקציב היא להשגת יעדי התקציב, כי סעיף 36 לחוק יסוד הכנסת פורס רשת ביטחון על התקציב בלבד, לא על השגת מטרה אחרת.

נורית אלשטיין: האם זה בכלל לגיטימי להכניס את זה במסגרת חוק ההסדרים?

נורית אלשטיין: האם התקיים דיון כזה?

נורית אלשטיין: שמעתי את היועץ המשפטי לממשלה.

נורית אלשטיין: היועץ המשפטי לממשלה לא אמר שאת זה הוא אישר, היועץ המשפטי לממשלה אמר שהוא דאג אך ורק שהחלטות מינהליות לא תתקבלנה בפגמים.

נורית אלשטיין: הוא לא אמר שהוא אישר את החוברת הכחולה.

דליה איציק: אדוני המנכ"ל, יש לי הרבה כבוד אליך.

דליה איציק: אתה היית המנכ"ל גם בשנה שעברה.

דליה איציק: אתם הבטחתם לי בהיותי יושבת ראש הכנסת שחוק ההסדרים לא יהיה יותר.

דליה איציק: כך אמרתם לי.

דליה איציק: אחרי שהורדתי לכם מ-169 עמודים ל-23 סעיפים אמרתם לי שזאת הפעם האחרונה שיבוא חוק ההסדרים.

דליה איציק: אמרתם לי במפורש שאת אותם דברים שהוצאתם מחוק ההסדרים תביאו במשך הזמן לכנסת.

דליה איציק: פעם אחת לא באתם אלי ואמרתם לי שאתם רוצים שוועדות הכנסת ידונו בנושאים.

דליה איציק: אתם מצאתם פלטפורמה עוקפת כנסת.

דליה איציק: אתם חושבים שבדרך הזאת תעבירו.

דליה איציק: האם אני צודקת בהיותי אומרת לך, אדוני המנכ"ל, שהבטחתם שכך יהיה, בהיותי אומרת לך שבמשך שנה מאז חוק ההסדרים הקודם לא באתם פעם אחת לבקש את אותם דברים שביקשתם בחוק ההסדרים?

דליה איציק: הידיים שלכם אינן נקיות.

דליה איציק: שר האוצר אמר הבוקר שהמשק לקראת צמיחה.

דליה איציק: אני מאמינה לראש הממשלה כי הוא מבין בכלכלה.

דליה איציק: איך זה מתיישב עם מצב חירום שאין בינו ובין התקציב שום דבר?

דליה איציק: אני יודעת שפקיד בכיר מאוד לפני שבועיים או שלושה שבועות התפטר.

דליה איציק: איך קורה שפקיד בכיר מאוד, איש ישר כפיים התפטר כי הוא הבין שמבזבזים את הכסף ביד אחד בקלות בלתי נסבלת, ואתה איש ישר בא ומספר לנו סיפורים על העובדה שמבזבזים פה כספים בצורה בלתי נסבלת אחרת?

דליה איציק: זה איננו מסתדר עם מצב חירום.

ירום אריאב: אני נמצא פה בפן המקצועי.

ירום אריאב: אני לא רוצה להיכנס לניגוח פוליטי.

ירום אריאב: עושה רושם שלא חלחלה העובדה שאנחנו נמצאים במשבר חמור ביותר.

ירום אריאב: זה נכון שאם נעשה את הדברים הנכונים, אם נגלה אחריות, אם נשמור על גירעון כפי שאנחנו שומרים ונאשר את אותן רפורמות שמצויות פה, אז יש סיכוי טוב שהמשק הישראלי יוכל לעמוד במשבר הזה ולקראת סוף השנה הזאת נתחיל לראות יציאה מהמשבר הזה.

ירום אריאב: זה תלוי לא בנו אלא גם בעולם.

ירום אריאב: אי אפשר לבוא ולהגיד שעכשיו הכל נראה טוב.

נחמן שי: יש פה כפל לשון.

נחמן שי: כולנו מבינים את זה.

ירום אריאב: לשאלה של איך מתיישב הנושא שמובא פה עם התקציב.

ירום אריאב: תקציב זה הביטוי לתכנית העבודה של הממשלה.

ירום אריאב: אנחנו מדברים על תכנית עבודה לשנה וחצי מהיום.

ירום אריאב: בתכנית העבודה של הממשלה יש דברים חשובים שהם חלק בלתי נפרד מאותה תכנית.

ירום אריאב: להוציא את זה אומר להוציא את הלו"ז מאותה תכנית עבודה.

ירום אריאב: זה בעצם לבוא ולהגיד שאנחנו משאירים רק את ההיבטים הכספיים.

ירום אריאב: אם תהיה מערכת שלא עובדת, שלא מתפקדת ולא יוזמת שינויים, אז לא נצא מהמשבר וגם לא נערך לעתיד.

ראובן ריבלין: ראיתי חובה לעצמי, בעקבות הערתה של היועצת המשפטית של הכנסת שהיא לא יועצת משפטית של יושב-ראש הכנסת אלא של כל אחד מכם לחוד ושל כולנו יחד, לומר שדיברתי עם היועץ המשפטי לממשלה ושאלתי אותו אם החוברת היא על דעתו.

ראובן ריבלין: הוא אמר לי בצורה חד-משמעית שהוא מאשר את כל הצעת החוק הזאת.

ראובן ריבלין: הוא אמר שהוא מאשר כל חוק וחוק לממשלה להגיש.

ראובן ריבלין: מבחינת הממשלה אין בעיה.

ראובן ריבלין: לגבי סדר הדיון בכנסת זה עניינה של הכנסת ועניינו של יושב-ראש הכנסת.

חיים אורון: היועץ המשפטי שלי, שהוא בדמותה של נורית אלשטיין, כותב ש50% מהחוק לא שייך לתקציב.

ראובן ריבלין: אני לא התייחסתי לאמירה של היועצת המשפטית.

ראובן ריבלין: חוות דעתה של היועצת המשפטית מופנית לכל אחד ואחד מאיתנו.

ראובן ריבלין: התייחסתי להערה אחת של היועצת המשפטית אשר ממנה משתמע כאילו היועץ המשפטי לממשלה לא אישר את החוברת הזאת.

ראובן ריבלין: הואיל וחששתי כמוה שאכן הדבר כך, התקשרתי ליועץ המשפטי והוא אמר לי שהוא אישר את כל החוק מבחינת הממשלה.

ראובן ריבלין: אשר לצורה, לדרך הדיון, לראייה הציבורית ולהחלטות הפוליטיות, הכל נתון לשיקולה של הכנסת ולשיקולו של יושב-ראש הכנסת כאשר הוא מניח את זה על שולחן הכנסת.

ראובן ריבלין: בהזהירי את עצמי שאני עושה פה דבר שהוא מאוד לא ציבורי אבל הוא מחויב המציאות כלפי המדינה, ובידיעה שאת החוק הזה צריך להעביר תוך חודש ימים או להחליט שלא מעבירים אותו והולכים לבחירות, חשבתי שצריך לצאת לדרך.

ראובן ריבלין: הכל מוטל לפניכם.

ראובן ריבלין: יש לכם את חוות הדעת של היועצת המשפטית.

ראובן ריבלין: תשקלו כל אחד לפי מצפונו.

ראובן ריבלין: אל תעשו דבר שבית המשפט הציע לכם ותלכו בניגוד לו.

ראובן ריבלין: אל תעשו דבר מבלי שאתם שלמים איתו.

ראובן ריבלין: אני מאוד מודה לכם.

נורית אלשטיין: אנחנו לא חלוקים.

נורית אלשטיין: היועץ המשפטי לממשלה אישר נייר, הוא לא אישר את ההליך כאן.

נורית אלשטיין: הוא לא אישר להגיש את זה כחוק אחד.

ירום אריאב: היקף הבריאות הוא היקף משמעותי, לכן גם לצעדים שנכללים שמשמעותם התייעלות במערכת הבריאות יש מקום.

ירום אריאב: זה משפר את כלכלת הבריאות ואת כלכלת המשק.

ירום אריאב: לגבי השאלה של חברת הכנסת איציק.

ירום אריאב: הדברים שפוצלו מהחוק ועברו לוועדות לא התקדמו בקצב הרצוי.

דליה איציק: אתם לא ניסיתם.

דליה איציק: לי אל תגיד את זה.

דליה איציק: אני הייתי יושבת-ראש הכנסת.

דליה איציק: אדוני המנכ"ל, יש לי הרבה כבוד אליך, אני יודעת שאתה עומד לעזוב, אני מאחלת לך המון הצלחה בחייך, אתה גם איש מקסים באופן אישי, אבל לי אל תגיד את זה.

דליה איציק: לא באתם אפילו פעם אחת, כי אתם מזלזלים בכנסת, כי אתם רוצים להחליף את חברי הכנסת, כי אתם מייתרים את הכנסת.

דליה איציק: חברי הקואליציה מהנהנים בראשם כי הם יודעים את האמת.

נורית אלשטיין: היועץ המשפטי לממשלה לא התייחס, לא נשאל, ממילא גם לא אמר שהוא מאשר להגיש את החוק מקשה אחת.

נורית אלשטיין: הוא לא התייחס להליכים בכנסת.

נורית אלשטיין: הוא התייחס אך ורק לנושאים הקשורים בממשלה.

נורית אלשטיין: כל מה שקשור בהליכים בכנסת אלה נושאים שעולים בכנסת.

נורית אלשטיין: הממשלה הניחה על שולחן הכנסת שורה שלמה של נושאים.

חיים אורון: חוק אחד שקוראים לו חוק ההתייעלות הכלכלית.

חיים אורון: מבחינתנו הוא חוק אחד.

חיים אורון: אם את יודעת שמשרד המשפטים או היועץ המשפטי לא אישר את הנחת החוק כחוק אחד.

חיים אורון: .

נורית אלשטיין: הוא לא נתן את דעתו אם זה אחד, שניים ,שלושה, ארבעה.

יואל בריס: ההתייחסות של היועצת המשפטית של הכנסת לשאלה של מה היא הוראה תקציבית מאוד מצמצמת.

יואל בריס: סעיף שמגדיל תקציב לא נחשב תקציבי.

יואל בריס: צריך לזכור שחוק ההתייעלות הכלכלית מגיע יחד עם חוק התקציב כדי שהסעיפים בתקציב ישקפו את המצב המשפטי.

יואל בריס: אם יש הוראות שמדברות על הגדלת קצבאות ילדים, אז בוודאי שזה תקציבי.

יואל בריס: במובן הזה גם שאלות של הגדלת תקציב, גם שאלות של מדיניות מסים שקשורות בצד ההכנסות של התקציב וגם שאלות שנוגעות להסטה פנימית של התקציב.

חיים אורון: תגיד לי מה הקשר של עורכי דין זרים לתקציב.

יואל בריס: הנושא השני שהוא גם כן תקציבי זה הדברים שמשפיעים על נתוני הבסיס שמהם נגזר התקציב.

יואל בריס: זה אומר נתוני צמיחה, נתוני תעסוקה.

יואל בריס: כל הדברים האלה הם בוודאי חלק מהגדלת התקציב.

יואל בריס: במובן הזה הפרשנות שרק מה שמצמצם את ההוצאה הממשלתית זאת הוראה תקציבית היא פרשנות מצמצמת ביותר.

יואל בריס: לגבי החוברת של הצעת החוק.

יואל בריס: כמו כל הצעת חוק היועץ המשפטי מאשר את הנחת הצעת החוק.

יואל בריס: כמו בכל הצעת חוק היועץ המשפטי לממשלה לא מתערב בשאלה של איך הכנסת דנה.

דליה איציק: אז אל תגידו שהוא אישר את זה.

יואל בריס: היועץ המשפטי לממשלה אישר להגיש את זה כהצעה אחת מתוך ידיעה שקריאה ראשונה זה יעבור כמקשה אחת, אבל גם מתוך ידיעה שלאחר מכן זה יעבור פיצול.

יואל בריס: אני רוצה להפנות אתכם למכתב של מזכיר הממשלה למזכיר הכנסת .

יואל בריס: בדרך כלל המכתב הוא טכני וקצר.

יואל בריס: בניגוד למכתב הטכני הרגיל מזכיר הממשלה במכתבו אל מזכיר הכנסת אומר מראש שהוא מבקש להביא לידיעה שאין כוונה שכך זה יהיה בקריאה שנייה ושלישית, אלא יש רצון להגיע להידברות לגבי פיצול של דברים לפי סעיף 121 לתקנון הכנסת ולגבי ניתוב של דברים לדיון בוועדות השונות.

רוחמה אברהם-בלילא: האם הרפורמה במינהל היא לפי סעיף 121 לתקנון?

יואל בריס: זאת הייתה ההבנה.

רוחמה אברהם-בלילא: האם תמשכו את חוק ההתייעלות ואת חוק התקציב אם הרפורמה במינהל..?

יואל בריס: הוא מדבר על הרצון לקדם הסכמות בממשלה ובכנסת בדבר האיזון הראוי בין הצורך ליישם במהירות האפשרית את התכנית הכלכלית של הממשלה להתמודדות במשבר הכלכלי העולמי ובין הצורך לקיים הליכים.

יואל בריס: .

זאב אלקין: היועץ המשפטי של משרד האוצר לא מושך חוקים חזרה מהכנסת.

זאב אלקין: הממשלה רשאית למשוך חוק.

שלמה מולה: תסביר לי למה יש פער כזה גדול בין השקפתך כיועץ משפטי לבין מה שנורית אומרת לנו.

שלמה מולה: ג'ומס אמר לך מה הפערים באחוזים.

יואל חסון: אתה בא באיזו שהיא טענה בסיסית שבאה ואומרת שכל חוק יש לו קשר לעניין תקציבי.

יואל חסון: אם כך הדבר, למה אנחנו עוסקים בחקיקה שנה שלמה?

יואל חסון: אפשר פעם בשנה לרכז את זה ביחד לחוק הסדרים כי הכל הרי קשור לתקציב.

יואל בריס: ההבדל בין העמדה כפי שהוצגה על ידי הממשלה לבין העמדה של היועצת המשפטית הוא יותר מצומצם.

יואל בריס: אם עו"ד נורית אלשטיין הציעה לפצל 75% ועכשיו מפצלים כ50%,60%, אז זה הפער שבסופו של דבר נותר מבחינת העמדה בפועל לגבי הדבר הזה.

יואל בריס: לאורך כל הדרך העמדה הייתה שצריך להיות בהיקף כזה פיצול לפי סעיף 121.

יואל בריס: לא לכל דבר שיש לו איזו שהיא השלכה כלכלית אנחנו אומרים שהוא חלק מהתקציב.

יואל בריס: בעניין הזה יש שאלה של מידה.

יואל בריס: דברים שהם מרכזיים יותר למדיניות הכלכלית של הממשלה ולהתמודדות עם המשבר, כגון נושאים של מדיניות מסים, תעסוקה ועידוד צמיחה, הם חלק מתקציב המדינה במובן הרחב של המילה.

חיים אורון: אדוני היושב-ראש, הבעיה היא לא יואל ולא ירום ואפילו לא הממשלה.

חיים אורון: את דעתי על הממשלה הבעתי, היא לא משתפרת מיום ליום.

חיים אורון: הבעיה היום היא של הכנסת.

חיים אורון: השאלה מה עושים עם הערימה שיש לנו ביד.

חיים אורון: כאשר שמים ערימה שעולה ממנה ריח לא טוב במרכז החדר, אז יש שתי אפשרויות: האחת להשאיר אותה כי אתה לא רוצה להתלכלך ואז החדר כולו מתמלא ריח לא טוב.

חיים אורון: האפשרות השנייה היא לקחת אותה, לזרוק אותה החוצה ואחר כך לשטוף ידיים.

חיים אורון: חברי הכנסת צריכים להחליט מה הם רוצים לעשות.

חיים אורון: אני רוצה לקחת אותה, לזרוק אותה החוצה ולשטוף ידיים.

חיים אורון: קחו לדוגמה את המע"מ על פירות וירקות.

חיים אורון: אני לא יכול לטעון שמע"מ על פירות וירקות לא צריך להיות בחוק.

חיים אורון: אני לא יכול לטעון שהורדת מס הכנסה לא צריך להיות בחוק.

חיים אורון: אני אצביע על הכל נגד.

חיים אורון: יש פה עשרות סעיפים - עורכי דין זרים זה רק דוגמה אחת - שלא שייכים לעניין.

חיים אורון: עם כל הכבוד אנחנו לא יושבים בישיבה של סגירת הסכם בין יושב-ראש הכנסת, יושב-ראש ועדת הכנסת ושר האוצר, כשאנחנו הם אלה שצריכים להיות עדים לסגירה.

חיים אורון: אנחנו צריכים לחוקק.

חיים אורון: אתם רוצים ב-20 ימים לחוקק את כל הערימה הזאת פלוס תקציב דו-שנתי שהוא גם נושא לחקיקה על כל סעיפיו.

חיים אורון: תרדו מכל הסיפור הזה.

חיים אורון: תצילו את כבודה של הכנסת, את כבודה של הממשלה.

חיים אורון: נקיים עימות רציני לא על כמה ערימות יהיו פה, אלא על כל אחד מהסעיפים אם הוא נכון או לא נכון.

חיים אורון: נקיים דיון על הרפורמה במינהל, על הרפורמה בקופות החולים לא במתכונת הזאת שכל חברי הכנסת אומרים שהיא לא נכונה אבל כשזה מגיע להצבעה מחצית תומכים בה.

חיים אורון: מעולם - אני אומר את זה באחריות - לא הייתה ערימה כזאת.

חיים אורון: לא בהיקפים, לא במשמעויות ולא בכך שהממשלה דחפה את הכנסת ל18 ימים דיון כשמאיימים עליה בהתפזרות.

זאב אלקין: אני שותף לתפישה שיואל דיבר עליה כאן, שזיקה לתקציב זה לא רק זיקה לסעיף ההוצאות אלא זיקה גם לסעיף ההכנסות.

חיים אורון: אני מסכים.

זאב אלקין: ההכנסות קשורות לרפורמות.

זאב אלקין: יכול להיות שיש ויכוח אם רפורמה מסוימת תורמת להכנסות או לא.

זאב אלקין: אפשר לנהל אותו כאן, כאשר כל אחד לפי הבנתו יצביע.

זאב אלקין: אם הוא יחשוב שרפורמה מסוימת לא קשורה להכנסות, אז הוא יצביע נגד ויגיד שזה לא שייך לפה.

זאב אלקין: אם מישהו יחשוב שכן צריך, הוא יצביע בעד.

זאב אלקין: יכול להיות שיש מחלוקת בעניין הזה.

זאב אלקין: אני מודע ללוחות הזמנים שציינת אותם.

זאב אלקין: אומנם לא בפעם הראשונה הם קורים.

זאב אלקין: זה קורה כל פעם שהכנסת יוצאת לבחירות בלי תקציב והיא חוזרת עם לוחות זמנים.

חיים אורון: 45 יום היו לכם.

זאב אלקין: היא חוזרת במצב כזה שהיא צריכה לקיים דיון צפוף.

זאב אלקין: חוק ההסדרים שמונח פה הוא פי שניים מחוק ההסדרים שהונח כאן ולא הצבענו עליו לקראת שנת 2009.

זאב אלקין: חוק ההסדרים הקודם היה 180 עמודים.

זאב אלקין: חוק ההסדרים החדש מגיע ל370 עמודים.

זאב אלקין: נאמר כאן שמחצית ממה שהונח כאן יפוצל.

זאב אלקין: ג'ומס, אתה צודק, אפשר לקבל החלטה שבגלל קוצר לוחות הזמנים נפצל את הכל ונדון בזה בנפרד.

זאב אלקין: זכותן של הוועדות לאחר שהחלקים עוברים אליהן להציע פיצול מהותי.

זאב אלקין: גם ועדות משתמשות בזכות הזאת.

זאב אלקין: ועדת הכנסת שינתה את הנוהג שאמר שמה שאוטומטית לא פוצל מחוק ההסדרים הגיע לוועדת הכספים.

זאב אלקין: ועדת הכנסת פיתחה, שכללה והפעילה את הכלי שנקרא פיצול לוועדות.

זאב אלקין: יותר נכון להגיד ניתוב ולא פיצול.

זאב אלקין: זה כלי שאיפשר לדון באופן ענייני בחלקים רבים של חוק ההסדרים.

זאב אלקין: הוא איפשר הרבה יותר חופש תמרון לחברי הכנסת ולוועדות בהחלטה בסוף הדרך לגבי מה להשאיר ומה לפצל.

זאב אלקין: הוא כלי שני בנוסף לפיצול מהותי שקיים לכנסת.

זאב אלקין: כל חבר כנסת הגיע לוועדה הזאת עם ההמלצות שלו.

זאב אלקין: גו'מס, יכול להיות שדרכי שונה מדרכך, אבל אני סברתי שכדאי להרבות בכלי השני של ניתוב לוועדות, ולהשאיר אחר כך לוועדות את שיקול דעת אם לפצל את זה בהמשך.

זאב אלקין: מונחים על שולחננו שני מסמכים.

זאב אלקין: מונחת הטבלה הלבנה שהוכנה על ידי הלשכה המשפטית ככלי לדיון.

זאב אלקין: אנחנו נעבור פרק פרק.

זאב אלקין: אני אגיד מה עמדתי לגבי כל סעיף, כל אחד יגיד את עמדתו ובסופו של דבר כשיסתיים הדיון נצביע סעיף סעיף.

רוחמה אברהם-בלילא: כמי שהייתה חברה בתוך הקואליציה וכמי שהעזה מ1985 להוביל את כל הסוגיה הזאת של צמצום עד ביטול חוק ההסדרים, אני רוצה לפנות אליכם חברי הקואליציה ואליך, יושב-ראש הוועדה.

רוחמה אברהם-בלילא: אנחנו מבינים שאנחנו בשעת משבר כלכלי, אבל אני חושבת שלבית הזה חייבים לתת את הזמן הנכון והראוי כדי שידון בכל הצעת חוק.

רוחמה אברהם-בלילא: בשנת 2003 כאשר נתניהו היה שר אוצר היה משבר כלכלי ובאו עם חוק הסדרים שהיה גדול מאוד בהיקפו.

רוחמה אברהם-בלילא: השתמשו בנו כי לא הכרנו את הכנסת, לא ידענו על מה מדברים.

רוחמה אברהם-בלילא: כחברה בוועדת הכספים לא ידעתי.

רוחמה אברהם-בלילא: לקח לי מהר מאוד ללמוד ולהפנים שלבית הזה ולכם יש את האפשרות לתת את הזמן הראוי לדון בכל הצעת חוק.

רוחמה אברהם-בלילא: חבל שחברי הכנסת החדשים לא שמעו את הביקורת של הבג"ץ בנושא חוק ההסדרים.

רוחמה אברהם-בלילא: הוא לא ביקר את הכנסת הזאת על גודל חוק ההסדרים אלא על זמן הדיונים שהכנסת איפשרה למכבש הקואליציוני להעביר כל הצעת חוק שהיא רצתה.

משה גפני: אני מסכים איתך עם כל מילה, אבל חוק ההסדרים הונח על שולחן הכנסת לפני כמה חודשים כשהיית שרה בממשלה.

רוחמה אברהם-בלילא: ב2003 כאשר היה המשבר הכלכלי והיית חבר אופוזיציה הונחו 200 עמודים עם 172 סעיפים.

רוחמה אברהם-בלילא: ב2005 כאשר היית באופוזיציה היו 94 עמודים והגענו למצב שהיו 69 סעיפים.

רוחמה אברהם-בלילא: ב-2009 אישרנו 69 סעיפי חוק בברוטו.

רוחמה אברהם-בלילא: היום יש 268 סעיפים.

רוחמה אברהם-בלילא: חבר הכנסת גפני, איך תעשה את זה ב-3 שבועות?

רוחמה אברהם-בלילא: תוכל לעשות את זה רק אם תגיד שאתה קוסם.

דליה איציק: נאמר כאן שאם חוק ההסדרים לא עובר הכנסת נופלת.

דליה איציק: מאיפה השטות הזאת?

דליה איציק: יש גבול כמה אפשר לאיים על חברי כנסת.

דליה איציק: אם חוק ההסדרים לא עובר שום דבר לא קורה לממשלה, הממשלה לא נופלת, הכנסת לא מתפזרת.

דליה איציק: נא לא להפחיד את חברי הכנסת בכך שהם שלא מבינים.

דליה איציק: הם יבינו מהר מאוד.

דליה איציק: אני רוצה לפנות לחבריי באופוזיציה.

דליה איציק: הנושא הוא לא אופוזיציה קואליציה.

דליה איציק: הנושא הוא נושא עקרוני.

דליה איציק: הנושא הוא מעמדה של הכנסת, מעמדם של חברי הכנסת.

דליה איציק: אני אגיד לך יותר מזה, חבר הכנסת אלקין, מעמדו של הציבור.

דליה איציק: מה הרעיון של 3 קריאות?

דליה איציק: לאפשר שיח וסיג עם הציבור.

דליה איציק: אתה קורא לו לוועדה, אתה שומע מה הדעה, מה זה אומר, איך מתייחסים לזה.

דליה איציק: חבר הכנסת אלקין, למה אתה עושה את זה?

דליה איציק: אני הייתי יושבת-ראש כנסת.

דליה איציק: שר האוצר הקודם וראש הממשלה הקודם הביאו הצעה שמדברת על 140 סעיפים.

דליה איציק: אני לא הסכמתי להביא את זה לדיון.

דליה איציק: אתה הרי יודע , היית איתי שם.

דליה איציק: הייתי חלק מהקואליציה.

דליה איציק: אני דיברתי על עניין עקרוני.

דליה איציק: אני לא מדברת ממקום פוליטי.

דליה איציק: אני אעזור לך בסעיפים שנצביע איתכם.

דליה איציק: בחלק מהסעיפים שנחשוב שהם תקציביים אנחנו נסייע.

דליה איציק: אני מציעה לך שבשום אופן לא תאפשר עכשיו דיון על תקציבים שהיועצת המשפטית אומרת שאין בינם לבין התקציב שום דבר.

דליה איציק: אני מרגישה שיש פה איזה משהו שהוא לא תקין.

דליה איציק: אתם מספרים לנו שחלק מהסעיפים פוצלו.

דליה איציק: חבריי, הם כאילו פוצלו.

דליה איציק: ברגע שאתה אומר שתפצל את זה אבל עד תאריך מסוים זה אומר שזה לא פוצל.

דליה איציק: את התרגיל הזה גם אני פעם קניתי, עד שבא הייעוץ המשפטי ואמר לי שאני לא מבינה, שעושים לי פה תרגיל.

דליה איציק: על דודו רותם אי אפשר לעבוד, הוא חבר כנסת ותיק.

דליה איציק: על חברי הטוב, יושב-ראש ועדת הכספים, אי אפשר לעבוד.

דליה איציק: אני מקווה שאותו להט שהיה לו יהיה להט עקרוני ולא להט שקשור לאופוזיציה קואליציה.

דליה איציק: אני רוצה לשכנע את חבריי שהנושא הוא לא נושא פוליטי.

דליה איציק: זה גם מה שאמרתי לחברים שלי.

דליה איציק: אתה רואה שהגענו היום.

דליה איציק: אתה רואה שאיש סולידי כמו ג'ומס הגיע.

דליה איציק: אתה חושב שהיה לו קל.

דליה איציק: הוא לא היה נמצא כאן אם הוא היה חושב לרגע שיש משהו במה שאנחנו אומרים שהוא לא נכון.

דליה איציק: אני מבקשת ממך, אדוני היושב-ראש, שתסייע לדיון הזה.

דליה איציק: אנחנו נישאר פה עד הלילה.

דליה איציק: מה תרוויח מזה?

דליה איציק: זה נראה בחוץ לא טוב.

דליה איציק: אפשר לסיים את זה בצורה הרבה יותר פשוטה.

דליה איציק: קח את אנשי האוצר, תשב איתם 20,30 דקות ותבוא עם רבע חוק הסדרים שנצביע עליו.

זאב אלקין: אני ישבתי שעות רבות עם האוצר.

זאב אלקין: אני העדפתי בדיונים עם האוצר להתעקש על הכלי שנקרא ניתוב לוועדות.

זאב אלקין: ויתרתי על פיצול מהותי, כי אני חושב שאם הוועדות לא יספיקו לקיים דיון אמיתי הן תוכלנה לפצל לאחר מכן.

זאב אלקין: יש מישהו שיחשוב שאפשר אחרת.

זאב אלקין: מאוד התעקשתי על העניין של ניתוב לוועדות.

זאב אלקין: ניתוב לוועדה מאפשר לגבי בעיה של לוח זמנים לפצל את זה על הרבה יותר ועדות ולקיים דיון הרבה יותר רציני.

זאב אלקין: כולם מכירים את המכבש שיש בוועדת הכספים.

זאב אלקין: זה מאפשר הרבה יותר חופש פעולה לכנסת לגבי החלטה סופית איך מצביעים ומה מצביעים.

זאב אלקין: יכול להיות שבזה אנחנו חלוקים.

זאב אלקין: אני לא אפתח כאן מה היה ואיך היה.

זאב אלקין: חברת הכנסת איציק, את סיפרת על החוויות שהיו לך, אבל לנו היו ויכוחים קשים ומרים עם משרד האוצר בסוגיה הזאת של הוועדות.

זאב אלקין: כשנדבר על כל סעיף אני אגיד מה המלצתי כיושב-ראש ועדת הכנסת כתוצאה מהמו"מ .

זאב אלקין: ההצעה שלי לגבי הסעיף הראשון של מטרת החוק היא לשמור את זה בחוק ולהעביר לוועדת הכספים.

זאב אלקין: פרק ב' – רישוי עסקים, סעיפים 2-4.

זאב אלקין: המלצתי היא להשאיר את זה בחוק ולהעביר לוועדת הפנים.

שלמה מולה: אדוני היושב-ראש, כל חוק ההסדרים הזה חצוף, מרושע ומגעיל.

שלמה מולה: בחוק ההסדרים, כולל הפרק של רישוי עסקים, אנחנו רואים את טביעת האצבעות של ביבי נתניהו כראש ממשלה.

זאב אלקין: הפרק הזה הוא מחוק ההסדרים הקודם.

שלמה מולה: אם אנחנו רוצים להיות כנסת רצינית שמחוקקת חוקים אני חושב שדווקא בחוק רישיון עסקים צריך לזמן ציבורים רבים, לשמוע את דעתם, לשמוע את מה שהם אומרים.

שלמה מולה: אני חושב שמה שרוצים לעשות בשם ההתייעלות זה לרמוס את זכות הדיבור של האנשים.

שלמה מולה: אפשר לפזר את הכנסת ולמנות דירקטוריון שינהל את המדינה.

שלמה מולה: אנשים יקבלו את הכל כמו תורה מסיני.

שלמה מולה: החוק הזה לא ראוי שיידון בחוק ההסדרים.

שלמה מולה: אני מציע לפצל אותו.

שלמה מולה: הנושא הזה נדון בעיקר ברשויות מקומיות.

שלמה מולה: אנחנו רוצים לשמוע מה ראשי ערים אומרים.

יואל חסון: ברור שהרפורמה הזאת מאוד מורכבת וההשלכות שלה מאוד משמעותיות.

יואל חסון: הנושא של עסקים, במיוחד העסקים הקטנים שנזקקים לרישוי עסקים, זה אחד ממנועי הצמיחה המרכזיים ביותר של הכלכלה הישראלית.

יואל חסון: כשאתה עושה רפורמה כל כך חשובה השאלה שנשאלת היא איפה הם ידברו, מי יקשיב להם בסדר הזמן הזה שאתה מקציב לנושא הזה, מי ישא באחריות לרפורמה כל כך משמעותית.

יואל חסון: אני, כיושב-ראש הוועדה לביקורת המדינה, מפחד שהנושאים יום אחד יגיעו אלי בגלל שזה נעשה בחופזה.

יואל חסון: זה יביא למקום של הידרדרות, של כישלון ושל פגיעה קשה מאוד באנשים שהחיים שלהם, הפרנסה שלהם מתבססים על העניינים האלה.

יואל חסון: זה לא החברות הגדולות, זה דווקא העסקים הקטנים.

יואל חסון: איפה אותה מדיניות כלכלית של עידוד העסקים הקטנים?

זאב אלקין: בטח קראת בפנים שהסעיף מדבר על אישוש מזורז.

יואל חסון: אומרת לי רוחמה אברהם שמדובר בזירוז.

יואל חסון: גם את הזירוז הזה צריך לעשות בצורה נכונה, לא לעשות בחוק כזה.

יואל חסון: זה לא קשור לתקציב.

יואל חסון: אני מציע לפצל את זה.

נסים זאב: כמי שישב בוועדות תכנון ורישוי עסקים במשך 15 שנה אני אומר לכם שאם יש נושא שהוא חשוב זה הנושא של קבלת היתר זמני או היתר מזורז.

נסים זאב: אם יש משהו שאסור להתווכח עליו זה הסעיף הזה.

נסים זאב: אני חושב שמדובר בטובת הציבור.

נסים זאב: כשמדברים על תועלת הציבור, אז לפחות להקל במקצת על הנושא של היטל מזורז.

נסים זאב: אני מציע להשאיר את זה בחוק, אבל להעביר לוועדת הפנים.

ציון פיניאן: כמי שהיה בוועדה לבניין ערים ברשויות המקומיות אני יודע בדיוק מה הקושי.

רוחמה אברהם-בלילא: אני רוצה לברך את הממשלה על הרפורמה הזאת.

רוחמה אברהם-בלילא: כמי שמכירה, עזרה ופעלה למען מגזר העסקים אין ספק שהרפורמה הזאת עושה הרבה מאוד.

רוחמה אברהם-בלילא: הרפורמה הזאת מאוד מורכבת וצריך להביא אותה להליך חקיקה רגיל, לא בפרק זמן של 3 שבועות.

רוחמה אברהם-בלילא: מן הראוי לשמוע את כל אותם אנשים שמייצגים את הסקטור של עסקים קטנים ובינוניים.

רוחמה אברהם-בלילא: אני לא בטוחה שאת הרפורמה המוצעת על הסעיפים שלה מקבלים.

רוחמה אברהם-בלילא: מן הראוי שזה יעבור לתהליך חקיקה רגיל.

חיים אורון: אני בעד החוק.

חיים אורון: החוק הזה אושר בממשלה בפברואר 2007.

חיים אורון: זאת הייתה השנה הכלכלית הכי טובה.

חיים אורון: אני חושב שהחוק הוא טוב.

חיים אורון: החוק ייכנס לתוקפו ב-1 לינואר 2010.

חיים אורון: אני מציע לכם לפצל אותו.

חיים אורון: אני מציע שעד ספטמבר 2010 תעשו עבודה רצינית ותוציאו אותו מפה.

חיים אורון: כך גם נקדם את המשק ויהיה חוק הסדרים שאין בו חוק תקציבי.

חיים אורון: תפצלו את זה.

חיים אורון: זה נולד לפני המשבר וזה ימות כנראה אחרי המשבר.

חיים אורון: שמעתי מירום שבסוף 2009 תהיה צמיחה.

איתן כבל: הסעיף הזה יכול לסמן את הבאות מבחינת ההתנהלות שלנו.

איתן כבל: חלק גדול מהעניינים שיעמדו לפתחנו זה אם האכסניה הראויה היא חוק ההסדרים.

איתן כבל: המבחן הראשון הוא מה יקרה למשק הישראלי אם הנושא הזה לא יהיה חלק מחוק ההסדרים.

איתן כבל: זה נושא שאין מחלוקת עליו, הוא יכול להימצא בקונצנזוס סביב השולחן הזה.

איתן כבל: אני סבור שזה מסוג אותם המבחנים שלא יאה ולא ראוי שיהיה חלק מחוק ההסדרים.

יואל בריס: הסעיף הזה מחולל צמיחה.

יואל בריס: תמיד אנחנו רואים מחולל צמיחה כחלק מתכנית כלכלית.

יואל בריס: נכון שזה היה לפני המשבר.

יואל בריס: ודאי שעכשיו זה נהייה יותר משמעותי.

שלמה מולה: האם זה עומד במבחני הפסיקה?

יואל בריס: כן.

יואל בריס: הנושא הזה עבר דיון ציבורי מאוד נרחב.

יואל בריס: כשהוא יגיע לכנסת הוא יגיע בשל.

איתן כבל: מה שאתה אומר זה שהדיון נעשה אצל הציבור, אנחנו רק נצביע.

יואל בריס: זה לא תחליף לדיון בכנסת.

יואל בריס: הוא יגיע לכנסת בשל במובן זה שהשאלות הציבוריות חודדו בדוח ועדת הבר.

יואל בריס: הדיון יוכל להיות יותר תמציתי וממוקד.

יואל בריס: לגבי שאלת הזמנים שהעלה חבר הכנסת אורון, אז זה דבר שחייב להיות חלק מתכנית העבודה של המשרדים.

יואל בריס: הוא מחייב זמן הערכות והקצאה תקציבית.

יואל בריס: זאת הסיבה שאנחנו מציעים אותו כחלק מהתכנית הכלכלית.

זאב אלקין: פרק ג' – איגוד ערים תעשייתי.

זאב אלקין: רפורמה בחוק איגוד ערים שנועדה להקים איגוד ערים תעשייתי על מנת לנהל את אזורי התעשייה המועדפים במשותף לטובת תושבי הפריפריה.

זאב אלקין: המלצתי להשאיר את זה בחוק ולנתב לוועדת הפנים.

שלמה מולה: מה הזיקה התקציבית של החוק הזה לתקציב המדינה?

שלמה מולה: החוק הוא חוק ראוי לדיון מעמיק אבל לא במחטף.

שלמה מולה: כל הנושא של פיתוח אזורי תעשייה, בעיקר כשאנחנו מדברים על אזורי פריפריה, זה דבר חשוב.

שלמה מולה: עד שאנשי הפריפריה יגיעו לכאן החוק יעבור.

שלמה מולה: אם אנחנו לא רוצים להיות חותמת גומי של הממשלה אני מציע לפצל את החוק.

חיים אורון: המגמה שמופיעה בחוק הזה היא ראויה, היא נכונה, אבל אין שום סיבה שבעולם לדון עליה ברצף הזה.

חיים אורון: יש לי ספק אם יספיקו.

חיים אורון: אני לא רואה עדיין את הנושא של אזורי עדיפות לאומית קשור לחוק הזה.

חיים אורון: הוא תקוע במקום אחר.

חיים אורון: אם אני משתמש במונחים של אנשי הכלכלה, אז גם הזמן של הדיון הוא משאב מתכלה והוא מוגבל מאוד.

חיים אורון: השאלה מה מעמיסים עליו.

חיים אורון: יש פה ויכוח ענק על חלוקת הכנסות.

חיים אורון: זה לא חוק שיש לו השלכה על המציאות הכלכלית.

חיים אורון: למה הבאתם אותו עכשיו?

חיים אורון: למה לא הבאתם אותו לפני חצי שנה, לפני שנה או לפני 3 חודשים?

זאב אלקין: גם את הסעיף הזה הממשלה הקודמת הציעה בחוק ההסדרים.

דליה איציק: הורדתי אותו.

דליה איציק: זה רק מראה שהם לא באים בידיים נקיות.

חיים אורון: למה לא באתם לכנסת לפני 3 חודשים?

חיים אורון: היינו תומכים בזה.

חיים אורון: לוועדת כספים לא היה מה לעשות.

חיים אורון: תשאלו את גפני.

חיים אורון: פתאום התעוררתם.

חיים אורון: התשובה הזאת מדגימה את כל העניין.

חיים אורון: אתם תקועים באיזו שהיא תפישה.

חיים אורון: היחידים שידפקו את החוק הזה אלה שרי ממשלה שאחד דופק את השני.

חיים אורון: בכנסת החוק יעבור.

חיים אורון: כל מילה שאני אומר מדויקת.

חיים אורון: לא באתם לפה כי יצרתם מודל כזה שהשרים לא מבינים.

יואל חסון: הרפורמה הזאת היא רפורמה חשובה, אבל היא פלסטר על שבר.

יואל חסון: אתם מצד אחד בתקציב הזה הרגתם את הפריפריה, ומצד שני אתם באים ואומרים שהולכים על איזו תכנית גדולה של פיתוח אזורי תעשייה.

יואל חסון: אתם מנסים לבוא וליצור מצג שווא לציבור.

יואל חסון: אתם אומרים שאתם מפתחים את התעשייה.

יואל חסון: למי?

יואל חסון: למה?

יואל חסון: לפריפריה שאתם הורגים מכל הכיוונים?

יואל חסון: לאנשים שאתם לא מאפשרים להם להרים את הראש?

יואל חסון: לפריפריה שאתם מתעללים בה בתקציב הזה מיום ליום?

יואל חסון: מה אתם מנסים עכשיו?

יואל חסון: בכחש?

יואל חסון: בצורה של כאילו אתם מראים במהירות מה היו השיקולים?

יואל חסון: אתה נותן לשרים את הסמכויות ביחד עם ועדת הכספים.

יואל חסון: שרים יחלקו על פי שיקול דעתם איפה לפתח אזורי תעשייה ואיפה לא.

יואל חסון: אדוני היושב-ראש, אתה יודע יפה מאוד שלחוק הזה אין זיקה ישירה לתקציב המדינה.

זאב אלקין: הממשלה טעתה כשהיא שמה את זה בחוק ההסדרים?

יואל חסון: האם אתה חושב שהכנסת חייבת את חוק ההסדרים בשביל זה?

זאב אלקין: לא אני זה שחשבתי, הממשלה היא זאת שחשבה.

זאב אלקין: לפני שהממשלה הזאת חשבה, הממשלה הקודמת חשבה.

דליה איציק: למה הם לא הביאו את זה במשך כל השנה?

יואל חסון: כשהבית ריק לא משנה מי אשם.

יואל חסון: בסופו של דבר אתה אשם, כי אתה נושא באחריות המלאה.

יואל חסון: אתה אמור להיות הגורם המאזן אחרי יושב-ראש הכנסת.

יואל חסון: גם אני הייתי בתפקיד שלך.

יואל חסון: גם אני הייתי בלחצים שאתה נמצא בהם.

יואל חסון: אתה צריך לבוא ולומר שאתה מכיר את חברי הכנסת.

יואל חסון: אם היינו יודעים שהרפורמה הזאת חשובה כמו שהרפורמה ברישוי עסוקים חשובה, תאמין לי, היינו עושים אותה מהר.

יואל חסון: לא צריך את חוק ההסדרים בשביל זה.

יואל חסון: יושבים, מקשיבים, דנים בצורה רצינית.

יואל חסון: הציבור הישראלי היה יכול להשמיע את דעתו.

יואל חסון: איפה דעת המומחים?

יואל חסון: מסתמכים רק על המומחים של האוצר?

יואל חסון: רק על בעלי העניין?

יואל חסון: מה, אין מומחים אחרים?

יואל חסון: אין אקדמיה?

יואל חסון: אף אחד לא בא ואומר שהכוונה פה לא טובה.

יואל חסון: התהליך הוא תהליך הרסני, הוא תהליך שבא נגדך.

יואל חסון: היום זאת רפורמה שמסכימים איתה, מחר זאת תהיה רפורמה שאנחנו לא מסכימים איתה.

יואל חסון: התהליך בסופו של דבר הוא תהליך לא נכון שאתה, אדוני היושב-ראש, נותן לו יד.

יואל חסון: זה בכלל לא העניין המהותי.

יואל חסון: בוודאי שיהיו פה הרבה דברים שנסכים איתם, אבל זאת לא הדרך לחוקק חוקים בכנסת ישראל.

יואל חסון: זה מה שאתה עושה.

יואל חסון: יושב פה ציון פיניאן.

יואל חסון: אני מכיר אותו הרבה מאוד שנים.

יואל חסון: הוא היה סגן ראש-עיר, ממלא מקום ראש עיר, חבר מועצת עיר.

יואל חסון: תשאל אותו אם במועצת העיר שלו העזו לקבל החלטות בצורה כזאת.

יואל חסון: אני מציע לפצל.

דליה איציק: אילו השרים היו פה זה לא היה עובר.

דליה איציק: השר אביגדור ליברמן לא היה מעביר את זה.

דליה איציק: אתם רוצים להלאים את משרדי הממשלה.

דליה איציק: אתם לא מאפשרים שום יוזמת חקיקה לשרים.

דליה איציק: אני הייתי שרה 3 פעמים.

דליה איציק: אני יודעת שבכל פעם שהייתי באה עם משהו ולא הייתם מסכימים זה לא היה עובר.

דליה איציק: אני לא אשכח מה עשיתם לי ברפורמה של רשות השידור שעד היום תקועה ואתם הורסים אותה.

דליה איציק: אני לא אשכח מה עשיתם לי ברשות לסחר הוגן שעד היום אין לה כלי עבודה של ממש.

דליה איציק: למה לא הבאתם את זה במשך השנה?

דליה איציק: איפה הייתם?

דליה איציק: אתם רוצים לשלוט בנו.

דליה איציק: זה עניין של שליטה.

דליה איציק: אתם רוצים לשלוט בשרים, בחברי הכנסת.

דליה איציק: אני לא מצליחה לחדור לאזנו של חבר הכנסת אלקין שאין פה שום עניין בין קואליציה לאופוזיציה.

דליה איציק: זה לא קשור.

דליה איציק: אם היה פה מיקי איתן הוא היה מעז להעביר?

דליה איציק: אם היה פה בני בגין הוא היה מעז להסכים?

דליה איציק: אתם מנצלים את זה שיש פה כמה חברי כנסת שחושבים שזה עניין של קואליציה אופוזיציה.

דליה איציק: חבל על כל הדיון הארוך הזה .

דליה איציק: בוא תגיד לנו מה עולה למשק מבחינת מנועי צמיחה.

דליה איציק: אנחנו נתמוך בזה, אנחנו נעזור לזה.

דליה איציק: אנחנו לא אופוזיציה למשק בישראל ולכלכלת ישראל.

דליה איציק: אתם רוצים לשלוט בח"כים ובשרים.

דליה איציק: אתם רוצים להלאים את כל מה שקשור במשרדי הממשלה ובחכ"ים.

דליה איציק: אני לא מבינה מה קרה לך, חבר הכנסת אלקין.

דליה איציק: אולי אני לא מכירה אותך מספיק.

דליה איציק: אתה יושב-ראש הוועדה.

דליה איציק: זה התפקיד שלך.

דליה איציק: אתה היום ועד הבית.

דליה איציק: כשוועד הבית מסוכסך זה אתה, זה המנהיגות שלך.

דליה איציק: כשהכנסת מסוכסכת זה המנהיגות של יושב-ראש הכנסת.

דליה איציק: אני עבדתי עם גדעון סער.

דליה איציק: אתה יודע כמה היה קשה איתו.

דליה איציק: הוא ישב לי על הצוואר, על העורק, על הווריד.

דליה איציק: לא היה יום שני שלא הייתה ועדת הסכמות.

זאב אלקין: מעולם לא סירבתי לבוא לישיבה של ועדת הסכמות.

דליה איציק: אתה היית צריך לקיים את ועדות ההסכמות גם על זה.

דליה איציק: כשלמעלה לא הצליחו לעשות את זה, אתה זה שהיית צריך לעשות את זה כאן.

דליה איציק: אתה עושה טעות.

דליה איציק: קח כמה דברים שהאוצר אומר לך שאלה מנועי צמיחה ולך על זה.

דליה איציק: אנחנו רוצים להצביע על זה.

דליה איציק: איך רפורמה כזאת קשורה לחוק התקציב?

רוברט טיבייב: לפני שנכנסתי לכנסת סיפרו לי שפקידי האוצר שולטים במדינה.

רוברט טיבייב: היום קיבלתי הוכחה שזה באמת כך.

רוברט טיבייב: אתה, אדוני היושב-ראש, רק תומך בזה.

יואל בריס: אני לא מתייחס להיבט הפוליטי שעלה אלא רק לשאלות המקצועיות של הזיקה לתקציב.

יואל בריס: כיוון שמדובר בזיקה ישירה לחוק עידוד השקעות הון, אז בוודאי שיש להוראה הזאת, לפרק הזה היבט תקציבי ישיר.

יואל בריס: נכון שזה היבט תקציבי שקשור בתוספת תקציבית לאיגודי הערים התעשייתיים, אבל גם התוספת התקציבית צריכה להשתקף בספר התקציב.

יואל בריס: איגוד ערים תעשייתי מאיץ צמיחה.

יואל בריס: במובן הזה הוא מרכזי לתכנית הכלכלית ולהיבט התקציבי במובן הרחב.

יואל בריס: אני רוצה להתייחס לנושאי פריפריה שיעלו.

יואל בריס: עוד בממשלה הקודמת התקבלה סדרה של החלטות בעניין פריפריה.

יואל בריס: אנחנו כאן חוזרים עליהן ומחזקים אותן.

יואל בריס: הנושא של הפריפריה, בניגוד לטיפולים שהיו בו בעבר שהיו רק בנקודה של שוויון ושל החזקים שעוזרים לחלשים, הוא עניין כלכלי של כלל המדינה.

אברהם מיכאלי: חברת הכנסת איציק שאלה למה האוצר מתנגד לפצל.

יואל בריס: הנושא הזה הוא בזיקה ישירה לתקציב כיוון שהוא מחייב הוצאה תקציבית.

יואל בריס: יש צורך שספר התקציב ישקף את העובדה שיקומו איגודי ערים תעשייתיים שיצטרכו להיות מתוקצבים לפי חוק עידוד השקעות הון.

יואל בריס: ההיבט השני הוא שזה מחולל צמיחה.

יואל בריס: היום התפישה הכלכלית מבחינת המדיניות היא שקידום הפריפריה הוא עניין כלכלי.

יואל בריס: פריפריה מוזנחת הופכת להיות משאב מבוזבז.

יואל בריס: ככזו היא מעכבת צמיחה.

יואל בריס: ככל שאתה מעודד פריפריה כך אתה מאפשר צמיחה לכלל המשק לא רק בצורה שווה יותר אלא בצורה מהירה יותר.

יואל בריס: הנושא הזה עבר שתי ממשלות.

דליה איציק: למה לא הבאתם את זה לכנסת בהליך רגיל?

דליה איציק: למה לא הבאתם בשנה שעברה בהליך רגיל?

דליה איציק: למה לפני 3 שנים לא הבאתם את זה בהליך רגיל?

יואל בריס: אני לא יכול להיכנס לוויכוח הפוליטי.

דליה איציק: זה לא ויכוח פוליטי.

יואל בריס: מה שאני יכול להגיד זה שהנושא הוא בזיקה לתקציב, לכן הוא מגיע לכאן.

יואל בריס: הוא לא הגיע באמצע כי לא היו הרבה חודשי חקיקה.

זאב אלקין: המלצתי היא להשאיר את איגוד ערים תעשייתי בחוק ולנתב לוועדת הפנים.

זאב אלקין: פרק ד' – עורכי דין זרים ומשרדי עורכי דין זרים.

זאב אלקין: המלצתי היא להשאיר ולנתב את זה לוועדת חוקה.

זאב אלקין: אני יודע שיש סיכום עם יושב-ראש ועדת חוקה שבמידה והוא לא יספיק לטפל בזה בצורה רצינית הוא יפצל את זה אצלו.

דוד רותם: אם הדיון בחוק לא ייגמר בוועדת חוקה הוא אוטומטית יפוצל.

זאב אלקין: הקואליציה תתמוך בזה.

דליה איציק: אם יש הגדרה של שיא החוצפה זה הסעיף הזה.

דליה איציק: הוגש בג"ץ על העניין הזה.

דוד רותם: הוא נדחה.

דליה איציק: הוא נדחה בנימוק שזה באמצע הליך.

דליה איציק: בפסיקה כתוב כך: "אכן, על פני הדברים, הכללת תיקוני החקיקה המוצעים בחוק לשכת עורכי הדין בהצעת חוק ההסדרים מעוררת תהיות, ונראה שמדובר ברפורמה בענף עריכת הדין שמן הראוי היה כי תיעשה תוך דיון מעמיק בהיבטיה השונים במסגרת הליך החקיקה הרגיל בכנסת".

דוד רותם: זה יגיע לוועדת חוקה.

דוד רותם: כפי שאת יודעת בוועדת חוקה מתנהלים דיונים רציניים.

דוד רותם: אם החוק הזה לא ייגמר בוועדת החוקה הוא יפוצל.

דוד רותם: לא התחייבתי לגמור אותו עד תאריך מסוים.

דוד רותם: אני אשתדל לגמור את כל מה שיועבר אלי במועד.

דוד רותם: מה שלא ייגמר במועד יפוצל.

זאב אלקין: אני רואה שיש הסכמה על כך שאפשר להשאיר את זה בחוק ההסדרים ולהעביר לוועדת חוקה.

נורית אלשטיין: למה שלא נעשה הפוך?

נורית אלשטיין: נפצל, נעביר ואם תרצה תחוקק מהר.

דוד רותם: צריך אז קריאה ראשונה.

נורית אלשטיין: יש לך ראשונה.

דוד רותם: אני אשתדל לסיים את זה במועד.

דוד רותם: אם זה לא ייגמר זה יפוצל.

זאב אלקין: אני מצטרף להמלצתו של יושב-ראש ועדת חוקה שהפרק יישאר בחוק ההסדרים ויפוצל במידה ולא יספיקו לקיים עליו דיון.

זאב אלקין: פרק ה' – רשויות מקומיות סעיפים 8-15.

זאב אלקין: סעיף 8 - ייעוד כספי הקצבות מהמדינה לפיתוח ברשויות המקומיות.

זאב אלקין: ההמלצה שלי לפצל ולהעביר לוועדת הפנים.

יואל בריס: זה נוגע לכך שכספים שהממשלה מביאה לרשות מקומית לצרכי פיתוח יהיו בחשבון נפרד כך שלא יתערבבו בתוך כספים אחרים.

יואל בריס: אי אפשר יהיה להטיל על זה עיקול בגלל חובות אחרים.

יואל בריס: זה כדי להבטיח שכסף שהממשלה מעבירה לפיתוח ברשות מקומית יגיע לייעודו.

דליה איציק: מה זה קשור לצמיחה?

יואל בריס: הוא קשור לתקציב.

זאב אלקין: ההמלצה היא לפצל ולהעביר לוועדת הפנים להמשך הדיון.

זאב אלקין: לגבי סעיף 9 ההמלצה היא לפצל ולהשאיר בוועדת הכנסת לקביעת הוועדה.

זאב אלקין: לגבי סעיפים 10-15 ההמלצה היא להשאיר בחוק, כאשר את סעיף 10 אני מציע לנתב לוועדת הפנים.

זאב אלקין: את סעיף 11(2) אני מציע להשאיר בחוק ולהעביר לוועדת הכספים.

זאב אלקין: את סעיפים סעיף 11(1) ו12 אני מציע להשאיר ולהעביר לוועדת הפנים .

זאב אלקין: סעיפים 13,14 אני מציע להשאיר ולהעביר לוועדת הפנים.

זאב אלקין: את סעיף 15 אני מציע להשאיר ולהעביר לוועדת הכספים.

דליה איציק: לגבי פקודת מיסי עירייה ומיסי ממשלה מדובר בהסדר חדש לגמרי.

דליה איציק: יש בו לא רק היבטים תקציביים אלא הרבה יותר מזה.

זאב אלקין: יש הסכמה לפצל אותו.

דליה איציק: חוק התכנון והבנייה היה צריך מזמן לעבור רפורמה.

דליה איציק: בזה האוצר צודק.

דליה איציק: האוצר לא רוצה דיונים.

דליה איציק: אני מציעה לקבל את ההערה של הצוות המשפטי בראשותה של היועצת המשפטית האומר שיש פה שאלות משפטיות רבות וכבדות משקל שצריך לברר אותן בהליך.

דליה איציק: חוק ההסדרים הפך להיות חוק ההתייעלות.

דליה איציק: זה כמו שחוקי השרידות הם חוקי המשילות.

דליה איציק: פשוט סלוגנים.

דליה איציק: אני מציעה, חבר הכנסת אלקין, שנפצל את חוק תכנון ובנייה לוועדת הפנים והגנת הסביבה בלי להגביל אותו להליך חקיקה רגיל.

זאב אלקין: לגבי סעיף 10 אמרתי שנשאיר בחוק וננתב לוועדת הפנים.

דליה איציק: אני רוצה לראות פה סגני ראשי עיר, חברי מועצות שיבואו ויעמדו בפני ראשי ערים על הדבר הזה.

דליה איציק: עניינית זה לא נכון.

דליה איציק: סעיף 11 – שינויים בחיובי הארנונה של מפעלי נשק.

דליה איציק: מה זה הדבר הזה?

דליה איציק: אני רוצה לדעת אם מדובר רק על תע"ש.

דליה איציק: צריך להגיד לחברי הכנסת אמת.

יואל בריס: כשכותבים חוק כותבים אותו לפי פרמטרים, לא כותבים תע"ש.

יואל בריס: בפועל היום זה יחול על תע"ש.

ישראל חסון: למה אתה לא עוזר לרפא"ל?

יואל בריס: המצב שמדובר פה הוא מצב ייחודי לתע"ש.

יואל בריס: תע"ש יושב על כמה רשויות מקומיות.

יואל בריס: כיוון שהם יושבים על כמה רשויות מקומיות, כל רשות מקומית מוצאת לה סיווג כדי לתפוס את תע"ש.

יואל בריס: הם משלמים היום על הקרקעות הפנויים.

יואל בריס: הם צריכים מטעמי בטיחות קרקע פנויה שאין בה בניינים.

יואל בריס: על הקרקע הזאת גובים מהם הרבה ארנונה.

דליה איציק: למה רפא"ל לא?

יואל בריס: לרפא"ל אין את הבעיה הפרטנית הזאת שהוא יושב על כמה רשויות מקומיות.

יואל בריס: הארנונה עלתה בשנים האחרונות.

יואל בריס: ההיבט התקציבי ברור, כי כשתע"ש נדרשת לשלם ארנונה גדולה יותר ההתחשבנות שלה מול הממשלה היא אחרת.

רחל אדטו: מצבן של הרשויות המקומיות הוא ממילא גרוע.

רחל אדטו: בכל הסעיף הזה אתם הולכים ומרעים את מצבן של הרשויות המקומיות יותר ויותר.

רחל אדטו: בסוף ישימו ועדות קרואות והכל יהיה בשליטת משרד האוצר.

רחל אדטו: זה סופו של תהליך.

רחל אדטו: זאת הלאמה של הרשויות המקומיות.

רחל אדטו: לוקחים ארנונה, מורידים את ההנחות ומעבירים מכיס לכיס.

רחל אדטו: אחר כך משאירים 5 שנים את הוועדות הקרואות.

יואל בריס: זאת שאלה שצריכה להיות נדונה בוועדה.

יואל בריס: השאלה שנשאלתי היא מה הזיקה לתקציב.

יואל בריס: הזיקה לתקציב היא זאת.

רחל אדטו: כל הסעיף הזה חמור.

רחל אדטו: כל הסעיף הזה מרע את מצבן של הרשויות המקומיות.

ישראל חסון: לדבר הזה יש 101 השלכות.

ישראל חסון: כשאתה מגדיר תע"ש אתה מעמיד את רפא"ל בבעיה.

ישראל חסון: הם ישלמו פחות מרפא"ל?

רביב סובל: זה יידון בוועדת הכספים.

נסים זאב: אי אפשר להגיד שההצעה שמחצית מהכספים ילכו לרשויות המקומיות היא לא הצעה טובה.

נסים זאב: אני בטוח שכאשר הרשויות המקומיות תהיינה שותפות בקבלת ההכנסות הן יעבדו הרבה יותר טוב, הן יעמיקו את הגבייה.

נסים זאב: בנושא הזה יש הרבה מה לעשות.

נסים זאב: ישנן רשויות שהבטלנות שם היא מעל ומעבר, היא מעל כל היגיון, כולל בעיריית ירושלים.

נסים זאב: בכל מה שקשור לתכנון יכולים לגבות עשרות מיליונים בשנה.

נסים זאב: כל התפקוד שם הוא לקוי ביותר.

נסים זאב: מתעללים באנשים במתן רישיונות.

נסים זאב: עוברות לפעמים שנים עד שמגיעים לחתיכת נייר שכתוב בו היתר.

נסים זאב: יש את סעיף 11 לגבי שינויים בחיובי ארנונה של מפעלי נשק.

נסים זאב: זה בא להיטיב, זה בא להקל.

רוחמה אברהם-בלילא: על מי?

נסים זאב: תמיד אפשר להיטיב עם עוד מפעלים, תמיד אפשר להרחיב את המעגל הזה.

נסים זאב: אי אפשר לומר שהסעיף הזה בא להרע עם מישהו.

נסים זאב: אני חושב שיש סעיפים חיוביים ויש סעיפים שהם קצת בעייתיים.

נסים זאב: אני מקווה שבמהלך הדיונים נמצה את העניין הזה.

רוחמה אברהם-בלילא: אני רוצה להבין איך בפרק זמן של פחות מ3 שבועות תידון רפורמה כזאת.

רוחמה אברהם-בלילא: שימוע של כל אחת מהרשויות שאליה נוגע העניין הזה ייקח הרבה מאוד זמן.

רוחמה אברהם-בלילא: תביאו את זה בפרק זמן חקיקה רגיל.

רוחמה אברהם-בלילא: למה לעשות שינוי מהותי כל כך כאשר יש רשויות מקומיות שב2 מלחמות אחרונות הוכיחו את עצמן?

רוחמה אברהם-בלילא: תשמעו אותן, תשתפו איתן פעולה.

רוחמה אברהם-בלילא: בפרק הזמן הקצר הזה זה לא יכול להיות.

זאב אלקין: למה החלטתם לשים את זה בחוק ההסדרים?

רוחמה אברהם-בלילא: זה לא היה.

רוחמה אברהם-בלילא: כשדובר בחוק ההסדרים הקודם לא היה פרק זמן של 3 שבועות אלא לפחות 3 חודשים.

רוחמה אברהם-בלילא: ב3 חודשים אפשר לדון, אפשר לקדם.

רוחמה אברהם-בלילא: ב-3 שבועות זה פשוט מטורף.

רוחמה אברהם-בלילא: אם תביא את זה להליך חקיקה רגיל אולי נתמוך.

משה: מרכז שלטון מקומי מתנגד לכל הסעיפים האלה, כי רובם הגדול יביא להקטנת ההכנסות שלו מארנונה.

משה: לגבי היטל השבחה מדובר בחלוקה מחדש של בערך 150 מיליון שקלים.

ציון פיניאן: אלה כספי ארנונה שמקבלים ממוסדות ממשלתיים.

משה: זה משהו אחר.

משה: אצל הממשלתיים מדובר בערך על מיליארד שקל.

יואל בריס: סעיף 8 פוצל.

יואל בריס: סעיף 9 פוצל ויישאר בוועדה.

יואל בריס: סעיף 10, שמדבר על הנושא של היטל השבחה, הוא סעיף תקציבי כי הוא משפיע על התקצוב ליישובי הפריפריה.

יואל בריס: הם יקבלו עכשיו העברה של סכומים שחלק היו מגיעים לרשויות המקומיות החזקות.

ישראל חסון: מי יפצה את החזקות?

יואל בריס: החזקות לא שעונות על תקציב המדינה.

יואל בריס: כשמדובר על איך הוא מתקשר לתקציב המדינה, בוודאי שיש לו השפעה.

יואל בריס: התמיכה בפריפריה היא לא רק עניין של חלוקת משאבים, אלא היא גם עניין של הצמיחה הכוללת.

יואל בריס: ככל שנתמוך יותר בפריפריה, הצמיחה הכוללת במדינה תהיה גדולה יותר.

יואל בריס: .

יואל בריס: נושא תע"ש הוא תקציבי כיוון שמדובר בחברה ממשלתית ששעונה על תקציב המדינה.

יואל בריס: לגבי הנושא של סעיף 11(1) – הכהונה של מועצות וועדות ממונות.

יואל בריס: מדובר כאן על טיפול ברשויות מקומיות שנכנסו לגרעון.

יואל בריס: הטיפול בהן מחייב הארכה של התקופה.

יואל בריס: לגבי הנושא של חוק הרשויות המקומיות (העברת תשלומים למדינה).

יואל בריס: מדובר בחוק שהמועד שלו נדחה.

יואל בריס: הוא נוגע להעברות התקציב ממשרד הפנים לרשויות המקומיות.

יואל בריס: התחולה שלו - אם לא יהיה בזה שינוי - היא ב-1 ביולי.

יואל בריס: בכל מקרה הטיפול בו חייב להיות סמוך ל-1 ביולי.

יואל בריס: אנחנו מציעים לתקן אותו בסדר הזמנים של התקציב עם תחולה רטרואקטיבית קצרה.

יואל בריס: אם לא יהיה טיפול במועד הזה זה יהווה בעיה.

יואל בריס: לגבי חוק האזרחים הוותיקים.

יואל בריס: גם היועצת המשפטית של הכנסת אמרה שהוא נושא תקציבי והציעה להשאיר אותו.

יואל בריס: אנחנו מצטרפים לעמדה הזאת.

רחל אדטו: למה הכנסתם את העניין הזה של הארכת הוועדות הממונות?

יואל בריס: מדובר במועצות גירעוניות שחלק מהטיפול בהן הוא דרך הנושא של ועדה קרואה.

יואל בריס: הזמן לטיפול מינימאלי במועצות שנמצאות בגירעון כרוני גדול יותר ממה שהחוק מאפשר.

יואל בריס: כמובן שיש לזה היבט תקציבי, כי המועצות האלו שעונות על תקציב המדינה.

זאב אלקין: לסיכום הדיון אני אחזור על המלצתי.

זאב אלקין: אני מציע שאת פרק 8 נפצל פיצול מהותי ונעביר לוועדת הפנים.

זאב אלקין: פרק 9 נפצל ונשאיר בוועדת הכנסת לקביעת ועדה.

זאב אלקין: סעיף 10 נשאיר בחוק ונעביר לוועדת הפנים.

זאב אלקין: סעיף 11(2) נשאיר ונעביר לוועדת הכספים.

זאב אלקין: סעיפים 11(1), 12, 13 ו-14 נשאיר בחוק ונעביר לוועדת הפנים.

זאב אלקין: סעיף 15 נשאיר ונעביר לוועדת הכספים.

זאב אלקין: פרק ו' – עובדים זרים, סעיפים 16-22.

זאב אלקין: המלצתי היא להשאיר את כל הפרק בחוק, להעביר את סעיף 16 לוועדת הפנים ואת כל שאר הסעיפים לוועדת הכספים.

שלמה מולה: עדיף היה אם לא היו לנו עובדים זרים.

שלמה מולה: אם לא היו עובדים זרים היה יותר טוב.

שלמה מולה: כאן מדובר על הזכויות של האנשים שעובדים.

שלמה מולה: אנחנו יודעים שיש בארץ כמעט מספר כפול ומכופל של עובדים זרים שאין להם רישיונות העסקה.

שלמה מולה: יש פה 2 חוקים שהם חוקים תקציביים.

שלמה מולה: כל יתר החוקים פוגעים הרבה מאוד בזכויות היסוד של בני אדם.

שלמה מולה: אני חושב שהיה עדיף שהחוקים האלה יידונו בהליכים הרגילים.

שלמה מולה: כשאתם באים לעסוק באדם העובד היה ראוי לתת גם לגוף המעסיק, גם לעובדים את זכות הדיבור.

שלמה מולה: אי אפשר ביום אחד להעביר חוקים כאלה.

שלמה מולה: גם כבודם של זרים חשוב שיישמר במדינה דמוקרטית ששומרת על צלם אנוש.

שלמה מולה: כולם מסכימים שצריך לצמצם ולהעניש את המעסיקים של עובדים זרים לא על פי הכללים.

שלמה מולה: שאלה ערכית שצריכה להיות נידונה היא אם אנחנו צריכים לייבא עובדים זרים, או שאנחנו צריכים להכשיר את העובדים שלנו לעבודה שהעובדים הזרים עוסקים בה.

נסים זאב: אני לא יודע איך אנחנו יוצאים מהמעגל הזה של עובדים זרים.

נסים זאב: בעבודות סיעוד, בעבודות בנייה אי אפשר בלי עובדים זרים.

נסים זאב: זאת מציאות קיימת.

נסים זאב: השאלה אם מכפילים עכשיו את התשלום, את האגרה לאותו מעסיק וזה דבר שיפתור את הבעיה של עובדים זרים, או שזה יפתור את המצוקה של הממשלה שמחפשת מאיפה לגבות עוד כסף.

נסים זאב: אפשר לבוא ולומר שהמדיניות היא להעלות כי צריך לקבל יותר כסף.

נסים זאב: זה כמו שמעלים את הדוחות מ-100 שקלים ל250 שקלים.

ישראל חסון: בסוגיה של העסקת פועלים זרים ועדת הכלכלה בקדנציה הקודמת ישבה בניסיון למצוא איזו שהיא נקודת איזון.

ישראל חסון: אני חושב שהנושא הזה הוא נושא עקרוני.

ישראל חסון: צריך להתייחס לאמצעי הזה כאמצעי ייצור בתחומים מסוימים, באזורים מסוימים שקשה מאוד למצוא תעסוקה, כמו הערבה התיכונה שמייצאת סדר גודל של 70%.

ישראל חסון: הנושא הזה הוא כל כך כבד, כל כך רציני, כל כך יסודי ומשמעותי לענפי יצוא מרכזיים.

ישראל חסון: אני מציע שהדבר הזה לא יידון בצורה מהירה.

ישראל חסון: צריך לזה התייחסות מאוד רצינית.

ישראל חסון: אני חושב שחובה לפצל את זה על-מנת להקצות את הזמן הנדרש.

ישראל חסון: יש לזה השלכה עצומה על מגזרים שלמים ועל ענפי ייצוא מרכזיים.

רוחמה אברהם-בלילא: הוועדה שאמורה לדון בחוק הזה היא הוועדה לעובדים זרים.

רוחמה אברהם-בלילא: ידוע שעברנו תהליך של קיצוץ חברים בוועדות.

רוחמה אברהם-בלילא: האם יש חשש להעביר את אותה רפורמה לכצל'ה מחשש שהוא לא יעביר לכם את זה בזמן?

זאב אלקין: אין שום קשר לזה.

רוחמה אברהם-בלילא: אז למה אתם לא מעבירים את זה לוועדה לעובדים זרים?

זאב אלקין: אין ספק שמקומו של סעיף 16 הוא בוועדת הפנים.

זאב אלקין: את יודעת היטב כמוני שרפורמות משמעותיות בסדר גודל כזה לגבי העניין של עובדים זרים נידונו תמיד בוועדת כספים כי יש להן השפעות רבות מאוד.

זאב אלקין: אולי הייתי מעלה שאלה לגבי ועדת העבודה.

זאב אלקין: הייתה התדיינות בנושא הזה, אבל השתכנע יושב-ראש ועדת העבודה והרווחה שהמקום הנכון של הפרק הזה הוא בוועדת כספים.

זאב אלקין: ועדת הכנסת דנה בכמה הצעות חוק ממשלתיות שקשורות לעובדים זרים.

זאב אלקין: אף אחד לא הציע, כולל יושב-ראש הוועדה לעובדים זרים, שזה ילך אליו לדיון.

זאב אלקין: העבירו את זה לוועדת הפנים.

ישראל חסון: לפי דעתי זה דיון שחייב להיות בוועדת הכלכלה משום שהוא נוגע למספר משרדים שמפוקחים על ידי ועדת הכלכלה, כמו משרד החקלאות.

ישראל חסון: אני מציע לא להקל ראש בסעיף הזה.

ישראל חסון: זה סעיף שיכול להביא מכה קשה מאוד לענפי התעשייה.

רביב סובל: מרבית הנושאים פה הם נושאים ששייכים לוועדת הכספים כי מדובר באגרות והיטלים.

רביב סובל: העלו פה חשש לחקלאים.

רביב סובל: צריך להבין שרוב הדברים לא נוגעים לחקלאות.

רביב סובל: מה שכן זה במסגרת סיכום שנעשה עם התאחדות החקלאים לגבי כל הנושא של עובדים זרים.

רוחמה אברהם-בלילא: האם זה מקיף את ענף המסעדות האתניות?

רוחמה אברהם-בלילא: דרך זה אתם מחסלים את אותה החלטת ממשלה שהייתה לפני חצי שנה.

זאב אלקין: הם מחסלים את אותה החלטת ממשלה שכבר הייתה ולא קשורה לחוק ההסדרים.

זאב אלקין: הנושא הוא בויכוח.

רוחמה אברהם-בלילא: הסעיפים האלה מתייחסים בעקיפין.

רביב סובל: אם יש אגרות, אז לא משנה אם זה עובד מסעדה או עובד תעשייה.

רוחמה אברהם-בלילא: אתם הולכים לחסל עוד ענף שיש בו צמיחה.

זאב אלקין: יש על זה ויכוח .

זאב אלקין: יהיה ויכוח על זה בוועדת הכספים.

ישראל חסון: עיקר הפגיעה פה בתחום הבינוי.

רביב סובל: חלק מהדברים חלים על בינוי, חלק לא.

זאב אלקין: המלצתי היא להשאיר את כל הפרק בחוק ההסדרים, להעביר את סעיף 16 לוועדת הפנים ואת כל שאר הסעיפים לוועדת הכספים.

זאב אלקין: פרק ז' - הגנת הסביבה.

זאב אלקין: המלצתי היא להשאיר את כל 3 הסעיפים בחוק ההסדרים, כאשר סעיפים 23,24 לנתב לוועדת הפנים, סעיפים 25 ו26 לנתב לוועדת הכלכלה.

רחל אדטו: אני בעד לפצל את 26.

אתי בנדלר: סעיף 25 דן בביטול הפיקוח הפרלמנטרי של ועדת הכלכלה של הכנסת על כספים שמועברים לקרן שמירת הניקיון לפי חוק הפיקדון על מכלי משקה.

אתי בנדלר: אני מבקשת לפצל את הסעיף זה.

אתי בנדלר: אין לו שום קשר ישיר ולא ישיר.

זאב אלקין: הוא יגיע אליכם לוועדה.

זאב אלקין: תוכלו לפצל את זה אם תחליטו.

אתי בנדלר: אין לזה שום קשר ישיר או עקיף לתקציב.

אתי בנדלר: אין לזה שום קשר ישיר ולא ישיר לענייני המדיניות הכלכלית.

אתי בנדלר: יש כאן רצון להתנער מפיקוחה של ועדת הכלכלה בנושא מסוים.

אתי בנדלר: יכול להיות על זה דיון עם השר בהליך חקיקה רגיל.

אתי בנדלר: אין שום סיבה לעשות את זה בחוק ההסדרים.

משה: אנחנו מצטרפים לדעתך.

דליה איציק: מה זה שייך?

דליה איציק: איזו השלכה תקציבית יש לדבר הזה?

רחל אדטו: הכסף של סעיף 26 הוא כסף ששייך לרשויות.

רחל אדטו: הוא כתוצאה מהיטל הטמנה שהרשויות מקבלות.

רחל אדטו: הן רשאיות להשתמש בו כדי לשפר את העניין של הפסולת וכל מיני דברים שקשורים לרשות.

רחל אדטו: המטרה של זה היא לקחת את הכסף מהם ולהעביר אותו למשרד לאיכות הסביבה.

ישראל חסון: אני חוזר למה שאמרה היועצת המשפטית של ועדת הכלכלה, הגברת בנדלר.

ישראל חסון: הסעיף הזה נדון באין ספור ישיבות.

ישראל חסון: ניסו למצוא פתרונות לכמה סוגיות.

ישראל חסון: ועדת הכלכלה גם נדרשה פעם אחת להעביר כסף למטרות כאלו של הטמנת אסבסט ואישרנו את זה.

ישראל חסון: אישרנו את זה תוך התחייבות.

ישראל חסון: אני חושב שללחוץ בקלות פה על ההדק כשיש לך קרן שיכולה להעביר 100 מיליון שקל זה לא דבר שיכול להיות בלי פיקוח פרלמנטרי.

ישראל חסון: אני לא מוצא שום סיבה לעשות את זה מעכשיו לעכשיו בלי לקיים את אותו דיון, מה גם שהאוצר בא ואומר שהתהליך לא היה טוב עד היום.

ישראל חסון: למה צריך לעשות את זה בצורה כל כך נחפזת, בפרט שאנחנו מחפשים דרך להגדיל את האיסוף של המכלים היותר גדולים, בפרט שאנחנו רוצים להעביר חקיקה שתמנע מארגוני פשע להשתלט על השוק הזה ולקבל כסף שחור?

ישראל חסון: זה לא דבר שצריך להחליט עליו מעכשיו לעכשיו.

ישראל חסון: אין שום סיבה טובה שבעולם.

ישראל חסון: אנחנו מצד אחד מממנים ארגוני פשע, מצד שני הולכים להילחם בהם.

ישראל חסון: פה אתם מבקשים מאיתנו שנוריד את הפיקוח.

אייל אפשטיין: הבקשה הזאת הוגשה במשותף עם המשרד להגנת הסביבה.

אייל אפשטיין: כל הנושאים המהותיים שהעלית יידונו במסגרת הדיונים בוועדת הכלכלה.

ישראל חסון: אני מבין שהדיון פה הוא על לנתב או לפצל.

ישראל חסון: אני שואל למה חקיקה כזאת שנדונה בוועדת הכלכלה לא פעם, לא פעמיים ולא 7 פעמים צריך לנתב ולא לפצל.

זאב אלקין: לגבי 25 שוחחתי עם השר להגנת הסביבה.

זאב אלקין: הוא פתוח לדיאלוג עם הוועדה.

זאב אלקין: ייתכן שההחלטה של הוועדה תהיה לפצל את זה פיצול מהותי.

זאב אלקין: הבקשה הייתה לנתב את זה לוועדה, לקיים את הדיון ואז להחליט איך מקדמים את זה הלאה.

זאב אלקין: אני חוזר על המלצתי להשאיר את כל הפרק בחוק ולנתב את סעיפים 23,24 לוועדת הפנים ואת 25 ו-26 לוועדת הכלכלה.

זאב אלקין: פרק ח' – תחבורה, סעיפים 27-30.

זאב אלקין: המלצתי בעניין מנהרות הכרמל להשאיר את זה בחוק ולנתב לוועדת הכלכלה.

זאב אלקין: לגבי סעיף 8 – חוק כביש אגרה (כביש ארצי לישראל) המלצתי להשאיר את זה בחוק ולנתב לוועדת הכלכלה.

זאב אלקין: לגבי סעיפים 29,30 המלצתי היא לפצל את שני הסעיפים פיצול מהותי ולאחר מכן להעביר אותם לדיון בוועדת הכלכלה.

דליה איציק: מסים הולכים לאוצר.

דליה איציק: אנחנו לא משלמים מסים למשרד מסוים.

דליה איציק: בהיותי השרה להגנת הסביבה ביקשתי להשלים את חוק הפיקדון.

דליה איציק: בא שר האוצר והקים שערוריות ואמר שאנחנו מפרקים את משרד האוצר, כי לפי השיטה הזאת כל משרד יקים איזו שהיא קרן.

דליה איציק: אהוד ברק הכריע את הכף והוקמה קרן.

דליה איציק: חבר הכנסת אלקין, אתה מבין שבדרך האחורית הם מחסלים את הקרן?

דליה איציק: אתה מבין שאתה מסתבך פה עם השר?

זאב אלקין: השר תומך בסעיף זה.

דליה איציק: השר לא תומך בסעיף הזה.

דליה איציק: השרים אומרים לנו שהאוצר לא נותן להם לחיות, שהוא לא נותן להם שום יוזמה, שהוא חונק אותם, שהוא מנהל את המדינה.

דליה איציק: יושב פה חבר הכנסת זבולון אורלב.

דליה איציק: אף אחד לא ילמד אותו מה זאת ממשלה.

דליה איציק: הוא היה שר, מנכ"ל.

דליה איציק: הוא יכול להגיד לכם שכל דבר זה הוצאת נשמה.

דליה איציק: כביש אגרה הוא כביש שצריך להיבנות מגדרה עד באר-שבע.

דליה איציק: מאות אלפי אנשים עוברים שם כל יום.

דליה איציק: הם רוצים שתשלם כסף על זה.

דליה איציק: אלה אותם אנשים "עשירים" שחיים מגדרה עד באר שבע.

דליה איציק: אלה ישלמו על כביש אגרה.

דליה איציק: זה הרעיון.

דליה איציק: זאת ממשלה שדואגת לעניים, לעולים החדשים, למסכנים?

זאב אלקין: לידתו של הסעיף הזה הוא בממשלה הקודמת.

דליה איציק: את זה כבר שמענו.

דליה איציק: אני הורדתי את זה.

דליה איציק: לא הייתי העבד של הממשלה.

דליה איציק: אל תנפנף לנו בכך שחוק ההסדרים היה בממשלה הקודמת.

שלמה מולה: זה לא היה בחוק ההסדרים בממשלה הקודמת.

שלמה מולה: אי אפשר לטעון כל הזמן שזה כבר היה בחוק ההסדרים.

שלמה מולה: כולם באים ואומרים שהם רוצים להיטיב עם הפריפריה ולאפשר באמצעות כביש 6 חיבור של הצפון לדרום, אבל מה הקשר לתקציב?

שלמה מולה: מה התרומה של החקיקה המזורזת הזאת?

שלמה מולה: מה התרומה שלו לספר התקציב.

דליה איציק: אין סיבה בעולם לפגוע באנשי הפריפריה.

דליה איציק: אלפים של אנשים נוסעים בכביש הזה.

דליה איציק: השתכנעתי שזה הדבר האחרון שצריכים לפגוע בו.

דליה איציק: זה לא נכון לממשלה ולאף אחד.

זאב אלקין: יכול להיות שוועדת הכלכלה תחליט לא לאשר.

דליה איציק: אני סומכת על יושב-ראש ועדת הכלכלה שהוא לא ייתן לזה לעבור.

דליה איציק: למה שאתה תעשה את זה בצורה כזאת?

דליה איציק: כדי שלא יגידו שבחוק ההסדרים חברי הכנסת הסכימו שיהיה דבר מהסוג הזה אני מציעה שנוציא את זה מחוק ההסדרים.

דליה איציק: בוא ניתן את שיקול הדעת.

דליה איציק: אתה תיזכר כיושב-ראש ועדה שהחזיר את חוק ההסדרים מן הגדולים שהיו.

דליה איציק: אתה הולך להיזכר כמי שהרס את ועדת הכנסת.

דליה איציק: אתה עושה טעות.

דליה איציק: אתה הולך להיות מואשם ועוד אנשים משמעותיים בכנסת הזאת כמי שהעבירו את חוק הסדרים הכי נוראי במשק.

יואל חסון: יש פה נושאים מאוד מהותיים.

יואל חסון: אני רוצה זמן לדון, לקרוא חומר.

יואל חסון: שמעתי שהכביש המדובר זה כביש שנבנה מכספי מדינה.

יואל חסון: מצד אחד בונים מבנה תעשייה לפריפריה, מצד שני יעלה כסף להגיע לפריפריה.

יואל חסון: אנחנו רוצים שאנשים יגורו בפריפריה, לכן אנחנו בונים תשתיות, עושים כבישים, עושים מחלפים, עושים רכבות.

יואל חסון: המדינה בונה את הכביש.

יואל חסון: הכסף יגיע מהציבור.

יואל חסון: למה שהציבור ישלם אגרה?

דוד רותם: מישהו צריך לתחזק.

יואל חסון: אני הייתי בוועדת הכלכלה בקדנציה הקודמת.

יואל חסון: ראיתי כמה בעיות היו בנושא של כביש 6, בחקיקה של כביש 6, בתקנות שקשורות לכביש 6.

יואל חסון: בצורה מהירה וחפוזה מביאים את הנושא של חיוב אגרה.

יואל חסון: אתם לא מבינים שזאת בכייה לדורות?

יואל חסון: כל דבר שקשור לפרויקטים לאומיים נכשל.

יואל חסון: אני יושב בוועדה לביקורת המדינה.

יואל חסון: אני ראיתי איך פרויקטים משמעותיים כמו הרכבת לירושלים, הרכבת הקלה, נכשלים, מתרסקים.

יואל חסון: קבעו אומדנים שאף אחד לא עמד מאחוריהם.

יואל חסון: אמרו שזה יעלה ככה ובסוף זה עלה פי 2 או 3.

יואל חסון: העבירו את הכל מהר.

יואל חסון: אם נבדוק נגלה שגם את הרפורמות ברכבת ישראל עשו באמצעות הדברים האלה.

יואל חסון: לגבי הנושא של זיכיונות.

יואל חסון: המדינה כאן מחלקת זיכיונות.

יואל חסון: ספק שרוצה לקבל פרויקט תשתיתי של המדינה ייתן את ההצעה הכי זולה, ייתן את האומדנים הכי נמוכים.

יואל חסון: אחרי שאותה חברה זוכה באים לכאן ומעבירים פה כל מיני הסמכות ואכיפות ועניינים שקשורים לזיכיונות ולסמכויות שר אוצר.

יואל חסון: אדוני, בוא נעשה את זה במחשבה, בוא נעשה את זה בזה שלא נכניס את זה לחוק ההסדרים, בוא נאפשר דיון.

יואל חסון: יכול להיות שלדברים האלה יש השפעות סביבתיות.

זאב אלקין: אני מניח שוועדת הכלכלה תדון בזה.

יואל חסון: ביומיים?

זאב אלקין: במסגרת הזמן שהיא תראה לנכון.

יואל חסון: בואו נוציא את זה מחוק ההסדרים.

יואל חסון: בואו ניתן לוועדת הכלכלה לדון בעניין הזה לעומק, שלא נעשה טעויות תשתיתיות, שלא נפשל בתקנות, שלא ניתן זיכיונות שאחר כך נצטער עליהם, שלא נעשה דברים שבסופו של דבר יהיו על מצפונך ועל מצפוננו כולנו.

יואל חסון: הציבור הישראלי ייפגע באופן משמעותי אם נוציא פרויקטים תשתיתיים חשובים בצורה לא נכונה.

יואל חסון: אני מציע לפצל את זה.

חיים אורון: אני באופן מפתיע מציע להשאיר את סעיף 28 ולא לפצל אותו.

חיים אורון: כתבתי הסתייגות בהתאם.

חיים אורון: אני מציע שהבלו על סיגריות ילך לבריאות, הבלו על הדלק ילך לתאונות דרכים.

חיים אורון: אגב, אני בעל עניין כי אני נוסע על הכביש הזה פעמיים ביום.

חיים אורון: ההצעה הזאת אומרת שהיות ואני נוסע על הכביש הזה פעמיים ביום אני אשלם מחיר מופחת כדי לתחזק את הכביש.

חיים אורון: לא המדינה תשלם.

חיים אורון: את הכסף של המעשן ניקח ונעביר לבריאות.

ישראל חסון: מה הקשר של המעשן?

חיים אורון: את הבלו על הדלק ניקח לתאונות דרכים.

חיים אורון: מס קנייה על מכוניות ניקח ללימוד נהיגה.

חיים אורון: אני מציע להשאיר את זה.

זאב בוים: כשהממשלה באה לחוקק את כביש חוצה ישראל היא קבעה שבמרכז הארץ תהיה הפרטה וייקור אגרות.

זאב בוים: היא נטלה על עצמה מסיום קטעי המרכז דרומה וצפונה.

זאב בוים: לא בכדי ולא במקרה.

זאב בוים: אנחנו עוד נגיע לפרק כ"ד שמדבר על אזורי עדיפות לאומית.

זאב בוים: רוב אזורי העדיפות הלאומית נמצאים בפריפריה.

זאב בוים: הפרק הזה אומר שמטרת פרק זה היא לעודד פיתוחם של אזורים או יישובים שהממשלה החליטה שהם בעלי עדיפות לאומית.

זאב בוים: אני לא יודע את כל הפרטים שכתובים פה, אבל רק ממשפט הפתיחה הזה עושה רושם שיש פה דבר והיפוכו.

זאב בוים: פעם אחת הממשלה מבקשת לעודד את אזורי הפיתוח בפריפריות, פעם שנייה היא מטילה גזרות על תושבי הפריפריה.

זאב בוים: זה לא הולך לפי המדיניות של הממשלה הזאת ושל הממשלות הקודמות.

זאב בוים: מאז ומתמיד היה ברור שהמדינה צריכה לחזק ולעודד מתוך הכרה שהאוכלוסייה שגרה בפריפריה זקוקה לסיוע ממשלתי ולתמריצים ממשלתיים, בין במישרין ובין בעקיפין.

זאב בוים: אם הכביש הזה הוא לא במישרין, אז הוא ודאי בעקיפין.

זאב בוים: עכשיו באה הממשלה ונסוגה מהמדיניות שלה.

זאב בוים: זה מצריך דיון הרבה יותר רציני.

זאב בוים: זאת סיבה אחת מדוע לפצל.

זאב בוים: צריך להיכנס לדיון מעמיק כפי שהיה הדיון על כביש 6.

זאב אלקין: האם כשהיית שר בממשלה הצבעת בעד להכניס את זה לחוק ההסדרים?

זאב בוים: אני הצבעתי עם ההצעה של הממשלה.

זאב בוים: בגלל זה מתחלפות ממשלות וכל ממשלה משנה מדיניות.

זאב בוים: מותר לי לבוא ולהגיד שלמדתי שצריך לשנות.

ישראל חסון: אני חושב שסעיף 30 צריך להיות מנותב.

ישראל חסון: יש לו קשר ישיר לתקציב.

ישראל חסון: לסוגיית הפעילות של רשות התעופה הלאומית והתפקוד שלה יש קשר ישיר לתעשיית התיירות, לסוגיית התעופה במדינת ישראל.

ישראל חסון: המשמעות של רשות תעופה אזרחית עצמאית חשובה ודחופה ביותר למשק הישראלי.

ישראל חסון: אני בעד לנתב.

ישראל חסון: לגבי סעיפים 27 ו-28.

ישראל חסון: השר כחלון בשבתו כראש ועדת כלכלה נאבק מאבק אדיר בכדי לא לתת עצמאות לחברה.

ישראל חסון: אנחנו לא איפשרנו לחוצה ישראל עצמאות בתחום הקנסות ובתחום הגבייה היתירה.

ישראל חסון: ניהלנו בעניין הזה דיונים כבדים מאוד בוועדת כלכלה.

ישראל חסון: ראינו כמה חשובה הבקרה.

ישראל חסון: הורדנו להם את התעריפים.

ישראל חסון: אני פונה להיגיון שלכם.

ישראל חסון: חבר הכנסת כחלון נאבק בבקשת האוצר, בבקשת משרד התחבורה, בבקשת כביש חוצה ישראל עד שהוא נתן את ההתניה לקטע הדרומי של חוצה ישראל שלא יגבו שם שקל וחצי.

ישראל חסון: אנחנו באים עכשיו ואומרים לנתב.

יואל בריס: שני הסעיפים נוגעים לאגרות.

יואל בריס: הנושא הראשון זה נושא של מנהרות הכרמל.

יואל בריס: צריך לקבל החלטה אם המנהרה תהיה עם גבייה אלקטרונית או שתהיה עם מחסום.

יואל בריס: ההבדל מבחינה כלכלית ומבחינת טובת התושבים גדול מאוד.

יואל בריס: לנושא הזה יש משמעות תקציבית ומשמעות מבחינת היחסים עם הזכיין.

יואל בריס: בקטעי הפריפריה בכביש 6 לא הייתה היתכנות כלכלית לעשות זיכיון של הקמה ותפעול, ולכן ההקמה נעשתה בידי הממשלה.

יואל בריס: כדי לאפשר תחזוקה רציפה של קטע הכביש הזה מוצע לעשות מכרז שיאפשר להפעיל את הקטעים האלה רק בשלב התחזוקה.

יואל בריס: הגבייה תהיה רק לעניין התחזוקה בידי זכיין.

יואל בריס: הנושא הזה הוא תקציבי.

יואל בריס: הסיבה שאנחנו מציעים להפריט את זה היא בגלל שאנחנו מאמינים שהתחזוקה בדרך הזאת לא רק שלא תהיה תקציבית אלא תהיה יותר טובה.

זאב אלקין: פרק ט' - ביטחון פנים.

זאב אלקין: בפרק של ביטחון פנים יש את סעיפים 31 ו-32.

זאב אלקין: סעיף 31 מתייחס להצעה להתמודדות עם פתרונות ודרכים להפחתת הפשיעה ומיגורה באמצעות הרחבת סמכויותיהם של פקחי הרשויות המקומיות והענקת כל הסמכויות הניתנות למאבטחים.

זאב אלקין: המלצתי להשאיר את הסעיף הזה בחוק ולהעביר לוועדת הפנים.

זאב אלקין: סעיף 32 זה סעיף התיעוד החזותי.

זאב אלקין: המלצתי להשאיר בחוק ולהעביר לוועדת החוקה.

דוד רותם: אני מוכן לקבל את ההצעה שלך לגבי סעיף 32.

דוד רותם: אנחנו נעשה מאמץ לסיים אותו עד התאריך.

דוד רותם: אם לא נסיים נבקש לפצל אותו.

ישראל חסון: חובת התיעוד החזותי היא חובה בחקירות?

דוד רותם: זה יתחיל בינואר 2010.

ישראל חסון: הדבר הזה מתואם עם כל הגורמים מלבד משטרה?

דוד רותם: זה רק חקירות משטרה.

דוד רותם: בשב"כ זה לא חל.

רוחמה אברהם-בלילא: האם הצעת החוק שאנחנו מדברים בה כעת אין בה משום עלייה וקוץ בה?

רוחמה אברהם-בלילא: אין אף אחד במדינה שלא מסכים לעובדה שצריך למגר את הפשיעה ברחובות, אבל בכל מה שקשור להרחבת סמכויות הפקחים אם לא יהיה תקצוב מיוחד לצורך העניין הזה לרשויות המקומיות אי אפשר יהיה לעשות את זה.

רוחמה אברהם-בלילא: כמה כסף תוקצב לצורך הסעיף הזה?

ישראל חסון: האם בשביל להתקבל להיות פקח בעירייה אתה עובר תהליך של מיון שכולל בדיקת רישום פלילי?

יואל בריס: הפקח שיקבל סמכויות נוספות יעבור מיון.

שלמה מולה: על פי הלשכה המשפטית אין לזה שום קשר לתקציב.

שלמה מולה: תתייחס לנקודה איך זה משפיע על התקציב.

שלמה מולה: בואו ניגש לכל סעיף לגופו.

שלמה מולה: מדובר פה בנושא של זכויות אדם.

שלמה מולה: אתה נותן סמכות לפקח לתת סנקציות, הטלות או הגבלות לאזרח.

שלמה מולה: כשאני מגיע לכאן אני צריך להגיע עם ידיים נקיות, אני צריך לדעת שעשינו את כל מה שאפשר לעשות כדי לא לפגוע בזכויותיו של האדם.

שלמה מולה: אני מתפלא איך משרד המשפטים נותן לזה לקרות במסגרת חוק ההסדרים.

שלמה מולה: אני מציע לפצל את זה.

שלמה מולה: אם אתם לא רוצים לפצל אני מציע שזה יידון בוועדת חוקה, חוק ומשפט, לא בוועדת הפנים והגנת הסביבה.

שלמה מולה: מדובר פה במתן סמכויות.

שלמה מולה: יש לזה השלכות על האזרחים במסגרת חוק יסוד כבוד האדם וחירותו .

שלמה מולה: לכל אדם יש את החירות שלו.

שלמה מולה: אני רוצה שהנושא יידון לעומק בוועדת חוקה,

שלמה מולה: חוק ומשפט.

יואל חסון: שמענו כל כך הרבה פעמים כמה הכל תקציבי והכל קשור.

יואל חסון: אני מסתכל על סעיף 31.

יואל חסון: אני לא רואה קשר לחוק ההסדרים.

יואל חסון: יואל, אני מכבד אותך ואת שמך הטוב, אבל מה אתה מבין בנושא ביטחון פנים?

יואל חסון: אתה רפרנט לעניין במשרד?

יואל חסון: אתה מבין בזה?

יואל חסון: איך אתה יכול לתת לנו תשובות בעניין הזה?

יואל חסון: (מכאן רשמה אירית שלהבת)

יואל חסון: אני מנסה להבין.

יואל חסון: איך אתה יכול לתת לנו תשובות בעניין הזה?

יואל בריס: אנחנו מרכזים את העבודה המקצועית.

נסים זאב: לא כל דבר חייבים להבין.

יואל חסון: תן לדרג המקצועי להסביר.

זאב אלקין: בהחלט אתן לו.

יואל חסון: אדוני היושב-ראש, מדברים כאן על סעיף שנוגע נטו לעניין ביטחון הפנים ולא קשור בכלל לתקציב המדינה, לא קשור בכלל לתקציב השוטף.

יואל חסון: מצד שני אני שומע שאת סעיף 32 אתה כן רוצה לפצל, ותתקן אותי, אדוני היושב-ראש, אם אני טועה.

זאב אלקין: לא כך אמרתי.

זאב אלקין: אמרתי שאני ממליץ להשאיר בחוק ולהעביר לוועדת החוקה, חוק ומשפט.

זאב אלקין: הכריז כאן יושב-ראש ועדת החוקה, חוק ומשפט, שאם לא יספיק לסיים את הדיון הרציני בזמן אז הוא כיושב-ראש ועדת החוקה, חוק ומשפט ייזום לפצל אותו.

יואל חסון: הבנתי.

יואל חסון: בקיצור, אתם תפצלו או לא תפצלו, מה זה חשוב ...

יואל חסון: בשורה התחתונה, אדוני היושב-ראש, בדברים מסוג זה צריך לתת אפשרות לחברי הכנסת להתבטא.

יואל חסון: יש כאן עניינים משמעותיים.

יואל חסון: אתה רוצה לתת סמכויות לפקחי הרשויות המקומיות.

שלמה מולה: לפגוע בזכויות של האנשים.

יואל חסון: אתה יודע איך ממנים היום פקח ברשות מקומית?

יואל חסון: אתה יודע מה ההשכלה שלו?

יואל חסון: אתה יודע אם בכלל בודקים אם יש לו רישום פלילי?

יואל חסון: מי זה מפקח?

שלמה מולה: מי מפקח על המפקח?

יואל חסון: אתה מצפה מאתנו לקבל החלטה כל-כך חפוזה בבית הזה ולמעשה להביא לרחוב פקחים שיש להם סמכויות נרחבות, כאשר איננו יודעים מה זה פקח.

זאב אלקין: יש תופעה מרתקת.

זאב אלקין: שמתי לב שהסעיפים שגורמים להכי הרבה כעס, כמעט כולם הם סעיפים של הממשלה הקודמת.

יואל חסון: זה בסדר גמור.

יואל חסון: חבר הכנסת אלקין, קודם כול אני מציע לך להשתדל, לפחות כמונו, להיות יצירתי.

יואל חסון: אנחנו יצירתיים.

יואל חסון: תשתדל גם אתה להיות יצירתי ולא לחזור כמה פעמים על אותם טיעונים, שאתה מקבל עליהם תשובות ברורות מאוד.

יואל חסון: דבר שני, הסברתי לך שלא משנה אם עשו או לא עשו, התהליך כאן לא נכון.

יואל חסון: אגב, אני רוצה להזכיר לך, אדוני היושב-ראש, שאתה היית תומך נלהב של הקואליציה הקודמת וסביר להניח שתמכת גם בזה.

יואל חסון: אבל אני לא רוצה להיות קטנוני.

זאב אלקין: זה לא עלה להצבעה.

יואל חסון: נכון, זה לא היה ולכן לא תמכת.

זאב אלקין: הממשלה כן הצביעה על זה אבל זה לא עלה להצבעה בכנסת.

יואל חסון: מי לוקח אחריות כאשר מבקשים לעשות כאן תהליך כל-כך דרמטי, לתת סמכויות אכיפה כל-כך משמעותיות לפקחים?

יואל חסון: לכנסת לא יהיה זמן לבדוק באמת מה יש להם, מי הם, איך ממנים פקחים ברשות מקומית.

יואל חסון: אתה חושב שבשבועיים ניתן לבדוק את זה?

יואל חסון: בשבועיים ניתן להעריך ולדעת האם זה נכון או לא נכון מקצועית?

יואל חסון: ותראה מה אתה עושה: דקה אחרי שיחלפו השבועיים אתה שולח לרחוב מאות, אם לא אלפי פקחים שיתחילו להיות סמי-שוטרים.

שלמה מולה: אתם רוצים שאנחנו נהיה אירן, משטרת האייטולות?

יואל חסון: מה אתה רוצה לעשות כאן?

יואל חסון: אדוני היושב-ראש?

יואל חסון: אתה רוצה להפוך את המדינה הזאת למשטר אייטולות, עם אכיפות-יתר על-ידי אנשים שלא יכולים לאכוף?

זאב אלקין: אני מכיר את השרים בממשלה הקודמת ולא מאמין שזה מה שהם הגו בראשם.

שלמה מולה: יכול להיות שחשבו גם על זה.

זאב אלקין: לא יכול להיות.

יואל חסון: אדוני היושב-ראש, לסיכום אני מבקש להתייחס גם לסעיף 32.

יואל חסון: הייתי בדיונים בנושא הערכות מעצר בווידיאו קונפרנס.

יואל חסון: אתה יודע כמה דיונים וכמה זמן הוקדש לווידיאו קונפרנס, כמה גורמי מקצוע היה נחוץ לשמוע?

יואל חסון: זה היה דבר משמעותי מאוד.

יואל חסון: כאן זה עניין דומה.

יואל חסון: האם נתתם כסף לרשויות המקומיות כדי שיהיו להם יותר פקחים או פקחים מקצועיים יותר?

רוחמה אברהם-בלילא: מר יואל בריס בכלל לא מקשיב לך.

רחל אדטו: לוקחים להם עכשיו את הכסף על-ידי הארנונה.

יואל חסון: מר יואל בריס, אני יודע שביומן כתוב לך: זהו יום שאני צריך איכשהו לעבור אותו, אבל לפחות תעבור אותו קצת יותר בהקשבה.

יואל חסון: אנחנו יודעים מה כתוב לך באאוטלוק היום, עזוב.

יואל חסון: אני מבקש לדעת, מי ייתן זמן לראשי הרשויות לטעון שלא ניתן להם תקציב?

יואל חסון: מי ישאל אותם האם יש להם אפשרות להכשיר את הפקחים שלהם?

יואל חסון: אולי בגלל שנותנים סמכויות כאלה לפקחים צריך לשים פקחים מקצועיים יותר, כלומר לשלם משכורות גבוהות יותר.

יואל חסון: מי ישלם את המשכורות הגבוהות האלה?

יואל חסון: כל-כך הרבה שאלות, כל-כך הרבה דברים.

יואל חסון: ועוד פעם, זה לא קשור לחוק ההסדרים, לא קשור לתקציב המדינה.

יואל חסון: אדוני היושב-ראש, צריך להתאפס כאן.

יואל חסון: אתה צריך להתאפס בעניין הזה.

יואל חסון: אני אומר לך, תציל את הכנסת, תציל את המדינה.

זאב בוים: יושב כאן חבר הכנסת ציון פיניאן שיש לו ניסיון מוניציפלי, ואולי גם חבר הכנסת יריב לוין, אני לא בטוח.

שלמה מולה: האמן לי שהם מסכימים אתנו, אבל מפחדים להגיד את מה שהם חושבים.

זאב אלקין: אנחנו מדברים לא על חבר הכנסת פיניאן ולא על חבר הכנסת לוין, אלא על הסעיפים.

זאב אלקין: חבל, יש לך זכות דיבור של 3 דקות וחבל לדון עליהם.

זאב בוים: אדוני היושב-ראש, אני צריך מסייעים לעניין הזה ואין כמו מי שהיו במערכת המוניציפלית כדי להבין את הדברים.

זאב בוים: יש לי רושם שלא מבינים כאן במה מדובר.

זאב בוים: קודם כול, מי זה פקח ברשות המקומית?

זאב בוים: אני אומר לכם מן הניסיון, מבלי לפגוע חלילה באנשים ובחשיבות של התפקיד, אלה תפקידים שאי אפשר להגדיר בהגדרות של קווליפיקציות מקצועיות בשטח.

זאב בוים: אנשים שנכנסים לתפקיד הזה, בניגוד למקצועות אחרים במערכת המוניציפלית אין להם הגדרות ברורות.

זאב בוים: השיקולים בקליטת פקחים במערכת מעניינים מאוד.

שלמה מולה: בעקבות הבטחות בחירות.

זאב בוים: לא תמיד הכישורים הנדרשים קשורים לתפקיד, למהות המשימות וכדומה.

יריב לוין: לרבות שיקולים סוציאליים.

זאב בוים: מבלי להיכנס לפירוט, וכולנו מבינים על מה מדובר.

זאב בוים: עכשיו אומרים: אנחנו רוצים לשנות את המערך הזה.

זאב בוים: אם אנחנו רוצים לתת להם סמכויות מן הסוג הזה, ברור לגמרי שצריך להגדיר את הקווליפיקציות המקצועיות, אילו אנשים צריך ובאיזו רמה, וברור לגמרי שצריך לשנות את המערך הזה.

זאב בוים: דיברו קודם על המגע בין פקח בעל סמכויות ובין האזרחים.

זאב בוים: חברים, זה לא פשוט.

זאב בוים: במגעים האלה אנו רואים שגם אנשים שמופקדים על החוק, כמו שוטרים וכדומה, לא תמיד עומדים במשימה הזאת כפי שצריך.

זאב בוים: אפשר לעשות את זה, אבל בשביל זה צריך שינוי מהותי במערך המוניציפלי.

זאב בוים: מה עושה הממשלה?

זאב בוים: היא עושה כמה דברים, וזה שיטה של ממשלות בישראל.

זאב בוים: אני מדבר על ממשלות ברבים כדי שלא תגיד לי מה הייתי בתור שר.

זאב בוים: הממשלות כשיטה כל הזמן מתנערות ממשימות לאומיות ומטילות את הביצוע על הרשויות המקומיות שעומדות בפרונט ובמגע הישיר עם התושבים.

זאב בוים: כאן יש דוגמה נוספת לכך.

זאב בוים: בסדר, אבל "תבן אין נותנים לעבדיך ולבֵנים אומרים לנו עשו".

זאב בוים: כלומר, לפחות שיועברו תקציבים לרשויות המקומיות כדי לשנות את המערך הזה, כדי להכין מערך של השתלמויות וכדי להעלות את השכר.

זאב בוים: צריך אנשים בעלי יכולות גבוהות יותר מאלה שמשרתים היום כפקחים, ואני מדבר בהכללה.

זאב בוים: הממשלה לא נותנת כסף לעניין הזה ובאותה נשימה מקצצת בתקציבי הרשויות המקומיות.

זאב בוים: לא רק שהיא לא מוסיפה, אלא היא מקצצת.

זאב בוים: אני לא יודע אם כבר עסקנו בפרק הזה או שעוד נגיע אליו.

רחל אדטו: עסקנו בו כבר וגם אמרנו את הדברים.

ישראל חסון: עסקנו בו ועוד נחזור לעסוק בו.

זאב בוים: עוד נדבר על מענקי האיזון וכיוצא באלה.

זאב בוים: לא הגיוני לבוא עכשיו ולעשות בדרך כזאת שינוי מהותי בתוך המערך המוניציפלי.

זאב בוים: פשוט לא עולה על הדעת.

זאב בוים: אתם הורסים את המערכת המוניציפלית.

זאב בוים: מוסיפים עוד ועוד לבֵנים והחמור הזה, השלטון המקומי, בסופו של דבר ימות מן המשא שהשלטון המרכזי מטיל עליו.

רחל אדטו: לא היית כאן כאשר דנו בסעיף שקובע שממנים ועדות קרואות לכל הקדנציה, ל-5 שנים.

נסים זאב: אני רוצה לומר במשפט אחד מה הקשר בין הסעיפים ובין הנושא הכלכלי.

נסים זאב: אם רוצים כלכלה בריאה צריך להוריד את רמת הפשיעה והדברים בהחלט מחוברים זה לזה.

נסים זאב: מי שהיום גובה את החלק הארי של הכסף – אנחנו יודעים שזה הכסף השחור שמגיע לאנשי המאפיה ששולטים בשטח ומגלגלים מיליוני שקלים ואף מיליארדי שקלים.

נסים זאב: לגופו של הסעיף, כאשר מדברים על הורדת רמת הפשיעה ומיגורה, אנחנו לא יכולים להשלות את עצמנו שהולכים למגר את הפשיעה בזכות אותם פקחים.

נסים זאב: כאשר מדברים על פקחים, יש פיקוח על הבנייה, יש פיקוח ברישוי עסקים, יש פיקוח על-ידי מי שנותנים רפורטים וזה כל עבודתם.

נסים זאב: צריך להגדיר גם איזה סוג של פקחים.

נסים זאב: פקחים זה אותיות פ-ק-ח-י-ם.

נסים זאב: השאלה אילו פקחים אנו רוצים לשים בעבודה הזאת, שיפקחו וייתנו את תרומתם לבלום את הפשיעה.

קריאה: מה אתה מצביע בסופו של דבר?

נסים זאב: אני תמיד תומך בממשלה, אבל מותר לי לבקר, מותר לי לומר כל שאני חושב.

קריאה: תצביע בניגוד לדעתך?

משה גפני: אם היית אומר לי שאתה מדבר אז כפי שכל השבוע הבאתי את הטלית והתפילין, הייתי מביא גם היום.

נסים זאב: אבל לא בגללי צריך להביא טלית.

נסים זאב: הנושא הזה מחייב אכן דיון רציני ומעמיק.

נסים זאב: יש מקום לקיים דיון.

נסים זאב: כפי שאומר תמיד חבר הכנסת דוד רותם, שאם לא יסתיים הדיון בנושא הזה - - -

זאב אלקין: אם הדיון לא יסתיים בוועדת החוקה, חוק ומשפט אז יפצלו את הסעיף.

נסים זאב: יושב-ראש ועדת הפנים והגנת הסביבה צריך להודיע באופן ברור שזה נושא שהדיון בו יכול להימשך גם לאחר מכן.

קריאה: אדוני היושב-ראש, מתי ההפסקה?

זאב אלקין: מייד כשיסתיים הדיון בפרק הזה.

יואל חסון: למה הפסקה?

זאב אלקין: הודעתי מראש שתהיה הפסקה.

ישראל חסון: אדוני היועץ המשפטי, יש לי שאלה לגבי הסעיף הזה.

ישראל חסון: האם פקחי עיריית אום אל-פחם שהם חברי התנועה האיסלאמית יקבלו סמכות לעכב אזרח בכביש ואדי ערה?

ישראל חסון: אני שואל שאלה פשוטה מאוד.

ישראל חסון: תראה מה אנו עושים כאן כקו.

ישראל חסון: בסעיף הקודם על התחבורה התרנו לחברה פרטית להיכנס לכיס של האזרח באופן ישיר דרך משרדי ממשלתי והפקענו מן הכנסת את יכולת הפיקוח.

ישראל חסון: בסעיף הזה, אנו מתירים לתנועה האיסלאמית לעכב אזרחים בכביש ואדי ערה.

ישראל חסון: לאן אנו הולכים?

ישראל חסון: אני אומר לכם, בתהליך הגורף הזה, שאנו קוראים לו ניתוב ולא פיצול, אנחנו מחליפים כל פעם כלב בחתול.

ישראל חסון: אי אפשר.

ישראל חסון: חייבים לפצל.

ישראל חסון: אתם לא מבינים את המשמעויות של מה שאתם אומרים כאן.

זאב בוים: גם בלי הסמכויות הללו סוגרים את הכביש באום אל-פחם ...

יואל בריס: לשאלה של חבר הכנסת יואל חסון, רק לחדד שמדובר בהצעה שלנו רק במקרה שהרשות מקומית ביקשה להסמיך פקחים כך שבשום אופן אין כאן התנערות של השלטון המרכזי מן האחריות לטובת השלטון המקומי.

יואל בריס: מדובר במקרה שהשלטון המקומי מבקש לקבל את הסמכות הזאת.

קריאה: איפה זה כתוב בחוק?

יואל בריס: זה כתוב בסעיף 7(א) המוצע, אבל אני לא מציע להיכנס לפרטים.

יואל בריס: כתוב: "לבקשת רשות מקומית".

שלמה מולה: אתה יודע מה יקרה, אתם תַתנו בפני ראשי העיריות: אם לא תעשו ככה ניקח מכם את הסמכויות, ואז לא תהיה להם ברירה.

יואל בריס: גם כאשר רשות מקומית מבקשת הסמכה, היא תלויה באישור של שר הפנים והשר לביטחון פנים.

יואל בריס: כלומר אנחנו מדברים על מקרה שבו יש בקשה של רשות מקומית ויש הסכמה של שר הפנים והשר לביטחון פנים.

שלמה מולה: למה זה דחוף לחוק ההסדרים?

יואל בריס: לשאלה של חבר הכנסת מולה על ההשפעה על תקציב המדינה – תקציב המדינה כולל לא רק הכנסות והוצאות, אלא גם סעיפים של שיא תקן, כלומר של תקינה, כמה אנשים מועסקים בכל תפקיד.

יואל בריס: אנו צופים שזה עשוי להשפיע, אם יצליח, גם על שיא התקן ולכן יש לכך גם היבט תקציבי.

שלמה מולה: למה זה דחוף?

יואל בריס: כי זה משפיע על שיא התקן.

יואל בריס: זה הקשר לתקציב.

יואל בריס: אני מדבר עדיין על סעיף 31.

יואל בריס: מעבר לכך, זה לא רק עניין של שיא תקן אלא גם של צמיחה.

יואל בריס: אנו רואים בכך עניין של צמיחה.

יואל בריס: יש אזורים שבהם נושא הביטחון משפיע על עסקים, בעיקר על עסקים קטנים ובינוניים, ולא צריך להרחיב את הדיבור על כך.

יואל בריס: לכן אם נצליח לשחרר אותם מעול היעדר הביטחון זה יהיה בוודאי מחולל צמיחה.

רוחמה אברהם-בלילא: מי מממן את זה?

זאב בוים: אבל מי יממן את העבודה שלהם?

זאב בוים: זה יעלה יותר כסף מאשר עולה היום, בוודאות.

יואל בריס: רבות מן השאלות שעלו כאן הן שאלות לגופה של הצעת החוק.

יואל בריס: אני מציע שההצעות הללו יידונו בוועדה.

רוחמה אברהם-בלילא: אבל תסביר לנו איזה קשר יש בין זה והין התקציב.

יואל בריס: אמרתי: מכיוון שזה משפיע על שיא התקן ומשפיע על הצמיחה.

רוחמה אברהם-בלילא: צריך לוודא שנושא כל-כך חשוב לא ייפול בין הכיסאות.

זאב אלקין: חברת הכנסת אברהם, הוא לא סיים את דבריו.

זאב אלקין: עליו להתייחס לסעיף 32.

רוחמה אברהם-בלילא: הוא מתחמק מזה.

זאב אלקין: הוא עונה כמיטב יכולתו.

משה גפני: חברת הכנסת רוחמה אברהם צודקת.

משה גפני: הוא צריך לענות לה באריכות.

דוד רותם: את לא סומכת שבוועדה בראשותי יתקיים דיון מעמיק על סעיף 32?

רוחמה אברהם-בלילא: אני מדברת על סעיף 31.

יואל בריס: לשאלה המשלימה של חברת הכנסת אברהם, גם בסעיף 32 צריך להוסיף תקציב, למשל להדרכות.

יואל בריס: גם זה שאלה תקציבית שצריכה להידון בצמוד לתקציב.

יואל בריס: אם תחליט הוועדה שצריך לתת כך וכך הדרכות אז צריך להוסיף תקציב בסעיף התקציבי המתאים במשרד לביטחון פנים.

רחל אדטו: אתם רותמים את העגלה לפני הסוסים.

רחל אדטו: קודם צריך היה לתקצב.

רוחמה אברהם-בלילא: אז הסעיף הזה הוא כולו למראית-עין.

משה גפני: אדוני היועץ המשפטי, לא הבנתי.

משה גפני: האם תוכל לחזור על תשובתך?

יואל בריס: בסעיף 32, מדובר בנושא שעדיין לא נכנס לתוקף, בעלות תקציבית של כ-200 מיליון שקל בשנה.

שלמה מולה: כאשר אתה מתמחר את הסעיף הזה איך אתה יודע איזו רשות מקומית תבקש ואיזו רשות מקומית לא תבקש?

יואל בריס: אף רשות מקומית עדיין לא ביקשה.

יואל בריס: הסעיף עדיין לא קיים.

יואל בריס: כאשר יהיה סעיף שקובע שאפשר להסמיך פקחים, יסמיכו פקחים רק ברשות מקומית שתבקש את זה.

שלמה מולה: אז איך אתה מגיע לאומדן של 200 מיליון שקל?

זאב אלקין: חבר הכנסת מולה, 200 מיליון שקל – זה הסכום שמיועד לסעיף אחר, סעיף 32.

רוחמה אברהם-בלילא: אותן רשויות מקומיות שיוותרו על הסכום מן הבסיסים הצבאיים, משם תיקחו את הכסף ותממנו את הפקחים.

דוד רותם: עו"ד בריס, איך אתה יודע בתחילת החקיקה שזה יהיה 10 שנים ושיילך למחוזי או לשלום?

דוד רותם: הרי את המכות מרביצים בחקירה הראשונה שאותה אני רוצה לתעד.

דוד רותם: אז אתה לא יודע אם זה הולך לשלום או למחוז.

זאב אלקין: נדמה לי שהשאלה הזאת צריכה לעלות בדיון של הוועדה כי זה לגופם של הדברים.

דוד רותם: זה יידון בוועדת החוקה, חוק ומשפט ושם יתנהל דיון רציני.

משה גפני: אדוני היושב-ראש, שאלה לסדר.

משה גפני: האם האופוזיציה מתכננת לשאול שאלות במשך זמן רב?

רוחמה אברהם-בלילא: עד כניסת השבת.

משה גפני: האם אני יכול לנסוע ולחזור שעתיים לפני כניסת השבת?

זאב בוים: אנחנו רוצים לראות אותך חוזר לכאן.

ישראל חסון: אדוני היושב-ראש,

ישראל חסון: אני מתעקש להתייחס ברצינות לדיון הזה משום שככל שאני נובר יותר ויותר, לפי דעתי מתפתח כאן תהליך שלאנשים אין בכלל הבנה איזה מין תהליך הם מעודדים ומה הם יוצרים כאן.

ישראל חסון: בסעיף הקודם על התחבורה אישרנו כאן לחברה פרטית להיכנס לכיסו של האזרח בהרשאה של הממשלה וללא כל פיקוח של הכנסת.

זאב אלקין: חבר הכנסת חסון, אני מאפשר לך לשאול שאלת הבהרה קצרה.

משה גפני: אם אתה שואל ברצינות אתה חריג מאוד כאן היום.

ישראל חסון: אני סבור שאתה טועה.

ישראל חסון: אדוני היועץ המשפטי, אני מבקש שתבהיר לאנשים, אמרת שהסמכות לאישור הפקחים כמאבטחים תינתן לשר הפנים ולשר לביטחון פנים.

ישראל חסון: האם טענת חברוּת בתנועה האיסלאמית היא טענה שתעמוד על הפרק כאשר יוחלט לא לאשר?

יואל בריס: זו שאלה פרטנית לגופה של הצעת החוק.

יואל בריס: אני לא יודע.

יואל בריס: אדם שמהווה סיכון ביטחוני, ברור שזה טענה רצינית לגופו של עניין.

זאב אלקין: תודה רבה.

זאב אלקין: שאלת כמה שאלות וקיבלת כמה תשובות.

זאב אלקין: אנחנו לא דנים כאן לגופה של הצעת החוק.

זאב אלקין: כאשר זה יידון בוועדה הרלוונטית, שם ישאלו שאלות.

ישראל חסון: אנחנו דנים בפיצול או ניתוב.

ישראל חסון: אני רוצה לשמוע את דעתך.

ישראל חסון: האם אתה בעד פיצול או בעד משהו אחר?

זאב אלקין: בדיוק כעת אני מסכם את הדיון.

זאב אלקין: בעקבות הדיון אני ממליץ בפרק ט': ביטחון פנים, לגבי סעיפים 31-32, להשאיר את שניהם בחוק ההסדרים, לנתב את סעיף 31 לוועדת הפנים והגנת הסביבה ואת סעיף 32 לוועדת החוקה, חוק ומשפט, לאור ההודעה של יושב-ראש ועדת החוקה, חוק ומשפט.

זאב אלקין: תודה רבה.

זאב אלקין: אני מכריז על הפסקה של 10 דקות.

זאב אלקין: (הישיבה נפסקה ב-14:30 ונתחדשה ב-14:45)

זאב אלקין: אנחנו ממשיכים את הדיון.

זאב אלקין: הגענו לפרק י' – בריאות.

זאב אלקין: אני פותח בהמלצות שלי כיושב-ראש ועדת הכנסת בפרק הבריאות.

זאב אלקין: את סעיף 33 אני ממליץ להשאיר בחוק ולהעביר לוועדת העבודה, הרווחה והבריאות.

זאב אלקין: את סעיף 34 אני ממליץ לפצל ולהעביר לוועדת הכספים.

זאב אלקין: את סעיף 35(3) אני ממליץ להשאיר בחוק ולהעביר לוועדת העבודה, הרווחה והבריאות.

זאב אלקין: את סעיף 35(4) אני ממליץ להשאיר בחוק ולהעביר לוועדת העבודה, הרווחה והבריאות.

זאב אלקין: את סעיף 35(1) וכל הסעיפים שמצוינים אחריו באותה עמודה, אני ממליץ לפצל מהחוק ולהעביר לוועדת העבודה, הרווחה והבריאות, מתוך בקשה מן הוועדה לסיים את הדיון עד 15 בינואר 2010.

רחל אדטו: אבל זה ירד.

רחל אדטו: יושב-ראש הכנסת אמר שזה ירד מן החוק.

זאב אלקין: זה מפוצל מן החוק, יורד ממנו והופך לחוק נפרד.

רוחמה אברהם-בלילא: הוא אמר שזה יורד, אבל לא אמר את התאריך שנקבע לזה.

זאב אלקין: אני אומר תאריך: 15 בינואר 2010.

זאב אלקין: זה אומר שיש זמן רב לדון בזה ברצינות.

רוחמה אברהם-בלילא: למה זה לא יידון בוועדת החוקה, חוק ומשפט כפי שהיה קודם?

רוחמה אברהם-בלילא: בחוק ההסדרים הקודם זה הועבר לוועדת החוקה, חוק ומשפט.

זאב אלקין: הדיון על קופת-חולים חמישית?

רוחמה אברהם-בלילא: כן.

רוחמה אברהם-בלילא: עוסקים כאן

רוחמה אברהם-בלילא: במבנה הארגוני של קופת-החולים.

זאב אלקין: זאת ההמלצה שלי.

זאב אלקין: אתם יכולים להצביע אחרת.

זאב אלקין: את סעיף 35(ג) וכל הסעיפים שמצוינים אחריו באותה עמודה, אני ממליץ להשאיר בחוק ולהעביר לוועדת הכספים.

זאב אלקין: את סעיף 35(1) וכל הסעיפים שמצוינים אחריו באותה עמודה, באשר לתאגוד של קופות-החולים, אני ממליץ לפצל ולהעביר לוועדת העבודה, הרווחה והבריאות.

רוחמה אברהם-בלילא: בזה נקבע תאריך?

זאב אלקין: לא.

זאב אלקין: את סעיפים 35(18) ו-36(ב) אני ממליץ להשאיר בחוק ולהעביר לוועדת הכספים את סעיף 35(19) אני ממליץ להשאיר בחוק ולהעביר לוועדת העבודה, הרווחה והבריאות.

רוחמה אברהם-בלילא: אתה מוכן לחזור על מה שהמלצת בסעיף 34?

זאב אלקין: בסעיף 34 אמרתי שאני ממליץ לפצל ולהעביר לוועדת הכספים.

זאב אלקין: זה בית-החולים באשדוד.

זאב אלקין: אני מודיע הודעה, שתישלח אליכם גם במייל ובאס-אם-אס עוד מעט.

זאב אלקין: קיבלתי בקשה מיושב-ראש הכנסת שוועדת הכנסת, במידת הצורך, תאפשר את פתיחת המליאה מעבר ליום חמישי, מבחינה טכנית, כדי שחס וחלילה לא יהיה פתחון-פה.

זאב אלקין: אני מודיע כבר כעת שאני מוסיף את זה על סדר היום.

זאב אלקין: בתום הדיון וההצבעות נקיים הצבעה על הבקשה של יושב-ראש הכנסת.

חיים אורון: השאלה היחידה, אם אפשר לפתוח את מליאת הכנסת בשבת.

חיים אורון: אתה מזיז לנו את היעד כל הזמן.

זאב אלקין: אמרתי רק איזו בקשה קיבלתי מיושב-ראש הכנסת, ואמרתי שאשים את זה על סדר היום של הוועדה בתום הדיון הזה.

זאב אלקין: אנחנו מתחילים את הדיון.

זאב אלקין: בבקשה חברת הכנסת אדטו, יש לך 3 דקות.

רחל אדטו: על כל סעיף יש לי 3 דקות.

זאב אלקין: יש לך 3 דקות בסך הכול.

זאב בוים: אדוני היושב-ראש, אתה לא יכול.

זאב אלקין: אני יכול, ועוד איך.

יואל חסון: אי אפשר לדבר על כל הנושא הרחב הזה ב-3 דקות.

זאב אלקין: מסגרת הזמן התחילה.

יואל חסון: בוועדות אין דבר כזה מסגרת זמן.

יואל חסון: תראה לי בבקשה איפה זה כתוב בתקנון הכנסת?

רחל אדטו: אדבר על הסעיף הראשון 3 דקות, ואחר-כך אבקש רשות דיבור על הסעיף הבא.

זאב אלקין: אני אומר לך לא.

זאב אלקין: את יכולה לנצל את 3 הדקות כפי שאת רוצה, אבל יש לך 3 דקות.

רחל אדטו: פרק הבריאות כפי שמופיע כאן הוא דוגמה איך חוסר הבנה בסיסי, תוך אמתלה של רפורמות, מביא דברים שהם סופר-דופר מקצועיים למסגרת תקציבית.

רחל אדטו: אני רוצה להתייחס לדוגמה אחת, בסעיף 33.

רחל אדטו: הסעיף קובע שמוצע לאפשר לאחים ואחיות מוסמכים לחתום על מרשמים במקום רופאים באצטלה שיש לזה השלכות תקציביות כי אז יהיה צורך אולי בפחות רופאים.

חיים אורון: זה מתייחס רק לרופא וטרינר.

רחל אדטו: מה ההסבר בחוק על-פי אנשי משרד האוצר, שמבינים לעומק את ההשלכות הללו?

רחל אדטו: הם אומרים שאם יתנו את הסמכויות לאחים ולאחיות המוסמכים זה יקל על מתן טיפול לחולים כרוניים ויאפשר מתן טיפול מיידי לחולים הזקוקים לכך.

רחל אדטו: מה הדבר שסותר את זה?

רחל אדטו: הרי הדבר האחרון שחולה מיידי צריך זה שאחות או אח יתנו לו מרשם.

רחל אדטו: אם יש טיפול מיידי, היחיד שצריך לטפל בזה הוא רופא.

רחל אדטו: איך אתם כותבים את זה בכלל בתור הסבר?

רחל אדטו: על מי אתם "עובדים" בדבר הזה?

רחל אדטו: כל זה נמצא באחריות בלעדית של ההסתדרות הרפואית, ושל משרד הבריאות בעניין הסיעוד.

רחל אדטו: בוודאי שמשרד האוצר אין לו שום רפורמה בדבר הזה, אין לו שום סיבה להתערב בדבר הזה.

רחל אדטו: זה דבר שאסור שיופיע כאן בשום דרך.

רחל אדטו: זה לא נושא תקציבי.

רחל אדטו: אם אתם מנסים לתלות את זה בעילות תקציביות, שבכך תורידו תקני רופאים, או תחסכו ברופאים, אתם לא מבינים על מה אתם מדברים.

רחל אדטו: זה דוגמה של אחיזת-עיניים.

אחמד טיבי: מה עמדת ההסתדרות הרפואית?

רחל אדטו: ההסתדרות הרפואית בוודאי לא מסכימה לדבר כזה.

רחל אדטו: הרי לא ייתכן שבאופן גורף יקחו את כל האחים והאחיות המוסמכים.

רחל אדטו: גם במחלות לב וגם באונקולוגיה וגם בטיפול בנרקוטיקה אחיות יוכלו לרשום מרשמים?

רחל אדטו: זה דוגמה כיצד אתם מנסים להביא דברים שהם סופר-דופר מקצועיים ולהכניס אותם במסגרת כאילו תקציבית.

רחל אדטו: לא, זה לא תקציבי.

רחל אדטו: בסעיף 34, חוק בית-חולים אשדוד נולד בחטא.

זאב אלקין: בבקשה לסיים.

רחל אדטו: לא אסיים עכשיו.

דליה איציק: חבר הכנסת אלקין, מה קרה?

דליה איציק: כמה היא כבר מדברת?

זאב אלקין: יש מסגרת זמן לדיון.

שלמה מולה: יש לי הצעה לסדר.

שלמה מולה: בואו נלך על כל סעיף בנפרד ובכל אחד תגביל אותנו ב-3 דקות.

זאב אלקין: לא.

זאב אלקין: אנחנו דנים על פרק.

זאב אלקין: לכל אחד יש זכות דיבור של 3 דקות.

רחל אדטו: אמרתי את דבריי על הסעיף הראשון.

רחל אדטו: כאשר יסתיים הדיון בו ארים שוב את היד ואדבר על הסעיף הבא.

רחל אדטו: אדבר על כל הסעיפים ולא תסתום לי את הפה עכשיו.

זאב אלקין: חס וחלילה לא אסתום לך את הפה.

רחל אדטו: אתה לא תסתום לי את הפה.

רחל אדטו: אני באה כאן להגן על הזכויות של האזרחים והחולים.

יואל חסון: אדוני היושב-ראש, אתה רוצה שנלך מכאן?

זאב אלקין: לא, חס וחלילה.

דוד רותם: יש כאן 8 חברי כנסת מן האופוזיציה.

דוד רותם: יש להם 25 דקות.

דוד רותם: אני מציע שתאפשר להם לדבר כפי שהם רוצים במשך 25 דקות.

יואל חסון: מה פתאום?

אחמד טיבי: שתי דקות לקחתם ממנה.

ישראל חסון: חבר הכנסת דוד רותם, בהגינותך כי רבה אתה יודע שאנחנו מתייחסים כאן עניינית.

שלמה מולה: זה דבר רציני מאוד.

זאב אלקין: אתם מפריעים לחברת הכנסת אדטו שצריכה לסיים את דבריה.

רחל אדטו: סניף שני עוסק בבית-החולים באשדוד.

רחל אדטו: התחלתי לומר שבית-החולים באשדוד נולד בחטא.

רחל אדטו: אנחנו לא נכנסים לדיון אם צריך בית-חולים באשדוד או לא, אם זה בא על חשבון בתי-החולים הממשלתיים האחרים או לא.

רחל אדטו: כרגע זה מופיע.

רחל אדטו: היה מותנה שהממשלה תהיה מעורבת בהקמת בית-החולים הזה.

רחל אדטו: באופן שהיום רוצה משרד האוצר להקים אותו לבית-החולים הזה אין זכות לקום.

רחל אדטו: לא ייתכן שיקימו באשדוד בית-חולים שמלכתחילה יהיה לא רווחי כי הקצו לו 300 מיטות.

רחל אדטו: בעיר כזאת בית-חולים של 300 מיטות, כאשר אין מעורבות ממשלתית, לא יכול להיות רווחי.

זאב אלקין: תודה רבה.

זאב אלקין: מסגרת הזמן שלך הסתיימה.

יואל חסון: מדובר באשת מקצוע מן המעלה הראשונה.

יואל חסון: תן לה להתבטא.

זאב אלקין: היא בוודאי תתבטא עוד בדיונים הארוכים שיתקיימו בוועדות על הפרק הזה.

דליה איציק: אם יש משהו שהיא מבינה – זה זה.

דליה איציק: תתנו לה להתבטא כאשת מקצוע.

זאב אלקין: אני אקבע כאן את מסגרת הזמן.

זאב אלקין: רשות הדיבור לחבר הכנסת יואל חסון.

יואל חסון: אני רוצה שהיא תמשיך לדבר.

זאב אלקין: אתה לא רוצה לדבר?

יואל חסון: אני כן רוצה.

יואל חסון: לא היה בכנסת יושב-ראש דיקטטור יותר ממך.

יואל חסון: אתה דיקטטור.

יואל חסון: אדוני, תרשום בפניך שאתה דיקטטור כאשר אתה מנהל את הדיון בצורה כזאת.

יואל חסון: עליך להתבייש שאתה מנהל את הדיון בצורה הזאת.

יואל חסון: אתה לא מרוויח נקודות כאן אלא מפסיד בגדול, ובוודאי מפסיד לאורך זמן.

יואל חסון: תאפשר בבקשה לחברת הכנסת אדטו לסיים את דבריה.

רחל אדטו: אנחנו מדברים על דבר שקשור לבריאות שלך ושל כל אחד מאתנו.

זאב אלקין: חברת הכנסת אדטו סיימה את מסגרת הזמן שלה.

זאב אלקין: בוודאי יתקיים דיון מהותי כך או אחרת בוועדה הרלוונטית.

זאב בוים: היא מנסה לשכנע אותך לגוף הדיון.

זאב אלקין: חבר הכנסת יואל חסון, אתה רוצה לדבר?

יואל חסון: אדוני היושב-ראש, תקשיב לי, אתה דיקטטור.

יואל חסון: אתה מנהל את הדיון בצורה הזאת ועליך להתבייש בזה.

יואל חסון: אתה מפסיד נקודות בהתנהגות שלך, כאשר אתה מתנהג כמו דיקטטור.

יואל חסון: אני מציע לך, לא רק עכשיו אלא גם לקראת העתיד לשנות את דרכך בנושא הזה.

יואל חסון: לא ניתן לדבר הזה להמשיך.

יואל חסון: אתה לא מבין שיש כאן בית דמוקרטי.

יואל חסון: זה פרלמנט דמוקרטי.

יואל חסון: חברי הכנסת נבחרו כדי לדבר ולייצג את הציבור, וכך אנו עושים.

יואל חסון: נמצאת אתנו חברת הכנסת אדטו, שהתמחתה בנושא בריאות הציבור, ואנו גאים שהיא חברה בקדימה.

יואל חסון: בדיוק בנושא הזה עליה להתבטא, אז תן לה לסיים את דבריה.

יואל חסון: תן את הכבוד שהיא תסיים את הדברים שלה.

יואל חסון: אל תתנהל כמו דיקטטור.

יואל חסון: אתה דיקטטור.

יואל חסון: לא נעים לך לשמוע את זה.

יואל חסון: לא היה יושב-ראש דיקטטור יותר ממך.

רוברט אילטוב: עם כל הכבוד, נקבע זמן ובו צריך לסיים.

רחל אדטו: מה זה קשור לזמן?

יואל חסון: עכשיו אגיד את דבריי על הסעיף.

זאב אלקין: לא, ניצלת את זכות הדיבור שלך בנאום על הדיקטטור, וזה בסדר גמור.

יואל חסון: אדוני היושב-ראש, באשר לבית-החולים באשדוד אני מבקש לקרוא לך דבר מה, ותיכף אגיד לך מי אמר את זה: "מה שניכר במבצע 'עופרת יצוקה', שחלק ניכר מישראל הוא עוטף עזה.

יואל חסון: אנחנו חייבים לטפל בעורף, וזה אומר שהטיפול בבניית בית-החולים באשדוד חייב להסתיים.

יואל חסון: לכמעט רבע מיליון איש יהיה בית-חולים.

יואל חסון: נשקיע את כל המאמץ לקדם את בנייתו".

יואל חסון: את זה אמר ראש הממשלה מר בנימין נתניהו.

זאב אלקין: לכן אני ממליץ לפצל את הסעיף הזה ולהשאיר את חוק בית-חולים אשדוד על כנו.

רחל אדטו: הוא לא יכול להידון בוועדת הכספים בכל מקרה.

זאב אלקין: ההצעה של משרד האוצר מצמצמת כרגע את החוק על בית-החולים באשדוד.

זאב אלקין: אני ממליץ לפצל את זה.

חיים אורון: אני חושב שלא צריך בית-חולים באשדוד.

זאב אלקין: אני חושב שצריך.

חיים אורון: חבר הכנסת יואל חסון, אפשר לעשות פיליבסטר אבל בכל זאת, מה שהוא מציע זה בדיוק מה שאתם רוצים.

רחל אדטו: אנחנו לא רוצים שזה יועבר לוועדת הכספים.

זאב אלקין: אני מציע בדיוק מה שאתם רוצים.

רחל אדטו: לא סיימתי את דבריי.

זאב אלקין: חברת הכנסת אדטו, את כרגע לא בזכות דיבור.

רחל אדטו: לא סיימתי את המשפט.

רחל אדטו: אדבר בלי זכות דיבור.

זאב אלקין: לא תדברי בלי זכות דיבור.

דליה איציק: חבר הכנסת אלקין, אל תאבד את הסבלנות.

זאב אלקין: אני לא מאבד את הסבלנות.

זאב אלקין: את יודעת היטב שכאשר קובעים מסגרת זמן צריך לעמוד בה.

זאב אלקין: אפשרתי יותר מזה.

רחל אדטו: זה לא קשור לוועדת הכספים.

רחל אדטו: הקמת בית-החולים באשדוד היא שאלה מקצועית.

רחל אדטו: לכן זה לא יכול להיות נדון בוועדת הכספים.

רחל אדטו: זה דבר אחד.

זאב אלקין: מסגרת הזמן שלך הסתיימה.

זאב אלקין: חברת הכנסת אברהם, בבקשה.

רוחמה אברהם-בלילא: תודה רבה, אדוני היושב-ראש.

רוחמה אברהם-בלילא: בסוגייה הזאת שחשובה לכולנו, יסלח לי חבר הכנסת ד"ר טיבי, אבל הרי מדובר כאן על הישג של חברת הכנסת, השרה דהיום סופה לנדבר מישראל ביתנו.

רוחמה אברהם-בלילא: הצעת החוק הזאת עלתה חדשות לבקרים ולא אחת היתה בחוק ההסדרים כאשר כל פעם מחדש משרד האוצר ניסה לבטל אותה.

רוחמה אברהם-בלילא: אני מעריכה מאוד את העובדה, אדוני היושב-ראש, שהחלטת לפצל את הצעת החוק הזאת מחוק ההסדרים.

זאב אלקין: אני מביא הצעה.

רוחמה אברהם-בלילא: השאלה שלי כדלקמן:

רוחמה אברהם-בלילא: כאשר אתה מדבר על פיצול לוועדת הכספים, ידוע לי שכרגע במתווה הקואליציוני הקיים יש איזו מתיחות למי מן המפלגות יהיה הישג בסוגיית בית-החולים הנדון.

רוחמה אברהם-בלילא: האם לישראל ביתנו, שזה הצעת חוק שלה, ולאיזה פיצול זה יילך.

רוחמה אברהם-בלילא: האם תחליטו לבטל את זה סופית ולא להעלות את זה אפילו לדיון בוועדת הכספים; או כמובן לש"ס.

זאב אלקין: אני מביא את זה על דעת כל סיעות הקואליציה.

דליה איציק: ובל נשכח את סגן שר הבריאות ליצמן.

רוחמה אברהם-בלילא: או לחבר הכנסת גפני, כי הוא קרוב לסגן השר ליצמן.

רוחמה אברהם-בלילא: איזו סיעה תזכה ביוקרה?

זאב אלקין: אני מביא את ההצעה בשם כל סיעות הקואליציה, לפצל את הסעיף פיצול מהותי בלי הגבלות זמן ולהציע שהוועדה שתדון בהצעת החוק היא ועדת הכספים.

רוחמה אברהם-בלילא: בקיצור: קבורת חמור.

רחל אדטו: עו"ד ארבל אסטרחן, האם ליושב-ראש יש זכות להגביל אותי בדיבור כאשר אנו צריכים לדבר על כל הסעיפים?

רחל אדטו: אני רוצה להתבטא על כל הסעיפים.

רחל אדטו: את אמרת שנדבר כאן על הסעיפים כולם ולכל אחד יש זכות דיבור.

רחל אדטו: זאת היתה חוות הדעת.

רחל אדטו: באיזו זכות חבר הכנסת אלקין יכול להפסיק אותי עכשיו ולא לתת לי לדבר על הסעיפים הללו?

רחל אדטו: מלכתחילה אמרתם שנשב כאן בוועדה ונדון סעיף-סעיף.

זאב אלקין: השאלה ברורה.

זאב אלקין: עו"ד ארבל אסטרחן תשיב לך.

רחל אדטו: אני רוצה להתבטא על כל הסעיפים.

זאב אלקין: אבל יש כללים בבית הזה.

רוחמה אברהם-בלילא: ראש עיריית אשדוד הוא ליכודניק; השרה סופה לנדבר – זה החוק שלה; ש"ס חשובה מאוד בעניין הזה; וליצמן הוא סגן שר הבריאות.

רוחמה אברהם-בלילא: למי מביניהם יהיה ההישג הזה?

קריאה: אל תדאגו, אנחנו נחלק את ההישג כפי שאנחנו צריכים לחלק אותו.

איתן כבל: אפשר לקרוא למחלקות על שם המפלגות ...

רוחמה אברהם-בלילא: מיטה-מיטה לפי שמות חברי הכנסת ...

חיים אורון: יש לי זכות לבחור מי ישכב על המיטה שלי ...

ארבל אסטרחן: יושב-ראש הוועדה אמר שייתן לחברי הכנסת להתבטא בכל הנושאים ועליו לעשות זאת ולאפשר להם לדבר באופן סביר, אבל הוא בהחלט יכול להגביל את משך הזמן.

ארבל אסטרחן: כאשר הוא עושה זאת הוא יכול להתחשב כמובן בכמות הנושאים שעל סדר היום, במספר חברי הכנסת שמשתתפים ובמהות הנושא שעל סדר היום.

ארבל אסטרחן: צריך לזכור שלא מדובר כאן בתוכן החקיקה אלא בשאלה האם לפצל את הנושאים ואילו ועדות ידונו בהם.

רחל אדטו: 3 דקות דיבור על כל הנושאים, זה סביר?

ארבל אסטרחן: אני לא יכולה להביע דעתי בשאלה הזאת.

דוד רותם: זאת שאלה לא משפטית אלא פוליטית.

רחל אדטו: זה לא סביר.

יואל חסון: מה זה "סביר"?

דליה איציק: 3 דקות זה לא סביר.

זאב אלקין: תודה רבה, עו"ד ארבל אסטרחן, על ההבהרה.

זאב אלקין: רשות הדיבור לחבר הכנסת טיבי.

רחל אדטו: זה 20 שניות לנושא, דרך אגב.

אחמד טיבי: אדוני היושב-ראש, אני רוצה לומר את הזווית שלי בנושא בית-החולים באשדוד.

אחמד טיבי: לפני שלוש קדנציות העלתה חברת הכנסת סופה לנדבר, אז חברת כנסת ממפלגת העבודה, הצעת חוק חשובה, להקים בית-חולים באשדוד.

אחמד טיבי: היא ביקשה את תמיכתנו ומטבע הדברים תמכנו.

אחמד טיבי: התוצאה היתה 64 בעד ו-4 מתנגדים.

אחמד טיבי: מה עשיתי?

אחמד טיבי: הייתי מאוד יצירתי, באופן מוגבל: לקחתי את הצעת החוק שלה, מחקתי את המילה אשדוד ושמתי במקומה את המילה טייבה.

אחמד טיבי: באזור טייבה והמשולש יש יותר תושבים ויש יותר צורך למרכז רפואי מתקדם וכדומה.

אחמד טיבי: הבאתי את ההצעה להצבעה.

אחמד טיבי: התוצאה היתה 8 בעד – שזה חברי הכנסת הערביים וגם מרצ הצביעו אתנו, השאר ברחו – ו-60 מתנגדים.

אחמד טיבי: חברת הכנסת סופה לנדבר נמנעה.

דוד רותם: באיזו מפלגה היא היתה?

אחמד טיבי: אתה יודע על הניידוּת המובילית שלה.

אחמד טיבי: אמנם תמכתי אז בצורך להקים בית-חולים באשדוד, ואני ממשיך לתמוך, אבל אני רוצה לקשור עכשיו את הסכמתי בכך שיוקם בית-חולים באזור טייבה.

איתן כבל: אם זה על תנאי, אל תתמוך.

זאב בוים: יכולתי אמנם לדבר על בית-החולים באשדוד.

זאב בוים: אני מוכרח לומר שבנושאים אחרים ידיעתי טובה פחות ואולי אף מוגבלת.

זאב בוים: אבל אני מבקש להעביר את הזמן שלי עכשיו לחברת הכנסת אדטו כדי שתוכל להשלים את דבריה.

זאב אלקין: בהחלט אתה יכול לעשות את זה.

זאב אלקין: חברת הכנסת אדטו, לזכותך 3 דקות.

רחל אדטו: תודה רבה.

רחל אדטו: נמשיך הלאה.

רחל אדטו: ביקשתם את סעיף 35(3).

רחל אדטו: מה הקשר להוספת מועדים?

רחל אדטו: זה לא דבר תקציבי בכלל.

רחל אדטו: היום אנשים יכולים לעבור בין קופות-החולים 4 פעמים בשנה, ואם זה 6 פעמים בשנה שוב זאת שאלה מקצועית עקרונית, מה המשמעות של האפשרות לעבור קופת-חולים בכל חודשיים.

רחל אדטו: זה בוודאי לא צריך להישאר בחוק ההסדרים.

רחל אדטו: אין כאן שום רפורמה, אלא אם כן אתם רוצים להגדיל את התחרות בין קופות-החולים, אבל במילא הכנסתם כבר סעיף על קופת-חולים חמישית.

רחל אדטו: לכן זה לא צריך להישאר בחוק ההסדרים כי זה בהחלט עניין מקצועי.

רחל אדטו: חשוב לי לדבר גם על תאגוד קופות-החולים ומינוי הדירקטוריון על-ידי שר האוצר ושר הבריאות.

רחל אדטו: אתם רוצים לקחת את קופות-החולים הללו - - -

זאב אלקין: הצענו לפצל את סעיף התאגוד ולהעביר אותו לדיון בוועדת העבודה, הרווחה והבריאות.

דליה איציק: אל תפלי לרשת.

דליה איציק: לפצל זה אומר חוק ההסדרים.

דליה איציק: לא הוצאת אותו.

דליה איציק: הגבלת בזמן.

זאב אלקין: בלי הגבלת זמן.

דליה איציק: אז אתה צודק, סליחה.

זאב אלקין: הגבלת זמן הצעתי רק בעניין קופת-החולים החמישית, עד 15 בינואר 2010.

רחל אדטו: דבר נוסף, לא ברור לי איך סעיף 35(19), בעניין סמכות שר הבריאות בהסכמת שר האוצר לתת הוראות בדבר מניעת שימוש לרעה בנתונים שבידי קופות-החולים, נכנס לחוק ההסדרים.

רחל אדטו: מה הקשר של זה?

יואל בריס: זה כרוך בקופת-חולים חמישית, ומכיוון שנושא הקמת קופת-חולים חמישית פוצל הרי גם זה יפוצל.

יואל בריס: זה נועד למנוע מצב של שליטה צולבת.

יריב לוין: גם נושא תאגוד בתי-החולים מפוצל או רק נושא קופת-החולים החמישית?

יואל בריס: כן, גם התאגוד.

זאב אלקין: גם נושא התאגוד מפוצל.

זאב אלקין: רק על הדיון בנושא קופת-החולים חמישית יש מגבלת זמן, שאני מקווה שיושב-ראש הוועדה יעמוד בה, עד 15 בינואר 2010.

זאב אלקין: נושא התאגוד מפוצל בלי מסגרת זמן, וסעיף 35(19), בהתאם להערת משרד האוצר, יפוצל במסגרת אותה מגבלת זמן עד 15 בינואר 2010, על-פי הצעתי.

רחל אדטו: אז מורידים את זה?

יואל בריס: כן.

חיים אורון: לגופו של עניין, אני לא תומך בפיצול כי הפיצול משאיר מצב שקיים מזה כמה שנים, של הקמת כאילו-בית-חולים.

חיים אורון: היות ואני לא רופא כמו שניים מחבריי כאן שהם רופאים, אני לא יודע מה זה כאילו-חולה.

חיים אורון: אני מדבר על בית-החולים באשדוד.

דליה איציק: החולה המדומה ...

חיים אורון: הייתי בין הארבעה שהצביעו אז, בניגוד לחבר הכנסת אחמד טיבי, נגד בית-חולים באשדוד.

חיים אורון: אמרתי שאם צריך להקים בית-חולים נוסף בארץ, הראשון צריך להיות מוקם בנגב.

חיים אורון: הנגב לא מתחיל בקריית מלאכי אלא מתחיל קצת יותר דרומה.

חיים אורון: אני מתנגד להקמת בית-חולים באשדוד כל עוד לא מקימים בית-חולים בנגב, ומי שמכיר קצת מה שקורה בסורוקה מבין על מה אני מדבר.

חיים אורון: זאת גם העמדה של אנשי המקצוע במשרד הבריאות.

חיים אורון: אז לא מקימים בית-חולים באשדוד.

חיים אורון: היום גם יש שר בריאות שרואה בזה את אתגר חייו.

רחל אדטו: הוא הודיע שזה יקום.

חיים אורון: מאה אחוז.

חיים אורון: מה קובעת הצעת החוק שלפנינו, אם קוראים אותה ולא רק את הכותרת שלה?

חיים אורון: שבעצם יהיה בית-חולים נכה, כי הוא נשאר עם פחות מ-300 מיטות ובלי אחריות ממשלתית.

חיים אורון: אני רוצה לדעת האם לפי הצעת החוק הזאת יהיה כתוב למעלה: "חולה, כאשר באת לכאן דע לך שזה בית-חולים-כאילו"?

חיים אורון: היות ואני מאמין שלא כך יהיה, אני מציע להשאיר את זה בחוק ההסדרים ושהכנסת תגיד באומץ-לב מה היא רוצה.

חיים אורון: אם היא רוצה בית-חולים באשדוד – ואני נגד – שיהיה בית-חולים.

חיים אורון: אם היא לא רוצה בית-חולים באשדוד – הפטנט הזה של הקמה על-ידי יזם פרטי לא סביר.

חיים אורון: לכן, אדוני היושב-ראש, הפעם אצביע גם נגד דעתך.

חיים אורון: אני נגד פיצול הסעיף.

זאב אלקין: שנינו עקביים ...

ישראל חסון: אני מבקש להקדיש את 3 הדקות שניתנו לי לא להתייחסות לסעיפים, אלא לדבר על ההתייחסות שלך לעניין.

ישראל חסון: אדוני היושב-ראש, אני מוכרח להודות שאני יושב כאן ושומע רק טיעונים ענייניים.

ישראל חסון: תפקידנו לנסות לשכנע את חברי הכנסת האחרים ולא רק אותך.

ישראל חסון: העובדה שאתה בעד לפצל או נגד לפצל היא עובדה חשובה, אבל היא לא העובדה המשמעותית.

ישראל חסון: אם אתה גורע מאתנו את היכולת ואת הצורך לנסות להסביר את עמדתנו לחברי הכנסת שיפעילו את שיקול דעתם ושיגידו את דברם אחרי כן, אני חושב שזה טעות בסיסית בתפיסתך.

ישראל חסון: יושבת כאן גברת שהבנתה בתחום הזה כנראה רבה יותר משל כולנו ביחד ורוצה לתרום ממנה, ועובדה – ראית שנשאלו כאן שאלות.

ישראל חסון: אני מציע לך, במקום להתווכח תן לנו לקיים את הדיון הענייני שאנחנו מנסים לקיים.

ישראל חסון: אתה תצא נשכר, המדינה תצא נשכרת והנושא ייצא נשכר.

ישראל חסון: תודה רבה.

שלמה מולה: אדוני היושב-ראש, כל נושא חוק ביטוח בריאות ממלכתי, לפני שאנו ניגשים אליו עלינו להגיד לשם בכלל החוק נחקק.

שלמה מולה: אמנם הממשלה מנהלת את המדינה, אבל היא לא הבעלים הבלעדי של חוק ביטוח בריאות ממלכתי.

שלמה מולה: החוק שייך לאזרחים שמפרישים מהם כסף.

שלמה מולה: בחוק ביטוח בריאות ממלכתי לוקחים כסף מן האנשים כדי שיוכלו לקבל בריאות טובה יותר.

שלמה מולה: לכן כשאנו מגיעים לשנות או לגרוע מהחוקים, עלינו לגשת אליהם בצורה הרצינית ביותר, ולא בצורה חפוזה כפי שאתם מציעים לעשות כאן.

שלמה מולה: אהיה עקבי מאוד בטיעונים שלי.

שלמה מולה: אני רוצה להתייחס לסעיף 35(19) בחוק ביטוח בריאות ממלכתי:

שלמה מולה: סמכות שר הבריאות בהסכמת שר האוצר לתת הוראות בדבר מניעת שימוש לרעה בנתונים שבידי קופת-החולים.

זאב אלקין: אמרו כבר שמפצלים את זה.

יואל בריס: זה קשור לקופת-החולים החמישית.

זאב אלקין: אני מציע לחברים, בואו נעקוב אחרי הדיון כי אולי זה יחסוך חלק מן המחלוקת לפחות.

שלמה מולה: אני מתנצל אם לא שמעתי.

שלמה מולה: בעמוד 443, יש כאן החלטת בג"ץ ואני סבור שלא בכדִי היועצת המשפטית מצביעה בפנינו שזאת הוראה שאין לה השלכות תקציביות.

שלמה מולה: "יצוין כי בג"ץ 6798/05 פסל את האפשרות כי קופות-החולים תחזקנה בבעלות תאגיד לשירותי עזר ...".

שלמה מולה: אנחנו בעצם אומרים כאן:

שלמה מולה: בסדר, בואו נמשיך לצפצף על הוראת בג"ץ, על פסיקות בג"ץ, ובואו נעשה את זה במהלך מקוצר.

שלמה מולה: אני רוצה לשמוע ממך, אדוני יושב-ראש ועדת החוקה, חוק ומשפט, האם אינך סבור שיש בזה פסול?

שלמה מולה: אני מפנה את השאלה לידידי הטוב חבר הכנסת דוד רותם.

דוד רותם: הם רוצים לפצל את סעיף 35(19).

זאב אלקין: נאמר שהסעיף יפוצל כי הוא נוגע לקופת-החולים החמישית.

זאב אלקין: בסעיף 35(19) אנו ממליצים לפצל.

רחל אדטו: זה קשור לנתונים.

רחל אדטו: אמרת שהנתונים זה קופת-חולים חמישית.

רחל אדטו: מובן מן השאלה הזאת שאתם רוצים לדעת את הנתונים, למשל כמה תרופות נותנות קופות-החולים.

דליה איציק: חבריי חברי הכנסת.

דליה איציק: שני הרופאים שבינינו, אני רוצה לרגע לפנות אליכם.

דליה איציק: אני רוצה להבין האם בורותי היא שמעידה עליי עכשיו בשאלה שאני עומדת לשאול, או שמא בורות של מישהו אחר, שהיא מבהילה.

דליה איציק: אבל אקבל גם אם תגידו לי שזה בורותי, ואני גם אתנצל.

דליה איציק: אני רוצה לשאול את חבר הכנסת זבולון אורלב, תגיד לי אתה.

דליה איציק: בסעיף 33 מוצע "לאפשר גם לאח או אחות מוסמכים שקיבלו הרשאה אישית", לא חס וחלילה על-ידי צוות מקצועי אלא הרשאה אישית, "משר הבריאות לחתום על מרשם לתכשיר מרשם, וזאת בהתאם לתנאים ולהוראות שיקבע שר הבריאות".

דליה איציק: אני אומרת לעצמי, אלוהים אדירים, אני קוראת נכון או לא קוראת נכון?

חיים אורון: זה רק רופא וטרינר.

רוחמה אברהם-בלילא: מדובר על רופא, רופא שיניים ורופא וטרינר.

דוד רותם: את לא סומכת על סגן השר ליצמן?

ישראל חסון: התשובה היא אקמול פורטה פעמיים ביום ...

זאב אלקין: חבר הכנסת חסון, חברת הכנסת איציק נמצאת בזכות דיבור ויש לה הרבה לומר, ויש לה מסגרת זמן מצומצמת.

זאב אלקין: אל תפריעו.

זבולון אורלב: האמת היא שאני סומך על סגן השר ליצמן ...

רוחמה אברהם-בלילא: זאת ההתמודדות האמיתית עם מחסור ברופאים ...

דליה איציק: מדובר כאן בבריאות הציבור.

דליה איציק: עזבו, זה לא עניין פוליטי, ואני אומרת את זה גם לחברים שלי.

דליה איציק: זה לא שייך בכלל.

דליה איציק: אני מבקשת שתסבירו לי, נניח שאני שרת הבריאות.

דליה איציק: לא הציעו לי את התפקיד הזה אף פעם אבל מי יודע, אולי זה עוד יקרה ויתמזל מזלי.

דליה איציק: אני מבקשת להבין איך זה קורה.

דליה איציק: באה אחות שאני נורא אוהבת כי פעם היא טיפלה בילדים שלי, ואני אומרת לה: אני נותנת לך הסמכה, את עכשיו רושמת מרשמים?

דליה איציק: או אולי אחות אחרת אני לא ממש אוהבת כי אולי היא לא גדלה בגינה שלי או במפלגה שלי או היא לא חברת קדימה.

דליה איציק: ואז מה אני אומרת לה?

דליה איציק: את דווקא לא תוכלי לחתום על מרשמים?

דליה איציק: איך בכלל שר מוכן לקחת אחריות על הדבר הזה?

דליה איציק: איך אתם מציעים הצעה חסרת אחריות מן הסוג הזה?

דליה איציק: מילא הייתם כותבים: מותר לו להסמיך צוות מקצועי.

דליה איציק: בזה יש הגיון.

דליה איציק: אני לא יכולה להבין.

דליה איציק: אני קוראת את זה פעם נוספת, התייעצתי כאן עם עו"ד ארבל אסטרחן.

דליה איציק: הרשאה אישית?

דליה איציק: הרשאה אישית משר הבריאות לחתום על מרשם לתכשיר מרשם?

דליה איציק: מילא שאין לזה השלכה תקציבית.

דליה איציק: אלוהים אדירים, איזה מוח ישב בלילה והעלה את הרעיון הזה?

דליה איציק: תסבירו לי איך המנגנון הזה פועל.

דליה איציק: מי ישב עם מי והחליט את ההחלטה הזאת?

קריאה: ולמה?

ישראל חסון: אולי הוא ישב עם האחות שלו ...

זאב אלקין: אני מציע שנקשיב לתשובות.

יואל חסון: האם בחוק ההסדרים יש גם סעיף שמתייחס למי יקבל את הזיכיון לקפיטריה בבית-החולים באשדוד?

דליה איציק: חבר הכנסת אורלב, יש לך תשובה?

שלמה מולה: אדוני היושב-ראש, שאלתי שאלה את חבר הכנסת רותם.

זאב אלקין: הוא לא חייב לענות לך.

זאב אלקין: הוא לא ביקש זכות דיבור.

דוד רותם: אענה לך.

דוד רותם: אני מחכה רק שיסיימו.

זאב אלקין: כרגע קיבל את רשות הדיבור היועץ המשפטי של משרד האוצר.

יואל בריס: לעניין האחיות, כמובן שלא העלינו את הנושא הזה.

רוחמה אברהם-בלילא: אבל חברת הכנסת איציק שאלה את חבר הכנסת אורלב.

זאב אלקין: הוא לא חייב לענות.

זאב אלקין: הוא לא ביקש זכות דיבור.

דליה איציק: חבר הכנסת אורלב, זה מעניין.

דליה איציק: חבר הכנסת אורלב, במטפורה שנינו מחנכים.

דליה איציק: שער בנפשך שאתה שר החינוך, והלוואי ותהיה, כי תהיה שר חינוך טוב, ואתה מחליט סתם כך מי יהיה מורה ומי לא.

זאב אלקין: עו"ד יואל בריס יבהיר.

זאב אלקין: ייתכן שאחרי ההבהרות שלו התשובות יהיו ברורות.

זאב אלקין: אגב, מי שהסתכל על הבעת פניו של חבר הכנסת אורון ראה שגם הוא יכול היה להשיב על השאלה הזאת, אבל נמצא כאן נציג משרד האוצר והוא בוודאי יכול לענות.

זאב אלקין: בבקשה.

זבולון אורלב: גם אני יכול.

דליה איציק: מה התשובה שלך?

זבולון אורלב: הוא לא נותן לי להשיב.

רוחמה אברהם-בלילא: ואתה רוצה להשיב?

זבולון אורלב: לא אמרתי שאני רוצה.

זבולון אורלב: אמרתי שאני מוכן.

יואל בריס: באשר לסמכות למתן תרופות לאח או אחות - - -

דליה איציק: אגב, אני אוהבת מאוד את אחותי ...

שלמה מולה: מר יואל בריס, אתה ממש תותח, אתה יודע כל-כך הרבה.

שלמה מולה: יש לך תשובות לכול.

יואל בריס: בריאות היתה הרפרנטורה הראשונה שלי.

רוחמה אברהם-בלילא: זה כמו ששר המשפטים דוד רותם ימנה שופטים, למשל.

זאב אלקין: אם אתם לא רוצים לשמוע את התשובות שלו אז הוא יענה במקביל אליכם, אין בעיה, אבל הוא כרגע בזכות הדיבור.

שלמה מולה: יש לנו מומחה לכל הדברים.

שלמה מולה: מר בריס הוא מומחה לתעבורה, לבריאות, לפלילים.

שלמה מולה: מה לא?

יואל בריס: הסמכות למתן תרופות בידי אח או אחות באה במקורה כעמדה מקצועית של משרד הבריאות.

רחל אדטו: הם נגד.

רחל אדטו: ההסתדרות הרפואית נגד.

יואל בריס: אמנם לעתים יש בלבול בין השניים אבל ההסתדרות הרפואית היא לא משרד הבריאות.

רחל אדטו: משרד הבריאות נגד.

רחל אדטו: ביררתי את זה.

יואל בריס: משרד הבריאות הביא במקור את ההצעה הזאת ועל בסיס ההצעה שהביא המשרד - - -

דליה איציק: אז מה, אין לכם שיקול דעת?

דליה איציק: אז מה אם הוא הביא.

דליה איציק: אתה יועץ משפטי.

דליה איציק: יש לך גם שכל טוב.

יואל בריס: באשר לשאלה של ההיבט התקציבי - - -

יואל חסון: מה היה ההיגיון סביב ההצעה הזאת?

יואל חסון: למה צריך לתת לאחיות לכתוב מרשמים לתרופות?

רחל אדטו: האינפורמציה הזאת לא נכונה.

רוחמה אברהם-בלילא: אתה יודע שהסוגייה הזאת נוסתה באנגליה ונכשלה כישלון חרוץ?

רוחמה אברהם-בלילא: את כל הכשלונות של מדינות אחרות אתם מביאים לתקציב הזה.

יואל בריס: הנושא הזה משפיע על תקן כוח-האדם בשני היבטים.

רוחמה אברהם-בלילא: משפיע כלכלית באופן חמור.

רוחמה אברהם-בלילא: מביאים לכאן את כל הניסיונות שנכשלו באנגליה.

יואל בריס: פעם אחת הוא משפיע על התקן של הרופאים, אבל חשוב יותר מזה, משפיע על התקן של האחיות מכיוון שהיום יש מחסור באחיות ויש ציפייה שמתן הסמכויות תאפשר לאחיות - - -

רוחמה אברהם-בלילא: אז זו התשובה, מחסור ברופאים.

יואל חסון: זה יגרום לאנשים לרצות להיות אחים ואחיות?

דליה איציק: נייבא רופאים כעובדים זרים.

דליה איציק: נייבא רופאים, נייבא מורים.

יואל חסון: אתה לא עונה לשאלות.

דליה איציק: מר יואל בריס, לא כל-כך נורא אם תגיד שאתה לא מסכים עם זה.

דליה איציק: אז מה?

יואל חסון: אבל מר יואל בריס, אתה לא משיב תשובה לעניין.

יואל חסון: לא הבנו למה זה נחוץ.

רחל אדטו: ההסתדרות הרפואית מתנגדת לזה נחרצות.

דליה איציק: יש מחסור באחיות אז ניתן לאזרחים לחלק מרשמים ...

דליה איציק: מה אתם אומרים?

דליה איציק: בדיוק אותו דבר.

יואל בריס: זה יגביר את האטרקטיביות של מקצוע האחיות וגם יחסוך בתקינה של רופאים.

יואל חסון: זה תקדים מסוכן.

יואל חסון: אתה יודע איזו תעשייה זה יפתח כאן?

יואל בריס: זה יוזמה של משרד הבריאות.

רוחמה אברהם-בלילא: מדינת ישראל צועדת לקראת מקצועיות, וכאן מדובר על חיי אדם.

רוחמה אברהם-בלילא: אתה מבין?

רחל אדטו: אתה מעליב את האינטליגנציה שלנו.

יואל חסון: לא קיבלנו תשובה לשאלה למה זה נכון.

זאב אלקין: אם הייתם מקשיבים אולי הייתם מקבלים.

יואל חסון: אנחנו מקשיבים היטב אבל לא מקבלים תשובה.

רוחמה אברהם-בלילא: חבר הכנסת זבולון אורלב יוכל לענות לנו.

רחל אדטו: מר יואל בריס מעליב את האינטליגנציה שלנו.

זאב אלקין: את לא בזכות דיבור.

זאב אלקין: אני קורא לך לסדר פעם ראשונה.

רוחמה אברהם-בלילא: אדוני היושב-ראש, אני דורשת לשמוע את התשובה של חבר הכנסת זבולון אורלב.

רוחמה אברהם-בלילא: אולי היא תתן מענה.

דליה איציק: הוא איש ישר-דעת.

דליה איציק: אנחנו רוצים לשמוע מה הוא אומר.

זאב אלקין: מר יואל בריס השיב תשובה.

רחל אדטו: מה שהוא אמר מעליב את האינטליגנציה.

רחל אדטו: זה לא תשובה.

רחל אדטו: הוא השיב תשובה לא נכונה ולא בדוקה.

רחל אדטו: אני לא מוכנה לקבל את זה.

אחמד טיבי: אני מנסה להשלים משפט כרופא, אדוני היושב-ראש.

אחמד טיבי: שמעתי הסברים רבים על האטרקטיביות של מקצוע.

אחמד טיבי: פעם ראשונה אני שומע שאם אחות מורשית לתת תרופה משתנת למשל זה יגדיל את האטרקטיביות של המקצוע.

אחמד טיבי: זה לא רציני.

אחמד טיבי: הרבה דברים נאמרים בכנסת, אבל יש גבול לכל תעלול ולכל מרשם.

יואל חסון: מר יואל בריס, תסביר למה זה נכון.

דליה איציק: חבר הכנסת טיבי, תסביר לי שוב מה עמדתך כרופא.

דליה איציק: אני רוצה להבין.

אחמד טיבי: מה שעומד מאחורי ההצעה שלהם, שככה הם לא צריכים להגדיל תקנים לרופאים.

זאב אלקין: אני מסכם את הדיון בפרק י'.

רוחמה אברהם-בלילא: אני מבקשת לשמוע את כל התשובה.

זאב אלקין: הוא ענה את שענה.

זאב אלקין: מי שלא רוצה לשמוע את הסיכום, שלא ישמע.

יואל חסון: בגלל שאין רופאים רוצים להקל על העומס של הרופאים ולתת לאחיות להסיר עבודה מרופאים.

יואל חסון: אתה מבין מה אתה אומר כאן, מר יואל בריס?

יואל חסון: שהאזרח הישראלי יקבל שירות פחות איכותי.

זאב אלקין: מוצע כי סעיף 33 יישאר בחוק ויועבר לדיון בוועדת העבודה, הרווחה והבריאות.

זאב אלקין: סעיף 34 יפוצל ויועבר לוועדת הכספים.

זאב אלקין: חבר הכנסת חסון, אני קורא לך לסדר פעם ראשונה.

זאב אלקין: אני קורא לך לסדר פעם שנייה.

רוחמה אברהם-בלילא: מי האחראי כאשר אחות רושמת מרשם?

זאב אלקין: הדיון בפרק הזה הסתיים.

זאב אלקין: אני עובר לפרק הבא.

רחל אדטו: הדיון לא הסתיים כי יש דברים נוספים שמר בריס לא השיב עליהם.

רחל אדטו: מר יואל בריס, שלחו אותך לענות על השאלות המקצועיות האלה אך אתה לא יודע את התשובה.

זאב אלקין: חברת הכנסת אדטו, אני קורא לך לסדר פעם שנייה.

רוחמה אברהם-בלילא: חבר הכנסת נסים זאב, אתה מסכים שאחות תרשום לך מרשם?

זאב אלקין: חברת הכנסת רוחמה אברהם, אני קורא לך לסדר פעם ראשונה.

זאב אלקין: לא ביקשת רשות דיבור.

שלמה מולה: הוא מוכן רק שרופא ירשום לו מרשם.

זאב אלקין: חבר הכנסת מולה, אני קורא לך לסדר פעם ראשונה.

רחל אדטו: ומה עם התשובות האחרות?

זאב אלקין: הדיון בפרק הבריאות הסתיים.

יואל חסון: חבר הכנסת נסים זאב, היית מוכן שתהיה מוהלת?

זאב אלקין: אנחנו עוברים לפרק י"א: העברת האחריות לטיפול רפואי בנפגעי תאונות דרכים לקופות-החולים.

זאב אלקין: מדובר בסעיפים 37-41.

יואל חסון: איך עברת הלאה?

יואל חסון: הבריאות של הציבור בסכנה ואתה עובר הלאה.

יואל חסון: איפה המצפון שלך, אדוני היושב-ראש?

זאב אלקין: אני בטוח שאתה תבטא את עמדתך בדיון בוועדה.

רחל אדטו: אבל לא קיבלנו תשובות לשאלות שלנו מעו"ד בריס.

דליה איציק: אפשר לשאול דבר מה?

זאב אלקין: על פרק י' אי אפשר לשאול יותר.

זאב אלקין: שאלתם שאלות והוא השיב.

זאב אלקין: סיכמנו כבר את הפרק.

דליה איציק: סעיף הבריאות הוא באמת סעיף חשוב מאוד.

זאב אלקין: הדיון בפרק הבריאות הסתיים.

דליה איציק: תן לי לשאול אותו רק שאלה אחת.

זאב אלקין: אני לא מרשה לו לענות.

זאב אלקין: אנחנו בפרק י"א.

דליה איציק: מה זאת אומרת שאתה לא מרשה לו לענות?

דליה איציק: אז בשביל מה הבאת לכאן יועץ משפטי?

זאב אלקין: נמצא כאן יועץ משפטי כדי להשיב על השאלות.

דליה איציק: אני שואלת מי ביקש את הבקשה הזאת.

דליה איציק: תן לו לענות.

דליה איציק: הסעיף הזה עולה בחיים.

דליה איציק: במקום שתתן לו לדבר, תראה מה אתה עושה.

דליה איציק: גם כבר לקחת את הזמן, גם אתה יוצר אווירה לא נעימה.

דליה איציק: הרי הוא היה עונה בדקה אחת והיית מסיים את הדיון, אבל תראה כמה זמן מן הדיון אתה לוקח.

זאב אלקין: אם הייתם מקשיבים לו הייתי שומעים את התשובה.

רוחמה אברהם-בלילא: היית לוקח את אשתך לבית-חולים לקבל מרשם מאחות?

זאב אלקין: חברת הכנסת רוחמה אברהם, אני קורא אותך לסדר פעם שנייה.

אחמד טיבי: מי היה לוקח את אשתו למרפאה של ליצמן?

אחמד טיבי: אני רוצה לדעת.

זאב אלקין: חבר הכנסת טיבי, אני קורא גם לך לסדר.

אחמד טיבי: מי מוכן לקחת את אשתו למרפאה של ליצמן כדי שהוא יאשר מרשמים?

זאב אלקין: אנחנו בפרק י"א: העברת האחריות לטיפול רפואי בנפגעי תאונות דרכים לקופות-החולים.

יואל חסון: אתה לוקח על עצמך אחריות ענקית.

יואל חסון: מאיפה האומץ הזה, אדוני היושב-ראש?

יואל חסון: מאיפה יש לך אומץ להעביר דברים כל-כך משמעותיים בהינף-יד?

רוחמה אברהם-בלילא: ואיפה חברי הקואליציה בעניין הזה?

רוחמה אברהם-בלילא: משגע אותי איך הם ממלאים פיהם מים.

רוחמה אברהם-בלילא: מה זה?

יואל חסון: למה אתם שותקים?

יואל חסון: אין לכם ילדים?

זאב אלקין: חבר הכנסת יואל חסון, אני קורא לך לסדר פעם שנייה.

זאב אלקין: לא הקשבת אפילו כאשר היתה הראשונה.

יואל חסון: אני מבקש שינהלו יומן בנושא הקריאות.

יואל חסון: אני רוצה לדעת כמה פעמים קראת לי.

רחל אדטו: אני רוצה לדעת מה התשובה לגבי בית-חולים אשדוד.

נסים זאב: אני מבקש שגם חברי כנסת ירשמו מרשמים.

נסים זאב: הייתי נותן כאן תרופות הרגעה ואז כולם היו רגועים היום ...

דליה איציק: חבר הכנסת נסים זאב, אני רוצה לתמוך בהצעה שלך.

זאב אלקין: אנחנו בפרק י"א, סעיפים 37-41.

זאב אלקין: אני ממליץ להשאיר את הסעיפים הללו בחוק ולהעביר אותם לדיון בוועדת הכספים.

זאב אלקין: מי מבקש את זכות הדיבור?

זאב אלקין: חבר הכנסת מולה, בבקשה, אתה בזכות דיבור, 3 דקות.

שלמה מולה: אדוני היושב-ראש, אני מוחה על כך שאתה לא מאפשר לנו לקיים דיון מעמיק.

רחל אדטו: לא קיבלנו עדיין תשובות על פרק י'.

זאב אלקין: חברת הכנסת אדטו, את מפריעה לחבר הכנסת מולה לדבר.

זאב אלקין: אני קורא אותך לסדר פעם שנייה.

רחל אדטו: אבל עדיין לא קיבלנו תשובות לפרק י'.

זאב אלקין: אם תמשיכי להפריע לחבר הכנסת מולה איאלץ להרחיק אותך.

שלמה מולה: אדוני היושב-ראש, בכל זאת הייתי שואל את החברים מן הקואליציה אם כל אחד מהם היה מוכן לקבל מרשם מאחות במקום מרופא.

נסים זאב: אף אחד כאן לא מוכן להיות חולה ...

זאב אלקין: חבר הכנסת זאב, אתה מפריע.

זאב אלקין: אני קורא גם לך לסדר בפעם הראשונה.

נסים זאב: אני לא רוצה מרשם ולא רוצה להיות חולה ...

שלמה מולה: אדוני היושב-ראש, החוק הזה פוצל גם בכנסת הקודמת.

שלמה מולה: אם כך, למה אתם מביאים אותו פעם נוספת?

שלמה מולה: אני שואל כל הזמן אותה שאלה.

שלמה מולה: דרך אגב, גם היועץ המשפטי של משרד האוצר, שאני מעריך מאוד על התשובות שהוא נותן לנו, אבל מסתבר שהוא מומחה רב-גוונים.

שלמה מולה: אני לא מבין איך הוא מומחה בבריאות ובתחבורה ובכול.

שלמה מולה: הכול בסדר.

שלמה מולה: אז רק אנחנו לא יודעים לשאול שאלות.

שלמה מולה: כל השאלות שאנחנו שואלים לא מקבלות תשובות מספקות ואמיתיות.

שלמה מולה: אתם מלגלגים עלינו, אדוני היושב-ראש.

שלמה מולה: אנחנו מבקשים לקבל תשובה אמיתית.

שלמה מולה: לכל אחד יש מה להגיד ואתם מזלזלים בנוכחים כאן.

שלמה מולה: אני מוחה על כך.

שלמה מולה: ובכל זאת, לנושא עצמו.

שלמה מולה: גם בעניין הזה אני לא רואה את ההקשר התקציבי, את היתרון התקציבי של החוק הזה.

שלמה מולה: הנושא הזה מחייב בהחלט דיון מעמיק על היכולות של קופות-החולים ואיזו אחריות תהיה בביטוחים השונים.

שלמה מולה: כל העניין הזה מחייב דיון.

שלמה מולה: אתם לא יכולים להעביר את זה ב-17 ימים.

שלמה מולה: אתם מעבירים את זה לוועדת העבודה, הרווחה והבריאות, שיש לה ערמה של נושאים לדיון, להצביע על זה בתוך שעה וחצי ובכך לעשות מעשה.

שלמה מולה: אדוני היושב-ראש, זה עניין של כבוד הכנסת, כבודנו כמחוקקים.

שלמה מולה: אתם פשוט מבזים אותנו.

שלמה מולה: במיוחד היועצים המשפטיים, התשובות שאתם נותנים לנו – אני מבין שיש לכם אדונים, יש לך שר, יש לך מנכ"ל, אבל מחובתך לתת לנו תשובות מקצועיות.

שלמה מולה: אם אתה לא יודע, תגיד, אבל תן לנו תשובות ענייניות ולא מריחות.

זאב אלקין: אני מעיר לך, חבר הכנסת מולה.

זאב אלקין: לא לעניין לתקוף את היועץ המשפטי אישית.

שלמה מולה: אני לא תוקף.

שלמה מולה: התשובות שהוא נותן לנו לא מספקות.

זאב אלקין: אין בעיה שתתקוף אותי, אנחנו במגרש הפוליטי, אבל אל תתקוף אותו אישית.

שלמה מולה: אני לא תוקף אותו, אבל אני מבקש שיהיו כאן יועצים משפטיים אחרים שיכולים לענות תשובות אמיתיות.

שלמה מולה: תזמין את היועץ המשפטי של משרד הבריאות ושל יתר המשרדים.

דליה איציק: אגב, למה לא באו לכאן יועצים משפטיים ממשרד הבריאות?

זאב אלקין: חבר הכנסת יואל חסון איננו.

זאב אלקין: רשות הדיבור לחברת הכנסת דליה איציק.

דליה איציק: אדוני היועץ המשפטי של משרד האוצר, זה לא אישי כלפיך אבל אתה בוודאי מרגיש אי-נוחות גם מפני שנקלעת לקטטה שלפי דעתי אינה מעניינך, ואני אומרת את זה בכל הכבוד אליך.

דליה איציק: ברור שאתה לא יכול להבין בכול, אף בן אדם לא יכול להבין בכול.

דליה איציק: אני יודעת שאתה איש מקצוע מן השורה הראשונה, אבל אתה בוודאי לא מבין בכדורים מְשַתנים או בכדורים שמורידים לחץ דם.

דליה איציק: לכן נראה היה לי נכון שבסוגיות מסוימות צריך להביא גם את היועצים המשפטיים של המשרדים הרלוונטיים כדי לקיים כאן דיון רציני ואמיתי.

דליה איציק: איך אני יכולה לקבל ממך תשובה האומרת כדלקמן: "משרד הבריאות הביא את ההצעה במקור.

דליה איציק: זה נועד גם לטובת תקינת הרופאים וגם כדי להגביר את האטרקטיביות של מקצוע האחיות"?

דליה איציק: אלוהים אדירים, אני לא רוצה לחזור על דבריו של חבר הכנסת אחמד טיבי כי אני עלולה להביא גאולה לעולם.

ישראל חסון: זה ניסויים בבני אדם.

דליה איציק: זה ממש ניסויים בבני אדם.

דליה איציק: אני רוצה לשאול את חבר הכנסת יריב לוין, הוא אומר כאן שאין תקנים לאחיות וזה יגביר את התקינה.

דליה איציק: איך זה יגביר את האטרקטיביות של מקצוע האחיות?

דליה איציק: השר רשאי באופן אישי להסמיך אחות לרשום מרשמים.

דליה איציק: אני שרת הבריאות ואני לוקחת סתם אחות, אחת שהחלטתי לקדם אותה.

דליה איציק: מצאתי בחורה מקסימה בקדימה שמקצועה אחות ונורא רוצה לקדם אותה.

דליה איציק: אני אתן לה אישור לרשום מרשמים לתרופות?

דליה איציק: מה אתה אומר על זה?

דוד רותם: לא יכול להיות.

דוד רותם: את לא תוכלי.

דליה איציק: מה אתה אומר על זה, חבר הכנסת רותם?

דליה איציק: זה החוק.

יואל חסון: חבר הכנסת רותם, זה נשמע לך הזוי, אבל כך בדיוק יקבע החוק.

שלמה מולה: למה אתם מפחדים להגיד את מה שאתם חושבים?

שלמה מולה: למה אתם ממלאים פיכם מים?

זאב אלקין: חבר הכנסת מולה, אתה מפריע לחברת הכנסת דליה איציק לדבר.

שלמה מולה: אני לא מפריע.

שלמה מולה: אני רק שואל את חברי הקואליציה שאלה.

זאב אלקין: הצעקות שלכם גוזלות חצי מזמן הדיבור שלה.

זאב אלקין: אי אפשר לשמוע מה היא אומרת.

דוד רותם: בדמוקרטיה יש קואליציה ואופוזיציה.

רחל אדטו: הם מ-פ-ח-ד-י-ם.

שלמה מולה: אתם מפחדים מביבי.

דוד רותם: אתה אומר שאני מפחד מביבי ומהרב עובדיה.

דוד רותם: ממי עוד אני מפחד?

דליה איציק: אולי יתקן אותי היועץ המשפטי ויאמר שזה דבר שאינו יעלה לאף אחד בחיים.

דליה איציק: חבר הכנסת יריב לוין וחבר הכנסת רותם וחבר הכנסת פיניאן מבינים שהעניין הזה הוא הכי לא פוליטי שבעולם.

דליה איציק: מה עובר עליכם?

דליה איציק: מה השקט הזה?

דליה איציק: אני מתקנאת בחבר הכנסת אלקין.

אחמד טיבי: האם יש פילוח תוצאות הבחירות בקרב האחיות?

אחמד טיבי: למי הצביעו רוב האחיות?

אחמד טיבי: אני מתחיל לחשוב באופן הזוי.

דליה איציק: לכן היה נראה לי, חבר הכנסת אלקין, שדווקא כאן אתה תפעיל שיקול דעת כי התשובה שקיבלנו היא באמת תשובה הזויה.

דליה איציק: תסיר את זה לגמרי מחוק ההסדרים.

דליה איציק: תגיד לבחורים הטובים הללו שיילכו הביתה ושלא יתביישו להגיד שהם מכופפים את הראש פעם אחת כי הם עושים לנו את זה עשרים-וארבע שעות ביממה, וזה הכול.

דליה איציק: מה הסיפור?

דליה איציק: חבר הכנסת יריב לוין, אני שואלת אותך, זה נראה לך סביר?

דליה איציק: למה אתם שותקים?

דליה איציק: מה קרה לכם?

דליה איציק: אני אומרת משהו לא הגיוני?

דליה איציק: תתקן אותי אם אני טועה.

אחמד טיבי: בבקשה חבר הכנסת לוין.

זאב אלקין: חבר הכנסת לוין, אסור לך לדבר ללא זכות דיבור.

זאב אלקין: הוא צריך לבקש זכות דיבור ויקבל, אבל הוא לא ביקש.

שלמה מולה: אני רוצה לבקש זכות דיבור בשמו של חבר הכנסת לוין.

זאב אלקין: חברת הכנסת רוחמה אברהם, את בזכות דיבור, 3 דקות.

רוחמה אברהם-בלילא: תודה רבה, אדוני היושב-ראש.

רוחמה אברהם-בלילא: אני רוצה לנסות להסביר לכם חבריי חברי הקואליציה.

רוחמה אברהם-בלילא: חלקכם חדשים, חלקכם הייתי בכנסת הקודמת, ואלה שהיו בכנסת הקודמת זוכרים בוודאי שהיוזמה הזאת עלתה כאן לא לראשונה, וכל אימת שעלתה קברנו אותה.

זאב אלקין: אגב, פגשתי אותה בוועדת הכספים אז אני לא יודע איך קברתם אותה.

זאב אלקין: היא עברה מוועדת הכנסת לוועדת הכספים.

דליה איציק: אבל היא לא עברה, אתה רואה.

רוחמה אברהם-בלילא: קברנו אותה וכל פעם היא מוגשת מחדש.

זאב אלקין: אולי גם הפעם היא תעבור לוועדת הכספים.

זאב אלקין: הרי את ועדת הכנסת זה עבר.

דליה איציק: לא נכון.

רוחמה אברהם-בלילא: מאחורי היוזמה הזאת מסתתר דבר אחד – לחסוך בתקינה של רופאים.

רוחמה אברהם-בלילא: יש מחסור ברופאים ורוצים להטיל את כל כובד האחריות על האחיות.

רוחמה אברהם-בלילא: אמרתי קודם ואני אחזור על זה מכיוון שחבר הכנסת יריב לוין, אתה לא היית נוכח בדיון החשוב הזה.

רוחמה אברהם-בלילא: היוזמה הזאת נוסתה באנגליה וכשלה כישלון חרוץ.

רוחמה אברהם-בלילא: אז אנחנו מדינת ישראל, עם כל העת הכלכלית החמורה, עם כך שאנו נמצאים רגע לפני צמיחה אדירה, עומדים לאמץ יוזמה שכשלה כישלון חרוץ, שעולה פעם אחר פעם מחדש על שולחן הדיונים ונדחית על הסף?

רוחמה אברהם-בלילא: אני רוצה לשאול אותך, חבר הכנסת יריב לוין, תגיד לי איך היית לוקח את הילדים שלך לקופת-חולים מתוך ידיעה שיקבלו מרשם מאחות?

נסים זאב: אל תשתמשי בדוגמה אישית כי זה מרגש מאוד ...

רוחמה אברהם-בלילא: אני מבקשת לאמץ את הצעתו של חבר הכנסת זאב, שגם אנחנו נוכל לתת מרשמים.

רוחמה אברהם-בלילא: מעבר לזה, האם אתה כהורה תהיה מוכן לקחת על עצמך אחריות כזאת כאשר הילד שלך חולה שאחות או אח, שאני חס וחלילה לא מזלזלת באף אחד מהם, ייתן מרשם למחלה כזאת או אחרת?

רוחמה אברהם-בלילא: מה אתה תעשה?

רוחמה אברהם-בלילא: עד כמה יעבוד עליכם הפטיש הקואליציוני הדורסני הזה?

רוחמה אברהם-בלילא: בלי שום היגיון?

רוחמה אברהם-בלילא: צריך רק טיפת היגיון, לא הרבה.

יריב לוין: זה רלוונטי להצבעה בקריאה השנייה והשלישית.

זאב אלקין: תודה רבה.

זאב אלקין: רשות הדיבור לחבר הכנסת ישראל חסון.

זאב אלקין: אני מזכיר לכולנו שאנו בדיון בפרק י"א.

זאב אלקין: היועץ המשפטי יענה אם יהיו שאלות או אמירות על פרק י"א.

נסים זאב: אני מבקש שתאפשר לי לדבר דקה לקראת הסוף, לסכם את הדיונים.

ישראל חסון: אני חוזר לאותה שאלה ששאלנו אותך מן ההתחלה.

ישראל חסון: שאלנו אותך האם תפקיד הוועדה הזאת לדאוג לכך שהכנסת אכן תמלא את תפקידה ותעשה את הפעולה שנדרשת ממנה.

ישראל חסון: אם אנחנו משפך, אז בסדר גמור, אין בעיה.

ישראל חסון: בואו נגיד שכולנו משפך, אנחנו יושבים כאן בכדי להיות חותמת גומי.

ישראל חסון: אם אנחנו יכולים לקיים כאן דיון ענייני, אז בואו נקיים אותו.

ישראל חסון: השאלות שעולות כאן הן שאלות רציניות.

ישראל חסון: האם מישהו סבור שאפשר לקחת סעיפים שיש להם משמעויות רוחב רציניות מאוד, ואפילו משמעות בריאותית, ולאשר אותם בהינף-יד?

ישראל חסון: אני חוזר לשאלה אל חבר הכנסת לוין.

ישראל חסון: בכוונת מכוון אני חוזר אליו.

יריב לוין: איזו פופולריות צברתי ...

זבולון אורלב: אדוני היושב-ראש, אני מוכן לענות לו.

זבולון אורלב: הוא שאל שאלה טובה ויש לי תשובה.

דליה איציק: אתה מכיר את השיר: "מה יש לך גברת לוין"?

ישראל חסון: חבר הכנסת לוין, אני מפנה אליך את השאלה הזאת משום שזאת האחריות הישירה שלנו.

ישראל חסון: יש את הסיפור של גלעד שליט.

ישראל חסון: אנו מכירים את השם.

ישראל חסון: בדיון על חילופים ההתלבטות שלנו היא המחיר, אבל המחיר הוא אנונימי.

ישראל חסון: לכן אני שואל אותך.

ישראל חסון: אתה היחיד שלא היית כאן בחדר.

ישראל חסון: השאלה היא אישית ועם השלכה לכלל.

ישראל חסון: עם כל הגלגול הזה אנחנו הולכים בסוף לאחות.

ישראל חסון: אני לא מבין למה בקלות כזאת אנחנו עוברים את זה ומדוע לא נשמעים קולות גם מן הצד של הקואליציה.

רוחמה אברהם-בלילא: חבר הכנסת רותם, אתה תמנה שופטים כאשר תהיה שר?

דוד רותם: כן.

דוד רותם: אשתדל למנות שופטים עוד לפני שאהיה שר ...

איתן כבל: אם זה תלוי בו הוא ימנה גם שופטי כדורגל ...

דוד רותם: בינתיים אני לוקח את חבר הכנסת איתן כבל עם מכנסיים שחורים וחולצה כתומה כדי להיות layman ... אדוני היושב-ראש, אני רואה דבר מעניין מאוד.

דוד רותם: יש כאן סעיפים שצריך לדון בהם בצורה רצינית, אבל אני מגלה דבר פשוט מאוד.

דוד רותם: למה אני לא מדבר?

דוד רותם: כפי שאמרתם: מר יואל בריס איננו מומחה לכול, אבל משום מה חברי הכנסת מומחים לכול.

דוד רותם: תראו איך כל אחד מכם נותן הרצאה מלומדת בכל נושא.

אחמד טיבי: לא, חברת הכנסת רחל אדטו ואני דיברנו בנושא בריאות.

שלמה מולה: שאלנו שאלות מנהלתיות.

דליה איציק: אנחנו לא מדברים על הכול.

דליה איציק: זה לא נכון.

איתן כבל: כשהיית באופוזיציה היית מומחה גם אתה לכול ...

דוד רותם: אני עדיין מומחה לכול.

דוד רותם: עליכם להבין, עו"ד יואל בריס לא יודע הכול, אבל הוא יועץ משפטי של משרד ממשלתי ולכן הוא מביע את עמדת המשרד.

דוד רותם: זה תפקידו וחובתו.

ישראל חסון: לא תקפנו אותו.

דוד רותם: אי אפשר לבוא אליו בטענות ולומר שהוא עונה תשובות לא אינטליגנטיות ולא רציניות.

ישראל חסון: אין טעם לירות בשליח.

ישראל חסון: אנחנו מדברים עם יושב-ראש הוועדה ואתכם.

רחל אדטו: זה לא אישי.

רחל אדטו: זה נגד המשרד, לא נגדו.

דוד רותם: אגיד לכם את עמדתי.

דוד רותם: כל חוק שעובר מכאן לוועדה יאפשר דיון רציני.

רוחמה אברהם-בלילא: תסירו אותו כאן עם טיפת היגיון.

ישראל חסון: חבר הכנסת דוד רותם, אנחנו בוועדה.

ישראל חסון: זה עובר איזה דיון אינטליגנטי?

דוד רותם: לא.

רוחמה אברהם-בלילא: כוחה של הוועדה הזאת להסיר חוקים עוד לפני שמגיעים לוועדה המקצועית אם הם לא הגיוניים.

דוד רותם: כאן לא דנים בשאלה האם נכון או לא נכון לתת לאחיות סמכות כזאת.

דוד רותם: כאן דנים בשאלה האם זה יועבר לוועדת הכספים, ששם זה יאושר כמו אוטומט, או שיועבר לוועדת העבודה, הרווחה והבריאות, ששם ישמעו את חברת הכנסת רחל אדטו ואת חבר הכנסת אחמד טיבי, ישמעו מומחים נוספים ובסוף יחליטו.

רוחמה אברהם-בלילא: ואפשר גם להוריד את זה לגמרי מסדר היום.

דוד רותם: יש הבדל עצום בין הדיון הזה ובין הדיון בוועדה.

רוחמה אברהם-בלילא: לפי סעיף 121 אפשר לא להעלות את זה בכלל.

דוד רותם: למה הסכמתי שחלק מן הדברים יעברו לוועדת החוקה, חוק ומשפט?

רוחמה אברהם-בלילא: כדי שתוכל לומר שיש לך הישג, בין היתר.

דוד רותם: אין לי את מרכז הליכוד, כפי שאת יודעת, וגם לא את מרכז קדימה.

דוד רותם: אני לא צריך הישגים.

רוחמה אברהם-בלילא: לא משנה, אבל הישג מפלגתי.

דוד רותם: לי יש ועדה בוחרת שלא צריכה הישגים.

דוד רותם: משום שבוועדה אפשר לקיים דיון רציני בכל נושא.

רוחמה אברהם-בלילא: כיושב-ראש ועדה אתה יודע שסעיף 121 לתקנון קובע את זכות הוועדה הזאת להוריד מסדר היום חוקים שלא צריך בכלל לדון בהם.

רוחמה אברהם-בלילא: אז למה לבזבז את זמנם היקר של חברי הכנסת?

זאב בוים: חבר הכנסת רותם, קודם אמרתי שיש נושאים שאני לא מבין בהם ולכן נתתי זמן למומחית שלנו, חברת הכנסת ד"ר אדטו.

זאב בוים: אתה לא יכול להגיד שכולנו סבורים שאנו מומחים בכול.

דוד רותם: לא דיברתי עליך.

זאב בוים: דיברת בהכללה.

זאב בוים: אף אחד כאן לא חושב שהוא מומחה בכול, אבל בכל זאת יש כאן צבר של ניסיון בתחומים רבים.

זאב בוים: אני מבקש להגיד דבר מה שאינו קשור למומחיות דווקא אבל בכל זאת מופיע כאן.

זאב בוים: נאמר כבר, ואתייחס במרבית דבריי לעניין שהתייחסו אליו כבר, רוצים כאן להגדיל את נפח הפעילות של אחים ואחיות כדי לפתור בעיה של רופאים.

זאב אלקין: אנחנו דנים כבר בסעיפים שבפרק י"א.

זאב אלקין: אנחנו דנים כבר בנושא אחר.

חיים אורון: אבל זה מתאים.

חיים אורון: מישהו חושב שיש כאן דיון ענייני על-פי פרקים?

חיים אורון: אני מציע שתמשיך את מה שהיה אתמול באולם שאגאל: כל אחד יביא ספר מעניין שהוא אוהב ויקרא 4 עמודים, ובסוף כשיימאס לנו נחליט לגשת להצבעה ונגמור את העניין.

חיים אורון: עושים הצגה כאילו אנחנו משכנעים אחד את השני.

חיים אורון: אף אחד כאן לא ישתכנע, אף אחד לא ישנה את עמדתו.

חיים אורון: באתי עם חבילה סגורה, וזהו.

חיים אורון: אנחנו מבזבזים זמן.

אחמד טיבי: בנושא המרשמים נדמה לי שיש כאן נטייה להשתכנע.

אחמד טיבי: לפחות חבר הכנסת יריב לוין אמר משהו כזה.

זאב בוים: אני רוצה לומר בעניין הזה, כדי להיות בטוח, חבר הכנסת טיבי, שכאן לפחות אנחנו במסלול נכון - -

אחמד טיבי: תן את המכה האחרונה.

זאב בוים: - - לומר שעלינו לשאול את עצמנו שאלה רצינית אחת.

זאב בוים: אנחנו בעצם אחראים על בריאות הציבור.

זאב בוים: כאשר נאפשר לאחים ואחיות לרשום מרשמים לתרופות, האם בכך אנו מחזקים את בריאות הציבור, מיטיבים ומטייבים את בריאות הציבור, או שאנו מסכנים את בריאות הציבור?

זאב בוים: זאת שאלה שמופנית כמובן לחבר הכנסת יריב לוין.

זאב אלקין: רשות הדיבור לחברת הכנסת רחל אדטו, בבקשה.

זאב אלקין: אולי את בכל זאת תתייחסי לפרק י"א כי אחרת לא יהיה ליועץ המשפטי מה לענות.

שלמה מולה: אני ביקשתי לדעת מה הקשר בין הסעיף הזה ובין התקציב.

זאב אלקין: חבר הכנסת יואל חסון, אני מצטער, אבל היתה לך זכות דיבור ופספסת.

זאב אלקין: קראתי לך ולא היית בחדר.

יואל חסון: אני מתנצל, יצאתי לשירותים.

רחל אדטו: אנחנו בפרק י"א אבל מי שיש לו הצתה מאוחרת עדיין לא עבר את פרק י' ...

רחל אדטו: מר יואל בריס, חד-משמעית שום דבר לא נגדך.

רחל אדטו: אתה שליח.

רחל אדטו: אבל השבת תשובות שאני נורא מתנצלת לומר, אבל התשובות הללו מוטעות ומטעות.

רחל אדטו: למרות שדבריך הם עמדת המשרד, רציתי רק ליידע אותך שהשבוע פגשתי את מר מרדכי שני, חתן פרס ישראל, שהיה בעבר מנכ"ל משרד הבריאות.

רחל אדטו: הוא בא לדבר אתי על הרעיון שאולי נחוקק חוק שקובע שאחיות יוכלו לרשום מרשמים.

רחל אדטו: זה לא קיים עדיין בכלל במשרד הבריאות.

רחל אדטו: אף אחד ממשרד הבריאות לא רצה את הדבר הזה.

רחל אדטו: לכן לומר כאן שזאת עמדת משרד הבריאות?

רחל אדטו: אולי זאת עמדת מחלקת הסיעוד של המשרד, אבל בוודאי זאת לא עמדת משרד הבריאות.

רחל אדטו: דבר נוסף, לא קיבלנו עדיין תשובות על כל השאלות האחרות.

רחל אדטו: הערנו על כמה סעיפים נוספים ולא קיבלנו תשובות.

רחל אדטו: מה באשר לבית-החולים באשדוד?

רחל אדטו: איך אתם מתכוונים להתמודד עם בית-חולים לא רווחי של 300 מיטות?

רחל אדטו: מי ינהל את בית-החולים הזה?

רחל אדטו: כל הנושאים הללו עלו כאן.

רוחמה אברהם-בלילא: תשאלי את חבר הכנסת יריב לוין, הוא יענה לך.

חיים אורון: אני רוצה להשתדל לדבר על העניין.

חיים אורון: הרעיון של האחיות נכון ביסודו, אבל לא בחוק ההסדרים.

חיים אורון: אני מדבר על החוק ביסודו ולא על הניסוח שלו כעת.

חיים אורון: באשר לפרק י"א, הוא נדון כבר.

חיים אורון: מר יואל בריס יודע שזה נדון.

חיים אורון: אני אפילו מעיד על עצמי שהתנדנדתי בעמדתי מצד אל צד.

חיים אורון: לא ברור לי, באופן הכי ענייני, למה זה צריך להיות בחוק ההסדרים ולמה לא לתת זמן לוועדת הכספים להמשיך דיון שהיא קיימה, מתוך הסכם עם היושב-ראש שלה שיסיים את הדיון מתי שיוכל לסיים אותו.

חיים אורון: הכללת העניין בחוק ההסדרים מבטיחה דבר אחד: בחוק בעייתי כשלעצמו – אני לא רוצה לפתוח את הנושא כולו – ידונו בחאפ-לאפ והוא יהיה חלק מקח ותן, הוא לא יהיה שום דבר אחר.

חיים אורון: ייתכן שחבר הכנסת גפני יחליט להעביר אותו כי יקבל משהו בתחום אחר.

חיים אורון: לכן אצביע בעד פיצול, לא מתוך התנגדות למה שמופיע כאן, אלא מתוך מחשבה שאין זה המקום שלו.

נסים זאב: אני רוצה להבין, זה כולל גם את ההסדר להכרה בקופת-חולים נוספת?

זאב אלקין: לא.

זאב אלקין: אנחנו דנים בפרק י"א: העברת האחריות לטיפול רפואי בנפגעי תאונות דרכים לקופות-החולים.

נסים זאב: אז למה כולם מדברים על האחים והאחיות?

זאב אלקין: פתרון לשאלה הזאת יש רק לאחים ולאחיות.

זאב אלקין: לי אין פתרון לשאלה הזאת.

נסים זאב: אדוני היושב-ראש, נדמה לי שיש חרדה בוועדה הזאת.

נסים זאב: השפעת של החזירים מתפשטת בארץ וחושבים כנראה לתת סמכויות לאחיות לטפל גם בבעיות מן הסוג הזה.

נסים זאב: אני אומר לכם, לא זאת הכוונה.

נסים זאב: רק רופאים מומחים יטפלו בעניינים האלה.

נסים זאב: אני רוצה לומר משפט אחד באשר למרשם.

נסים זאב: אנחנו יודעים, כאשר רופא מטפל בחולה הוא נותן את המרשם באופן מיידי.

נסים זאב: לא קורה שהוא שולח את החולה לאחות כדי שתרשום מרשם.

נסים זאב: יש מקרים אחרים שבא חולה לבקש תרופה ומקבל מרשם אפילו מבתי-מרקחת.

נסים זאב: בתי-מרקחת היום לא אחת נותנים מרשם על דעת עצמם.

נסים זאב: ידוע לי שהם נותנים מרשמים שאפילו רופאים לא נותנים.

אחמד טיבי: זה עבירה על החוק.

נסים זאב: נכון.

נסים זאב: אם יתנו את הסמכות לאחיות, וכמובן שאותן אחיות יעברו הכשרה מתאימה, אני סבור שזה יקל מאוד.

רחל אדטו: אבל זה עניין מקצועי וצריך לקבל את חוות הדעת של ההסתדרות הרפואית ושל הסתדרות האחיות.

רחל אדטו: זה לא נוגע לנו אלא זה עניין מקצועי.

נסים זאב: אני מסכים שזה נושא מקצועי.

חיים אורון: כל חיי השתמשתי בכישורים של אחות.

חיים אורון: רופא היה מגיע אלינו רק פעם בשבוע.

נסים זאב: הלכה למעשה היום אחיות בבתי-מרקחת נותנות על דעת עצמן מרשמים.

נסים זאב: אתה נכנס לבית-המרקחת כאילו אתה הולך לרופא מומחה ומקבל שם מרשם.

נסים זאב: לכן יש כאן בהחלט מקום ברמה המקצועית להקל על האנשים.

זאב אלקין: תודה רבה.

זאב אלקין: רשות הדיבור לעו"ד יואל בריס.

זאב אלקין: תתייחס אך ורק לשאלות על פרק י"א.

זאב אלקין: נדמה לי שהיחיד שהתייחס לזה הוא חבר הכנסת אורון.

רחל אדטו: אבל לא קיבלנו תשובות לפרק י'.

זאב אלקין: תקבלו תשובות בדיון שיתקיים בוועדה.

יואל חסון: אדוני היושב-ראש, אני אפילו כבר לא מתרגש מכך שאתה לא נותן לי לדבר.

יואל חסון: אני כבר מתרגל לכך שאתה סותם פיות.

יואל חסון: זה מסוכן, אדוני היושב-ראש.

זאב אלקין: אני נוהג להיות נוכח בדיון הזה כל הזמן.

יואל בריס: לעניין פרק י"א, שאלו קודם כול למה זה הובא בפעם השנייה, וגם מה ההקשר התקציבי.

יואל בריס: הדיון בעניין הזה אכן התנהל בוועדת הכספים.

יואל בריס: הדיון הסתיים וזה עלה לקריאה שנייה ושלישית, אך אז היתה בקשה לרביזיה על שאלה אחת ספציפית, באשר לשאלת המימון של המעבר עצמו.

יואל בריס: באותה תקופה היתה הצעה לממן את זה באמצעות העברה תקציבית מן הביטוח הלאומי.

יואל בריס: כעת לאחר בחינה נוספת אנחנו מציעים לעשות את זה באמצעות מימון ביניים מן הקרן לפיצוי נפגעי תאונות דרכים.

יואל בריס: בוועדה עצמה נוכל בוודאי להסביר את הניואנס הזה ואת ההבדל.

יואל בריס: לכן זה מגיע בפעם השנייה במתכונת הזאת.

שלמה מולה: הבנתי את דבריך.

שלמה מולה: אבל למה זה דחוף לחוק ההסדרים?

יריב לוין: עוד לא הבנת את זה?

יואל חסון: אנחנו מסרבים לקבל את זה.

יואל בריס: אני רוצה להסביר את ההיבט התקציבי, שיש בו חיסכון בעלות התפעולית.

יואל בריס: היום יש עלות תפעולית של מערך השיבוב.

יואל בריס: על שירות שקופות-החולים נתנו לנפגע תאונות דרכים עליהן לקבל שיפוי מן המבטח.

יואל בריס: החיכוך שבין קופות-החולים ובין חברות הביטוח יש לו עלות תקציבית גבוהה.

יואל בריס: רק לשם ההמחשה, עורכי-הדין שעוסקים בתביעות נזיקין מקבלים 40 מיליון שקל בשנה בגלל החיכוך הזה.

יואל בריס: אם נוכל לחסוך את 40 מיליון השקלים ולשחרר אותם בתוך המערכת הציבורית- - -

יואל חסון: חבר הכנסת יריב לוין, התעוררת?

יואל חסון: אתה מבין את העוולות שיש כאן?

יואל חסון: היית בכיר בלשכת עורכי-הדין.

יואל חסון: אולי סוף-סוף אתם חברי הקואליציה תבינו שלא על הכול צריך להסתכל בעיניים של קואליציה/אופוזיציה כאשר עושים דברים נוראים.

רחל אדטו: למה לא קיבלנו תשובה על בית-החולים באשדוד?

זאב אלקין: לסיכום פרק י"א, אחזור על המלצתי, להשאיר את זה בחוק ולהעביר לוועדת הכספים.

זאב אלקין: נעבור לפרק י"ב: שידורי טלוויזיה.

זאב אלקין: ייתכן שנחסוך לעצמנו כאן את הדיון כי אני מזכיר לכולנו שהודיע יושב-ראש הכנסת בתחילת הדיון – אמנם עבר מאז זמן רב – שהוא הגיע לסיכום עם משרד האוצר שהפרק הזה כולו יפוצל ויעבור לוועדת הכלכלה עם הגבלת זמן עד סוף חודש נובמבר 2009.

זאב אלקין: לחבר הכנסת אורלב יש הערה.

זאב אלקין: בבקשה חבר הכנסת אורלב.

זבולון אורלב: ביקשתי להעיר גם בדיון מוקדם, שעל-פי ההגדרות של תפקידי ועדות הכנסת הסמכות לטפל בנושא השידור מופיעה אצל ועדת החינוך, התרבות והספורט ואיננה מופיעה אצל ועדת הכלכלה.

זבולון אורלב: בכנסת החמש-עשרה, שממנה ואילך אני בקי, נהגו להקים ועדות משותפות מכיוון שלשידורים יש שני היבטים: היבט טכני-כספי-ארגוני, שקשור גם לחוק הבזק שהוא באחריות ועדת הכלכלה, וכן היבט תכני.

זבולון אורלב: לכן היו ועדות משותפות, שאני אישית הייתי חבר בהן.

זבולון אורלב: לכן הצעתי שהחוקים האלה, וגם הסעיפים שנוגעים לחוק רשות השידור בפרק י"ד, יידונו בוועדות משותפות.

זבולון אורלב: את התשובה לכך ייתן יושב-ראש הקואליציה.

זאב אלקין: תיכף אעיר, אך לפני שאגיד את מה שיש לי להגיד עו"ד ארבל אסטרחן ביקשה להגיב.

זאב אלקין: היא מופקדת על תקנון הכנסת ומייצגת כאן את הלשכה המשפטית.

ארבל אסטרחן: ההוראות בפרק י"ב כל כולן נוגעות בעניינים שנדונים באופן מובהק בוועדת הכלכלה – זיכיונות, רישיונות, דמי גישה להפצת שידורי טלוויזיה, מתכונות השידורים.

ארבל אסטרחן: כל אלה עניינים טכניים.

זבולון אורלב: אני מצטער להגיד לך שאת טועה לחלוטין.

זבולון אורלב: היתה ועדה בכנסת החמש-עשרה שעסקה כבר במעבר מזיכיונות לרישיונות, ועדה משותפת בראשות חבר הכנסת פורז, שהיה אז יושב-ראש ועדת הכלכלה, ובראשותי, שהייתי אז יושב-ראש ועדת החינוך, התרבות והספורט.

זבולון אורלב: אין מדובר כאן בהליך טכני בלבד כי בזיכיונות יש מכרז לא רק על כסף אלא גם על תכנים.

זבולון אורלב: השאלה מה קורה במעבר מהזיכיונות לרישיונות, איך תבוא לידי ביטוי הבטחת התוכן.

זבולון אורלב: לכן בכנסות קודמות שעסקו בשאלות הללו היתה ועדה משותפת.

זאב אלקין: תודה רבה, חבר הכנסת אורלב.

זאב אלקין: עכשיו אגיב את תגובתי לדבריך.

שלמה מולה: אולי תשיב ביחד לכול.

שלמה מולה: אני רוצה לחזק את הדברים של חבר הכנסת אורלב.

שלמה מולה: לא הכול צריך להיות פוליטי.

שלמה מולה: כשאנחנו רואים מה קורה בטלוויזיה, את סוג הפרסומות שמשודרות, לכל אחד מאתנו יש ילדים.

שלמה מולה: כאשר מוציאים למכרז שידור כזה או אחר, השאלה שצריכה להישאל היא באמת שאלת החינוך, התכנים, מה ההשפעות על הדור הצעיר, על הילדים וכן הלאה.

שלמה מולה: ראיתי בסקר שילד בבית-ספר רואה בממוצע 4 שעות שידורי טלוויזיה ביום.

שלמה מולה: לכן עלינו לשאול איזה סוג תכנים הוא מקבל דרך הטלוויזיה.

זאב אלקין: אז בכלל צריך לשלוח את זה לוועדה לזכויות הילד ...

שלמה מולה: לכן אני סבור שצודק חבר הכנסת זבולון אורלב, גם כמי שהיה מנכ"ל משרד החינוך וגם כמי שהוא היום יושב-ראש ועדת החינוך, התרבות והספורט.

שלמה מולה: בנושאים שיש בהם תכנים בואו נקיים דיון בוועדת החינוך, התרבות והספורט.

שלמה מולה: אני סבור שזה נכון.

זבולון אורלב: אני מציע ועדה משותפת של ועדת החינוך, התרבות והספורט וועדת הכלכלה.

זבולון אורלב: אי אפשר להפריד בין העניינים הטכניים לעניינים התכניים.

זאב אלקין: חברי הכנסת אורלב ומולה, אענה לכם מבלי להתייחס כרגע למחלוקת שיש כאן לגבי פרשנות התקנון.

זאב אלקין: כזכור לכם הודיע יושב-ראש הכנסת שאת נושא הרפורמה בתחום הטלוויזיה הוא סיכם עם משרד האוצר מראש.

זאב אלקין: לכן הייתי מבקש מהחברים, כולל מחבר הכנסת אורלב, כרגע לתמוך בעמדה כפי שהוצגה כאן, שזה יפוצל ויעבור לוועדת הכלכלה.

זאב אלקין: במידה ויושב-ראש ועדת החינוך, התרבות והספורט יבקש לקיים על זה דיון נוסף הוא יכול כמובן לפנות, ובהחלט אולי יעשה את זה, לוועדת הכנסת והיא תנסה להגיע כאן להסכמות ותקיים דיון בעניין ויכולה לשנות את ההחלטה.

זאב אלקין: כאמור, מדובר בפרק שיפוצל אז בוודאי הדיון בו לא יתחיל בחודש הקרוב.

זבולון אורלב: אני בהחלט מסכים לכך, כמובן בהנחה שהדיון בוועדת הכנסת, שיתקיים כי אני כבר מנסח את הבקשה, יתקיים ולא יגידו לי: רגע, כבר היתה קביעה.

זאב אלקין: אנחנו קובעים כעת.

זאב אלקין: אתה רשאי לפנות, יהיה דיון פתוח וועדת הכנסת תחליט.

זבולון אורלב: מאה אחוז.

זבולון אורלב: אדוני היושב-ראש, כדי לחסוך לך דיון, דיברתי כבר גם על הסעיף הבא בפרק י"ד, על רשות השידור וזאת גם התשובה שלך לגבי הסעיף של רשות השידור.

זאב אלקין: עוד נגיע לזה.

זאב אלקין: בסדר גמור.

זאב אלקין: התשובה זהה, למרות ששם זה לא פיצול.

זאב אלקין: למעשה כאן לא היתה מחלוקת עניינית כי מראש כאמור היתה הודעה שזה מפוצל ואני לא רואה מישהו שמבקש דווקא להחזיר את זה לחוק ההסדרים, אז אני מרשה לעצמי להסתפק בסיכום שהפרק הזה יפוצל ויועבר בשלב הזה לוועדת הכלכלה, תוך התחייבות לסיים את הדיון במסגרת זמן עד סוף חודש נובמבר 2009.

זאב אלקין: אנחנו עוברים לפרק י"ג: בזק ומעבדות.

זאב אלקין: יש בו שני עניינים: סעיף 55(1)-(2), לגבי הסדרת כניסה של מפעילים "וירטואליים" לשוק הסלולרי.

זאב אלקין: אני ממליץ להשאיר את זה בחוק ולהעביר לדיון בוועדת הכלכלה; סעיף 55(3) בחוק התקשורת (בזק ושידורים), התשמ"ב-1982, שקרוי בלשון העם "מעבדות קצה": שיקולים במתן הסמכה או הרשאה למעבדה חיצונית שעורכת בדיקות של ציוד קצה.

זאב אלקין: אני ממליץ לפצל ולאחר הפיצול להעביר להמשך הדיון בוועדת הכלכלה.

יואל חסון: עוד לא עברת לפרק י"ב?

זאב אלקין: פרק י"ב כולו מפוצל.

זאב אלקין: הסתיים כבר הדיון בו.

זאב אלקין: אנחנו בפרק י"ג.

זאב אלקין: בבקשה, להתייחסות חברי הכנסת.

שלמה מולה: אדוני היושב-ראש, אני לא מבין את המושג "וירטואלי".

יריב לוין: תסביר לי את עניין המעבדות.

שלמה מולה: יש בארץ היום כמה מפעילים של קווי תקשורת.

שלמה מולה: אם רוצים להוסיף עוד אחד, קודם כול תוציאו למכרז.

שלמה מולה: זאת סוגייה מהותית מאוד.

יריב לוין: זאת סוגייה צרכנית ממדרגה ראשונה.

שלמה מולה: אם כך, חבר הכנסת לוין, תראה מה יקרה.

שלמה מולה: יביאו את זה בחוק ההסדרים, בתוך 10-17 ימים אתה תצביע בעד ונגמר הסיפור – משרד התקשורת יעשה מה שבא לו.

שלמה מולה: אין לי שום בעיה עם הגברת התחרות.

שלמה מולה: אני רוצה קודם כול לקיים דיון האם התחרויות הקיימות הן תחרויות מועילות, אילו בעיות יש במסגרת החוזים האחידים, מה הן המגבלות, הסחיטה שעושים כל מיני מפעילים שמחייבים את הצרכן להישאר איתם 18 חודשים או 36 חודשים.

שלמה מולה: כל השאלות הללו צריכות להישאל לא רק בתוך 3 שבועות.

שלמה מולה: צריך להביא מומחים, צריך להביא נציגי צרכנים, צריך לשמוע אנשים ולשמוע דעות.

שלמה מולה: מה אומרים לנו?

שלמה מולה: בואו נשים את זה עוד פעם בחוק ההסדרים.

שלמה מולה: אדוני היושב-ראש, אם פיצלת את סעיף 55(3) בואו נפצל גם את פסקאות (1)-(2) בסעיף 55.

שלמה מולה: אפנה פעם נוספת ליועץ המשפטי.

שלמה מולה: כמה כסף המכרז הזה יכניס לאוצר המדינה בתקציב 2009-2010?

יואל חסון: קודם כול, אני מסתכל כאן על נציגי הקואליציה.

יואל חסון: יצא כך שהאופוזיציה יושבת מול הקואליציה.

יריב לוין: אתה מתגעגע לימים שהיית שם?

יואל חסון: לא.

יואל חסון: חבר הכנסת לוין, הופתעתי עד כמה אני נהנה באופוזיציה ואני חושש שבהתנהלות של ראש הממשלה שלך התקופה שלנו באופוזיציה תהיה קצרה מדי.

רחל אדטו: במילא העברת את הוועדה שבראשותך לחבר הכנסת אלקין.

יואל חסון: הסכמתי לזה כבר.

איתן כבל: כחבר כנסת חדש תתפלל בשביל עצמך שתחזרו לאופוזיציה.

רחל אדטו: חברת הכנסת מירי רגב אתמול צעקה נגד מע"מ והצביעה בסוף בעד.

זאב אלקין: חבל, חבר הכנסת חסון.

זאב אלקין: אתה ברשות דיבור.

יואל חסון: מפריעים לי.

יואל חסון: מה אתה רוצה, אדוני היושב-ראש?

יואל חסון: מה תעשה לי?

יואל חסון: מה חבל?

יואל חסון: מה העונש?

יואל חסון: מה הסנקציה?

זאב אלקין: חס וחלילה לא סנקציה, אבל הייתי בטוח שיש לך הרבה לחדש לנו בעניין מפעילים סלולריים אך מתוך 3 דקות שהיו לך במשך דקה דיברנו על קואליציה ואופוזיציה.

זאב אלקין: בבקשה.

יואל חסון: אדבר על מה שאני רוצה.

יואל חסון: את זה כבר סיכמנו מראש, שכל אחד מדבר על מה שהוא רוצה.

זאב אלקין: יש לך עוד שתי דקות.

יואל חסון: יש לי כמה שאני אבחר, במיוחד בנושא כל-כך חשוב.

זאב אלקין: זה דווקא לא.

יואל חסון: אני מסתכל על חבריי בקואליציה וזה מדהים.

יואל חסון: אין לכם מה לומר?

רוברט אילטוב: באנו להקשיב לך.

רוברט אילטוב: אנחנו נהנים מכל רגע.

יואל חסון: אתם יודעים את האמת.

יואל חסון: הרי אתם לא מסכימים עם הדברים הללו.

נסים זאב: אתה רוצה להגיד שכולנו דפוקים?

נסים זאב: כולנו עב"מים כאן?

יואל חסון: חס וחלילה.

רוברט אילטוב: הבעיה שכל הזמן אני שומע ולא משתכנע.

יואל חסון: אדוני היושב-ראש, יש לי הערה טכנית לסדר.

יואל חסון: מי תכנן את המיקרופונים האלה?

יואל חסון: למה הם כל-כך קצרים?

יואל חסון: למה צריך כל הזמן לכופף אותם?

יואל חסון: רק על זה צריך לקיים דיון.

רחל אדטו: זה נוגע לסעיף התקשורת ...

זאב אלקין: אתה ממליץ לי להוסיף סעיף שלישי לסדר היום?

יואל חסון: אני מציע לך שזה ייכנס לחוק ההסדרים.

יואל חסון: אולי כך ימצאו תקציב להארכת המיקרופונים.

יואל חסון: בכל אופן, אני מבקש לומר לך אדוני היושב-ראש, החברה הישראלית היא חברה סלולרית.

יואל חסון: הסלולר הפך להיות חלק משמעותי מאוד בחיינו.

יואל חסון: כל האנשים אוהבים סלולר.

יואל חסון: יש מי שמחזיקים אחד, שניים, שלושה.

יואל חסון: אפילו כמה מחבריי חברי הכנסת מחזיקים כמה וכמה בכיסם.

יואל חסון: זאת סוגייה צרכנית משמעותית מאוד.

שלמה מולה: הוא מדבר על חשבון הדקות של חבר הכנסת לוין ...

יואל חסון: למען האמת זה רעיון מעולה.

יואל חסון: אולי באמת תתנו לנו את הזמן שלכם, כי אתם לא מדברים.

יואל חסון: מקובל עליכם?

יריב לוין: הולך.

זאב אלקין: חבר הכנסת יואל חסון, בשל נדיבותו של חבר הכנסת יריב לוין קיבלת עוד 3 דקות.

יואל חסון: תודה רבה.

יואל חסון: אני מודה לך, חבר הכנסת לוין.

יואל חסון: אגב, כדאי שהיושב-ראש ילמד איך עובדים קואליציה ואופוזיציה ביחד.

יואל חסון: יש אפשרות כזאת.

יואל חסון: אדוני היושב-ראש, אנחנו חברה סלולרית מאוד.

יואל חסון: שוק הסלולר הוא סוגייה צרכנית משמעותית.

יואל חסון: עלינו לוודא מצד אחד שיש תחרות אמיתית ושטובת הצרכן עומדת על הפרק, אבל מצד שני שלא תהיה כאן קריסה של חברות סלולריות.

יואל חסון: צריך להבין מה המהלך שאנו עושים וכיצד הוא משפיע על שוק הסלולר.

יואל חסון: חבריי חברי הכנסת, בכנסת הזאת עשינו דווקא כמה מהלכים משמעותיים מאוד ששיפרו את התחרות בשוק הסלולר, אבל עשינו את זה מתוך מחשבה יעילה, לאחר דיונים שנמשכו זמן רב.

יואל חסון: ישבנו בוועדת הכלכלה ודנו במשך חודשים רבים על נושא זמן ההמתנה למשיבון הסלולרי.

יואל חסון: בעלי עניין והציבור יכלו לבוא ולדבר, להגיד את דעתם.

יואל חסון: מי ייקח אחריות על העברת רפורמה כל-כך משמעותית בשבועיים אם חלילה תקרוס חברה סלולרית?

יואל חסון: איך עובדים בצורה כזאת?

רחל אדטו: למה זה בחוק ההסדרים בכלל?

יואל חסון: אני מציע, אדוני היושב-ראש, יום לאחר שיעבור אותו חוק אני רוצה לעשות בחינה לחברי ועדת הכלכלה, בעיקר מן הקואליציה, לשאול אותם מה זה בכלל מפעילים וירטואליים.

יואל חסון: האם אנחנו עד כדי כך חסרי אחריות?

יואל חסון: זה יסתיים כך כי איזה חבר כנסת יהיה מסוגל ללמוד ולהכיר את החומר בשבועיים כאשר יש בוועדת הכלכלה כל-כך הרבה נושאים על הפרק?

יואל חסון: אפילו היושב-ראש לא יידע על מה מדובר, אני אומר לך.

יואל חסון: לכן אני מציע לך, אדוני היושב-ראש, אני רואה שבנושאים אחרים כאשר אתה רואה שאין סיבה שלא לפצל אתה מפצל יפה, ואני מעריך את זה באמת.

יואל חסון: אני מציע שגם כאן תפצל, תמשיך לפצל יפה.

יואל חסון: יש רגעים שצריך לפצל.

יואל חסון: אני אומר לך, זה הרגע וזה הנושא שבו אתה צריך לפצל.

אחמד טיבי: להתעלות ולפצל.

יואל חסון: חבר הכנסת אלקין, גם כשאתה בכנסת וגם כשאתה בחיים הרגילים, יש רגעים מסוימים שבהם אתה יכול לעשות דברים גדולים באמת.

יואל חסון: אם אתה שואל אותי, זה הרגע שלך.

זאב אלקין: אני חשבתי שעברתי כבר את הרגע הזה בכנסת הקודמת, אבל בסדר.

זאב אלקין: תודה רבה חבר הכנסת יואל חסון.

זאב אלקין: אני חייב לציין, חבר הכנסת יואל חסון, שכאשר אתה מדבר על מסגרת הזמן של חבר הכנסת לוין זה נשמע לי אחרת לגמרי ...

רחל אדטו: חבר הכנסת יואל חסון, יש לי שאלה אליך.

רחל אדטו: התכוונת אליי שאני צריכה לעבור צד או שאני יכולה לדבר מכאן?

רחל אדטו: כי דיברת על מקומות הישיבה של האופוזיציה ושל הקואליציה.

רחל אדטו: לעבור צד?

יואל חסון: אין צורך.

יואל חסון: את אתנו תמיד, אני יודע את זה.

איתן כבל: אבל עדיין לא הבנתי מה אני.

איתן כבל: אני היחיד עם פיצול כאן.

חיים אורון: יש שיר של קונילמל: "מי אני בכלל?

חיים אורון: "

רחל אדטו: אני רוצה לשאול פעם נוספת, כפי ששאלתי כבר 3-4 פעמים היום, למה דברי חקיקה שאינם תקציביים מגיעים לכאן?

רחל אדטו: למה זה צריך בכלל מלכתחילה להופיע בחוק ההסדרים?

רחל אדטו: הרי אין כאן שום משמעות כלכלית.

רחל אדטו: הדבר הוא חקיקתי בלבד.

רחל אדטו: יש כאן שאלה של תחרות בשוק הסלולרי, אבל למה בכלל מלכתחילה משרד האוצר הכניס את זה לכאן?

רחל אדטו: זה הטעיה?

רחל אדטו: זה עז?

רחל אדטו: מה זה?

רחל אדטו: למה זה צריך להופיע כאן?

רחל אדטו: למה אנחנו צריכים בכלל לדון בזה?

רחל אדטו: למה צריך לעבות את הספר הזה?

זאב אלקין: על אילו משני הסעיפים את מדברת?

רחל אדטו: על שניהם.

רחל אדטו: הם לא סעיפים תקציביים.

רחל אדטו: כדי שלא אשאל את השאלה הזאת פעם נוספת גם בפרק י"ד, הייתי שמחה מאוד לקבל תשובה מה עומד מאחורי ההחלטה המעמיקה לשים את זה במסגרת חוק ההתייעלות הכלכלית.

רוחמה אברהם-בלילא: מתוך 3 הדקות שאפשרו לי, חצי דקה תהיה שאלה ובשאר אני מציעה לאמץ את הצעתו של חבר הכנסת אורון ולשיר שירה בציבור.

רוחמה אברהם-בלילא: השאלה שלי היא זאת: הרי הסוגייה של הסדרת כניסת מפעילים וירטואליים לשוק הסלולרי בוודאי ובוודאי לא חדשה, לא לאנשי המקצוע ולא לאנשי משרד התקשורת.

רוחמה אברהם-בלילא: אני מבקשת לשאול מה מסתתר מאחורי המגמה להלחיץ את כל השוק הזה ולהכניס את זה לתוך חוק ההסדרים.

רוחמה אברהם-בלילא: הרי מדובר ברפורמה שצריך לתת עליה את הדעת.

רוחמה אברהם-בלילא: צריך לראות מי האנשים שיכולים להיכנס לשוק הזה.

רוחמה אברהם-בלילא: האם בכוונת משרד האוצר בעצם הכללת הסוגייה הזאת בעצם לכופף את שר התקשורת כדי להסדיר את הסוגייה הזאת בפרק זמן קצר מאוד?

זאב אלקין: שאלת על עמדתו של שר התקשורת.

זאב אלקין: על-פי הידוע לי, שר התקשורת מאוד בעד העניין הזה.

רוחמה אברהם-בלילא: אבל למה בפרק זמן של שבועיים?

רוחמה אברהם-בלילא: למה הוא לא מכניס את זה בפרק זמן של חקיקה רגילה?

רחל אדטו: זה גם לא קשור למשבר הכלכלי.

רוחמה אברהם-בלילא: לא סיימתי.

רוחמה אברהם-בלילא: יש לי עוד דקה וחצי לשירה בציבור.

יואל בריס: כמי שנכווה במרק ונושף על הסלט אגיד בהדגשה ובהבלטה.

יואל בריס: הדברים שאני הולך להגיד, ההיבט המקצועי, הם כמובן בשם אמרם.

יואל בריס: היתה ועדה בשם ועדת גרונאו, מחודש מרס 2008, שבעקבותיה נעשתה עבודת ייעוץ בידי חברה בין-לאומית בשם NERA לעניין הפתיחה של שוק הסלולר לתחרות.

יואל בריס: ההמלצות הללו מדברות על החסמים שבכניסה של מפעיל סלולרי חדש לתחרות בשוק.

יואל בריס: בעקבות ההמלצות הללו, בהסכמה מלאה, לשאלת חברת הכנסת אברהם, ובתמיכה של משרד התקשורת מובאת ההצעה לאפשר כניסה למפעיל סלולר וירטואלי, כלומר מפעיל שאין לו תשתית אלא נשען על תשתית קיימת של חברות סלולר אחרות ומנצל את התשתית הזאת בדקות מתות.

יואל בריס: בוודאי לא אכנס לעניינים הטכניים, אני גם לא מומחה בהם.

יואל בריס: הוא מנצל את הדקות הללו כדי לאפשר הגברה של תחרות.

יואל בריס: זה הנושא הראשון מבין כל הנושאים שדנו בהם עד עכשיו שהוא לא נושא תקציבי.

יואל בריס: הוא נושא של הגברת תחרות.

יואל בריס: גם נושא של הגברת התחרות, לעמדתנו, במידה ובמשורה, הוא בוודאי נושא לתוכנית כלכלית.

יואל בריס: הוא חלק ממחוללי הצמיחה ולכן הפרק הזה נמצא כאן.

יואל בריס: זה הסעיף הראשון.

יואל בריס: הסעיף השני, שנוגע לפתיחת התחרות במעבדות קצה, הוסכם שיפוצל.

רוחמה אברהם-בלילא: אבל למה זה מופיע במסגרת חוק ההסדרים?

רחל אדטו: מחולל צמיחה.

רחל אדטו: זאת המילה.

רחל אדטו: חוק ההתייעלות מחולל צמיחה.

זאב אלקין: אחזור על סיכום הדיון בפרק י"ג.

זאב אלקין: בהתאם לדברים של עו"ד יואל בריס אני ממליץ להשאיר בחוק ולהעביר לוועדת הכלכלה את הנושא הראשון, ולפצל ולהעביר לוועדת הכלכלה את הנושא השני.

זאב אלקין: אנחנו עוברים לפרק י"ד: רשות השידור.

זאב אלקין: לגבי שני הסעיפים שנמצאים בפרק הזה אני ממליץ, במסגרת הסיכום שהיה עם יושב-ראש הכנסת, להשאיר אותם בחוק ולהעביר לדיון בוועדת הכלכלה.

זבולון אורלב: כאן אני נואם את הנאום שנאמתי בסעיף הקודם.

זאב אלקין: זה נרשם בפרוטוקול, כולל גם תשובתי לנאום שלך.

זבולון אורלב: התשובה לגבי פרק י"ב תְקֵפה גם לגבי פרק י"ד.

זאב אלקין: אני מבין שלא לגבי כל פרק י"ד אלא רק לגבי סעיפים 56 ו-58.

זבולון אורלב: נכון מאוד.

רוחמה אברהם-בלילא: בראשות ועדת החינוך, התרבות והספורט או ועדת הכלכלה?

זאב אלקין: בראשות ועדת הכלכלה, בהתאם לסיכום של יושב-ראש הכנסת.

זאב אלקין: זה נשאר בחוק.

זאב אלקין: במסגרת ההחלטה שלנו היום אני ממליץ להעביר לוועדת הכלכלה, והעיר כאן יושב-ראש ועדת החינוך, התרבות והספורט שהוא שומר לעצמו את הזכות לגבי סעיפים 56 ו-58 לפנות לוועדת הכנסת ולבקש דיון מחודש בבקשה שהנושא יידון בוועדה משותפת.

זבולון אורלב: אני מודיע שכבר פניתי.

חיים אורון: אני משתדל לדבר לעניין.

חיים אורון: הסעיף כפי שמופיע כאן הוא סעיף של סגירת רשות השידור.

חיים אורון: במציאות הקיימת היום, כאשר היושב-ראש התפטר והרפורמה בסכנה, הוצאת כספים מרשות השידור, גם למטרות נכונות, מבלי לפתור את בעיית רשות השידור – ואני מדבר בכובעי כיושב-ראש הצוות למען הבטחת השידור הציבורי – המשמעות של העברת כספים לחשבון נפרד שאי אפשר להשתמש בו ברשות השידור היא בעצם, אם לא נעשות פעולות אחרות שלא מופיעות בהצעת החוק ולא מופיעות בהסכמה וכרגע יש סביבן כאוס כללי, המשמעות היא שבעצם בתוך חודשיים רשות השידור נתקעת.

חיים אורון: אני מכיר את הממשלה הטובה הזאת.

חיים אורון: יד ימין לא יודעת מה עושה יד שמאל.

חיים אורון: המהלך של כן או לא קרן נפרדת – בהתחלה זה הופיע בכלל בחשבון חיצוני עם חשב נפרד, אבל זה כבר ממותן, אני יודע, ואתם מבינים שאני קצת מצוי בזה.

חיים אורון: אני אומר לכם, כפי שזה מופיע בהצעת החוק ומבלי שיש תשובה משמעותית לרשות השידור, היא תקרוס.

חיים אורון: הדרך היחידה של הכנסת, אם היא רוצה לתרום, כולל יושב-ראש ועדת החינוך, התרבות והספורט ויושב ראש ועדת הכלכלה, ששניהם אנשי קואליציה והם בעד השידור הציבורי, היא פשוט לא להפעיל את הסעיף הזה עכשיו.

חיים אורון: ואז אם יתברר שיש רפורמה, ניתן להפעיל אותו, אבל אם אין רפורמה, לא להפעיל אותו כי הפעלתו בלי רפורמה – אמרתי כבר קודם לאן תוביל.

חיים אורון: לכן אני בעד פיצול הסעיף הזה, מהנימוק שאמרתי כאן.

חיים אורון: מבחינתי תוציאו אותו החוצה ותשאירו אותו בצד.

חיים אורון: כאשר יתברר שיש מסגרת מעטפת שלמה יחזרו לדון בזה.

יואל חסון: אדוני היושב-ראש, עומד כאן נושא משמעותי מאוד של רשות השידור ושל השידור הציבורי בכלל.

ישראל חסון: מישהו יודע להגיד כמה כסף אמורים להקצות במסגרת הסעיף הזה?

זאב אלקין: הוא יענה אחר-כך, בסוף הדברים, לכולם ביחד.

יואל חסון: השידור הציבורי חשוב גם מבחינה אסטרטגית למדינה הזאת.

יואל חסון: יש לנו משבר מתמשך של השידור הציבורי בישראל.

יואל חסון: נראה כל הזמן שההתנהלות מלאה בכוונות טובות, אבל בתוצאות טובות פחות.

יואל חסון: תופרים כאן כל הזמן טלאי על טלאי, כל הזמן רפורמה על רפורמה.

יואל חסון: לא גומרים רפורמה אחת וכבר חושבים על רפורמה אחרת.

יואל חסון: מצד אחד לא פותרים את הבעיות הקשות שיש בתוך המערכת הזאת, ומצד שני הורגים גם את הדברים הטובים המעטים שיש בה.

יואל חסון: ככה לא עובדים, ככה לא מקדמים באמת רפורמה.

יואל חסון: חבר הכנסת אורון אמר נכון: אם אתה הולך על רפורמה – תלך על רפורמה כוללת, ובתוכה הסעיף הזה יכול לבוא.

יואל חסון: אני לא אומר שהסעיף הזה רע.

יואל חסון: אני חושב שרכישת הפקות מקומיות – זה מנוע צמיחה בתחום התרבות וזה דבר חשוב מאוד.

יואל חסון: תמכתי בו מאוד ופעלתי לקדמו כאשר הייתי חבר בוועדת הכלכלה בכל הנוגע ליוצרים ולתרבות.

יואל חסון: אבל למה לעשות את זה ככה?

יואל חסון: הרי אתם יודעים שבסופו של דבר גם מן הדבר הזה תיסוגו.

יואל חסון: אפילו אם הדבר הזה יעבור, בסופו של דבר בגלל שזה נבנה טלאי על טלאי ובגלל שיש כאן כפייה ללא שילוב, אז יבואו העובדים וועדי העובדים ואגודת העיתונאים וכל האנשים הללו ועוד פעם, גם אם זה יעבור זה יהפוך להיות אות מתה.

יואל חסון: עוד פעם, המהות כאן איננה הבעייתית, אלא התהליך שמעבירים את הדבר הזה, ללא כל שיתוף.

יואל חסון: הייתי שותף בכמה דיונים על הרפורמה בשידור הציבורי.

יואל חסון: הרפורמה נדרשת, אין על כך כל ויכוח, אבל הרפורמה ראוי שתיעשה על-ידי קביעת מסגרת זמן ממוקדת, לא במסגרת חוק ההסדרים, אבל יש לבצע את כולה.

יואל חסון: צריך לקיים דיון בוועדת הכלכלה, לשתף את כל הגורמים, להקציב זמן ובעיקר לוודא שזה יקרה, כי זה לא קורה.

יואל חסון: נתקבלו אין-ספור החלטות והיו אין-ספור רפורמות ותוכניות הבראה והדברים לא קורים.

יואל חסון: בסופו של דבר מי משלם את המחיר הוא הציבור הישראלי, גם הציבור שבחר בקואליציה, שמשלם אגרה ומצפה לקבל טלוויזיה טובה ולא מקבל טלוויזיה טובה כפי שצריך להיות.

יואל חסון: ברמה האסטרטגית אסור שיהיו כאן רק שידורי טלוויזיה מסחריים.

יואל חסון: זה דבר חשוב.

רוחמה אברהם-בלילא: אתה יכול לקבל גם את 3 הדקות שלי.

יואל חסון: אני מודה לך.

איתן כבל: נשארו לך רק 2 דקות.

איתן כבל: דקה כבר דיברת מן הזמן שלה.

יואל חסון: אתה מתחשבן אתי?

יואל חסון: אתה לא קואליציה ולא אופוזיציה.

רחל אדטו: לחבר הכנסת איתן כבל יש היום גם בעיה באוזניים מן הקריאות שעל-ידו וגם פיצול אישיות.

רחל אדטו: הוא ממש על הפנים היום.

שלמה מולה: אני משוכנע שגם לחבר הכנסת יריב לוין יש פיצול אישיות, אך הוא לא יכול להגיד כי הוא מפחד מביבי.

יואל חסון: חבר הכנסת מולה, חבר הכנסת לוין הוא האחרון שמפחד מביבי.

יואל חסון: אני אומר לך מידיעה.

רוחמה אברהם-בלילא: גם לנו היתה הבעה כזאת ב-2003 כאשר נכנסנו לראשונה לכנסת ולא הבנו מה קורה.

רוחמה אברהם-בלילא: עובדים עלינו בעיניים.

רוחמה אברהם-בלילא: אבל לא נורא, זה יעבור לך מהר מאוד.

יואל חסון: בסופו של דבר, הדברים כאן אינם פשוטים.

יואל חסון: זה לא דבר שנגמר בביס אחד כמו עוגייה.

יואל חסון: זה רפורמה אמיתית בשידור הציבורי, דבר שצריך בו זמן, לא זבנג וגמרנו, אלא זמן כדי לדון בדברים לעומקם.

יואל חסון: אדוני היושב-ראש, כדאי שתקשיב לי כי עוד ישאלו אותך על הדברים שאמרתי וכדאי שתדע אותם ...

זאב אלקין: אני בטוח בכך.

זאב אלקין: אני חייב להגיד שכל בוקר וכל ערב שואלים אותי על דברים שאמרת ...

יואל חסון: אדוני היושב-ראש, אני חושש מאוד שעוד פעם הרפורמה הזאת נבנית טלאי על טלאי ולא יעשו את הדברים בצורה הנכונה.

יואל חסון: התוצאה היא שמאות מיליוני שקלים מוקצבים לשידור הציבורי והשידור הציבורי ממשיך להיות במשבר.

יואל חסון: השידור הציבורי הוא אינטרס לאומי.

יואל חסון: לכן, חבר הכנסת רותם, אני רוצה לומר לכם חבריי לקואליציה - - -

דליה איציק: יש לך גם את ה-3 דקות שלי.

יואל חסון: אני מבין שאתם הולכים להתפלל.

יואל חסון: אולי תפילה תעזור לנו עם חוק ההסדרים הזה.

יואל חסון: רק אלוהים יעזור לנו עם החוק הזה.

זאב אלקין: אבקש מחבר הכנסת יריב לוין להחליף אותי בדיון כדי שאוכל ללכת להתפלל.

יואל חסון: אדוני, אני מקווה שאחרי ההארה שתהיה לך בעקבות התפילה תחזור לכאן אחרת.

יואל חסון: חבר הכנסת לוין, ייאמר לפרוטוקול שאת ה"הפיכה" הזאת עשתה האופוזיציה ...

שלמה מולה: אדוני היושב-ראש, יש לי הצעה לסדר.

שלמה מולה: אני מציע שנצביע עכשיו על כל הסעיפים שדנו בהם עד כה ...

יריב לוין: אשקול את ההצעה שלך.

יריב לוין: בשובו של היושב-ראש מן התפילה תתקבל החלטה ...

איתן כבל: יש לך עכשיו הזדמנות לשדרג את עצמך ...

יואל חסון: זאת שעתך הגדולה, חבר הכנסת יריב לוין ...

ישראל חסון: אדוני היושב-ראש חבר הכנסת לוין, מאחר ונוצר כאן רושם שאנחנו מדברים כל הזמן רק ליושב-ראש ולא לחברי הכנסת מן הקואליציה, ומבין חברי הקואליציה אין כאן אף אחד מלבדך.

רוחמה אברהם-בלילא: הקואליציה החרימה את הדיון ...

רחל אדטו: כרגיל.

רחל אדטו: מה שונה?

רחל אדטו: התרגלנו לדבר בלי קואליציה בחדר.

ישראל חסון: אני רוצה לדבר ברצינות רבה מאוד.

ישראל חסון: אני רוצה לתמוך בדבריו של חבר הכנסת אורון.

ישראל חסון: יצא לי ללוות את עניין רשות השידור בשנתיים-שלוש האחרונות בוועדת הכלכלה.

ישראל חסון: חבל לי מאוד שלא נמצא כאן יושב-ראש ועדת הכלכלה שיוכל להתייחס לנושא הזה.

ישראל חסון: חבר הכנסת אורון, תתקן אותי אם אני טועה.

ישראל חסון: אני סבור שמר משה גביש, היושב-ראש היוצא של רשות השידור, ניסה לעשות עבודה מאוד-מאוד רצינית ומאוד-מאוד יסודית.

ישראל חסון: הרגישות ברשות השידור היא לא רגישות מלאכותית.

ישראל חסון: הוא הגיש את התפטרותו – בואו נעזוב לרגע את הנימוק הציבורי – בנימוק אמיתי, משום שלא הצליח לייצר מצב של איזון.

חיים אורון: לא נכון.

ישראל חסון: זאת אחת הסיבות.

ישראל חסון: לא הסיבה המרכזית.

חיים אורון: הוא הרגיש שמראים לו את הדלת מכיוון מסוים, ולפני שראה את הדלת לגמרי בחר לעשות את זה בעצמו.

חיים אורון: מה שמהותי לענייננו – נעזוב לרגע את הקטע האישי – עובדי רשות השידור, ואני אומר את זה באחריות מלאה, ואנשי הוועד המנהל, גם מר גביש וגם גברת ענבר וכולי, יש להם ספק גדול האם מה שהיה להם נדמה שקיים, כלומר מחויבות ממשלתית במהלך קשה מאוד של מיליארד שקל, האם המחויבות הזאת קיימת עדיין.

חיים אורון: אתמול נפגשנו כמה חברי כנסת עם מר מוטי שקלאר – השר לא יכול היה להגיע אתמול ואני מקווה שניפגש אתו בשבוע הבא – לנסות לראות האם המתווה שעוצב על-ידי מר גביש ומר מוטי שקלאר קיים, ואם הוא קיים מוכרחים למהר ולהיכנס אליו.

חיים אורון: החוק הזה, אם הוא יעבור לבד, הוא מוציא החוצה מן התזרים 60 מיליון שקל.

ישראל חסון: 200 מיליון שקל.

ישראל חסון: לא הקשבת קודם.

ישראל חסון: שאלתי מה המשמעות של הסכום הזה ונאמר לי: 200 מיליון שקל.

נטשה אפשטיין: 150 מיליון שקל.

שלמה מולה: עד שנת 2013.

נטשה אפשטיין: בסוף התהליך רשות השידור צריכה לשים 150 מיליון שקל בחשבון הזה.

חיים אורון: כמה בשנה הקרובה?

נטשה אפשטיין: אני יכולה לבדוק.

חיים אורון: עזבו, גם 60 מיליון שקל אין להם, אז מה זה חשוב?

נטשה אפשטיין: 150 מיליון שקל זה בסוף התהליך.

חיים אורון: ייתכן, כשהכול מתייצב בסוף התהליך.

יריב לוין: למה זה רלוונטי לדיון?

חיים אורון: פה בחוק יקחו מהם 60 מיליון שקל.

יריב לוין: אתה צודק, אבל זה דיון לא לכאן.

יריב לוין: אנחנו לא בדיון המהותי.

ישראל חסון: חבר הכנסת יריב לוין, אסביר לך למה זה משמעותי.

ישראל חסון: כל הדיון כאן, לא בחוק הזה אלא בכלל, הוא האם אנחנו באמת מסוגלים למלא את חובתנו, לעבד את המשמעויות של החקיקה שנדרשת מאתנו בתוך 18 ימים ברוטו.

ישראל חסון: התשובה לעניין הזה, שנושא כזה, שרמת הרגישות שלו כל-כך גבוהה, הרגישות של ההשפעה של ההחלטה הזאת על המשך קיום שידור ציבורי, כן או לא, ההשלכות על רפורמה כבדה מאוד, אם כן או לא, המשמעויות של הדבר הזה, האמן לי, אני אומר את זה ברצינות כמי שהשתתף בכל הדיונים בוועדת הכלכלה בעניין הזה – השתתפתי בכל הדיונים והייתי בקשר אישי, כולל בחוץ-לארץ, עם יושב-ראש רשות השידור שהתפטר, מר משה גביש – אני אומר לך שאין יכולת להחיל את זה.

ישראל חסון: אני מתייצב לכל דיון בוועדת הכלכלה.

ישראל חסון: אני מסתכל עכשיו על לוח הזמנים שלי לשבועיים-שלושה הקרובים – זה בלתי אפשרי.

יריב לוין: אגיד לך רק משפט קצר אחד.

יריב לוין: השיקול היחיד הוא לא רק היכולת שלנו לדון תוך 18 ימים.

ישראל חסון: אלא מה עוד?

יריב לוין: אלא למשל הנגיעה של העניין לתקציב והעובדה שתקציב רשות השידור לא יכול להיות מנותק מן הנושא הזה.

ישראל חסון: אתה לא דן כאן בתקציב רשות השידור.

ישראל חסון: תקציב רשות השידור הוא נתון שאיננו רלוונטי כרגע לחוק ההסדרים.

ישראל חסון: הוא רלוונטי לחוק התקציב.

ישראל חסון: אתה בא בחוק ההסדרים, לוקח במצטבר סדר גודל של 150 מיליון שקל, כאשר רמת הרגישות של רשות השידור היא במונחים של 10 מיליון שקלים.

ישראל חסון: אני אומר לך, זה המצב שלהם.

ישראל חסון: אתה אומר: אני מכניס את זה עכשיו לדיון מהיר.

ישראל חסון: תתקני אותי אם אני טועה, אם זה לא המצב של רשות השידור.

נטשה אפשטיין: גם היום הם מחויבים על-פי חוק לשים את הכסף הזה לטובת הפקות מקור.

נטשה אפשטיין: זה המצב החוקי היום.

ישראל חסון: אבל כשאת פותחת להם עכשיו חשבון בנק נפרד את לוקחת מתחום שיקול דעתם.

נטשה אפשטיין: זה לא בשיקול דעתם.

נטשה אפשטיין: גם היום הם מחויבים לעשות את זה.

נטשה אפשטיין: כך אמורים להיראות פניה של הטלוויזיה שלנו.

ישראל חסון: גם ערוץ 2 וערוץ 10 מחויבים והם לא עומדים בזה.

רוברט טיבייב: אני לא נגד השינוי בתחום השידורים.

רוברט טיבייב: אני דווקא בעד.

רוברט טיבייב: יש לי שאלה אחת.

רוברט טיבייב: אני מחזיק כאן דף: עיקרי התקציב 2009, ואני רוצה לקרוא משפט אחד מן הדף הזה: "מתאריך 24 באוגוסט 2008 קובעת ועדה כי החל מתאריך 1 במרס 2009 מנוי על שירותי טלוויזיה רב-ערוצית ישלם דמי גישה חודשיים בעבור החיבור לרשת".

זאב אלקין: אתה קורא מסעיף לא נכון.

זאב אלקין: אנחנו בפרק י"ד על רשות השידור.

רוברט טיבייב: אני רוצה לדבר על זה.

רוברט טיבייב: "בעבור הצפייה בשידורי ערוצים 1, 33, 2, 10 ו-99".

רוברט טיבייב: אין ספק, ערוץ 1 הוא ערוץ חשוב מאוד, ערוץ 33 עוד יותר חשוב, ערוץ 2 – אין לאף אחד ספק, ערוץ 10 – עוד יותר.

רוברט טיבייב: ברור שגם ערוץ 99 חשוב.

רוברט טיבייב: השאלה שלי אחרת.

רוברט טיבייב: איפה ערוץ 9?

זאב אלקין: חבר הכנסת טיבייב, אתה מדבר על חלק בעיקרי התקציב שקשור לפרק י"ב.

זאב אלקין: המלצתנו תהיה לפצל אותו ולא להעביר אותו עכשיו.

זאב אלקין: אחת הסיבות לכך היא בדיוק מה שאתה אומר.

זאב אלקין: לדעתי האישית הפרק הזה לא גמור כי למשל לא נותן פתרון לערוץ 9.

זאב אלקין: אנחנו כאן באותה עמדה בדיוק.

רוברט טיבייב: אני מקווה מאוד, אדוני היושב-ראש.

יואל חסון: אל תהיה אופטימי.

שלמה מולה: אדוני היושב-ראש, דווקא בפרק הזה אין לי בעיה.

שלמה מולה: ברור שיש לזה משמעויות תקציביות.

שלמה מולה: אבל הבעיה שלנו אחרת.

שלמה מולה: מחלת רשות השידור והבראתה, אני זוכר שגם בשנה שעברה כאשר היינו חברים בוועדת הכספים דנו בתוכניות ההבראה של רשות השידור ובהתניות.

שלמה מולה: אדוני היושב-ראש, אין חולקים שהנושא של רשות השידור והשידור הציבורי חשוב, אבל אני תמה.

נסים זאב: עכשיו כל אחד מרגיש שהוא קריין בקול ישראל ...

שלמה מולה: אני מתאר לעצמי, חבר הכנסת נסים זאב, שאתה לא רואה טלוויזיה כי אין לך טלוויזיה אז אין לך בעיה.

נסים זאב: יש לי אינטרנט, תאמין לי, רחמנה ליצלן.

שלמה מולה: אולי אתה רואה את זה באמצעות הפלאפון מן הדור השלישי.

שלמה מולה: אדוני היושב-ראש, אני מבקש בכל זאת לומר, הרפורמה ברשות השידור צריכה להיות נידונה כאן.

שלמה מולה: צריך לדון בצורה מקיפה בכל נושא הבראת רשות השידור, כולל תוכניות שהממשלה התחייבה בהן.

שלמה מולה: בשנה שעברה שאלו אותנו בוועדת הכספים איך אנו יכולים לסייע כדי לא לעצור את הרפורמה.

רוחמה אברהם-בלילא: היית אז חבר כנסת חדש.

שלמה מולה: הייתי חבר כנסת חדש אבל אני זוכר מצוין.

רוחמה אברהם-בלילא: עבדו עליך קצת.

שלמה מולה: ניסו לעבוד עליי, אבל לא עבדו עליי.

שלמה מולה: לא הייתי תמים.

שלמה מולה: אל נושא רשות השידור עלינו לגשת בצורה הרבה יותר ראויה, לא בצורה חובבנית כפי שזה מובא אלינו כאן.

שלמה מולה: הרי הממשלה הזאת היא ממשלה חובבנית לכל הדעות: אין לה דרך, אין לה שום דבר, למרות שניסו להגיד לנו להזניק, להוריד, להעלות.

שלמה מולה: וכך גם בעניין הזה.

שלמה מולה: אפשר להגיד: ניקח את כל הרפורמה של רשות השידור וניישם אותה.

שלמה מולה: אבל מה הממשלה עושה?

שלמה מולה: לוקחת רק חלק ממנה, לוקחת 60 או 200 מיליון שקל כדי להוציא את הפקות המקור החוצה.

שלמה מולה: אני לא יודע מה מעמדם של העובדים.

שלמה מולה: אני מקווה שמר עופר עיני יגן עליהם כפי שהוא מגן על אחרים, אבל אני לא סומך עליו כי הוא לקח כבר את ההבראה של העובדים.

שלמה מולה: לכן, אדוני היושב-ראש, אני מבקש - - -

זאב אלקין: אתה מציע להרחיב את הפרק, לשמור בחוק ההסדרים מה שיש ולהוסיף עליו.

שלמה מולה: בהחלט, להרחיב את הפרק של הרפורמה.

שלמה מולה: לכלול את כל נושא הרפורמה בפנים.

זאב אלקין: זו הצעה מעניינת.

זאב אלקין: תודה רבה חבר הכנסת מולה.

זאב אלקין: נבקש מחברינו ממשרד האוצר להתייחס.

זאב אלקין: מציעים לכם להרחיב את הפרק, לשם שינוי.

יואל בריס: יש לי הערות קצרות.

יואל חסון: קח את הזמן ותסביר לנו לעומק.

יואל בריס: למרות המחלוקת העקרונית שנוסחה בתחילת הדברים בין העמדה שלנו ובין העמדה של היועצת המשפטית של הכנסת, בנושא הזה גם עמדת היועצת המשפטית של הכנסת, זה מן הסעיפים הבודדים שהיא מציעה להשאיר בתוך חוק ההסדרים.

יואל בריס: מדובר ברכיב אחד מתוך כלל הנושא של הטיפול ברשות השידור, אבל זה הנושא שמחייב תיקון חקיקה.

יואל בריס: לכן את הנושא הזה, שמחייב תיקון חקיקה, אנחנו מביאים בחקיקה.

יואל בריס: כפי שהעיר חבר הכנסת אורון, מדובר בנושא שלא יכול להמתין כי אם לא נטפל בו באופן מיידי, עד שיגיעו לטיפול בו השעה תהיה מאוחרת מדי.

יואל בריס: לעניין השאלות האחרות שנוגעות לרשות השידור, אפשר בוודאי לקיים בהן דיון, אפילו במהלך דיוני התקציב, אבל זה לא קשור לנושא החקיקה הזאת שהיא מחויבת המציאות וחייבת להתקדם במסגרת הזמנים של חוק ההתייעלות.

זאב אלקין: תודה רבה.

זאב אלקין: כאמור במקרה הזה, מקרה נדיר, הדעה של משרד האוצר תואמת את ההמלצה של היועצת המשפטית של הכנסת.

זאב אלקין: לכן ממש בלב קל אני ממליץ לחברי הכנסת לשמור את הסעיפים הללו בתוך החוק ולהעביר אותם לוועדת הכלכלה.

זאב אלקין: אנחנו מגיעים לפרק ט"ו: ספורט.

זאב אלקין: מדובר על רפורמה בתחום הספורט.

זאב אלקין: ההמלצה שלי, בהתאם להמלצת יושב-ראש הכנסת, להמליץ לוועדת הכנסת לפצל את כל פרק ט"ו ולהעביר אותו לוועדת החינוך, התרבות והספורט להמשך הדיון.

זאב אלקין: האם מישהו רוצה להתייחס להמלצה הזאת או שכולנו שותפים לה? (מכאן רשמה שלומית כהן)

יואל חסון: אדוני, תיתן לי 12 דקות?

זאב אלקין: בבקשה, 12 דקות לרשותך.

יואל חסון: אני מודה לחברים שנתנו לי לדבר על חשבון זמנם.

יואל חסון: אני קורא פה משפט שמדהים אותי: "מוצע להקים מועצה לספורט שתייעץ לשר התרבות".

יואל חסון: כאילו אין מספיק יועצים לשרים אצלנו.

יואל חסון: כמה יועצים הכנסתם?

יואל חסון: 182 תקנים ליועצים.

יואל חסון: אדוני היושב-ראש, בנוסף לזה עוד מועצה מייעצת, ואתם מוכנים לשלם על זה, יואל בריס.

יואל חסון: איפה סדרי העדיפויות של חלוקת משאבים?

דוד רותם: האם אדוני מזלזל בספורט בישראל?

יואל חסון: להיפך, אבל אני אומר שמרוב מועצות לא רואים ספורט.

יואל חסון: אנחנו לא מעצמת ספורט גדולה.

יואל חסון: משקיעים כל כך הרבה בספורט, וגם למונדיאל אנחנו לא מגיעים.

דוד רותם: אני מוחה בשם הספורטאים.

יואל חסון: הגיע הזמן שנקצץ קצת בכל מיני בירוקרטיות, בכל מיני מועצות מייעצות לשרים, שיש להם גם ככה יועצים, ובדרך כלל השרים האלה בכלל לא מתייחסים למועצות האלה ולהחלטות המועצות.

יואל חסון: מה שקורה בסוף, שזה נגמר בוועדה לביקורת המדינה בראשותך.

יואל חסון: אני לא יודע מה עמדתך, אם לפצל או לא לפצל.

יואל חסון: אולי תגלה לי, אז זה יעזור לי.

זאב אלקין: אמרתי בתחילת הדיון.

זאב אלקין: אני דווקא מעדיף לשמוע את עמדתך, ואז אולי אשנה את עמדתי.

יואל חסון: אולי אסכים אתך.

יואל חסון: אני מחכה להסכים אתך כל הדיון.

יואל חסון: שעות אני יושב פה כדי להסכים אתך.

זאב אלקין: כפי שהודעתי בתחילת הדיון, אני שמח להגיד לך שדעותינו שוות, שאני בעד לפצל בזה ולדון בזה בצורה רצינית בוועדת החינוך, למרות שלא מאותן הסיבות.

יואל חסון: זה מדהים אותי, כי היו פה דברים הרבה יותר משמעותיים מהסעיף הזה שהחלטת לא לפצל.

זאב אלקין: אבל דיברת כבר על ההשפעה של התחילה.

יואל חסון: זה נושא חשוב, אבל אם אני הייתי צריך לקבוע סדרי עדיפויות מה לפצל ומה לא, זה לא הדבר הראשון שהייתי מפצל.

יואל חסון: אתה הולך לפצל דברים שהכי לא צריך לפצל, ומה שצריך לפצל אתה לא מפצל.

זאב אלקין: כנראה שלא הקשבת, לא רק לי אלא גם ליושב-ראש הכנסת.

זאב אלקין: כי הוא הודיע בתחילת הדיון שיש סיכום עם משרד האוצר.

יואל חסון: אני לא יכול לזכור כל מה שהיושב-ראש המכובד אמר, אבל אני גם לא יודע מה השיקולים בשאלה מה החלטתם לפצל ומה לא.

יואל חסון: מה הקריטריונים של הפיצולים?

יואל חסון: על-פי מה קבעת מה אתה מפצל ומה לא?

יואל חסון: אדוני היושב-ראש, בשבע הדקות שנותרו לי אני רוצה שנדבר על נוסחת הפיצולים, מה גורם לך לפצל ומה גורם לך לא לפצל.

יואל חסון: אני מתעקש לחשוב שיש כאן איזה שיקול, איזו חשיבה.

זבולון אורלב: כל דבר לגופו.

יואל חסון: כל דבר לגופם של אנשים, לגופם של אינטרסים, לגופה של הישרדות של הקואליציה הבעייתית הזאת.

דוד רותם: נכון.

דוד רותם: אז הנה יש לך הקריטריונים.

דוד רותם: אתה יודע מה הקריטריונים, כי אתה כתבת אותם בקדנציה הקודמת.

יואל חסון: הדברים כאן הם לגופם של אינטרסים קואליציוניים, של כל מיני חיבורים וחיבורי חיבורים, ואני מנסה להבין למה.

זבולון אורלב: אתה לא רוצה פיצול?

יואל חסון: הבעיה היא שאני רואה שאת זה מפצלים בלי בעיה, אבל דברים הרבה יותר מהותיים של בריאות הציבור לא מפצלים.

זבולון אורלב: זה לא קשור לתקציב.

יואל חסון: זה הדבר היחיד שלא קשור לתקציב?

יואל חסון: אדוני היושב-ראש, דיברנו קודם על סעיף הבריאות.

יואל חסון: בסעיף הבריאות היו נושאים כל כך קריטיים לבריאות הציבור, ואת זה אתה מעביר בשבועיים.

יואל חסון: להקים מועצה שתייעץ לשר, אתה מוכן שנדבר עכשיו חודשיים.

יואל חסון: מה ההיגיון?

יואל חסון: איזה היגיון יש לממשלה הזאת בהתנהלות שלה?

יואל חסון: לבי עם הציבור הישראלי.

יואל חסון: איזו ממשלה נפלה עליו?

יואל חסון: ממשלה שאין לה החשיבה הנקייה למה צריך לתת שבועיים, למה צריך לתת חודשיים ולמה צריך לתת יומיים.

יואל חסון: יש פה דברים שאני מסכים אתך שאפשר לתת יומיים.

יואל חסון: אבל תרחמו על הציבור.

יואל חסון: אתה לא בא לקופת-חולים?

יואל חסון: אין לך ילדים?

זאב אלקין: אני רק בספורט.

יואל חסון: לא נראה לי שאתה רק בספורט.

יואל חסון: אני חובב ספורט ידוע, אבל המועצה הזאת לא תשפר את הספורט בישראל, היא רק תוסיף עוד כמה מינויים פוליטיים.

יואל חסון: אני לא בונה עליה שהיא תשפר את הספורט בישראל.

יואל חסון: אבל כשזה בענייני בריאות הציבור, אתה עושה פה דיון בשבועיים.

יואל חסון: אתה נותן לאחיות לתת פה מרשמים, כי יש מחסור ברופאים.

יואל חסון: אולי תטפל במחסור ברופאים?

יואל חסון: עוד פעם, פלסטר על שבר.

יואל חסון: גם מרשם לזה כבר לא יעזור לך.

יואל חסון: אגב, חשבתי על הנושא של האח והאחיות.

יואל חסון: אתה יודע מה אתם עושים כאן?

יואל חסון: אני לא יודע מי אלה האח או האחות שיהיה להם הכבוד להגיע לקבל את ההרשאה הספציפית האישית משר הבריאות.

יואל חסון: אז מה יקרה בשירותי הרפואה בישראל?

יואל חסון: תהיה אחות ששווה יותר ואחות ששווה פחות.

יואל חסון: אולי תעשו כמו ב"מקדונלנדס".

יואל חסון: שם יש להם הכוכבים, כל עובד מצטיין מקבל כוכב ועוד כוכב.

יואל חסון: אז יהיו אחיות שיהיה להן כוכב אחד, יהיו אחיות שיהיו להן שני כוכבים.

יואל חסון: תבוא לבית-חולים ותיגש אליך אחות עם כוכב אחד, אתה לא תדבר אתה.

יואל חסון: תגיד שאתה רוצה שני כוכבים לפחות.

יואל חסון: מה אתם עושים?

יואל חסון: יתחיל ריב בין האחיות.

יואל חסון: אתה מבין איזה סכסוך אתה תעשה בשירותי הרפואה?

דוד רותם: אני רק יודע דבר אחד, אתה תמיד תלך לאחיות עם שלושה כוכבים.

זאב אלקין: אני מבין שאתה מדבר על הספורט.

יואל חסון: אני מקשר את זה לעניין של האחיות.

דוד רותם: הוא מתכוון להגיד לך, שכל הספורטאים ילכו לאחיות עם שני הכוכבים.

יואל חסון: לתת לאחיות לרשום מרשמים – את זה אתם עושים בשבועיים.

יואל חסון: להקים עוד מועצה לשרת החינוך, עוד מינויים – לזה אתה נותן חודשיים.

יואל חסון: אתה תוהה מה ההיגיון.

דוד רותם: זאת לא שרת החינוך אלא שרת התרבות והספורט.

יואל חסון: אני חושש מהמהומה שעלולה להיות במערכת הבריאות בישראל.

יואל חסון: מעמדות בשירותי הבריאות?

יואל חסון: אני מוטרד.

חיים אורון: אני מתכוון עכשיו לנאום חצי שעה.

חיים אורון: תראה איך בונים נאום של חצי שעה וגם אומרים משהו, לא רק מושכים זמן.

יואל חסון: אני אומר הרבה, אני מדבר על דברים חשובים מאוד.

יואל חסון: מדברים על השקעה במתקני הספורט.

יואל חסון: מה, עד עכשיו לא השקיעו במתקני הספורט?

יואל חסון: לא עשו את הדברים האלה?

יואל חסון: פתאום רק המועצה תציל את העניין?

יואל חסון: במסגרת סדרי הדיון אני מציע שניקח את כל נושא הספורט, ניקח את כל נושא מערכת הבריאות – אגב, יש קשר בין הדברים, כי אתה יודע שרמת הפציעות של ספורטאים היא גבוהה ביותר, ואז מה יקרה עם ספורטאי שייפצע ותבוא לו אחות שלא יכולה לרשום מרשם?

דוד רותם: אל תדאג, לספורטאי שנפצע תבוא דוגמנית.

יואל חסון: מה נעשה כשנהיה באמצע משחק ליגת-על, ייפצע לנו שחקן כדורגל, תבוא אחות שלא יכולה לרשום מרשם ולא תוכל לתת פתרון?

יואל חסון: אתה תישאר בלי שחקנים.

יואל חסון: מה תעשה?

איתן כבל: לדעתי יואל צריך מרשם.

יואל חסון: מה יעשה הספורט בישראל?

יואל חסון: מי ישא באחריות של הדבר הזה?

יואל חסון: מי ייקח על עצמו את הדבר הזה?

יואל חסון: יחפשו אותך, אתה תגיע בסוף לוועדה לביקורת המדינה.

אחמד טיבי: כשהוא ייכנס למגרשים, מה יצעקו האנשים?

יואל חסון: דיקטאטור.

יואל חסון: אני מצטער שלא היה לי מספיק זמן להבהיר את הנושא שלי, אבל אני רוצה לסכם.

זאב אלקין: נשארתי עם הרבה סימני שאלה, לא הכול הבנתי.

יואל חסון: אדוני היושב-ראש, אתה הבנת בדיוק למה יש קשר בין שירותי בריאות יעילים לבין ספורט טוב.

יואל חסון: יש קשר בין הדברים, ואתם לא מקצים את מספיק הזמן לדבר הזה.

יואל חסון: יש לי הצעה שאני בטוח שתשקול אותה.

זאב אלקין: מה אתה מציע לעשות עם הסעיף הזה?

יואל חסון: אני מסתכל על כולם, ואני חושב שהדבר הנכון שהקואליציה תוביל כרגע זה לעצור את הדיון, ניפגש ביום שני, נמשיך את הדיונים ביום שני.

זאב אלקין: זה היה דיון רציני ביותר.

חיים אורון: קח לך בן או בת זוג וצאו לעשות ספורט.

דוד רותם: יואל, תפנה בבקשה לישראל חסון והוא יגיד לך שזה מה שנקרא הרגשה של תחילת שבירה אצל הנחקרים.

יריב לוין: חבר הכנסת חסון, אני נותן לך עכשיו עוד שלוש דקות.

יואל חסון: אדוני היושב-ראש, זה דבר שלא ייאמן.

יואל חסון: הרי אתה יכול לקיים כאן דיון עד אין-סוף, אני יכול לדבר עד אין-סוף, כפי שאתה רואה, אבל אני מציע שנעשה כאן חשיבה לטובת עם ישראל.

יואל חסון: אני יודע שלקואליציה הזאת לעשות דברים לטובת עם ישראל זה דבר שלא בא מן הטבע, אבל בואו נחשוב קצת בגישה הזאת ונראה איך אנחנו דנים בדברים האלה יותר ברצינות, מקבלים החלטה שאת כל הנושאים האלה מפצלים.

יואל חסון: תחשוב איזו כותרת ראשית אתה תקבל כשאתה תודיע עכשיו, ברגעיך הגדולים, שאתה מפצל.

אחמד טיבי: איפה תהיה הכותרת?

יואל חסון: פחות מ-YNET לא נחשב.

יואל חסון: אדוני, רגעיך הגדולים הם עכשיו.

יואל חסון: עד גיל 20 הייתי בחוג לדרמה, ושם אמרו לי: תעשה דברים שגם רואים אותם, לא רק שומעים אותם.

יואל חסון: תרים את הספר הצהוב הזה ותגיד: די לספר הצהוב, אני לא נותן לו יד יותר.

זאב אלקין: העותק הצהוב הוא חוות הדעת של היועצת המשפטית.

זאב אלקין: אני מוחה בתוקף.

יואל חסון: תגיד: אני, זאב אלקין, לוקח את חוק ההסדרים בכריכה קשה ואני הראשון שגונז אותו.

יואל חסון: כך תיזכר באמת לדורות על המהלך הזה שעשית.

יואל חסון: אולי נתניהו יחבב אותך פחות, אבל עם ישראל יאהב אותך מאוד.

יואל חסון: זה דבר גדול למדינה הזאת.

זאב אלקין: תודה רבה.

רוחמה אברהם-בלילא: אנחנו מתכוונים עכשיו, חברי קדימה, לעשות פיליבסטר גדול, עד צאת השבת.

רוחמה אברהם-בלילא: זו רק ההתחלה.

דליה איציק: אנחנו פה עד 01:00 בלילה לפחות.

יואל חסון: אל תתעסקו אתנו.

זאב אלקין: חבר הכנסת חסון, אתה כבר לא בזכות דיבור.

זאב אלקין: זה אומנם היה נאום מדהים וחשוב, בנושא של הספורט, אבל הסתיים דיון בפרק הזה.

דליה איציק: גם אני ביקשתי לדבר בסעיף הספורט.

זאב אלקין: את הספורט את רוצה לפצל או לא?

דליה איציק: אני נותנת את שלוש הדקות שלי ליואל חסון.

יואל חסון: אני קצת מסתכל קדימה ואני רואה גם את הדברים שבאים בהמשך.

יואל חסון: זה ממש מדיר שינה בעיני.

יואל חסון: אני בטוח שגם בנושא של סיוע למפעלים במצוקה, שזה דבר כל כך קריטי, יבוא היושב-ראש ויגיד לפצל או לא לפצל.

יואל חסון: אני לא יודע מה אתה הולך להגיד, אבל דבר אחד אני יודע: אנחנו הולכים להעביר את תקציב המדינה ל-2009 ול-2010.

יואל חסון: אין תיקונים בדרך, חבר הכנסת פיניאן.

יואל חסון: התיקונים שיהיו יהיו לרעתנו ולרעת הציבור הישראלי, כי האוצר עכשיו, מסיבות פוליטיות של הישרדות, נאלץ להגיש תקציב ל-2009 ו-2010, כי כל אנשי המקצוע אומרים לעצמם: מי יודע מה יהיה פה ב-2010.

יואל חסון: אבל בשביל שנתניהו יהיה רגוע שנתיים בכיסאו, לפחות מהבחינה הזאת, הוא מעביר תקציב ל-2010.

יואל חסון: אבל אז יבואו אנשי האוצר לשרי הממשלה ויגידו: השתנתה המציאות, צריך לעשות עוד קיצוצים, צריך להקטין את יעד הגירעון או להגדיל את יעד הגירעון, ויבואו עוד גזירות בתוך תקציב.

יואל חסון: אבל אתה יודע מה ההבדל?

יואל חסון: כשזה בא בתקציב יש לכנסת הזאת כוח, יש מנופים.

יואל חסון: כשזה לא בתקציב וזה בגזירות, אין לנו שום מנופים.

יואל חסון: אין לך, כחבר קואליציה, שום מנופים.

יואל חסון: אתה הולך לקבל כאן גזירות על גזירות על תקציב שאישרת כבר ל-2010.

יואל חסון: זאת לא ירייה ברגל, זאת ירייה בראש, קודם כל לחברי הקואליציה.

יואל חסון: כי בסוף אנחנו אופוזיציה, אנחנו יכולים רק לצעוק, רק להגיד, רק לדבר.

יואל חסון: גם לבוחרים שלנו אין ציפייה שנקדם משהו באופן מעשי, כי אנחנו לא הממשלה.

יריב לוין: זו הטעות שלך, יש להם ועוד איך ציפייה כזאת.

יריב לוין: זה בדיוק חוסר האחריות שלכם לאורך כל הקו.

יואל חסון: יש להם ציפייה מאתנו שנפיל אתכם כמה שיותר מהר, ואת זה נעשה.

דוד רותם: אתה יודע כמה זמן אני כבר מצפה למשיח?

רוחמה אברהם-בלילא: אז מה זה אומר, שאתה לא נוהג באופן אחראי לגבי כל הנושא של המרשם של הכוכבים של יואל?

זאב אלקין: הזמן שלך הסתיים.

זאב אלקין: לגבי הסעיף הזה, המלצתי היא לפצל אותו ולהעביר אותו לוועדת החינוך.

זאב אלקין: אנחנו בפרק ט"ז, קרן סיוע למפעלים במצוקה, הוראת שעה.

זאב אלקין: המלצתי היא להשאיר אותו בחוק ולהעביר אותו לוועדת העבודה, הרווחה והבריאות.

זאב אלקין: חבר הכנסת מולה, בבקשה, שלוש דקות.

שלמה מולה: החוק החלמאי הזה שאתם מביאים אותו – אם הייתי חבר בקואליציה הייתי אומר שאני מתבייש, אני מוחה.

שלמה מולה: לא הייתי מביא בכלל את החוק הזה לכאן.

שלמה מולה: אתם שדדתם את העובדים ואתם מביאים את זה לפה עכשיו לתת למפעלים.

שלמה מולה: אני לא יודע מי המפעלים האלה שאתם מדברים עליהם, איזה מפעל הוא במצוקה.

שלמה מולה: אנחנו לא יודעים את זהותו, לא יודעים למי נותנים.

שלמה מולה: כל מה שאתם רוצים לעשות זה בסך הכול לתת כסף.

שלמה מולה: בוודאי תתנו למקורבים של ביבי, שהחברים שלו יקימו מפעלים.

שלמה מולה: זו תכלית החוק.

רחל אדטו: אולי זה בהסכמים הקואליציוניים ואנחנו לא יודעים.

שלמה מולה: בוודאי בהסכם קואליציוני, עם עוד עשירים.

שלמה מולה: במסגרת התקציב והמיליארדים הנוספים שהולכים לתת להם, עכשיו מוצאים עוד קרן.

שלמה מולה: למה לא?

זאב אלקין: אני מזכיר לך שזאת היתה יוזמה של יושב-ראש ההסתדרות.

שלמה מולה: אתה כל הזמן מזכיר את הממשלה הקודמת.

זאב אלקין: לא הממשלה הקודמת, יושב-ראש ההסתדרות.

זאב אלקין: הוא לא היה בממשלה הקודמת.

שלמה מולה: אז בוא נפטר את הממשלה, נשלח הביתה את הכנסת ונבקש מעופר עיני לנהל את המדינה.

שלמה מולה: נגיד לו: אדוני, אתה מנהל את המדינה, אתה יושב על השאלטר של המדינה, תעשה לנו סדר.

שלמה מולה: תביאו גם את זה בחוק ההסדרים, אז נדע על מה אנחנו מצביעים.

שלמה מולה: אדוני היושב-ראש, אתם משחקים ב"נדמה לי", ב"כאילו".

שלמה מולה: אתם לא אומרים לנו איזה מפעל, באיזה מקום, מה מיקומו, מה היקף המועסקים שלו.

שלמה מולה: אני מזדעק ואומר: בסך הכול אתם מטילים מס על העובדים, גם ככה אתם מנשלים את המשכורת של העובדים, פוגעים בזכויות הקניין שלהם, פוגעים בזכויות ההבראה שלהם, ועכשיו אתם באים להטיל עליהם עוד מס.

שלמה מולה: אפילו לא נתתם שם לחוק, כנראה אין לכם.

שלמה מולה: צריך להתקשר לעופר עיני לבקש שם.

זאב אלקין: תודה רבה.

זאב אלקין: זמנך הסתיים.

איתן כבל: אני יכול להעביר לו את שלוש הדקות שלי?

זאב אלקין: בוודאי.

שלמה מולה: תודה רבה.

שלמה מולה: כשאתה בא ומקים קרן, אתה קובע את הכללים, אתה יודע למי אתה נותן, אתה יודע ממי אתה מנקה.

שלמה מולה: אני רוצה לדעת האם לתת למפעל בפריפריה או לתת למפעל במרכז הארץ זה אותו דבר.

שלמה מולה: לא אמרתם את זה, לא הגדרתם באילו מקומות זה נמצא, את מי זה משרת, האם לאותו מפעל יש סניף במקום אחר, אולי המפעל במקום האחר הוא רווחי יותר.

שלמה מולה: אתם לוקחים את כל המפעלים כחטיבה אחת ומחלקים.

שלמה מולה: זאת הצעה שיש בה הרבה שחיתות.

שלמה מולה: ההצעה שאתם מעלים אותה היא לא מידתית, אין בה שקיפות.

שלמה מולה: יש פה הטלת מס, ובחלוקה התקציבית שתהיה בוודאי יהיה אלמנט של שחיתות.

שלמה מולה: אני מציע להוריד לגמרי את הצעת החוק הזאת מסדר-היום.

זאב אלקין: תודה.

זאב אלקין: יואל חסון לא פה.

זאב אלקין: חיים אורון, בבקשה.

חיים אורון: אני רוצה להגיד משהו לחבריי מהאופוזיציה.

חיים אורון: אני חשבתי שאנחנו באים לדיון שיש לו לפחות מראית עין רצינית, ומראית העין הרצינית אומרת שאנחנו מדברים על החוקים שכתובים פה, בעדם או נגדם.

חיים אורון: יכול להיות שיש נאום אחד שמתאים לכל החוקים ואין שום בעיה.

חיים אורון: למשל, החוק שמופיע פה עכשיו הוא חוק להצלה של מפעלים בארץ, והפירוט שלו נמצא בדף הכחול, וצריך לקרוא אותו.

חיים אורון: השאלה היחידה שיש לי לשאול היא מדוע זה עובר לוועדת הכלכלה.

חיים אורון: ועדת הכספים עוסקת כל הזמן בנושא.

ישראל חסון: אתה יודע להסביר איך מגדירים מפעל במצוקה?

חיים אורון: אני לא רוצה להיות עכשיו מומחה לחוק.

חיים אורון: אני אומר באופן מפורש, הדיון עכשיו הוא לא על החוק.

חיים אורון: מדובר בהקמת קרן, שגם אנחנו תמכנו בהקמתה, והיא אושרה בכנסת אתמול.

חיים אורון: אנחנו תמכנו בהקמתה במנגנון אחר, לא בהורדה שווה של 50% אלא בהורדה דיפרנציאלית, אבל נפלנו.

חיים אורון: אבל יצירת קרן של 1.1 מיליארד שקלים לצורך עזרה למפעלים, זה אחד הדברים שאנחנו תובעים מהממשלה שהיא לא עושה.

ישראל חסון: אין ויכוח על זה, אני אתך.

שלמה מולה: הוויכוח הוא לא על החיוניות של הקרן, אנחנו מדברים על העיקרון.

חיים אורון: מהו העיקרון?

שלמה מולה: הוויכוח שלנו הוא האם זה נכון לעשות את זה בחוק ההסדרים עכשיו.

חיים אורון: אם יש דבר נכון לתבוע מהממשלה לבצע אותו מייד, זה להקים קרן מהר, עכשיו, בשביל להתמודד עם מפעלים שנסגרים ואולי ייסגרו כמה פחות.

חיים אורון: הבעיה היחידה שיש לי עם הסעיף הזה היא מדוע זה עובר לוועדת העבודה והרווחה ולא לוועדת הכספים.

חיים אורון: הוועדה עסקה בזה לפני שבוע, כשהיה מדובר על אשראי, עסקה בזה לפני שבוע, כשהיה מדובר על נושאים אחרים שקשורים למפעלים במצוקה.

חיים אורון: ועדת הכספים עסקה בחוק שהוא המקור לפה.

חיים אורון: אני מבין שיושבים במקום כלשהו, מחלקים חלוקה.

שלמה מולה: במקום לעבודה ורווחה העבירו את זה לוועדת כספים.

חיים אורון: אבל זה הנושא שאנחנו רוצים לתבוע אותו ולהביא אותו להצבעה.

חיים אורון: לא על כל דבר צריך לעשות פיליבסטר.

חיים אורון: יש מספיק פיליבסטר.

ישראל חסון: אף אחד פה לא עושה פיליבסטר.

רחל אדטו: זו שאלה מאוד עקרונית.

זבולון אורלב: לכן לא מתייחסים ברצינות לדברים.

זבולון אורלב: 10% מהדברים כאן רציניים, אבל לא יותר מזה.

חיים אורון: יש פה עוד 20 פרקים, יש לנו מספיק מה לדבר על 20 הפרקים הללו.

חיים אורון: כל אחד יעשה את המינון.

חיים אורון: מה שלא הייתי רוצה שיקרה לנו, שברגע מסוים יהיה פה שליש מהחוק שאפילו לא נדון בו.

חיים אורון: לסיכום הצעתי בפרק הזה – אני אצביע בעד השארתו, אבל בוועדת הכספים.

זאב אלקין: תודה.

זאב אלקין: חבר הכנסת ישראל חסון.

ישראל חסון: זבולון, אני מנסה להבין את זה בכל הרצינות, אני לא מנסה להרוויח זמן.

זבולון אורלב: אתה בתוך ה-10% של אנשים שדיברו כאן לעניין.

ישראל חסון: יואל, את החוברת הזאת לא קראתי.

ישראל חסון: תסביר לי בבקשה מה המנגנון שעל פיו ייקבע הנושא הזה של מפעל במצוקה ואופן הקצאת הכסף.

ישראל חסון: בעיני זה חוק חשוב, ואני חושב שההערה של חבר הכנסת אורון היא מאוד חשובה.

יואל בריס: לגבי המנגנון הפרטני, אני לא זוכר אותו בעל-פה.

יואל בריס: העיקרון הבסיסי הוא שהכסף יוצא בהסכמת שלושת הראשים.

יואל בריס: כלומר, הממשלה, נציג המעסיקים ונציג העובדים צריכים לחתום על כך שמדובר במפעל שהוא במצוקה ושמדובר במפעל שיש מה להציל ויש טעם להציל אותו.

יואל בריס: דגש עיקרי מבחינת שיקול הדעת הזה יהיה נציגות העובדים, שיש שם משרות להציל.

יואל בריס: כשמתקיימים כל התנאים האלה, מתכנסים שלושת הגורמים האלה ומאשרים את התשלום.

ישראל חסון: תודה.

ישראל חסון: אדוני היושב-ראש, אנחנו מכניסים פה את היד לכיס של העובדים במטרה ליצור את הקרן.

יואל בריס: ושל המעבידים.

ישראל חסון: לפיכך אני חושב שהחובה שלנו היא להעביר את זה לאותו גוף פרלמנטרי שיודע לעשות את הפיקוח על הדבר הזה, וזו ועדת הכספים.

זאב אלקין: תודה רבה.

זאב אלקין: בבקשה, חברת הכנסת אדטו.

רחל אדטו: אני לא מקבלת את החוק כל כך בקלות.

רחל אדטו: קראתי בחוברת הכחולה את מה שנאמר כאן כרגע.

רחל אדטו: הערפל כאן מאוד גדול.

רחל אדטו: מי אשם בקריסתו של המפעל הזה?

רחל אדטו: כל מפעל שנוהל ניהול כושל גם הוא יזכה לתמיכה?

רחל אדטו: המנהל מעל בכספים, המפעל כשל, אז עכשיו העובדים והמעבידים יתגייסו במס נוסף?

יריב לוין: אלה שאלות שבמהות החוק, הן לא רלוונטיות לשאלה האם זה רלוונטי לחוק ההסדרים ואיפה הוא יידון.

רחל אדטו: אנחנו מדברים על המגזר הציבורי, זה לא קשור למגזר עובדי המדינה.

יריב לוין: זו שאלה מהותית כבדה ונכונה, אבל היא לא לכאן.

רחל אדטו: לכן אי-אפשר להעביר את זה בצורה כל כך ברורה במסגרת החוק.

יריב לוין: אבל לא מעבירים, רק מחליטים איפה ידונו בזה.

רחל אדטו: אתם נוגעים פה בכיסם של עובדים פעם נוספת, והביטוח הלאומי לא די שמטפל בזה, הביטוח הלאומי גם גובה את חלק התפעול שלו.

רחל אדטו: גם הביטוח הלאומי נהנה מהדבר הזה.

יואל חסון: כדאי שחברי הקואליציה לא יסתמו את פיהם של חברי האופוזיציה.

יריב לוין: חבר הכנסת חסון, אני נתתי לך דקות, אני האחרון שאתה יכול להגיד עלי שאני סותם את הפה.

יריב לוין: אבל תדברו לגוף השאלה.

אחמד טיבי: אבל אנחנו שנה מחכים שאתה תענה.

יואל בריס: כמובן שמדובר בנושא שהוא חלק מעסקת החבילה, מהשולחן העגול, ההבנות בין העובדים למעבידים ולממשלה.

יואל בריס: המדובר בקרן שתפעל בהתחשב במצב הכלכלי הקיים, לכן הוא גם נושא תקציבי, כיוון שהוא חלק מתקציב שעלולים היינו להוציא לאותה מטרה.

יואל בריס: הוא גם קשור לצורך בהתמודדות עם המשבר הכלכלי העולמי.

יואל בריס: הוא גם חלק מעסקת החבילה במשק, ולכן הוא חייב להיות חלק מחוק ההסדרים.

יואל בריס: לגבי השאלה לאיזו ועדה זה ילך, זו כמובן לא היתה החלטה של דרג מקצועי, ולכן אני לא רואה שמתפקידי להתייחס לזה.

חיים אורון: איזה היגיון יש בוועדה אחרת ולא בוועדת הכספים?

יואל בריס: זאת לא החלטה של דרג מקצועי, ולכן אני לא רואה את עצמי כמי שצריך להשיב על השאלה.

חיים אורון: אולי היושב-ראש יסביר מה ההיגיון.

זאב אלקין: אתה יודע היטב, שלגבי סעיפים שונים בחוק ההסדרים נקבעות ועדות שונות להמשך הטיפול.

זאב אלקין: הנושא הזה הוא חלק מעסקת החבילה עם ההסתדרות, שמלווה בשורה שלמה של חקיקה, מלווה בשורה שלמה של נושאים שנדמה לי שעוד לא הגענו אליהם.

זאב אלקין: כל הנושא הזה של עסקת החבילה יידון בוועדת העבודה, הרווחה והבריאות, כי זה חלק מעסקת החבילה עם ארגון העובדים.

חיים אורון: אני רוצה מארבל תשובה, האם על-פי תקנון הכנסת, אם ועדת הכספים כבר דנה בחוק הזה בקטע של המקורות שלו והוא בא למליאת הכנסת אתמול, האם מעבירים מוועדה לוועדה כי צריך לפצות יושבי-ראש ועדות משיקולים קואליציוניים?

זאב אלקין: החקיקה הסתיימה אתמול.

חיים אורון: אתם מורידים את העסק הזה לרמה בלתי אפשרית.

ארבל אסטרחן: השיקולים אמורים תמיד להיות עניינים.

ארבל אסטרחן: העובדה שפעם הצעה נדונה בוועדה לא בהכרח משקפת שבפעם הראשונה השיקולים היו ענייניים.

חיים אורון: איפה בדרך כלל עוסקים במפעלים במצוקה בכנסת?

חיים אורון: אל תעני ארבל.

חיים אורון: אדוני היושב-ראש, אני מבקש להצביע על ועדת הכספים.

דליה איציק: זה ברור שזה בוועדת הכספים, לא?

חיים אורון: לא ברור.

חיים אורון: מכרו את זה לחיים כץ.

יואל חסון: כל אלה שיושבים לביבי על הצוואר מאיימים עליו.

זאב אלקין: אנחנו עוברים לדיון על פרק י"ז, רפורמה בתחום החשמל.

זאב אלקין: המלצתי היא להשאיר את זה בחוק ולהעביר את זה לוועדת הכלכלה.

דליה איציק: אני מבקשת לרשום שאני לא יכולה להשתתף בדיון.

דליה איציק: בעלי עובד חברת חשמל, ויש לי מניות בחברת חשמל.

דליה איציק: אמרתי בעבר שיש לי מניות בחברת חשמל, התקשר עיתונאי ושואל: כמה מניות יש לך?

דליה איציק: מתי קנית אותן?

יואל חסון: אדוני היושב-ראש, גם הנושא של הרפורמה בשוק החשמל וכל הנושא של הפרטת החשמל ותחנות כוח וכל הדברים האלה, אלה דברים מאוד משמעותיים מבחינת תשתית, גם מבחינת ראייה עתידית וראייה לדורות הבאים.

יואל חסון: אני מתפלא שאתה מודיע מראש שלנושא החשוב הזה יהיו שבועיים לדיון.

יואל חסון: מדינה מתכננת ומתעסקת בשוק החשמל שלה וצריכה לעשות תכנונים ארוכי טווח, עם כל המשמעויות של זה, גם מבחינת איכות הסביבה, שזה עניין חשוב.

יואל חסון: אתה יודע שמערכת החשמל היום בישראל עומדת על סף הניצול המקסימאלי שלה.

יואל חסון: חברת החשמל נאלצת לעשות הפסקות חשמל יזומות, כי היא לא מסוגלת לספק מספיק חשמל לכל אזרחי ישראל בו זמנית בזמנים מסוימים.

איתן כבל: זה אומר שאתה לא רוצה לפצל?

איתן כבל: לפי מה שאתה אומר, צריך להעביר את זה בחוק ההסדרים מהר.

זאב אלקין: זה לא חייב להיות הגיוני, איתן.

יואל חסון: זה מאוד הגיוני.

יואל חסון: אדוני היושב-ראש, בעקבות ההערה הזאת מגיעה לי עוד דקה.

נחמן שי: אתה כל הזמן מעליב את החברים.

נחמן שי: אל תעליב.

זאב אלקין: חס וחלילה.

זאב אלקין: חבר הכנסת נחמן שי, אתה לא היית בקטעים קודמים של הדיון.

זאב אלקין: אם היית בהם, היית מבין מה המקור של ההערה שלי.

יואל חסון: חבר הכנסת רוברט טיבייב נתן לי עוד שלוש דקות.

יואל חסון: אדוני, זה בדיוק ההיגיון שאני מסביר לך, שאתה צריך לתקן באופן משמעותי ולטפל במערכת החשמל.

יואל חסון: אתה לא עושה את זה בשבועיים, זה הרבה יותר עמוק מזה.

יואל חסון: אתה גם לא עושה את זה בשנתיים, אבל לא בשבועיים.

יואל חסון: איך אנחנו כחברי כנסת לוקחים אחריות כזאת משמעותית, ורוצים להעביר פה בשבועיים רפורמה בחברת החשמל?

יואל חסון: מה אנחנו מבינים בזה?

יואל חסון: מה, יש לנו כל הידע?

יואל חסון: נספיק לשמוע את כל המומחים?

יואל חסון: נספיק להתעסק עם כל הדברים המדוברים?

יואל חסון: אני רואה שגם נציג האוצר התחלף.

זאב אלקין: בוודאי, מותר להם.

יואל חסון: לנו אין הפריבילגיה הזאת.

זאב אלקין: שמתי לב שיש, אבל זה בסדר.

יואל חסון: אני הייתי פה כל היום.

יואל חסון: אדוני היושב-ראש, הדבר הזה הוא מאוד מטריד, והוא חלק נוסף ממהלכים חפוזים שהממשלה הזאת עושה שוב ושוב בכל תחום, בלי חשיבה מעמיקה.

יואל חסון: הכול כדי לרצות.

יואל חסון: אגב, אני לא יודע את מי זה מרצה.

יואל חסון: אני בטוח שברגע שזה יעבור, מהר מאוד נגלה של מי האינטרס הזה היה ושיש פה משהו מוסתר.

יואל חסון: הרי לגבי הממשלה הזאת ולגבי ביבי אנחנו מגלים את הדברים בדיעבד, לצערי, אבל בסוף מגלים.

יואל חסון: כדאי שידעו פה כולם, בסוף מגלים הכול.

יואל חסון: חבר הכנסת לוין, יכול להיות שגם אתה תתבייש יום אחד שאתה הצבעת בעד זה.

יואל חסון: אני חס עליך, כי אתה עוד עלול להתבייש בזה.

יואל חסון: לא תוכל להסתכל בעיניים של הילדים שלך.

זבולון אורלב: זה מניסיון?

יואל חסון: שום ניסיון.

יואל חסון: ביום שהוא ישב בבית חשוך בהפסקת חשמל, איך הוא יסתכל על הילדים שלו בעיניים?

יריב לוין: לא אוכל, יהיה חושך.

יואל חסון: הצעה פרקטית שאני מציע לתושבי ישראל אם אנחנו הולכים להעביר את זה, שכל אחד יקנה גנרטור ומהר.

יואל חסון: תודה רבה.

זאב אלקין: תודה רבה.

זאב אלקין: חבר הכנסת טיבי.

אחמד טיבי: תודה רבה, אדוני.

אחמד טיבי: יש שתי נקודות חשובות בכל מה שקשור לחברת החשמל.

אחמד טיבי: העסקת קרובי משפחה זה נושא שהוא על גבול העבירה הפלילית מבחינת כמות.

אחמד טיבי: זה נושא שהוא בלתי מידתי בעליל.

אחמד טיבי: אתה מודע לזה, חבר הכנסת כבל, והערת את ההערה הזאת כמה פעמים במליאה.

איתן כבל: מעצם היות משפחתי כבל.

ציון פיניאן: אבל אצלך הכבל הוא איתן.

יריב לוין: חבר הכנסת טיבי, זה שייך למערכת המשפט, לא לדיון על חברת חשמל.

אחמד טיבי: לכן, אדוני היושב-ראש, אני תוהה על כמה החלטות, שהן החלטות לא סבירות.

אחמד טיבי: למשל, יש 12,000 עובדים בחברת החשמל.

ציון פיניאן: כמה מהם בני משפחה?

אחמד טיבי: חשבתי שתשאל את השאלה שאני רוצה לשאול.

איתן כבל: כמה ערבים?

אחמד טיבי: בדיוק.

אחמד טיבי: 20% מאזרחי מדינת ישראל הם ערבים.

אחמד טיבי: 1.4% בחברת החשמל הם ערבים.

אחמד טיבי: איך זה?

נחמן שי: גם בבנק ישראל.

איתן כבל: אתה יודע למה מפחדים להכניס אתכם, כי תביאו את כל בני המשפחה.

אחמד טיבי: מהחמולות.

איתן כבל: נכון.

אחמד טיבי: בשלב זה מדובר רק בחמולות יהודיות.

ציון פיניאן: שלא תעשו קצר.

אחמד טיבי: גם נתב"ג וגם חברת החשמל הם שני המקומות שיש בהם הכי הרבה העסקת קרובי משפחה.

אחמד טיבי: אבל הדבר החמור הוא סגירת הדלתות בפני נציגי הציבור הערבי.

אחמד טיבי: לא יעלה על הדעת שרק 1.4% מעובדי חברת החשמל יהיו ערבים.

אחמד טיבי: חבר הכנסת שי הזכיר את הבנק המרכזי, בנק ישראל.

אחמד טיבי: יש שם 900 מועסקים.

אחמד טיבי: חלק מהם מקבלים משכורות עתק, למשל ראש אגף כוח-אדם ואחרים.

אחמד טיבי: אבל משום מה – מה שיעור הערבים שם?

יריב לוין: הוא יותר גבוה משיעורם בצבא.

אחמד טיבי: התשובה היא לא.

אחמד טיבי: התשובה היא 0%.

יריב לוין: זה לא נכון.

ציון פיניאן: אבל תיקנתם את המצב בבתי המשפט בנצרת.

אחמד טיבי: הם 0%, אבל לפעמים יש עובד אחד עראי, ולאחרונה נודע לי שיש עלייה של אין-סוף.

אחמד טיבי: מאפס לאחד זה עלייה של אין-סוף, למי שלא יודע.

אחמד טיבי: הוא במחלקת חשבונאות.

אחמד טיבי: פעם הוציאו מכרז בבנק ישראל למונה כספים, אלה שסופרים את הכסף.

אחמד טיבי: שם היה כתוב תנאי, שירות בצה"ל.

אחמד טיבי: שאלתי את עצמי והפניתי את השאלה לנגיד – האם אצלכם בבנק ישראל סופרים כסף תחת אש?

אחמד טיבי: זה נשמע לך סביר?

אחמד טיבי: לכן, אדוני היושב-ראש, ראוי לפצל את החוק הזה.

איתן כבל: אדוני היושב-ראש, מעבר לפיליבסטר, יש נושאים בחוק הזה שמחייבים התייחסות רצינית.

איתן כבל: אחד מהם זה נושא חברת החשמל.

איתן כבל: אני מאוד מעריך אותך ואת יושרך.

איתן כבל: אתה כבר מביא לנו מתחילת הדרך מה מפוצל ומה לא מפוצל.

זאב אלקין: אני מביא את הצעתי.

איתן כבל: שבאה מתוך הארה, אני מבין.

איתן כבל: לכן אני אומר, שהנושא הזה של חברת החשמל, שאתה יודע שגם אין שום סיכוי שהוא יופעל ב-2009 וב-2010, ואין כאן שום משמעות תקציבית – לא ייתכן שהנושא הזה לא יפוצל, אם אנחנו אנשים רציניים.

חיים אורון: הם רוצים להדליק אש עם העובדים.

איתן כבל: אם מדברים פה בכל הרצינות, מותר גם לוועדה לומר לשולחינו שיש דברים שאנחנו לא מוכנים ללכת עם מה שהם מבקשים.

איתן כבל: אני מצפה את זה ממך.

איתן כבל: חברת חשמל, כמו הנושא הבא, הם מאותם נושאים שגם אם הממשלה מבקשת, ראוי לומר לה: סליחה, עד כאן.

זאב אלקין: חבר הכנסת חסון, בבקשה.

ישראל חסון: אני מוכרח להגיד שאני חלוק על חבריי מהאופוזיציה.

ישראל חסון: אני חושב שהחוק הזה הוא חוק מאוד מאוד חשוב, ומאוד חשוב שהוא יגיע מהר, ולפיכך לי חשוב לשאול את האוצר שאלה בעניין הזה.

יואל חסון: יהודה, מה תפקידך באוצר?

יהודה סבן: רכז מאקרו.

דליה איציק: זה רק מראה לכם איך האוצר מתייחס לחברי הכנסת.

דליה איציק: בכל הכבוד ליהודה, שאני לא מכירה אותו, זה רק מראה.

זאב אלקין: בשעה וחצי האחרונים של הדיון הרווחנו את זה ביושר.

יואל חסון: אני לא מוכן שהדיון הזה יימשך בצורה כזאת.

דליה איציק: הרווחנו ביושר בגלל שאתה הבאת על עצמך כזה חוק הסדרים.

יואל חסון: יהודה, אל תיקח אישית מה שאני הולך להגיד עכשיו, זה לא נגדך.

יואל חסון: אדוני היושב-ראש, אם אתה מכבד עכשיו את השולחן שאתה יושב בו, תעשה הפסקה, תדרוש שיגיע נציג בכיר של האוצר ונוכל להמשיך את הדיון.

יואל חסון: כך זה לא יימשך.

יואל חסון: אם אתם נותנים לזה להימשך בצורה הזאת, אתם לא מכבדים את הכנסת.

יואל חסון: אני לא אתן לדיון הזה להמשיך בצורה הזאת.

יואל חסון: אני לא מבין מה זה.

יואל חסון: תיכף יביאו לי איזה רפרנט או איזה סטודנט או איזה מונה כספים.

יואל חסון: אולי תשלחו לנו מונה כספים?

יואל חסון: לא יהיה דיון.

זאב אלקין: חבר הכנסת יואל חסון, אתה לא תקבע מתי יהיה דיון ומתי לא.

יואל חסון: אתה תשמור על הבית הזה.

זאב אלקין: אני אשמור על הבית הזה, ואתה לא תעליב עובד ציבור.

יואל חסון: אתה מזלזל בבית הזה.

יואל חסון: אני רוצה שישב כאן עכשיו נציג בכיר.

זאב אלקין: אתה לא תקבע מי ישב כאן.

זאב אלקין: אתם לא שמעתם במה הוא עוסק.

יואל חסון: שמעתי במה הוא עוסק.

זאב אלקין: מעמדו במשרד האוצר הוא לא פחות משל נטשה.

יואל חסון: אני לא מוכן לדבר הזה.

יואל חסון: לא יקום ולא יהיה.

זאב אלקין: חבר הכנסת יואל חסון, אני קורא אותך לסדר פעם ראשונה.

יואל חסון: איך אתה קורא אותי לסדר?

זאב אלקין: אתה לא בזכות הדיבור.

יואל חסון: אתה לא תקבע.

זאב אלקין: חבר הכנסת יואל חסון, אני קורא אותך לסדר פעם שנייה.

יואל חסון: אתה לא תקרא אותי לסדר.

יואל חסון: על מה אתה קורא אותי לסדר?

זאב אלקין: חבר הכנסת יואל חסון, אני קורא אותך לסדר פעם שלישית.

זאב אלקין: בבקשה לעזוב את החדר.

דליה איציק: מה אתה מוציא אותו?

דליה איציק: תישאר, יואל.

עתניאל שנלר: אני רציתי להירשם לדיבור.

עתניאל שנלר: אני מבקש לא להירשם לדיבור, כי אני לא רוצה שיעיפו אותי מכאן.

עתניאל שנלר: (חבר הכנסת יואל חסון מוצא מחדר הוועדה).

זאב אלקין: אני תיכף אבקש ממנו לחזור.

דליה איציק: הוא העיר הערה לעניין.

דליה איציק: מילא שר האוצר היה בא.

דליה איציק: אפילו שר האוצר לא מגיע.

רוחמה אברהם-בלילא: שר האוצר עוד לא מבין בחוק ההסדרים הזה, הוא לא יודע בכלל מה יש לו שם.

דליה איציק: למה המנכ"ל לא יכול להיות פה?

דליה איציק: למה אנשים אחרים לא יכולים להיות פה?

זאב אלקין: המנכ"ל היה פה, והיה פה צוות מקצועי.

דליה איציק: ואתה לא פה תשע שעות?

דליה איציק: אני לא פה תשע שעות?

דליה איציק: חברי הכנסת לא פה תשע שעות?

שלמה מולה: אנחנו יושבים פה מ-11:00.

שלמה מולה: זה לא יכול להיות.

זאב אלקין: אתם לא תעליבו עובד ציבור.

שלמה מולה: תביאו לנו אדם שייתן לנו תשובות.

זאב אלקין: אתם רשאים לשאול את השאלות, הוא ייתן לכם את התשובות.

רחל אדטו: זה לא אישי נגדו, זה נגד האוצר.

זאב אלקין: זה נגדו, כי אפילו לא ניסיתם לשמוע את התשובות שיש לו על השאלות.

זאב אלקין: יכול להיות שהוא יענה לכם לעניין.

זאב אלקין: הרי לפני שהוא ענה לעניין כבר התנפלתם עליו.

דליה איציק: זה לא הוא, צריך מישהו בכיר.

נחמן שי: חבר הכנסת אלקין, אתה צריך לדאוג לייצוג.

נחמן שי: זו הדרישה הכי לגיטימית.

זאב אלקין: אני דואג לייצוג.

נחמן שי: אני מציע לכבד את החבר שלנו שהוצא.

זאב אלקין: אני תיכף אבקש ממנו לחזור, אבל הדיון הזה לא יתנהל בצורה כזאת.

זאב אלקין: אתם לא תתקפו אנשים של משרד האוצר.

דליה איציק: זה המינימום האפשרי, חבר הכנסת אלקין, זו בושה לוועדה שלך.

דליה איציק: אתה לא צריך להרשות שידרכו ככה עלינו.

זאב אלקין: אף אחד לא דורך עליכם.

דליה איציק: אתה דורך עלינו.

דליה איציק: אתה יושב-ראש הוועדה.

זאב אלקין: לפני שהפכתם את הדיון לחוכא ואתלולא בשעה האחרונה, ועכשיו התנפלתם על עובד ציבור.

שלמה מולה: נעשה הפסקה ותקרא למישהו בכיר.

זאב אלקין: אנחנו לא נעשה הפסקה.

זאב אלקין: התנפלתם על נציג משרד האוצר לפני שהוא בכלל פתח את הפה ונתן את ההסברים.

יואל חסון: אדוני היושב-ראש, הדרג הולך ויורד.

שלמה מולה: זה לא ייתכן.

זאב אלקין: חבר הכנסת מולא, אני קורא עכשיו אותך לסדר פעם ראשונה.

יואל חסון: הדרג הולך ויורד.

יואל חסון: אתה לא מוטרד מזה?

זאב אלקין: חבר הכנסת יואל חסון, אני חושב שמי שצריך להיות מוטרד מזה זה אתם, ואתם יודעים בדיוק למה זה קורה.

זאב אלקין: אני לא אאפשר לכם להתנהג ככה בדיון.

יואל חסון: איזה תשובות הוא ייתן לנו?

אברהם מיכאלי: הנה, הנציג הבכיר חזר.

אחמד טיבי: עכשיו הוא לא מספיק, בשעה כזאת.

יואל חסון: בשעה כזאת הנושאים הופכים להיות יותר כבדים, ואנחנו צריכים אנשים יותר בכירים.

זאב אלקין: חבר הכנסת ישראל חסון, בבקשה תשאל את שאלתך.

זאב אלקין: אני מבקש מחברי הכנסת שיכבדו את זכותך לשאול שאלה.

דליה איציק: לפחות סגן שר האוצר.

זאב אלקין: אתם לא תקבעו מי.

דליה איציק: גם אתה לא תקבע.

זאב אלקין: אני אקבע.

זאב אלקין: כיושב-ראש הוועדה סמכותי להזמין לכאן מי שאני רואה לנכון.

דליה איציק: זה עניין עקרוני, זה לא עניין לא נגדך ולא נגד האוצר.

דליה איציק: המינימום הוא שיביאו לכאן את האנשים האמונים על הנושא.

דליה איציק: זה לא בסדר מצדך.

דוד רותם: אני מבין אם היית מבקשת את שר האוצר.

דוד רותם: מה עשה לך סגן שר האוצר שאת צריכה להעניש אותו?

זאב אלקין: בבקשה, חבר הכנסת ישראל חסון?

ישראל חסון: אדוני היועץ המשפטי, או אדוני יהודה, תחליטו אתם מי יענה.

ישראל חסון: האם הצעת החוק הזאת תאפשר כניסה אופרטיבית של גופים חיצוניים שיש להם היום רצון לעשות תחנות כוח פרטיות לפעילות בשנת 2010?

יואל בריס: הסעיף הזה מוריד משוכה רצינית מפני הכניסה שלהם.

יואל בריס: אני לא יכול להגיד שזו המשוכה היחידה או האחרונה.

יואל בריס: אנחנו מקווים שהורדת המשוכה הזאת תקדים את הכניסה של יצרני החשמל הפרטיים, עד כמה שאפשר.

יואל בריס: הנושא של יצרני חשמל פרטיים הוא נושא שמשרד האוצר רואה אותו כנושא מדיניות מרכזי.

יואל בריס: בכל העולם, כחלק מהטיפול במשבר, יש הטיפול בנושאים של אנרגיה ותשתיות, וזה אחד מהדברים האלה.

יואל בריס: מצד שני, כחלק מהמשבר העולמי יש היום קושי בהשגת אשראי.

יואל בריס: יצירת מסלול המעבר הישיר של הכספים האלה אל יצרן החשמל הפרטי מאפשר לו לשעבד תזרים עתידי ולקבל כסף להשקעה עכשווית.

יואל בריס: אחרי שהמשוכה הזאת של האשראי תרד, התקווה היא שזה יסייע.

יואל בריס: זה בוודאי מסייע להוריד.

ישראל חסון: מאחר שאנחנו יודעים מה סט המשוכות שנשארנו די תקועים ביכולת הספקת חשמל, השאלה שלי אליכם היא למה אתם לא הולכים על סט שלם של חוקים שיאפשר את השחרור הזה?

זאב אלקין: הוא ישיב לאחר מכן.

זאב אלקין: חבר הכנסת אורון, בבקשה.

יואל חסון: אדוני היושב-ראש, אני מבקש להבהיר לבחור מהאוצר, יהודה, שזה לא היה אישי.

יואל חסון: אתה בחור מצוין וטוב.

יואל חסון: אני בעד לקדם אותך.

זאב אלקין: אגב, תבינו שהמעמד שלו הוא בדיוק כמו המעמד של נטשה, שהיתה כאן קודם.

ציון פיניאן: שחטתם אותו בלי ברכה, עכשיו אתם מתנצלים.

יואל חסון: חלילה, אני אשחט אותו?

יואל חסון: הוא בטח גם מצביע קדימה.

יואל חסון: אני מתערב אתך שהוא הצביע קדימה.

ציון פיניאן: אני גם מתערב אתך שהוא הצביע קדימה.

רוחמה אברהם-בלילא: למה אתם מכניסים את זה?

רוחמה אברהם-בלילא: זה לא רלוונטי.

רוחמה אברהם-בלילא: הגזמתם.

חיים אורון: אני לא יודע מה אתם רוצים מפקידי האוצר, ואף פעם לא הבנתי את חברי הכנסת שאין להם אומץ לריב עם השרים אז הם רבים עם הפקידים.

דליה איציק: נכון.

דליה איציק: לכן אנחנו רבים עם חבר הכנסת ולא עם האוצר.

חיים אורון: לכן אני לא מבין מה אתם רוצים מהפקידים.

חיים אורון: אני לא מצליח להבין את הממשלה ואני לא מצליח להבין אתכם.

חיים אורון: הנושא הזה הוא לא כל כך רגיש כמו שיואל מציג אותו.

חיים אורון: הוא עוד אחד ממוקדי המתיחות בין עובדי חברת החשמל לבין המערכת.

חיים אורון: המערכת כולה תוססת.

חיים אורון: אם תשימו לב, מדובר בתיקון מחוק מ-1996 שעדיין לא בוצע.

חיים אורון: גם אז זו היתה שעת חירום, והחוק הזה לא מתבצע וקוראים לזה רפורמה בחברת חשמל.

חיים אורון: עד כדי כך אני אובייקטיבי, שאני לא אומר באשמת מי.

רוחמה אברהם-בלילא: איך עופר עיני לא הוריד אותה?

חיים אורון: להביא הצעות מהסוג הזה בחוק ההסדרים עכשיו, שדבר אחד בטוח יהיה, שכאשר יתחיל בהן הדיון ועד העובדים יודיע שיש לו כמה תנאים – אין בזה דחיפות של שבועיים-שלושה.

חיים אורון: גם אם בכל העולם מנסים לשפר את מערכת האנרגיה, וזה נכון, הכנסת העניין לחוק ההסדרים היא רק מסיבה אחת: אתם לא סומכים על חברי הקואליציה שיעמדו בלחצים של ועדי העובדים כאשר זה יעמוד בפני הצבעות.

דליה איציק: נכון מאוד.

חיים אורון: לכן מכניסים את זה פה, ואז זה יעבור.

חיים אורון: מי אחראי עכשיו על המדורות, פואד?

אחמד טיבי: עוזי לנדאו.

חיים אורון: אחרי המדורות שהוא ינסה לכבות אותן, גם החוק שמתקן פה תאגידי אש לא יעזור.

חיים אורון: לכן אני מציע לפצל את החוק הזה, לא להשאיר אותו פה מהנימוק הזה.

חיים אורון: רק אל תגידו לי, כי אז הפיוז שלי יעלה – אני מדבר במונחים של חברת חשמל – שעופר עיני הסכים.

חיים אורון: עופר עיני הסכים, ולכולם הוא לוחש באוזן שהוא הסכים בהנחה שאתם תדפקו את זה.

חיים אורון: אז אני לא במשחק של עופר עיני ואני לא בהנחה שנדפוק את זה, אני מציע באופן מסודר לפצל את זה, להביא את זה לדיון מסודר בוועדה שצריך אותה כאשר יצטרכו.

חיים אורון: עכשיו אני הולך לדבר עם אשתי, שטלפנה אלי באמצע.

אברהם מיכאלי: היא קוראת לך לבוא הביתה.

חיים אורון: כבר 20 שנה היא לא קוראת לי לבוא הביתה.

נחמן שי: אני תמה על השילוב של התיקון הזה פה, כי זה ממש לגעת בחשמל, אתם יכולים לקבל קצר.

נחמן שי: יש פה עניין של הארקה.

נחמן שי: יכול להיות שהארקה זה עיני, אני לא בטוח, צריך לבדוק את זה.

נחמן שי: בכל מקרה, מי שהכניס את החוק הזה עלול להתחשמל ממש ולהיות בסכנת נפשות.

נחמן שי: כל אחד מאתנו יודע מה זה אומר.

נחמן שי: זה דבר מאוד לא נעים לקבל פתאום זרם.

רחל אדטו: לא בעיה, האחות תרשום מרשם.

נחמן שי: האחות תרשום מרשם והרופאה תרפא.

נחמן שי: אבל כל אחד שחי במדינת ישראל מבין שענייני החשמל הם קשים, מורכבים, נגועים.

נחמן שי: לכן הסוגיה הזאת דורשת באחריות מלאה דיון נפרד, עמוק ויסודי מאין כמוהו.

נחמן שי: כאן כינסו מהיקב ומהגורן כל מיני שיירים ובעיות שוליות לצד בעיות חשובות, ויצרו פה איזושהי מאסה שאין לה מקום והיא ממש לא מעניינו של חוק ההסדרים.

נחמן שי: להכניס לכאן את עניין חברת החשמל ובכלל את השיפורים שבמשק האנרגיה של מדינת ישראל זה מחייב דיון נפרד ורציני ביותר.

נחמן שי: הרי נאמר לא פעם שהמהירות היא מהשטן, מה לעשות, וכאן זו בדיוק הדוגמה הבולטת של להביא דבר שהוא מהיר והוא יגרור אחריו השלכות ארוכות.

נחמן שי: נזקו של המהירות הזאת יהיה בהפסדה.

נחמן שי: אנחנו נזכה לראות משק אנרגיה במדינת ישראל משובש, עם תקלות ובעיות, דווקא כשאנחנו נכנסים לתקופה קריטית שאנחנו זקוקים לשקט תעשייתי.

נחמן שי: משרד האוצר, שכנראה חסרים לו מאבקים וחסר לו עניין, והממשלה הזאת שכנראה חושבת שאפשר לעשות הכול, מביאים את התיקון הזה לכאן.

נחמן שי: אני מפציר בכל הנוכחים, ובך אדוני היושב-ראש, לוודא שהסוגיה המורכבת והחשובה הזאת תצא מהחוק הזה, תזכה לדיון נפרד ותבוא אלינו ביום מן הימים, כמו שצריך לטפל בה.

זאב אלקין: תודה.

זאב אלקין: חבר הכנסת מולה, בבקשה.

שלמה מולה: אדוני היושב-ראש, אנחנו לא יודעים להגיד כרגע אם זה חיוני להפריט את חברת החשמל או לא.

שלמה מולה: זה לא העניין.

שלמה מולה: אנחנו דנים בשאלה האם לסיפור הזה יש קשר לנושא תקציב המדינה, להתייעלות של תקציב המדינה.

שלמה מולה: התשובה היא שלילית.

שלמה מולה: אלא מה?

שלמה מולה: הרי זה מתאים מאוד לראש הממשלה, לתפיסת העולם שלו, לעקוף את הכנסת, למשול ממשרד ראש הממשלה לכאן.

שלמה מולה: יהיו לו כמה חברי כנסת במליאה שיצביעו אוטומטית, יעשו מה שהוא אומר להם.

שלמה מולה: לכן הוא יסגור עסקאות ובמקום לקיים דיון אמיתי על היעילות של חברת החשמל, על הצורך, יחליט להכניס את העז הזאת במסגרת חוק ההסדרים.

שלמה מולה: יש 17 ימים, לפני שכל העובדים ישמעו.

שלמה מולה: הרי אתם יודעים שראש הממשלה הוא אדם לחיץ, הוא יהיה לחוץ כשהעובדים יפגינו וכולם יילחצו ולא ידעו מה לעשות.

שלמה מולה: כמו שאובמה לחץ אותו, אז הוא חיבר לנו נאום שיש עליו עניין מדיני, כביכול.

שלמה מולה: אותו הדבר גם פה.

שלמה מולה: לכן הוא הלך לפקידי האוצר וביקש שיכניסו את זה, ואולי בצורה כזאת יצליחו.

שלמה מולה: זה לא מתאים לא לצמיחת הכלכלה ולא לזכויות העובדים ולא למשק החשמל.

שלמה מולה: אתם רוצים לקיים דיון?

שלמה מולה: תוציאו את זה.

שלמה מולה: אני אשתמש גם במה שהיועצת המשפטית מנמקת, למרות שאתם מבטלים את דעתה: "אין קשר לתקציב שנת 2009 ו-2010 או למצב הכלכלי הנוכחי, לפיכך אין מקום לכלול את התיקון בחוק ההתייעלות".

שלמה מולה: מה אתם רוצים עוד?

דוד רותם: אני רוצה שהיועצת המשפטית תסביר לי את זה.

שלמה מולה: אם אתם מבטלים את חוות דעת היועצת המשפטית, אז תגידו.

שלמה מולה: מצד אחד אומרים לנו פקידי האוצר: יש קשר תקציבי בין לבין.

שלמה מולה: מה זה קשור?

שלמה מולה: אתם חושבים שב-2009 ו-2010 אתם הולכים להפריט את חברת החשמל, להכניס מיליוני שקלים לתוך קופת המדינה?

שלמה מולה: הצחקתם אותנו.

שלמה מולה: אבל לפחות תאפשרו לקיים דיון יעיל, אמיתי, עד הסוף.

זאב אלקין: תודה.

זאב אלקין: חבר הכנסת טיבייב.

רוברט טיבייב: רבותיי, אדוני היושב-ראש, לפני 20 שנה, לפני שעליתי ארצה, עבדתי בחברת החשמל ברוסיה.

רוברט טיבייב: יש לי תואר שני בהנדסת חשמל ועבדתי בתפקיד די בכיר בחברת החשמל ברוסיה.

דוד רותם: שילמתם רישיונות לספקים אחרים?

רוברט טיבייב: לא.

דוד רותם: אז אתה לא מומחה בתחום.

רוברט טיבייב: אנחנו צריכים להבין שמערכת חשמל זה כמו גוף של אדם, ואם רוצים להכניס יצרן אחר זה כמו להכניס יד או רגל נוספת.

רוברט טיבייב: הבעיה היא אחרת.

רוברט טיבייב: אפשר להכניס, השאלה איך לפקח על זה, איך להפעיל את זה.

רוברט טיבייב: הכול צריך להיות מנוהל מראש.

רוברט טיבייב: ומה יהיה הראש?

רוברט טיבייב: זה כנראה הרגולאטור.

רוברט טיבייב: ברגע שהרגולאטור אומר שצריך להכניס יד שלישית, זאת אומרת שהוא לא מאמין בגוף שמתפקד.

רוברט טיבייב: זאת אומרת, הוא לא מאמין למערכת חברת החשמל כולה.

זאב אלקין: כל מי שרוצה להגדיל תחרות הוא לא מאמין במערכת?

רוברט טיבייב: אתה לא תצליח לעשות תחרות נגד חברת החשמל.

רוברט טיבייב: בחיים לא תצליח להפריט מערכת של חברת החשמל, אחרת נגרום פה לנזקים ענקיים.

רוברט טיבייב: אם כבר מתחילים להכניס פה את היצרנים החדשים, זה עניין טכני איך לעשות את זה.

רוברט טיבייב: אם אנחנו יודעים איך לעשות סנכרון מהספק ומחברת החשמל, זאת שאלה מאוד קשה.

רוברט טיבייב: אני לא בטוח, עם כל הכבוד לנציגי משרד האוצר, שהם יענו לי על השאלות.

רוברט טיבייב: השאלה היא איך להפעיל את היצרן, איך הוא יקבל כסף.

רוברט טיבייב: אם בשלב כלשהו אנחנו צריכים הספק לא של 100% אלא של 50%, איזו תחנת כוח צריך להפעיל?

רוברט טיבייב: האם יש לזה תשובות?

רוברט טיבייב: אני בטוח שאין לזה תשובות.

רוברט טיבייב: אחר כך נגרום לוויכוחים מפה ועד הודעה חדשה, כי בסופו של דבר היצרן החדש רוצה להרוויח, רוצה להפעיל את תחנות הכוח שלו.

רוברט טיבייב: מי ייתן לו, אם אנחנו לא צריכים את ההספק כולו?

רוברט טיבייב: זו שאלה ענקית.

רוברט טיבייב: לגבי הקשר עם התקציב, כתוב פה חד וחלק: אין קשר לתקציב לשנים 2010-2009.

זאב אלקין: תודה רבה.

זאב אלקין: חברת הכנסת אברהם, בבקשה.

רוחמה אברהם-בלילא: יש לי בקשת סעד ורחמים גם ממך, אדוני יושב-ראש הקואליציה, וגם מכם, האוצר.

רוחמה אברהם-בלילא: לוועדת הכלכלה יעברו כפי הנראה מרבית סעיפי החוק שדנו והתקוטטנו עליהם לדיונים מאוד מעמיקים.

רוחמה אברהם-בלילא: אני מבקשת מכם, חוסו על חברי הכנסת החדשים.

רוחמה אברהם-בלילא: אתם מדברים פה על רפורמה בחברת החשמל.

רוחמה אברהם-בלילא: חוסו על אופיר, יושב-ראש הוועדה, חוסו על דני דנון, חוסו על מירי רגב, חוסו על כרמל שאמה.

רוחמה אברהם-בלילא: איך הם יצליחו לקלוט כל כך הרבה חומר בכל כך מעט זמן?

רוחמה אברהם-בלילא: רחמים.

דוד רותם: הם כבר מכירים את החומר.

רוחמה אברהם-בלילא: אני מניחה שיצטרכו להחליף אותם.

רוחמה אברהם-בלילא: איך הם ילמדו כל כך הרבה חומר?

רחל אדטו: הם ירוצו בין הכספים לבין הכלכלה.

רוחמה אברהם-בלילא: הרי מדובר ברפורמה שהיא לא חדשה.

רוחמה אברהם-בלילא: מדובר ב צעדים בתוך חברת החשמל.

רוחמה אברהם-בלילא: אנחנו גם יודעים איך הוועדים עובדים, אנחנו יודעים איך מסגרות הלחצים פועלות.

רוחמה אברהם-בלילא: אני מסכימה עם חבר הכנסת חיים אורון, שאמר שבטח שזה יהיה בחוק ההסדרים, כי אז אנחנו מכירים את הלחצים שבאים.

רוחמה אברהם-בלילא: אתם אומרים: לפני שהם יכירו, לפני שהם יפנימו מה אנחנו מביאים ולפני שהם יילחצו ולפני שהם יבינו שאולי הם לא ייבחרו, כי ועדי העובדים לא יסייעו להם, אתם מציעים להעביר את זה באותו מכבש קואליציוני.

רוחמה אברהם-בלילא: אני רוצה לשאול שאלה מקצועית, מעבר לסוגיה של הרחמים.

רוחמה אברהם-בלילא: האם נעשתה עבודה מקצועית והוגשו תקצירים מיוחדים, אם יש בכלל מיועדים כאלה, ספקים חדשים?

רוחמה אברהם-בלילא: האם אנחנו יודעים מהם הקריטריונים שיגרמו להם להיכנס?

רוחמה אברהם-בלילא: אם נעשתה עבודת הכנה כזאת, האם תביאו תקציר לאותם חברי כנסת חדשים, שילמדו לפחות את התקציר ועל מה הם מצביעים?

רוחמה אברהם-בלילא: תודה.

זאב אלקין: תודה רבה.

זאב אלקין: בבקשה להשיב.

יואל בריס: אתחיל מהקשר לתקציב ולתוכנית הכלכלית.

יואל בריס: מדובר בנושא שנוגע לקידום פיתוח תשתיות ופיתוח התחרות.

רוברט טיבייב: מה זאת אומרת תחרות?

רוברט טיבייב: אתה רוצה להפריט את חברת החשמל?

רוברט טיבייב: איך תעשו את זה?

יואל בריס: אנחנו לא מדברים על הפרטה של חברת החשמל.

יואל בריס: כל המהלך הזה לא מדבר על הפרטה של חברת החשמל, אלא על כך שיחידות חשמל חדשות יהיו בחלקן לפחות יחידות חשמל פרטיות.

רוברט טיבייב: איך תפעיל אותן?

יואל בריס: זה נושא שמטופל שנים.

רוחמה אברהם-בלילא: כמה פעמים ניסו להגיע משפחות כאלה ואחרות ונכשלו במכרז?

יואל בריס: הנושא הזה הוא פן אחד של ההיבט של יצרני החשמל הפרטיים.

יואל בריס: כמו שאמרתי, הוא מטפל בחסך.

יואל בריס: ..

רוברט טיבייב: איך תפעיל תחנות חדשות?

רוברט טיבייב: איך תפעיל את היצרן החדש?

יואל בריס: לגבי המנגנון של פעילות יצרני חשמל פרטיים, זה מנגנון קיים שהוא מוכר והוא מגובש מבחינה מקצועית על דעת המשרדים.

רוברט טיבייב: איזה משרדים?

רוברט טיבייב: הרגולאטור?

רוברט טיבייב: רשות החשמל?

יואל בריס: כאן אנחנו לא מדברים בפרטים האלה.

יואל בריס: אני חייב להודות שאני גם לא מצוי בהם.

יואל בריס: החקיקה הזאת שאני מצוי בה מטפלת בהיבט מאוד ספציפי.

יואל חסון: אולי שיביאו לנו עד מומחה?

זאב אלקין: כשיהיה דיון בוועדת הכלכלה, לא משנה אם במסגרת החוק או לא, יגיעו מומחים.

יואל חסון: אבל העניין שדנים בו - - -

זאב אלקין: חבר הכנסת יואל חסון, אתה שוב מדבר בלי זכות דיבור.

זאב אלקין: אני מבין שזה מאוד חשוב, אבל כרגע הוא בזכות דיבור.

יואל חסון: יש לי הערה לסדר.

זאב אלקין: חכה שהוא יסיים לדבר.

יואל בריס: לגבי השאלה מה לגבי חסמים אחרים, שאלתו של חבר הכנסת ישראל חסון.

יואל בריס: חסמים אחרים מקבלים טיפולים אחרים, ולכן הם לא רלוונטיים לכאן.

יואל בריס: אנחנו מטפלים בחסם שזיהינו אותו כחסם בעייתי, וזה נושא המימון.

יואל בריס: לשאלותיו של חבר הכנסת אורון, גם אם מדובר בנושא שתקוע מזה זמן מסיבות אחרות, זה לא אומר שכרגע אין לנו הזדמנות לפתוח את החסם הזה.

יואל בריס: פתיחה של החסם הזה יכולה גם להיות יעילה מבחינת פתיחת השוק לקיום יצרני החשמל הפרטיים.

יואל בריס: האם הוא יביא לשביתה של עובדי חברת החשמל?

יואל בריס: אנחנו מקווים שלא.

יואל בריס: לעניין הזה ביקשתי שלא נזכיר את השם המפורש, אבל יש תקווה ששלושת הנושאים שדובר בהם, שראש הממשלה קרא להם "פסח, מצה ומרור", שהם שלוש הרפורמות העיקריות המשקיות שהממשלה בחרה להתמקד בהן, זו הרפורמה בחברת החשמל שזה לא הנושא הזה, זה נושא הרבה יותר רחב.

יואל בריס: כאן אנחנו מטפלים רק בהסרת חסם נקודתי שייפתר ולא ייצור תסיסה מהנקודה הזאת.

יואל בריס: לגבי השאלה איך מחליטים מי מייצר כמה, שאלתו של חבר הכנסת טיבייב, זאת שאלה מקצועית שהיא לא מטופלת במסגרת החקיקה הזאת.

רוברט טיבייב: מצד אחד רגולאטור רוצה להכניס יצרנים חדשים.

זאב אלקין: גם אתה לא בזכות דיבור.

רוברט טיבייב: אבל אני לא מקבל תשובות.

יואל חסון: יואל, אני רואה שאתה יודע לעשות פיליבסטר לא פחות טוב ממני.

יואל חסון: אתה מדבר ומדבר, אבל בתחילת הדיון אתה אומר שאתה לא מבין בעניין הזה.

רוברט טיבייב: אנחנו לא מקבלים תשובות.

יואל חסון: יש לי הצעה לסדר.

זאב אלקין: מייד אתן לך.

זאב אלקין: אני מכריז שהסתיים דיון בפרק י"ז.

זאב אלקין: אני אחזור על המלצתי להשאיר את זה בחוק ולהעביר לוועדת הכלכלה.

זאב אלקין: אנחנו פותחים את הדיון בפרק י"ח, מינהל מקרקעי ישראל.

זאב אלקין: מראש אגיד שהמלצתי היא לפצל אותו ולהעביר להמשך הדיון בוועדת הכלכלה.

זאב אלקין: בבקשה, יואל, הערה לסדר.

יואל חסון: אדוני, אני חושב שבגלל שהנושאים הולכים ונעשים כבדים ביותר, שיגיע עד מומחה או פקיד רלוונטי לכל נושא לדיון כאן.

דליה איציק: אתה מדבר על מינהל מקרקעי ישראל?

יואל חסון: על המינהל בוודאי.

רוברט טיבייב: גם לגבי החשמל לא קיבלנו תשובות.

יואל חסון: הנושא של המינהל זה נושא אקוטי ביותר, אסטרטגי, שנוגע לקרקעות המדינה, שזה הדבר הכי קריטי.

נחמן שי: אתם מחלקים את הקרקעות כמו פינאץ'.

נחמן שי: 800,000 משפחות יקבלו קרקעות.

נחמן שי: נהדר, מתנה.

שלמה מולה: זו לא מתנה, זה שוחד.

נחמן שי: אנשים נתנו כל מה שיש להם.

רוברט טיבייב: השאלה למה אנחנו דנים אם אין תשובות.

זאב אלקין: רשות הדיבור של חבר הכנסת טיבי.

יואל חסון: לא סיימתי.

זאב אלקין: הסתיימו שלוש הדקות.

יואל חסון: זו לא זכות דיבור, זו הצעה לסדר.

זאב אלקין: זה היה על חשבון הזמן שלך.

יואל חסון: היועצת המשפטית, אני אמרתי הצעה לסדר או לא?

ארבל אסטרחן: אני לא יכולה - - -

יואל חסון: תפקידך להיות יכולה.

יואל חסון: בבקשה תהיי יכולה.

יואל חסון: אני אכתוב על זה שיר.

רוברט טיבייב: אתה חייב לעמוד על הזכות שלנו לקבל תשובות.

זאב אלקין: כרגע סיימת את דבריך וחבר הכנסת טיבי ברשות דיבור.

יואל חסון: לא סיימתי את דבריי.

יואל חסון: חבר הכנסת טיבי, אל תיקח את זכות הדיבור, כי לקחו אותה ממני.

זאב אלקין: חבר הכנסת חסון, אתה שוב מדבר לא בזכות דיבור.

יואל חסון: שלא ייקח מה שלקחו ממני.

זאב אלקין: אני קורא אותך לסדר פעם ראשונה.

יואל חסון: אמרתי לך שצריך להשתמש בכוח באופן מושכל.

זאב אלקין: אני קורא אותך לסדר פעם שנייה.

נחמן שי: אין לנו ארץ אחרת.

יואל חסון: אבל יש לי הצעה לסדר.

זאב אלקין: אתה לא תדבר על הצעה לסדר בלי הגבלת זמן.

זאב אלקין: תודה.

יואל חסון: אתם, חברי הקואליציה, בעד מכירת קרקעות המדינה.

זאב אלקין: חבר הכנסת חסון, אני קורא אותך לסדר פעם שלישית.

דליה איציק: למה אתה קורא לו כל הזמן?

זאב אלקין: בבקשה לעזוב את החדר.

דליה איציק: אל תצא.

זאב אלקין: מה זאת אומרת "אל תצא"?

זאב אלקין: בבקשה לעזוב את החדר.

דליה איציק: חבר הכנסת אלקין, אתה רוצה להוציא את כולנו?

זאב אלקין: אתם לא תפריעו לסדר הדיון.

זאב אלקין: בבקשה לעזוב את החדר.

דליה איציק: אתה רוצה להוציא את כולנו?

דליה איציק: מה אתה מתפרע?

זאב אלקין: אני מבקש להוציא את מי שמפריע לסדר הדיון.

נחמן שי: אין לנו ארץ אחרת.

יואל חסון: אני מגן על האדמות שלך.

אחמד טיבי: מה זה "האדמות שלך"?

אחמד טיבי: אנחנו האופוזיציה ביחד.

זאב אלקין: חבר הכנסת טיבי, אתה בזכות הדיבור.

אחמד טיבי: תודה, אדוני.

אחמד טיבי: אין ספק שמדובר בנושא חשוב.

אחמד טיבי: אני רוצה לומר בשם האופוזיציה: לא נוכל לעבור לסדר-היום על הסעיף הזה של הרפורמה, שקרוי רפורמה במינהל מקרקעי ישראל.

אחמד טיבי: לא נוכל לקבל העברה מוגבלת בזמן ופיצול מוגבל בזמן, או העברה לוועדת משנה.

אחמד טיבי: אני אומר את זה בשם כל חברי האופוזיציה.

אחמד טיבי: תודה רבה לך.

זאב אלקין: תודה רבה, חבר הכנסת טיבי.

זאב אלקין: חבר הכנסת אורון, בבקשה.

אחמד טיבי: אני מעביר את שאר הזמן לשנלר.

חיים אורון: זה שאשתי מטלפנת אלי, זה מאוד מעניין.

חיים אורון: אבל זה שיש פה אנשים שאחרי חמש דקות מודיעים את זה לתקשורת למדורי הרכילות.

חיים אורון: .. אגב, אין לי שום בעיה עם מה שאני מדבר עם אשתי.

חיים אורון: אני מודה, זה מביא אותי למחשבה מה בכלל קורה פה.

אחמד טיבי: אתה חדש פה?

חיים אורון: אני חדש.

חיים אורון: אני לא משתלב בחגיגה של עכשיו.

חיים אורון: אני באופוזיציה כמו כולם, ואני רוצה לנסות לדבר לעניין.

חיים אורון: אם מובן מזה שאני חושב שחלק מחבריי לא מדברים לעניין, אני לוקח על עצמי את חוסר הנימוס.

חיים אורון: אני חושב שאחת הבעיות הקשות של החוק הזה היא הרפורמה במינהל מקרקעי ישראל.

חיים אורון: לצערי הרב, מה שנאמר לנו על הפיצול הוא כנראה לא מדויק, שלא להגיד דבר אחר.

חיים אורון: זה לא פיצול.

חיים אורון: אם אני אומר דבר לא נכון, אז תגידו את זה.

חיים אורון: יש החלטה ברורה שהעניין הזה מגיע לכלל גמר עד ל-15 לחודש.

חיים אורון: בכדי לא להגיד שאני לא טועה, יש לי את זה אפילו בכתב, בנייר של הקואליציה.

חיים אורון: אז אל תעשו לנו תרגילים.

חיים אורון: תגידו לנו שזה בתוך חוק ההסדרים ואנחנו הולכים אתו.

חיים אורון: לא מעניין אותנו שזה נושא גדול, לא מעניין אותנו שזה נושא במחלוקת, לא מעניין אותנו שלא מתקיים על כך דיון ציבורי, שרוב האנשים שבהם מדובר שהם בתחום עוד לא מבינים במה מדובר, שבהצעת החוק שמופיעה פה רב הנסתר על הנגלה.

חיים אורון: כל זה לא חשוב.

חיים אורון: שמעתי עכשיו שיש לביבי שלושת המ"מים, שלוש רפורמות.

רחל אדטו: פסח, מצה ומרור.

חיים אורון: אני מבין שביבי ממשיך לאסוף קרקפות של רפורמות.

חיים אורון: אגב, אף אחת לא מתבצעת – לא בנמלים, לא בחברת חשמל.

חיים אורון: אבל כל פעם מביאים אותה מחדש.

חיים אורון: בנמלים זה עלה לנו 1.2 מיליארד שקל.

חיים אורון: אמרתי לביבי פעם בדיון בוועדת הכספים: במחיר כזה אני מפריט את כל המדינה ומביא לך עודף.

חיים אורון: ולא יצא מזה כלום.

חיים אורון: על חברת חשמל אמרתי כבר קודם.

חיים אורון: פה, אגב, הבעיה היא לא בתחום המנהלי.

חיים אורון: אם הבעיה היא לייעל את המינהל, שיש לו הרבה מאוד בעיות וצריך לייעל אותו, זה לא הוויכוח.

חיים אורון: תוך כדי מה שכתוב פה, אפילו בקטע הקצר, מתן פטור מתשלום חובה כלשהו בשל העברת בעלות בין המדינה לרשות הפיתוח ומינהל מקרקעי ישראל.

חיים אורון: אני חושב שאני יודע מה זה, אני חושב שזה לא מתאים לחוק הזה, אני חושב שאסור להביא אותו מהחוק הזה.

חיים אורון: אני חושב שמי שמנסה להעביר את זה ב"חאפ-לאפ", ואני פונה אליכם חבריי ממפלגת העבודה – לא מספיק לשלוח את "הנוער העובד" להפגין נגד הערב.

חיים אורון: אי-אפשר עוד עם הפטנט הזה.

חיים אורון: תבואו ותגידו שיש פה דבר שאי-אפשר לעשות אותו במסגרת של חוק הסדרים.

חיים אורון: תתכבדו, תביאו לכנסת, ננהל את הוויכוח על "קרן קיימת", על אדמות לאום ואדמות מדינה.

חיים אורון: אני לא יודע מה זה אדמות לאום.

חיים אורון: בעיני האדמות הן אדמות מדינה, הן שייכות לכל אזרחיה, יהודים וערבים.

יואל חסון: פה אנחנו חלוקים.

חיים אורון: אני יודע שאנחנו חלוקים, אבל אני לא עובד אצלכם, יואל.

חיים אורון: אני שמח מאוד על אחדות האופוזיציה, אבל שלא תהיה טעות.

חיים אורון: עם כל הכבוד, לנו יש דעות ועמדות.

חיים אורון: לכן אני אומר באופן הכי ענייני שאפשר – אני יודע שזה בבחינת זריקת אפונים על הקיר – לומר למי שעוד מוכן להקשיב פה - - -

זבולון אורלב: מה זה זריקת אפונים על הקיר?

חיים אורון: אפונים על הקיר זה כאשר זה חסר תכלית.

חיים אורון: אביא לכם את המקורות פעם אחרת.

נחמן שי: בוא נדבר על זה.

נחמן שי: אפילו חבר הכנסת אורלב לא מכיר את זה.

חיים אורון: האמן לי, יש לי כל כך הרבה מה לדבר לעניין עד 02:00 בלילה, שאני לא צריך לדבר על הדברים האלה.

חיים אורון: אתה כל הזמן מושך אותי לדבר עוד קצת, כאילו שאני צריך להרוויח זמן.

חיים אורון: אין לי בעיה לדבר על מה שאתה רוצה.

חיים אורון: נצלו את זה באופן אמיתי.

חיים אורון: ואם אתם לא מפצלים את זה באופן אמיתי, תגידו לנו ותודיעו לציבור, כי הרבה אנשים היום שואלים האם המועצה של הקרן הקיימת זה בחוק או לא.

חיים אורון: פתאום התברר לי שכתוב פיצול עד ה-15 ביולי.

חיים אורון: אז אני מבין שזה לא מפוצל, אז אל תרמו אותנו.

אחמד טיבי: ישראבלוף.

זאב אלקין: תודה רבה, חבר הכנסת אורון.

זאב אלקין: חבר הכנסת מולה, בבקשה.

שלמה מולה: אני מבקש לדבר אחרי ידידי עתניאל שנלר.

זאב אלקין: חבר הכנסת שנלר, שלוש דקות.

עתניאל שנלר: אני מודה לך, אדוני היושב-ראש.

עתניאל שנלר: על זה נאמר:

עתניאל שנלר: כי נמכרנו אני ועמי וארצי לזרים.

עתניאל שנלר: אני לא יכול להבין את הצד ההלכתי של החברים העוסקים בהלכה, שהם לא רואים בזה את אותה מצווה חשובה של "הארץ לא תימכר לצמיתות".

משה גפני: את זה לא הבנתי.

עתניאל שנלר: אני יודע שאתה קשה הבנה בעניין הזה.

עתניאל שנלר: זה לא ועדת הכספים, זו סתם הלכה.

משה גפני: אני לא מבין.

זאב אלקין: חבר הכנסת גפני, אני קורא אותך לסדר פעם ראשונה.

עתניאל שנלר: זו לא ועדת הכספים ולא ועדת הכנסת, זו הלכה יהודית.

עתניאל שנלר: איש לא יעיז, גם לא הקואליציה, גם לא הממשלה, לקחת את הקרקע של ההורים שלי ולמכור אותה לאחרים.

עתניאל שנלר: לא יהיה.

עתניאל שנלר: לא יהיה, משום שאנחנו נוגעים בלב לבה של ההוויה הציונית.

עתניאל שנלר: מי העז לקחת קרקע – כל חוקי השמיטה, היובל, הכול עומד אחרי 49 שנה.

עתניאל שנלר: באיזו עזות מצח הפכתם להיות ספסרים?

עתניאל שנלר: איך אפשר להעלות על הדעת בכלל?

עתניאל שנלר: עומדים היום אנשים מ"המזרחי" והם בעד מכירת האדמה לספסרות?

עתניאל שנלר: עומדים אנשים היום ב"קרן קיימת" ואומרים: בואו נעשה החלפה.

עתניאל שנלר: איזו החלפה?

עתניאל שנלר: לוקחים קרקע לא רלוונטית במובן הזה שהיא לא בת-שימוש, שטחי אש בדרום, ולא מתעסקים בהחלפת קרקעות, אם צריך כבר, לאזורים בעלי משמעות לאומית.

עתניאל שנלר: בואו נסדר ונסדיר את הערים והכפרים הבדואים באזור באר-שבע, שיהיה לכולם בית הגון, עם תשתיות כמו שצריך.

עתניאל שנלר: זה לא ימין ושמאל, זה לאזרחי ישראל.

עתניאל שנלר: אבל נסדיר את הקרקעות.

עתניאל שנלר: בואו ניקח את הדברים הכל-כך בסיסיים, שהם הלב, התמצית, של כל ההוויה הציונית שלנו בארץ-ישראל.

עתניאל שנלר: עד ה-15 לחודש רפורמות.

עתניאל שנלר: רוצים לעשות בירוקרטיה אחרת?

עתניאל שנלר: תעשו, אדרבא, נעזור לכם.

עתניאל שנלר: רוצים לעשות שינויים אמיתיים?

עתניאל שנלר: נעזור לכם.

עתניאל שנלר: אבל לבוא היום, כשצריכים לשמור על כל פיסת מולדת – אני לא מדבר ימין ושמאל או יהודים וערבים – ולספסר בהן?

עתניאל שנלר: רק אדם חסר אחריות מעלה את זה על הדעת.

יואל חסון: כמו ביבי נתניהו.

יואל חסון: תגיד את השם.

עתניאל שנלר: אני לא רוצה.

עתניאל שנלר: אני מכבד מאוד את ראש הממשלה שלי, את הממשלה שלי.

עתניאל שנלר: אין לי ממשלה אחרת, אין לי ארץ אחרת, יש לי ארץ אחת, יש לי ממשלה אחת.

עתניאל שנלר: אני רוצה לתת משהו היום לבית היהודי – זבולון, לך – אני רוצה לתת לליכוד, אני רוצה לתת לך גפני, אני רוצה לתת לירוקים, אני רוצה לתת לבן-גוריון, אני רוצה לתת לבגין, אני רוצה לתת לרב קוק, אני רוצה לתת לסבא שלי ולנכדים שלי את המלים הכל-כך יפות, שכל פעם שאני מדבר על זה אני כל כך כועס.

עתניאל שנלר: הרשו לי לקרוא אותן, ובזה אסיים.

עתניאל שנלר: (מתחיל לשיר את השיר "ארץ", מלים ולחן שייקה פייקוב) ארץ, ארץ, ארץ

אחמד טיבי: בילאדי, בילאדי.

עתניאל שנלר: ארץ תכול אין עב/ והשמש לה כדבש וחלב/ ארץ בה נולדנו/ ארץ בה נחיה/ ונשב בה, יהיה מה שיהיה.

זאב אלקין: תודה רבה.

עתניאל שנלר: ארץ שנאהב/ היא לנו אם ואב/ ארץ של העם/ ארץ לעולם/ ארץ בה נולדנו/ ארץ בה נחיה/ יהיה מה שיהיה.

זאב אלקין: הייתי בשמחה נותן לך, אבל נגמר הזמן.

זאב אלקין: (חברי הכנסת שלמה מולה, יואל חסון, נחמן שי, רוחמה אברהם-בלילא ודליה איציק מצטרפים לשירה).

זאב אלקין: חבר הכנסת מולה.

זאב אלקין: חבר הכנסת שנלר, נהניתי מכל רגע.

עתניאל שנלר: ארץ, ארץ, ארץ/ ים אל מול החוף/ ופרחים וילדים בלי סוף/ בצפון כינרת/ בדרום חולות/ ומזרח למערב נושק גבולות.

זאב אלקין: חבר הכנסת שנלר, אל תגזים.

זאב אלקין: חרגת מהזמן, אתה לא בזכות דיבור.

זאב אלקין: חבר הכנסת שנלר, אני קורא אותך לסדר פעם ראשונה.

זאב אלקין: אתה מפריע לסדר הדיון.

זאב אלקין: מספיק לבזות את ועדת הכנסת כרגע.

זאב אלקין: נאמת נאום מאוד יפה, מה שאתה עושה עכשיו פוגע בנאום שלך.

עתניאל שנלר: ארץ שנאהב, היא לנו אם ואב.

זאב אלקין: אני קורא אותך לסדר פעם שנייה.

עתניאל שנלר: ארץ של העם, ארץ לעולם.

זאב אלקין: אני קורא אותך לסדר פעם שלישית, בבקשה.

זאב אלקין: קראתי לך לסדר פעם שלישית, חבר הכנסת שנלר.

זאב אלקין: חבר הכנסת חסון, אני קורא אותך לסדר פעם ראשונה.

זאב אלקין: חבר הכנסת שי, אני קורא אותך לסדר פעם ראשונה.

זאב אלקין: חבר הכנסת שי, אני קורא אותך לסדר פעם שנייה.

זאב אלקין: חבר הכנסת חסון, אני קורא אותך לסדר פעם שנייה.

זאב אלקין: חבר הכנסת חסון וחבר הכנסת שי, אני קורא אתכם לסדר פעם שלישית.

זאב אלקין: בבקשה לעזוב.

יואל חסון: שלוש פעמים קראת לי קריאה שלישית?

יואל חסון: אני חושב ששברתי שיא בכנסת הזאת.

זאב אלקין: בהתחשב בזה שביזיתם את סדר הדיון בוועדה, אתם לא חוזרים לכאן עד להצבעות.

זאב אלקין: תודה רבה.

יואל חסון: כשאתה תעשה רפורמה בקרקעות בשבועיים, זה ביזוי.

זאב אלקין: אני מבקש שתצאו מהוועדה תחזרו לכאן להצבעות, אם תרצו.

זאב אלקין: תודה רבה.

אחמד טיבי: לפרוטוקול: אני שרתי "בילאדי, בילאדי".

נחמן שי: ארץ אחת בלבד, לא לחלוקה.

רחל אדטו: ביבי לא מחלק את ירושלים, ביבי מוכר את ירושלים.

עתניאל שנלר: אדוני יושב-ראש הוועדה, אולי טעיתי ואני צריך לתת שיר אחר.

עתניאל שנלר: אם אתה רוצה, נביא שיר אחר.

עתניאל שנלר: אי-אפשר לקיים דיון על מכירת הארץ, נקודה.

עתניאל שנלר: לא יהיה דיון על זה, אלא אם כן תודיע שאתה מוריד את זה מסדר היום.

זאב אלקין: הסדרנים, בבקשה לדאוג לסדר.

עתניאל שנלר: היועצת המשפטית, האם הוא יכול להוציא אותי עד להצבעה?

זאב אלקין: בוודאי שכן.

זאב אלקין: היא תיכף תגיב, אבל את התשובה כבר לא תשמע.

ציון פיניאן: זה ממש ביזיון.

ציון פיניאן: תתחילו להיות רציניים.

רחל אדטו: אל תגיד ביזיון.

רחל אדטו: ביבי מוכר את המדינה שלנו.

זאב אלקין: חבר הכנסת פיניאן, אני מבקש שקט.

ציון פיניאן: תהיו ענייניים.

זאב אלקין: חבר הכנסת פיניאן, אני קורא אותך לסדר פעם ראשונה.

ציון פיניאן: חוצפה מה שעשו.

ציון פיניאן: פשוט ביזו את הכנסת.

זאב אלקין: חבר הכנסת פיניאן, כרגע היועצת המשפטית נשאלה כאן שאלה, והיא תענה.

רחל אדטו: אנחנו כילדים שמנו אגורה לאגורה בקופה.

אחמד טיבי: אגב, אם יש מוכרים אני קונה.

זאב אלקין: ארבל, בבקשה.

ארבל אסטרחן: התקנון קובע שחבר כנסת שמתנהג בישיבת ועדה בצורה שפוגעת בכבוד הכנסת או בכבוד הוועדה או בכבוד אחד מחבריה, יו"ר הישיבה יכול להזהירו.

ארבל אסטרחן: ואם הוא קרא אותו לסדר שלוש פעמים, הוא יכול לשלול ממנו את רשות הדיבור ויכול להוציא אותו מהישיבה ואף לתת הוראה להוצאתו בכוח.

שלמה מולה: למי ניתן שיקול הדעת?

ארבל אסטרחן: אם חבר הכנסת הוצא מישיבה, סיעתו יכולה לשלוח חבר אחר.

רוברט טיבייב: אבל אין התייחסות לשיר.

ארבל אסטרחן: התקנון לא יכול לפרט את מגוון המקרים וההפתעות.

זאב אלקין: הבית הזה ידע דברים יותר מקוריים ממה שהיה עכשיו.

ארבל אסטרחן: הסיעה רשאית לשלוח חבר אחר שימלא את מקומו.

ארבל אסטרחן: ואם חבר כנסת שהוצא מישיבה של ועדה נמנה על סיעת יחיד, הוא רשאי להיכנס לצורך ההצבעה בלבד.

ארבל אסטרחן: כלומר, שאם לא נמנה על סיעת יחיד אפשר גם להוציאו מההצבעה ולאפשר לסיעה שלו לשלוח מישהו אחר.

זאב אלקין: תודה רבה על ההבהרה.

זאב אלקין: חבר הכנסת מולה, שלוש דקות.

שלמה מולה: אדוני היושב-ראש, אתם ידעתם שהתקיים דיון בוועדת הכלכלה, דיון ראשוני.

שלמה מולה: ראיתי את ההתנגדות שהיתה מקיר לקיר.

שלמה מולה: עכשיו אתם אומרים: בואו נעביר את זה במסגרת חוק ההסדרים, ניתן לזה רק כמה ימים להתדיין, ולפני שכולם יתעוררו נעביר את הצעת החוק הזאת.

שלמה מולה: זו הצעת חוק שמבזה את כל מה שחלמנו עליו, את כל נושא קרקעות מדינת ישראל, העם היהודי וכן הלאה.

שלמה מולה: האבסורד הוא שזה לא נגמר כאן.

שלמה מולה: יש לי ויכוח עם חבר הכנסת אורון.

שלמה מולה: יש קרקעות שנקראות קרקעות "קרן קיימת", קושרים אותן לכאן והממשלה בכלל לא דנה, היא לא אחראית.

שלמה מולה: בהינף יד הם מכניסים מיליוני דונמי אדמה לתוך חוק ההסדרים.

שלמה מולה: אתם חושבים שזה יעבור?

שלמה מולה: אני מקווה שזה לא יעבור גם ב"קרן קיימת".

שלמה מולה: ממה נפשך?

שלמה מולה: כל מי שחלם להגיע לארץ-ישראל חשב שהארץ הזאת תישאר שייכת לעם היהודי.

שלמה מולה: במקום זה ראש הממשלה וכל הלשכה שלו מוכרים את הקרקעות האלה לנדל"ניסטים.

שלמה מולה: למה לא? יבנו מגדלי אקירוב, אחד כמו אהוד ברק יוכל לגור שם, וייתנו לעוד עשיר אחר.

שלמה מולה: למה לא? לדורות הבאים יישארו קרקעות?

שלמה מולה: לא יישארו קרקעות.

שלמה מולה: יכולתי להבין אולי אם היו עושים חכירה לאדמות.

שלמה מולה: אני לא חושב שיש פה מישהו בבית הזה שמתנגד שמינהל מקרקעי ישראל יתעייל.

שלמה מולה: אתם רוצים ללחום בבירוקרטיה ולתת אדמות בחינם?

שלמה מולה: אולי תמכרו גם את האדמות האלה לכאלה בעלי הון בחוץ-לארץ?

שלמה מולה: הם יבואו, ישקיעו ויבנו.

שלמה מולה: ציון, אתם צריכים להתבייש כשאתם באים לתמוך בחוק הזה.

שלמה מולה: אני יודע שאתם מפחדים מביבי.

אברהם מיכאלי: דמגוגיה כזאת זולה מזמן לא שמענו.

ציון פיניאן: רק מהקדוש-ברוך-הוא אני פוחד.

שלמה מולה: אתם צריכים להתבייש לבוא כשכל נושא הקרקעות מגיע.

שלמה מולה: איפה הרוויזיוניסטים?

זאב אלקין: תודה.

זאב אלקין: הזמן שלך הסתיים.

שלמה מולה: אבל יש לי הרבה מה להגיד.

זאב אלקין: אתה בוודאי תגיד את זה בדיון בוועדה.

שלמה מולה: גדולי הציונים מתהפכים בקברם.

זאב אלקין: תודה.

זאב אלקין: חברת הכנסת רוחמה אברהם, את ברשות הדיבור.

שלמה מולה: אני בא מהמוסדות הלאומיים, ואני רוצה שתדע.

שלמה מולה: אני בא מהסוכנות היהודית, אני בא מההסתדרות הציונית.

שלמה מולה: אתם לא תמכרו לנו כאן באמצעות חוק ההסדרים לנשל את קרקעות המדינה.

שלמה מולה: זה לא יקרה.

רוחמה אברהם-בלילא: אדוני היושב-ראש, אני לא רוצה להתייחס לגופה של ההצעה.

רוחמה אברהם-בלילא: אני רוצה להתייחס לכל מה שקשור להטעיה הציבורית שקיימת כאן ולקריצה שנעשית כאן בקרב חברי הקואליציה.

רוחמה אברהם-בלילא: ההטעיה היא ציבורית, כי אתה בתחילת הדיון בסעיף הזה אמרת שאתה מפצל את זה.

זאב אלקין: המלצתי לפצל.

זאב אלקין: אגב, חזרתי על הסיכום עם יושב-ראש הכנסת.

רוחמה אברהם-בלילא: אני מעריכה את זה מאוד.

רוחמה אברהם-בלילא: אני יודעת שנושא אדמות מדינת ישראל חשוב לך מאוד מאוד, וראיתי כיצד זה בנפשך כאשר עלו הצעות חוק בכל מה שקשור להתיישבות ולאדמות מדינת ישראל.

רוחמה אברהם-בלילא: אבל איפה ההטעיה ואיפה הקריצה?

רוחמה אברהם-בלילא: ההטעיה הציבורית שנובעת מכל הסוגיה של הפיצול הזה היא קודם כל שלא קבעת תאריך יעד.

זאב אלקין: על הרבה סעיפים אחרים לא קבעתי תאריך יעד.

דליה איציק: זה לא עוד סעיף.

זאב אלקין: אני לא חייב לקבוע תאריך יעד.

זאב אלקין: להיפך, החריג הוא קביעת תאריך יעד.

זאב אלקין: במקרה הזה לא הצעתי לוועדה לקבוע תאריך יעד.

רוחמה אברהם-בלילא: אבל אני רוצה שתאמר לפרוטוקול, קבל עם ועולם, שאין בכוונתך להביא את כל הרפורמה הזאת לסיום חקיקה עד ה-15 בחודש, כפי שחבר הכנסת אורון אמר שיש מכתב בעניין הזה.

רוחמה אברהם-בלילא: תעשה גילוי נאות.

רוחמה אברהם-בלילא: איפה השקיפות הציבורית?

רוחמה אברהם-בלילא: דבר שני, שאני יודעת עליו ואני מצפה גם ממך לשמוע, כי אני יודעת שאתה אדם ישר, הוא גילוי נאות באשר לסוגיה לאן הצעת החוק הזו תועבר.

זאב אלקין: אמרתי.

רוחמה אברהם-בלילא: אמרת ועדת כלכלה, אבל לא אמרת שמלכתחילה כאשר הממשלה הזו הוקמה, סיכמתם מראש שהצעת החוק הזאת, הרפורמה החשובה הזאת, תועבר לוועדת משנה, קרי לכרמל שאמה.

רוחמה אברהם-בלילא: כי כרמל שאמה הוא זה שיעסוק בסוגיה הזו.

רוחמה אברהם-בלילא: אני רוצה תשובות ממך, למען השקיפות הציבורית ולמען הגילוי הנאות ולמען העובדה שאתה תאמר קבל עם ועולם שלא הולכת להיות פה לא קריצה ולא הטעיה.

רוחמה אברהם-בלילא: אני בעד קיום רפורמה במינהל מקרקעי ישראל.

רוחמה אברהם-בלילא: אני חושבת שכל אחד מאזרחי המדינה חושב שמינהל מקרקעי ישראל הוא מפלצת בירוקרטית שצריך כמה שיותר לטפל בה, כי משם תבוא צמיחה מהירה בנושא הבנייה, ואני לא אדבר על מעגלים אחרים.

רוחמה אברהם-בלילא: אבל אני מבקשת ממך, אדוני היושב-ראש, למען השקיפות, למען הגילוי הנאות ולמען העובדה שאני יודעת שכל הסיפור הזה הוא בדמך.

זאב אלקין: תודה רבה.

זאב אלקין: חברת הכנסת איציק, בבקשה.

דליה איציק: אדוני, אני רוצה מאוד להכניס את חברי הכנסת.

דליה איציק: האם אתה מסכים?

זאב אלקין: לא.

דליה איציק: גם את חבר הכנסת עתניאל שנלר?

זאב אלקין: לא.

זאב אלקין: אני חושב שהוא חברי הטוב.

איתן כבל: הם מתאמנים בחוץ על דואטים.

זאב אלקין: שלושתם חברי כנסת מצוינים, אני מצטער מאוד על זה שנאלצתי להוציא אותם עד להצבעות.

זאב אלקין: אבל את יודעת בעצמך, חברת הכנסת איציק, שמה שהיה כאן חרג מעבר להפרעות הרגילות לסדר הדיבור.

זאב אלקין: אגב, אני מאוד מצטער על כך.

זאב אלקין: היה נאום מצוין של חבר הכנסת שנלר.

דליה איציק: שבא מדם לבו.

זאב אלקין: בהחלט.

זאב אלקין: אבל מה שקרה אחרי זה פגע בנאום עצמו.

משה גפני: בגלל שהוצאת אחרים, אני רוצה להמשיך את הפיליבסטר.

זאב אלקין: אני ארשום אותך.

דליה איציק: אדוני חבר הכנסת אלקין, ראשי סיעות האופוזיציה כולן היו אצל יושב-ראש הכנסת.

דליה איציק: יכול להיות שהבנתי היתה לקויה, אבל נדמה לי שיושב-ראש הכנסת אמר שמדובר במעשה ענק.

דליה איציק: אני אומרת לך בכבוד שאתה לא מבין את גודל העניין, כי זה הדבר הכי משמעותי שיש בחוק הנורא והאלים והגדול הזה.

דליה איציק: איך אתה לא מבין?

דליה איציק: ראית את האיש, הוא על סף דמעות.

דליה איציק: אני לא צריכה את האצבע שלו, הוא בא לכאן ואמר לי: זה בדמי.

דליה איציק: אמר יושב-ראש הכנסת, שאת החוק הזה הוא הוציא לגמרי והוא לא יהיה בחוק ההסדרים.

דליה איציק: האם הבנתי נכון?

זאב אלקין: בהחלט.

דליה איציק: זאת אומרת שהוא לא מוגבל בזמן?

זאב אלקין: עד כמה שאני זוכר את המלצתי כאן, אני לא המלצתי לוועדת הכנסת לקבל החלטה שהחוק הזה לא מוגבל.

דליה איציק: אבל זה הבדל ענק אם אתה אומר שכן.

דליה איציק: אם אתה אומר שצריך רפורמה, אז בסדר גמור.

זאב אלקין: יכול להיות שאחסוך זמן לחלק מההתייחסויות, אבל אענה אחר כך גם לך וגם לחברת הכנסת אברהם.

דליה איציק: הקמת רשות מקרקעין שתחליף את מינהל מקרקעי ישראל – אין ספק שצריך לעשות ייעול.

דליה איציק: כל מי שמכיר את המקום הזה יודע מאיזו סחבת הוא סובל.

דליה איציק: אזרחי ישראל, במרבית התלונות שהם מתלוננים במפגש שלהם עם שירות ציבורי כלשהו, מתלוננים שם לא בגלל האנשים ששם, אלא בגלל המבנה.

דליה איציק: אני לא יכולה להבין איך אתם נותנים יד לדבר הכי משמעותי.

דליה איציק: נחנק לי הגרון ממנו, כי בצהריים אמרתי לו: אני לא צריכה אותך.

דליה איציק: הוא השיב לי: אני בא בשביל סעיף אחד, אני בשביל הסעיף הזה.

דליה איציק: אתה, חבר הכנסת אלקין, לא רק תיזכר כמי שהוריד את כל העבודה של כולנו לטמיון עם האוצר, כי היום הכנסת את האוצר ברגל ענקית לכנסת.

דליה איציק: אנחנו הצלחנו לצמצם אותם לשבעה עמודים, אתה היום שותף גדול וענק לגימודם של חברי הכנסת ולגימודה של הכנסת.

דליה איציק: אבל זה לא הוויכוח עכשיו.

זאב אלקין: משפט סיכום.

דליה איציק: אני לא רוצה לסכם.

דליה איציק: זה באמת בדמי.

דליה איציק: זה נושא נורא ענק, זה לא עוד נושא.

דליה איציק: אל תמהר עכשיו.

דליה איציק: אני מוותרת לך על כל השאר, אנחנו הולכים להצביע, תירגע.

דליה איציק: אבל תן לי לדבר על הנושא הזה.

משה גפני: אם כך גם אני מוותר.

דליה איציק: חבר הכנסת גפני, בנושא הזה אני מצפה ממך ליותר רצינות.

דליה איציק: העיקר אתה מדברים גבוהה-גבוהה: ירושלים על ראש שמחתנו ואין לנו ארץ אחרת ואין לנו כלום.

דליה איציק: אבל כשזה מגיע לידי מעשה, תראו איך אתם מתנהגים.

דליה איציק: זו פגיעה באתוס של החברה הישראלית, זו פגיעה בנרטיב שלנו, זו פגיעה בכל הווייתנו.

דליה איציק: אתה מבין את זה.

דליה איציק: זו הפרטה של הדבר הכי חשוב שיש לנו.

דליה איציק: אין לנו משהו אחר.

דליה איציק: אנחנו מסוכסכים עם הפלסטינים על שטחים.

דליה איציק: כל הסיפור הוא סביב שטחים.

דליה איציק: אתה לא מבין את זה?

דליה איציק: אתה לא מבין שזה מסוכן?

דליה איציק: הרי עוד מעט יפריטו את הצבא ועוד מעט יפריטו את המשטרה ואת החינוך, שהוא גם בדרך להפרטה.

דליה איציק: די, אל תיתן להם.

שלמה מולה: יתחילו להפריט את הכנסת.

דליה איציק: הכנסת הופרטה כבר מזמן, אם לא שמתם לב.

דליה איציק: חבר הכנסת אלקין, אני לא מרגישה צורך להתנצל בפניך בשם חברי.

דליה איציק: הוא לא עשה את זה לא לך אישית, הוא גם מחבב אותך ואתה יודע שיש לכם יחסים מצוינים.

דליה איציק: אני אומרת לך בעצב רב, תעצור את זה.

דליה איציק: אל תיתן לזה לקרות.

דליה איציק: זה לא נכון, לא חשבו על זה.

דליה איציק: צריך לעשות רפורמה, אבל לא כזאת.

דליה איציק: הרי אתה מבין שזה הכי לא פוליטי, הרי אין לי שטח מסוים כזה או אחר.

דליה איציק: זו ארץ שלך ושלי.

דליה איציק: באת ממרחקים לגור כאן.

דליה איציק: אתה אוהב את הארץ הזאת, הגעת לכאן, הגעת להישגים.

דליה איציק: תראה איזה קיבוץ גלויות של עם ישראל יש פה, כולם באו לפיסת האדמה הזאת שבקלות בלתי נסבלת אתם מוותרים עליה.

דליה איציק: מה עובר עליכם?

דליה איציק: הכול הפרטה?

דליה איציק: מה זה האל הזה שקם?

דליה איציק: מה זה האלוהים הזה שככה משתחווים לו?

דליה איציק: כל מה שמופרט פה טוב?

דליה איציק: יין ישן הוא יין טוב, אז בגלל שהוא ישן הוא לא טוב?

דליה איציק: גם לנשום זה דבר ישן, אז זה לא טוב?

דליה איציק: אני מתחננת בפניך, לא מהמקום של אופוזיציה-קואליציה, לא מהמקום של שום דבר אחר.

דליה איציק: אני מבקשת ממך שבסעיף הזה תבטיח לי שבסעיף הזה לא תהיה הגבלה, זה לא מפוצל במובן הטכני אלא מפוצל לגמרי מחוק ההסדרים.

דליה איציק: אם אתה מבטיח לי את זה, מבחינתנו הדיון עובר להצבעה.

זאב אלקין: תודה רבה.

זאב אלקין: חבר הכנסת כבל.

איתן כבל: אדוני היושב-ראש, אין לי הרבה מה לעשות פה היום.

איתן כבל: הנושא המרכזי שלשמו אכן נשארתי כאן זה הנושא הזה.

איתן כבל: אם יש נושא שהוא גדול וענק, זה הנושא הזה.

איתן כבל: אני לא רוצה להיכנס למהות.

איתן כבל: מעטים מכירים את מינהל מקרקעי ישראל ואת התנהלותו, כפי שאני מכיר אותו מהעבודה שלי במקום הזה.

איתן כבל: אני לא רוצה להיכנס למלים גדולות ואני גם לא רוצה לשיר שירים.

איתן כבל: אינני בטוח שאני מסכים עם כל מה שנאמר כאן.

איתן כבל: אבל אני מבקש ממך, וזה תלוי רק בך, שתאמר מה באמת הולך להיות עם הסעיף הזה.

איתן כבל: האם כשיושב-ראש הכנסת אמר כאן שהנושא הזה יפוצל, המשמעות היא פיצול אמיתי, או המשמעות היא שזה יוצא מוועדה מסוימת, תהיה ועדת משנה, ועד המועד של ההצבעה תהיה הצבעה והנושא הזה יובא כמו שאר הסעיפים?

איתן כבל: יש לי עמדה בעניין הזה.

איתן כבל: אני חושב שכולם כאן חושבים שצריכה להיות רפורמה במינהל מקרקעי ישראל.

איתן כבל: היא חייבת להיות.

איתן כבל: יש ויכוח על המהות, על האיך, על המה, וזה תלוי אך ורק בך.

איתן כבל: קח את הנושא הזה ובוא נקיים עליו דיון.

איתן כבל: אני לא רוצה להתייחס לדברים שאמרה חברת הכנסת רוחמה אברהם-בלילא לגבי ועדת המשנה.

איתן כבל: בואו נתייחס לזה במלוא הרצינות.

איתן כבל: זה תלוי אך ורק בך.

איתן כבל: יש כאן יושבי-ראש סיעות, ואני חושב שיושבי-ראש הסיעות יכולים להתאחד ולומר את דברם.

איתן כבל: אל תדאגו, אף אחד מכם לא יפוטר.

זאב אלקין: תודה.

זאב אלקין: חבר הכנסת ישראל חסון.

ישראל חסון: ידידי חבר הכנסת כבל, אני רוצה להוסיף נדבך מאוד רציני על הדאגה שלך.

ישראל חסון: אני חבר בוועדת הכלכלה, ונקראנו לדיון להצבעה על ועדת משנה לנושא הזה.

ישראל חסון: יושב-ראש ועדת הכלכלה הציג בפנינו את חבר הכנסת כרמל שאמה כיושב-ראש הוועדה, שני חברים מש"ס, שני חברים מהליכוד, חבר אחד מקדימה.

ישראל חסון: עמיר פרץ, שישב באותו דיון, ואני אמרנו: מה זו ועדת המשנה הזאת שאמורה לעשות את כל עבודת ההכנה ולבחון את כל הרפורמה שאין בה חברים לא מישראל ביתנו ולא ממפלגת העבודה?

ישראל חסון: התשובה היתה אוטומטית.

ישראל חסון: כרמל ענה לנו מייד באופן ישיר: אי-אפשר לשנות את הרכב הוועדה, כי השר לא יסכים.

ישראל חסון: השר הוא שר הבינוי.

ישראל חסון: שמענו את הדבר הזה ואמרנו שמשהו או מישהו החליק לגמרי על השכל.

ישראל חסון: ועדת משנה של ועדת הכלכלה, שאמורה לפקח, ממונה על-ידי השר הממונה?

משה גפני: זה לא קשור לחוק.

ישראל חסון: לפי דעתי אנחנו השומר האחרון.

ישראל חסון: אם אותנו עוברים, בזה נגמר הסיפור.

ישראל חסון: אם הייתי מדבר פה על 100 מיליון שקל שהלכו ימינה ובשנה הבאה אולי אחזיר אותם שמאלה, אני יודע לחיות עם זה.

ישראל חסון: אנחנו מדברים באמת בנושא שאין לי מלה אחרת עדינה מלבד הפקרות שלנו.

ישראל חסון: אם הנושא הזה הוא נושא שהופך להיות נושא פוליטי – אדוני יושב-ראש הוועדה, אם אתה לא עוצר את זה כאן אני לא מוצא שום סיבה שמישהו מהילדים שלי יסתכל על הבניין הזה ובכלל יגיד שהוא ראוי להערכה או לשרת תחת מרותו באיזשהו אופן.

ישראל חסון: אני לא מכיר דבר יותר מופקר ממה שהממשלה הזו עושה בעניין הזה.

ישראל חסון: הסעיף הזה חייב לצאת מחוק ההסדרים, בלי שום תנאי.

ישראל חסון: אני מתכוון לשבת בוועדת המשנה הזאת, ולא מעניין אותי אם מינו אותי חבר או לא, ואני לא אתן שיעשו את זה בשבועיים.

ישראל חסון: אנחנו פה שפכנו מספיק דם ויש מספיק קברים בהר הרצל ובכל בתי העלמין על עוד מטר, בשביל שמישהו יבוא ויזלזל.

ישראל חסון: חברים שלי מקריבים את החיים שלהם בשביל הדבר הזה, ואני חייב את זה להם.

זאב אלקין: תודה.

זאב אלקין: חברת הכנסת אדטו.

רחל אדטו: ברוח הדברים של ישראל חסון, שני דברים.

רחל אדטו: כל הכריכה של החוק עצמו, לכרוך את עצם הרפורמה במינהל עצמו בתיקון העבודה של המינהל ולנסות להסביר את המכירה בשם הגדול רפורמה, זו דרך לזרות חול בעיניים.

רחל אדטו: כי מסבירים לקהל שסוף-סוף יש סדר במינהל.

רחל אדטו: אבל לא מסבירים לקהל שבאותה הזדמנות גם מוכרים לנו את המדינה.

רחל אדטו: ההורים שלנו עלו לארץ, חלו במלאריה, חלק מהם נפטרו כאן.

רחל אדטו: הילדים שלנו הולכים לצבא.

רחל אדטו: הדיונים הגדולים בהסכם השלום הם מסביב לאדמה הזאת, האם כן היאחזויות או לא היאחזויות.

רחל אדטו: ופה, בריש גליה, אנחנו, ששמנו פרוטה לפרוטה בקופסא הכחולה של "הקרן הקיימת", הכול נמחק בעבור מה?

רחל אדטו: השאלה הגדולה היא למי הולכת המכירה הזאת, איזו שליטה תהיה שהיום אצל זה אקירוב ומחר זה אצל אילי נדל"ן.

רוברט טיבייב: ומחרתיים אצל אחמד טיבי.

רחל אדטו: מחרתיים זה אצל אילי נדל"ן בארצות-הברית, ומשם במעבר שלישי זה גם עובר לפרס.

רחל אדטו: מאותו רגע אין לך שליטה אצל מי האדמות האלה נמצאות בעולם.

רחל אדטו: לכן החוק הזה הוא על הסף, בכלל לא צריך להגיע לחוק.

רחל אדטו: הוא צריך לחלק רק את הסדר הראשון שלו, לעשות סדר סוף-סוף במינהל המנופח הזה ולהשאיר את האדמה הזאת למי שהאדמה הזאת שייכת לו.

רחל אדטו: היא שייכת לנו כאזרחי מדינת ישראל.

זאב אלקין: תודה רבה.

זאב אלקין: בבקשה, חבר הכנסת טיבייב.

רוברט טיבייב: אדוני היושב-ראש, אתה יודע איך אני מעריך אותך.

רוברט טיבייב: אתה בזמנו הכנסת אותי לקדימה.

רוברט טיבייב: ואני יודע מה העמדות שלך.

רוברט טיבייב: אני הגעתי לפה ב-1994, וחשבתי שאני מגיע לארץ-ישראל.

אחמד טיבי: הטעו אותך.

רוברט טיבייב: הגעתי למדינת ישראל.

רוברט טיבייב: את אותו ארץ שנשארה מנסים למכור.

אחמד טיבי: תמיד חשדתי שהסוכנות לא אומרת אמת לאנשים.

שלמה מולה: לי הסוכנות לא אמרה כלום, אז באתי ברגל.

אחמד טיבי: קיבלנו אותך יפה בסודן.

רוברט טיבייב: "קרן קיימת לישראל" קנתה שטחים מערבים.

רוברט טיבייב: בעוד 10 שנים אני באמת חושב שאחמד טיבי יקרה אותם.

רוברט טיבייב: הוא יהיה ראש הממשלה של מדינת ישראל.

אחמד טיבי: אני מודיע שאני לא מועמד.

זאב אלקין: לפני שבועיים היית מועמד.

אחמד טיבי: תן לי את חופש ההחלטה.

רוברט טיבייב: כל מה שאתה עושה, אדוני היושב-ראש, אתה דוחף את אחמד טיבי להיות ראש ממשלה במדינת ישראל.

רוברט טיבייב: זה מה שאתה עושה.

רוברט טיבייב: אני מבקש ממך להוציא את זה מהחוק.

רוברט טיבייב: תודה.

זאב אלקין: תודה רבה.

זאב אלקין: חבר הכנסת גפני.

משה גפני: אדוני היושב-ראש, נאמרו פה דברים שחלקם מאוד נכונים.

משה גפני: צריך רפורמה במינהל, אין ויכוח.

משה גפני: יכולים להיות גם נושאים ציוניים ובעיות עקרוניות.

משה גפני: אני לא מתעלם מהעניין הזה.

משה גפני: אבל צריך רפורמה במינהל.

משה גפני: ביקשתי רשות דיבור בגלל שתי סיבות.

משה גפני: סיבה אחת, בגלל שראיתי שאתה מוציא חברים מהאופוזיציה, ואז לא יהיה מי שיעשה פיליבסטר, אז רציתי להשתתף בזה.

זאב אלקין: זאת לא היתה הסיבה שהוצאתי אותם, חלילה.

רחל אדטו: ההבדל הוא שעכשיו זה לא פיליבסטר בסעיף הזה.

רחל אדטו: הסעיף הזה הוא של כולנו.

משה גפני: אני לא חושב אחרת.

רוברט טיבייב: רצית לדבר על ארץ-ישראל השלמה.

משה גפני: אני?

משה גפני: השלמה?

משה גפני: גדול עלי.

משה גפני: מכיוון שחבר הכנסת עתניאל שנלר דיבר על הנושא ההלכתי, אני רוצה להודיע שהנימוק שהוא העלה כנראה איננו נכון.

משה גפני: יש נושאים הלכתיים, השאלה לאן הרפורמה הזאת תלך.

משה גפני: יש נושאים הלכתיים שאי-אפשר להתעלם מהם.

משה גפני: כשיתקיים הדיון אנחנו, כמובן, נבדוק לגופו של עניין.

משה גפני: אני חושב שהמקום של הדיון הזה הוא בוועדת הכספים, כיוון שזה נכסי המדינה ובוודאי על-פי התקנון זה בוועדת הכספים, אבל אני לא הולך לשבור את החלטות הקואליציה.

משה גפני: אבל הנושא של "והארץ לא תימכר לצמיתות" אין עניינו כאן.

משה גפני: יש בעיות אחרות מבחינה הלכתית, שכמובן השאלה לאן הרפורמה תלך.

משה גפני: אם היא תלך לכיוונים כאלה שיהיו להם נושאים שינגדו את ההלכה, אנחנו כמובן לא נסכים לזה.

איתן כבל: אני לא מציע לאף אחד שהנושא הזה יגיע לענייני הלכה.

אברהם מיכאלי: זה מה שטען שנלר.

איתן כבל: אז הוא טעה.

איתן כבל: יש פה דברים שהם מעבר להלכה.

אברהם מיכאלי: הוא בונה את כל הקייס שלו על העניין ההלכתי.

רחל אדטו: לא נכון.

משה גפני: הטיעון שהעלה חבר הכנסת שלנר, "והארץ לא תימכר לצמיתות" שכתוב בתורה, איננו רלוונטי לענייננו.

רחל אדטו: הוא היה אחד מהנימוקים.

משה גפני: אני מתייחס רק לנימוק הזה כדי שזה לא יישאר באוויר.

משה גפני: ישבתי לידו, עוד יגידו שתיקה כהודאה.

משה גפני: בשנה שעברה היתה לי מלחמה עם חבר הכנסת שנלר ועם אחרים, כשאמרתי שאסור למכור את ארץ-ישראל בשמיטה לנוכרי, ואמר לי עתניאל שנלר שהנושא של הציונות זה למכור את ארץ-ישראל בשמיטה.

משה גפני: אני אמרתי שאסור.

רחל אדטו: אתם מוציאים עכשיו דברים מהקשרם ומעבירים את השיחה למשהו אחר.

משה גפני: תשע שעות אני יושב בדיון הזה, בקושי מדבר דקה וחצי וכולם מפריעים לי.

רחל אדטו: איפה הציונות הדתית הלאומית?

משה גפני: לכן הנושא יידון, כשהוא יידון - - -

רחל אדטו: הוא לא יידון.

משה גפני: מישהו חולק על כך שצריך רפורמה במינהל?

רחל אדטו: כולנו בעד.

משה גפני: השאלה עד לאן הרפורמה הזאת תגיע.

משה גפני: אם היא תגיע לבעיות הלכתיות, אנחנו כמובן נהיה נגד.

ישראל חסון: אתה מאמין שאפשר לבחון את זה בשלושה שבועות?

משה גפני: לא יודע.

ישראל חסון: זאת השאלה.

משה גפני: זה לא עובר לוועדת הכספים.

ישראל חסון: בהנחה שהיו מניחים את זה לפתחך.

משה גפני: ביקשתי רשות דיבור לא כדי לחלוק על מה שאמרתי.

משה גפני: הנושא ההלכתי שהעלה עתניאל שנלר איננו רלוונטי לענייננו.

ישראל חסון: ביושרך כי רב אני שואל אותך, אם היו מניחים את זה לפתחך ואומרים לך: במסגרת כל המכלול שאתה צריך לטפל בו בשבועיים וחצי הקרובים טפל גם בזה – האם היית לוקח על עצמך את האחריות לטפל ולגמור את זה בשבועיים וחצי?

משה גפני: הייתי מתחיל לדון ורואה אם אני יכול לסיים או לא.

משה גפני: אם לא, הייתי מפצל וממשיך הלאה.

רחל אדטו: תפנה את השאלה לדני דנון, לזבולון אורלב, לכל הכיפות הסרוגות.

שלמה מולה: אנחנו רוצים לשמוע מה דני דנון אומר על הרפורמה של מינהל מקרקעי ישראל.

זאב אלקין: חבר הכנסת מיכאלי, בבקשה.

אברהם מיכאלי: אדוני היושב-ראש, אני ממשיך באותו קו שחבר הכנסת גפני התחיל קודם.

אברהם מיכאלי: שלא ישתמע פה שיש פה שדואגים לעניין הלכתי יותר מכל מיני אחרים שנמצאים פה.

רחל אדטו: תעזבו את העניין ההלכתי, זה לא רלוונטי.

אברהם מיכאלי: מזה התחיל הטיעון, ואחר כך בנו על הציונות ובנו על הכול.

אברהם מיכאלי: הרפורמה הזאת חיונית וחשובה, והדבר ייבחן עניינית.

רוברט טיבייב: על-ידי מי ייבחן?

אברהם מיכאלי: על-ידי חברי הכנסת.

אברהם מיכאלי: והם לא פחות דואגים לדבר הזה מאשר אתם דואגים.

אברהם מיכאלי: לכן להטיף פה מוסר כלפי אחרים שהם לא דואגים לזה והם לא שמים לב לזה, ושהקימו ועדות משנה כדי להעביר את זה מהיום למחר – לא יקום ולא יהיה.

שלמה מולה: אבל העובדות אחרות.

אברהם מיכאלי: אתה מצטט עובדות שלא נבראו עדיין.

שלמה מולה: היה דיון בוועדת הכלכלה והקימו ועדת משנה.

אברהם מיכאלי: היה דיון מקדמי עם השר.

אברהם מיכאלי: היה גם דיון עם השר בכמה פורומים פה בכנסת, והשר הציג את תמונה אחרת ושונה מהתמונה שהציגו פה כמה דמגוגים.

אברהם מיכאלי: לכן בבקשה לא לקפוץ קדימה ולדון בזה באופן ענייני.

ישראל חסון: חבר הכנסת מיכאלי, השאלה שפה מונחת בדיון היא אם אתה חושב שאפשר בוועדת משנה לסיים את הדיון בשבועיים וחצי.

אברהם מיכאלי: אם לא יצליחו לקדם עניינית, יפצלו שם גם.

שלמה מולה: אז תפצל עכשיו מראש.

זאב אלקין: חבר הכנסת אורלב, בבקשה.

זבולון אורלב: מנקודת מבט ציונית דתית, מכירת קרקעות בארץ-ישראל היא פסולה, מגונה, ואיננה ראויה שתתקיים.

זבולון אורלב: אמרתי את הדברים האלה גם במליאה.

זבולון אורלב: אתמול "המזרחי" העולמי גם קיבל החלטה ברוח זו.

זבולון אורלב: העניין הזה הוא גם עניין ציוני, הוא גם עניין יהודי.

זבולון אורלב: אומנם "והארץ לא תימכר לצמיתות" איננה נוהגת בימים שבהם אין יובל, וצודק מבחינת ההלכה הצרופה חבר הכנסת גפני.

זבולון אורלב: אבל אני לא מכיר רב אחד גדול בישראל, שיגיד שרוח ההלכה נוחה ממכירת קרקעות בארץ-ישראל.

זבולון אורלב: ויש עוד בעיות הלכתיות שאינני רוצה לגעת בהן כאן, וחבריי מבינים אולי במה הדברים אמורים.

זבולון אורלב: לכן פניתי כיושב-ראש סיעה של הבית היהודי מפד"ל, על סמך חוק הרבנות הראשית סעיף 2, שקובע שאחד מתפקידי הרבנות הראשית לישראל זה לתת חוות דעת בעניינים כאלה, וביקשתי חוות דעת על הרפורמה הזאת.

דוד רותם: ממי ביקשת, מהרב מצגר?

זבולון אורלב: ממועצת הרבנות הראשית לישראל, משני הרבנים הראשיים לישראל.

זבולון אורלב: פניתי פנייה על-פי החוק, ואני אכריח אותם שהם ייתנו חוות דעת בסוגיה הזאת.

זבולון אורלב: אני חושב שזה אחד התפקידים המרכזיים, ואז חבר הכנסת גפני ואני לא נצטרך להתווכח.

זבולון אורלב: יש רבנות ראשית לישראל, והיא צריכה לומר.

זבולון אורלב: זה העניין ההלכתי.

זבולון אורלב: אבל יש עוד עניין ציוני ויש עניין יהודי, ולכן מבחינת ההיבטים האלה גם דעתנו היא דעה שסוגיית המכירה היא פסולה.

זבולון אורלב: יחד עם זה, אני אשתף פעולה ואסייע בכל דרך לעקור מן השורש את הבירוקרטיה המכשילה והפוגענית של מינהל מקרקעי ישראל, שמונעת פיתוח המדינה הזאת, מהווה חסם להשקעות.

זבולון אורלב: אני אומר שאין קשר בין שני הדברים.

זבולון אורלב: כאיש שהיה מנהל כללי של שני משרדי ממשלה והיה שר, אני אומר לכם שכל איש מינהל בכיר יאמר לכם שאפשר להתיר את כל הפלונטרים מבלי לבצע את הדבר הזה.

זבולון אורלב: שוחחתי על הדבר הזה עם אנשי קואליציה.

זבולון אורלב: אני מקווה מאוד שבמהלך החקיקה יינתן לדבר הזה פתרון.

זבולון אורלב: אני לא רואה שהחוק עובר עם מכירה.

ישראל חסון: זבולון, אפשר לסיים הדיון עם הרפורמה הזאת בשבועיים וחצי הקרובים?

זבולון אורלב: לא.

זבולון אורלב: פה מציעים לפצל.

ישראל חסון: אבל שמעת את חבר הכנסת אורון.

זבולון אורלב: שמעתי, אבל פה לא מכריעים על תאריכים.

זבולון אורלב: פה מכריעים אם יהיה פיצול או לא ולאיזו ועדה זה הולך.

דליה איציק: זה לא נכון.

זבולון אורלב: מה את רוצה שאחליט פה?

דליה איציק: מה שמצפונך אומר לך.

זבולון אורלב: לפצל ולהעביר את זה לוועדת הכלכלה.

ישראל חסון: מה יקרה אם תדחה את זה עד דצמבר?

דליה איציק: אני מרגישה שיש פה הסכמה מקיר לקיר אז נצביע ולפחות אשחרר אתכם מהמשך הערב.

דליה איציק: נניח שאני יושבת-ראש ועדה חדשה, אין לי הביטחון העצמי, אני עוד לא 20 שנה בכנסת.

דליה איציק: אני למודת שני שרי אוצר כיושבת-ראש הכנסת.

דליה איציק: אומרים לי כיושבת-ראש ועדה: עד ה-15 עד מסיימת את זה.

זבולון אורלב: היית יושבת-ראש כנסת, עשית עבודה מכובדת מאוד וזכית להוקרה על זה.

זבולון אורלב: האם ועדת הכנסת יכולה להכתיב ליושב-ראש ועדה עד מתי לסיים או לא?

דליה איציק: לא.

דליה איציק: ועדת הכנסת יכולה להוציא את זה מחוק ההסדרים.

אברהם מיכאלי: אבל הציעו פיצול.

אברהם מיכאלי: מה את רוצה שיעשו?

דליה איציק: ועדת הכנסת אומרת שהיא מצביעה נגד הסעיף, ובזה הוא נופל.

זבולון אורלב: הוא לא יכול.

זבולון אורלב: אני לא בעד להרוג את החוק.

זבולון אורלב: אני נגד המכירה, אבל אני בעד החוק.

זבולון אורלב: אני בעד שתהיה רפורמה.

דליה איציק: גם אני, אבל לא כזאת.

דליה איציק: אני לא רוצה מכירה.

זבולון אורלב: נדבר על זה בוועדה.

רחל אדטו: זה היה התרגיל, לכרוך את שני הדברים ביחד.

אברהם מיכאלי: אתם חושדים בכשרים כל הזמן.

זאב אלקין: תודה רבה.

זאב אלקין: מנכ"ל משרד האוצר יתייחס לדברים מבחינת משרד האוצר.

זאב אלקין: דיברתם על ההיקפים של הרפורמה, על המשמעות שלה.

שלמה מולה: ואם אפשר להגיד לנו איך זה תורם לתקציב המדינה.

זבולון אורלב: זה לא תורם, לכן זה מפוצל.

ירום אריאב: אנחנו מדברים על נטל שמושת על הכלכלה, בעצם על אבן רחיים שכולנו מכירים אותה, וזו ההתנהלות של האזרחים ושל העסקים מול הגוף שנקרא מינהל מקרקעי ישראל, שבבעלותו 93% מקרקעות המדינה.

ירום אריאב: מצד שני, הרפורמה שמדובר עליה פה – למישהו יש ניחוש על איזה אחוז קרקעות אנחנו מדברים?

רחל אדטו: זה לא משנה, זה עקרוני.

ירום אריאב: 1.2%.

ירום אריאב: בסופו של דבר החשיבות של הרפורמה הזאת היא בנושא של הפחתת הבירוקרטיה.

ירום אריאב: זה הלוז של העניין, זה הדבר העיקרי.

ירום אריאב: ניסיונות להפחתת הבירוקרטיה, אותן ועדות שהקימו שוב ושוב לראות איך מפחיתים בירוקרטיה, בסופו של דבר יצרו תמיד עוד בירוקרטיה, כמו שאתם יודעים.

ירום אריאב: מה שנדרש בשביל לעשות טיפול שורש בעניין הזה זה צעד אמיץ, שיוצר מצב של שינוי כללי משחק יותר מהותיים בעניין הזה.

ירום אריאב: כמו שאתם יודעים, הנושא הזה, לפי ההמלצה של היושב-ראש, הולך להיות מפוצל.

רוחמה אברהם-בלילא: שלא יהיה מצב שבו יש הטעיה ציבורית.

זאב אלקין: אני אתייחס לנקודה הזאת.

שלמה מולה: חבר הכנסת אורון אמר שהוא מחזיק בידו מכתב שמבקש לסיים את הליך החקיקה עד ה-15 לחודש.

רחל אדטו: למה כורכים את שני הדברים ביחד?

זאב אלקין: נגעתם פה בהרבה סוגיות בדברים על הרפורמה, ואני חושב שנגעתם בצדק.

זאב אלקין: היא רפורמה מאוד משמעותית, אף אחד לא מקל ראש לגביה.

זאב אלקין: למרות שאני חושב שלפעמים בלהט הוויכוח אנחנו מוציאים את הדברים מפרופורציה, ושמעתם כאן את ההתייחסות של ירום לאיזה אחוז של קרקעות המדינה הרפורמה הזאת מתייחסת.

זאב אלקין: ואני לא מקל ראש מה המשמעות של התקדימים ומה המשמעות של השינויים, גם כשמדובר על אחוזים בודדים.

רוברט טיבייב: היום 1%, מחר 5%, מחרתיים 20%.

זאב אלקין: הפניתם אלי הרבה שאלות, אז אנצל את זה.

זאב אלקין: נרשמתי לדיבור, ולכן אנסה להגיד מה שיש לי להגיד ולענות על השאלה.

זאב אלקין: זו רפורמה משמעותית, למרות שחלק ממי שמדבר עליה ואיך שמדברים עליה, לא בטוח שמספיק למדו אותה לעומק.

זאב אלקין: האם זו רפורמה גמורה שצריכים לקחת אותה כפי שהיא ולהעביר אותה כמו סכין בחמאה?

זאב אלקין: אני מסופק מאוד.

זאב אלקין: אין ספק שיש שם דברים משמעותיים שצריכים לדון בהם, ולדון בכובד ראש.

זאב אלקין: זה לא המקום לקבוע עמדה אם כן מכירה ולא מכירה ומה המשמעות של המינוח.

זאב אלקין: זאת לא רק שאלה של מינוח, זאת גם שאלה של מהויות.

זאב אלקין: האם כן הסדר חילופין עם קק"ל ואילו קרקעות ואיזה סוג הסדר וכו'.

זאב אלקין: יש שם סוגיות משמעותיות, איך נכון יותר לשמור על קרקעות המדינה, כי כולנו יודעים מה קורה אתן היום כשאין הרפורמה הזאת.

זאב אלקין: אני כרגע לא מתייחס לפן הכלכלי, כי אני חושב שלכולם התמונה היא ברורה מאוד.

זאב אלקין: זה נושא רציני שהובא בפני הכנסת.

רוחמה אברהם-בלילא: תאמר אם אתה מוציא את זה לפי סעיף 121.

זאב אלקין: הרשי לי להציג את מה שיש לי להגיד.

זאב אלקין: הרפורמה הזאת מובאת לכנסת.

זאב אלקין: אגב, כל מי שמכיר את ההיסטוריה של הרפורמה – שמעתי כאן את זעקת השבר – יודע שהיא לא נולדה היום ולא נולדה עכשיו.

זאב אלקין: אתם יודעים את ההיסטוריה של ועדת גדיש שהיתה, אתם יודעים מה היו המלצותיה, למרות שלגבי סוגיה אחת מרכזית היתה מחלוקת בוועדה הזאת.

זאב אלקין: אני מכיר שר אוצר אחד לשעבר שמאוד רצה לקדם אותה והגיע כמעט להסדר עם קק"ל, ורק דירקטוריון קק"ל הוא זה שדפק את הרפורמה ועצר אותה.

זאב אלקין: אבל אותו שר אוצר היה להוט לבצע את זה.

זאב אלקין: אחר כך הוא הפך לראש ממשלה, וכולם יודעים איך קוראים לו, אהוד אולמרט.

זאב אלקין: הוא חשב שזאת רפורמה מאוד חשובה ומהותית.

רוחמה אברהם-בלילא: אבל הוא לא קידם אותה.

זאב אלקין: הוא רצה מאוד לקדם אותה.

זאב אלקין: הדירקטוריון של קק"ל לא אפשר לו לקדם אותה.

רוחמה אברהם-בלילא: יש הבדל בין רצון לבין הנחה על השולחן ותהליך קידום חקיקה.

זאב אלקין: הוא כשל, לא הצליח.

רוחמה אברהם-בלילא: הוא לא הביא את זה בכלל.

זאב אלקין: הוא לא הצליח להסתדר עם קק"ל.

זאב אלקין: אבל זאת היתה הסיבה היחידה שהוא לא הביא אותה.

זאב אלקין: הוא תמך בה בשתי ידיים.

זאב אלקין: לכן לבוא לכאן ולצעוק זעקת שבר ולהגיד שזה מעשה שלא ייעשה, וקדימה כולה כאן עומדת בחזית ואומרת שיש כאן מעשה שלא ייעשה, זו קצת צביעות.

איתן כבל: בוא לא נדבר על צביעות, ברשותך.

זאב אלקין: אני מתנצל.

איתן כבל: שני הצדדים, כל אחד בתורו צבוע.

זאב אלקין: מקובל.

זאב אלקין: אבל זה עמד כאן על הבסיס של אנשי עקרונות מול כל השאר.

זאב אלקין: מי שמכיר את ההיסטוריה של הסיפור הזה לעומק יודע שזה לא נכון.

רחל אדטו: מי שאומר "אף לא שעל" מוכן ללכת למכור את האדמות?

זאב אלקין: אתם לא תטיפו כאן לגבי אדמת ארץ-ישראל.

שלמה מולה: אנחנו מדברים על הבעלות.

זאב אלקין: אמרתי שזה נושא שיצטרך לבוא לדיון רציני מאוד.

זאב אלקין: לגבי עצם העניין, זה מובא לכאן.

זאב אלקין: לוועדת הכנסת יש כמה אפשרויות.

זאב אלקין: היא יכולה לקבוע שהיא מובילה את זה כחלק מחוק ההסדרים, היא יכולה לקבוע שהיא מובילה את זה במגבלות לוח הזמנים, והיא יכולה לקבוע שהיא מפצלת את זה בלי מגבלות של לוח הזמנים.

זאב אלקין: הסיכום שאליו הגיע יושב-ראש הכנסת שזה מתפצל בלי קביעת לוח הזמנים, לוועדת הכלכלה.

רוחמה אברהם-בלילא: לוועדת משנה או לוועדת הכלכלה?

זאב אלקין: יש כאן חברי כנסת מנוסים, ואני חושב שהזעקה היא מאוד מוזרה.

זאב אלקין: הרי אין לאף אחד ספק איפה מצביעים על חוקים.

זאב אלקין: לא ידוע לי שמצביעים על חוקים בוועדות משנה.

רוחמה אברהם-בלילא: ההרכב של ועדת הכלכלה הוא לא ההרכב של ועדת המשנה.

זאב אלקין: מצד שני, כל מי שמכיר מה זו ועדת משנה יודע שכל חבר כנסת יכול לבוא לדיון בוועדת משנה.

רוחמה אברהם-בלילא: יש משמעות.

רחל אדטו: למה אתם עובדים עלינו?

זאב אלקין: אין לזה משמעות.

זאב אלקין: הוועדה הזאת, אגב, כמו בכל הנושאים האחרים, לא תקבע לוועדת הכלכלה איך היא תקיים את הדיון.

זאב אלקין: ועדת הכלכלה תתכנס ותקבע באיזו דרך היא תקיים את הדיון.

רוחמה אברהם-בלילא: הוועדה הזאת יכולה להחליט האם זה הולך לפיצול.

רוחמה אברהם-בלילא: מן הראוי שהנושא הזה יידון אך ורק בוועדה גדולה וחשובה.

זאב אלקין: אין מצב סטטוטורי אחר.

זאב אלקין: יש ועדה בכנסת שנקראת ועדת כלכלה, היא זאת שמקבלת אחריות, היא זאת שתקיים את הדיון והיא גם זאת שתקיים את ההצבעה.

זאב אלקין: האם ועדת הכלכלה רשאית להקים לעצמה ועדת משנה ללימוד יותר לעומק של הנושא?

זאב אלקין: רשאית.

זאב אלקין: האם חבר כנסת שהוא לא חבר בוועדת משנה לא יכול לבוא לכל דיון של ועדת משנה?

זאב אלקין: בוודאי שיכול.

זאב אלקין: זו לא ועדת משנה של חוץ וביטחון.

זאב אלקין: לכן אין שום משמעות לעניין הזה, כי ועדת משנה לא תצביע על שום דבר.

זאב אלקין: מדובר כאן על ויכוח שהוא ממש מצחיק.

רוחמה אברהם-בלילא: חבר הכנסת דנון, תגיד משהו.

רוחמה אברהם-בלילא: אל תסתמו את הפיות שלכם.

זאב אלקין: אני לא רוצה שיהיה כאן מצב של אשליה.

זאב אלקין: כל ראש ועדה, כפי שאתם יודעים, סוברני להחליט מה סדר העדיפויות שלו בקידום החקיקות הרגילות שמגיעות לשולחנו.

זאב אלקין: אתם יודעים את זה היטב.

זאב אלקין: אתם יודעים היטב שיושבי-ראש ועדות קובעים סדר עדיפויות, מחליטים מה חשוב להם ומחליטים מה חשוב מבחינתם לקדם את זה.

זאב אלקין: אגב, אם אתם שואלים אותי אם חשוב לקדם את הרפורמה הזאת מהר, בעיני חשוב לקדם אותה מהר.

זאב אלקין: האם צריך לקיים דיון רציני?

זאב אלקין: צריך לקיים דיון רציני.

זאב אלקין: האם צריך לדון על השינויים בתוכה?

זאב אלקין: צריך לדון על השינויים בתוכה.

זאב אלקין: שלושת הדברים האלה לא סותרים זה את זה.

זאב אלקין: כפי ששמתם לב לא ביקשתי הגבלת זמן, לא 15 ביולי ולא 30 ביולי ולא 15 באוגוסט.

זאב אלקין: אנחנו מעבירים את זה ליושב-ראש ועדת הכלכלה.

זאב אלקין: זכותו המלאה לקדם את זה.

רוחמה אברהם-בלילא: ירום, אם הצעת החוק לא תובא ב-15 ביולי, האם תמשכו את כל חוק התקציב?

חיים אורון: הם לא יכולים.

זאב אלקין: הם יכולים תמיד.

זאב אלקין: ממשלה יכולה למשוך חוק תקציב, ממשלה יכולה להתפזר, היא יכולה לעשות כל דבר.

רוחמה אברהם-בלילא: האם הרפורמה הזאת היא חשובה בעיניהם, שאם ועדת המשנה של ועדת הכלכלה לא תסיים את הדיון הם - - -

זאב אלקין: סיימת את תשובתך, אתה לא חייב לענות.

רוחמה אברהם-בלילא: למה?

רוחמה אברהם-בלילא: כדי שהוא לא יאמר את האמת?

זאב אלקין: כי הוא לא מנהל סדרי ימים של הבית, הוא לא ממשלה, הוא לא מושך תקציב והוא לא מקבל החלטות כאלה.

רוחמה אברהם-בלילא: אתם הולכים להטעות את הציבור.

רוחמה אברהם-בלילא: לא מתאים לך.

רוחמה אברהם-בלילא: תאמר שזה לא יגיע עד ה-15 ביולי.

זאב אלקין: אני לא רוצה להתחייב.

רוחמה אברהם-בלילא: למה?

זאב אלקין: כי אם יחליט יושב-ראש ועדת הכלכלה שהנושא הוא חשוב, ואני חושב אגב שהנושא הוא חשוב, הוא יכול לקיים את הדיון בקצב המהיר.

זאב אלקין: אתם יודעים מה הדברים המרכזיים בבית הזה, שחלקם עברו ביום אחד.

רוחמה אברהם-בלילא: אתה סותר את מה שאתה אומר.

שלמה מולה: אתם משנים חוקי יסוד.

זאב אלקין: אתם יודעים היטב שמי שקובע את לוח הזמנים הוא יושב-ראש הוועדה.

רוחמה אברהם-בלילא: הייתי יושבת-ראש ועדת כנסת ואני אומרת לך קבל עם ועולם: יש לך האפשרות כיושב-ראש ועדה לעשות פה שינוי, בלי לעבוד תחת המכבש הקואליציוני שקיים פה.

רוחמה אברהם-בלילא: תראה את חברי הקואליציה שלך, איך כולם המומים.

רוחמה אברהם-בלילא: כולם מצפים לשמוע ממך דבר אחד, שאתה מפצל את זה לפי סעיף 121, ואתה לא מתחייב שהרפורמה תסתיים בדיונים שלה עד ה-17 ביולי.

רוחמה אברהם-בלילא: אם הוועדה תשב על המדוכה ותשכנע את הבית הזה ואת עם ישראל שהם דנו בכל הסעיפים והביאו את השקיפות הציבורית והביאו את כל מי שצריך לדיון, ושכנעו את עם ישראל שהם באמת עשו רפורמה מתוך ידיעה והבנת העניין, בסדר.

רוחמה אברהם-בלילא: אז אולי שכנעת גם אותנו.

רוחמה אברהם-בלילא: אבל אתה לא מוכן לומר את זה, כי לוועדת הכלכלה יש הרפורמה בחברת החשמל ויש לה עוד עשרות סעיפים כאלה ואחרים, שאף חבר כנסת חדש, גם אם הוא גאון הדור, לא יכול לשבת על המדוכה ולפרוט את זה.

זאב אלקין: אני לא הייתי מזלזל בחברי כנסת חדשים.

רוחמה אברהם-בלילא: מי שיוביל את זה הוא כרמל שאמה, חבר כנסת חדש.

רחל אדטו: אקוניס יעשה משהו בניגוד למה שביבי רוצה?

חיים אורון: בשביל ניקיון הדעת של כולם בשעה הקשה הזאת, אני רוצה להציע לפצל את החוק לוועדת הכנסת ולקיים דו-שיח עם כל חלקי הבית בשביל להבטיח שהרוב שלכם לא יהיה כבול בתהליך שיהיה פה ב-20 הימים הבאים.

חיים אורון: אם אתה מעריך שיש ועדה שיודעת לפתור את מינהל מקרקעי ישראל ב-14 ימי דיונים, בסדר.

חיים אורון: הזירה שלנו תהיה בתוך הוועדה, לא בפיליבסטר אלא בניסיון להביא למצב שהוועדה לא תעשה עבודה חפוזה.

רוחמה אברהם-בלילא: אתה זוכר את תוכנית ויסקונסין, שבאו גם עם מכבש כזה?

רוחמה אברהם-בלילא: עד היום היא לא נגמרה.

חיים אורון: אני זוכר הרבה מכבשים.

חיים אורון: אתה ישבת אז מצאת החמה עד צאת הנשמה.

חיים אורון: החוק פוצל.

חיים אורון: ברגע שהוא פוצל הוא לא בידי חוק ההסדרים והוא לא בידי התקציב.

חיים אורון: בואו לא נאיים על עצמנו בדברים שלא קיימים.

חיים אורון: אין יכולת, אלא אם כן ביבי החליט להתפטר.

חיים אורון: בשביל זה הוא לא צריך את המינהל.

חיים אורון: הוא יכול להודיע שהוא הולך לבחירות, כי הוא ירוויח יותר.

חיים אורון: הרי פחדנו שהחוק יהיה בתוך חוק ההסדרים, ודרך חוק ההסדרים אני אהיה חייב להצביע עליו או בעדו בהצבעה אחת.

חיים אורון: ברגע שהוא פוצל, הוא חוק נפרד.

חיים אורון: לכן יהיה פה פה-אחד על פיצולו.

רוחמה אברהם-בלילא: דני, אתה מכיר את הרפורמה?

דני דנון: הרפורמה לא תישאר כפי שהיא היום.

רוחמה אברהם-בלילא: אתה מכיר אותה?

רוחמה אברהם-בלילא: את כל הסעיפים שבה?

דני דנון: כן.

חיים אורון: אני מציע לך שתפצל את החוק, תשאיר אותו בוועדת הכנסת לשלושה-ארבעה ימים, תמשיכו את הדיונים אתם ותגיעו להבנה לא איך לא דנים בחוק, אלא איך דנים בחוק שהוויכוח הזה יהיה יותר קטן.

חיים אורון: לכן אני אציע לפצל לוועדת הכנסת.

חיים אורון: מי שרוצה לתמוך בהליך שפוי, שיצביע לפיצול בוועדת הכנסת.

איתן כבל: הבעיה היא לא הפיצול.

איתן כבל: אף אחד פה לא מדבר על פיצול.

איתן כבל: אנחנו כבר שני שלבים אחרי הפיצול בשאלה איפה תהיה האכסניה ומה לוח הזמנים הנדרש כדי לבצע את הרפורמה הגדולה.

איתן כבל: לא לחינם אחרי הפיליבסטר הארוך הזה אנחנו מנהלים לראשונה מאז הבוקר דיון אמיתי ורציני בשאלה הזאת בלבד.

איתן כבל: לא שהדברים האחרים לא היו חשובים, לא שכאן האוצר לא ביקש רפורמות חשובות, אבל הנושא הזה הוא נושא כבד, מרכזי, אידיאולוגי.

איתן כבל: אני לא מסכים עם מה שאמר כאן קודם חבר הכנסת שנלר, אני גם לא רוצה להתווכח על המהות.

איתן כבל: יש נושאים רבים שאני מסכים עם מה שהאוצר מביא.

איתן כבל: הייתי יושב-ראש קואליציה, הייתי יושב-ראש סיעה, עברתי פה כבר חלק לא קטן ואני יודע מה הלחצים שמופעלים.

איתן כבל: אני מכיר אותך לא רע, גנבנו סוס אחד או שניים ביחד, לפעמים אפילו עדרים שלמים, ואני אומר לך שזה תלוי בך, ואתה יודע שזה תלוי בך.

איתן כבל: אתה נוסע לקריית-שמונה דרך אילת כבר חצי שעה.

איתן כבל: במקום לדבר בשפה ברורה ולומר שהחוק הזה צריך להיות בוועדת הכלכלה – אגב, אני רוצה שזה יהיה בוועדת הכספים, אם אנחנו רוצים שיהיה דיון רציני.

זאב אלקין: כלכלה זה לא רציני?

איתן כבל: הבית הזה הוא גם בית פוליטי, ואתה יודע איך הבית הזה מתחלק.

איתן כבל: בוא לא ניתמם.

איתן כבל: יחד עם זאת, אם אתה רוצה ועדת כלכלה, בבקשה.

איתן כבל: היו נושאים כמו חוק התקשורת, שהוא מהפכני לא פחות, ואף אחד לא על הגדרות.

איתן כבל: לא נתניהו, ראש הממשלה, ולא ירום, האוחז בשני תפקידים היום באוצר, אף אחד לא עומד על החרך ומכוון עכשיו, ואי-אפשר.

איתן כבל: לכן אני מציע שנגדיר שלושה חודשים, שזה זמן סביר בכנסת הזאת לדיונים.

איתן כבל: גם בקדנציה הקודמת, גם בתקציבים הקודמים, הקדמנו לוח זמנים.

איתן כבל: פיצלנו ואמרנו ששלושה חודשים זה זמן סביר שבו ועדה יכולה לפעול ולעשות את עבודתה נאמנה.

איתן כבל: זו ההצעה שלי.

איתן כבל: לכן בואו נתאחד סביב זה, נגדיר שלושה חודשים.

איתן כבל: גם אתם יכולים בפירוש להצטרף לעמדה הזאת, וזה לא יפגע בשום דבר מהתקציב.

רוחמה אברהם-בלילא: אל תשתכר מהכוח.

רוחמה אברהם-בלילא: הכוח זה תמיד עניין זמני.

רוחמה אברהם-בלילא: אני מצפה ממך ומכרמל שאמה לומר, שראש הממשלה לא הבטיח לו שאת הרפורמה הזאת הוא ינהל, בתור ועדת המשנה לכלכלה.

רוחמה אברהם-בלילא: למה?

רוחמה אברהם-בלילא: כי לא נשארו תפקידים לחלק, אז הוא יטפל ברפורמה הזאת.

רוחמה אברהם-בלילא: שיודו שזה לא זה.

רוחמה אברהם-בלילא: שיגידו שאין מכתב עד ה-15 ביולי.

רוחמה אברהם-בלילא: הם לא אומרים את זה.

זאב אלקין: הדיון הזה הוא מדהים.

זאב אלקין: מגיעה הממשלה ומגיע אני לוועדת הכנסת ואומרים שאנחנו מציעים לפצל את זה בלי הגבלת זמן, לפי פיצול מהותי.

רוחמה אברהם-בלילא: זה התירוץ של רובי ריבלין.

רוחמה אברהם-בלילא: היינו בסרט הזה כבר.

זאב אלקין: זה שרובי ריבלין אומר דבר מסוים, זה עוד לא אומר שזה לא נכון.

זאב אלקין: בדרך כלל זה אומר שזה נכון.

זאב אלקין: יכול להיות שאת חושבת אחרת.

דליה איציק: זה בדיוק העניין, שהוא אמר דבר נכון ואתה אומר דבר לא נכון.

דליה איציק: רובי ריבלין אמר לנו שזה לא ייכנס לחוק ההסדרים.

דליה איציק: היה שם גם מזכיר הכנסת.

דליה איציק: אתה עכשיו אומר משהו אחר.

דליה איציק: למה אתה מתחכם אתנו?

דליה איציק: אתה רואה שכולם מסכימים אתך על הרפורמה.

דליה איציק: רוצים לעשות שינויים, רק רוצים קצת לחשוב.

זאב אלקין: אז תבואו לוועדת הכלכלה.

דליה איציק: אבל אתה מגביל אותנו בזמן.

זאב אלקין: אני לא מגביל אתכם בזמן.

דליה איציק: אתה יודע מי מגביל בזמן.

זאב אלקין: תשתתפו בדיון הזה, יושב-ראש הוועדה יוביל את זה בלוח הזמנים כפי שהוא יראה לנכון, כמו שכל יושב-ראש ועדה מוביל.

זאב אלקין: אל תספרו לי שבבית הזה ראשי ועדה לא הובילו חקיקה כבדת משקל ביום אחד.

זאב אלקין: אבל זה לא אומר שלא צריך לקיים דיון רציני ביותר בעניין הזה.

זאב אלקין: יכול להיות שיגמרו אותו מהר, ויכול להיות שזה ייקח יותר זמן.

זאב אלקין: אגב, איתן, מה שאתה מציע זה גם חסר משמעות, כי ועדת הכנסת לא כובלת מלמטה, היא תמיד כובלת מלמעלה.

זאב אלקין: כשדיברנו כאן על קופת-חולים אמרנו עד תאריך מסוים.

איתן כבל: היה ברור שכאשר יגיע לכאן המועד ונצביע באותו יום על חוק התקציב וחוק ההסדרים בקריאה שנייה ושלישית, האם הנושא הזה יהיה חלק מזה או לא.

זאב אלקין: יכול להיות שיהיה שבוע לפני ויכול להיות שבוע אחרי.

זאב אלקין: יכול להיות שזה יהיה חודשיים אחרי.

רחל אדטו: אתה מתחכם.

דליה איציק: חבל על הזמן.

זאב אלקין: אני אומר לכם תשובה אמיתית: זה ילך לוועדת הכלכלה, זה יידון שם בשיא הרצינות.

זאב אלקין: אם ייגמר הדיון תוך שבוע, הוא ייגמר תוך שבוע.

זאב אלקין: אם הוא ייגמר תוך שבועיים, תוך שבועיים.

זאב אלקין: אם הוא ייגמר תוך חודש, הוא ייגמר תוך חודש.

זאב אלקין: כמה זמן שהוועדה הזאת תצטרך כדי לסיים את הדיון, היא תיקח את הזמן ותסיים את הדיון.

רחל אדטו: למה אתה סותר את מה שאמר רובי ריבלין?

זאב אלקין: זה בדיוק מה שהוא אמר.

זאב אלקין: הייתי באותה פגישה.

זאב אלקין: הוא אמר: אני מוציא את זה מחוק ההסדרים, זה לא הולך בחבילה אחת.

זאב אלקין: אתם ככנסת תקבעו בהליכים המקובלים בכנסת מתי זה יבוא לדיון ובאיזה סדר.

איתן כבל: הרי הקואליציה היא ברורה.

איתן כבל: אנחנו אומרים לך סביב הנושא הזה: בוא לא נדבר בשפה של אופוזיציה-קואליציה.

זאב אלקין: אני לא מדבר בשפה הזאת.

זאב אלקין: כולנו נבוא לוועדת הכלכלה ונתווכח.

רחל אדטו: אתה יודע שאקוניס שם, אז מה זה "כולנו"?

רחל אדטו: אקוניס יעשה מה שביבי נתניהו אומר לו.

איתן כבל: אנחנו יודעים בדיוק את כללי המשחק.

איתן כבל: אף אחד לא מבקש לדחות את זה עד אין-קץ.

איתן כבל: כשאני אומר שלושה חודשים, והשאלה היא עד כמה דוחפים את זה כדי שזה ייגמר בשבועיים האלה.

איתן כבל: הרי אלה שבועיים ברוטו.

רוברט טיבייב: בכל מקרה יש לכם רוב.

זבולון אורלב: מתוך הכרת ההיסטוריה, אני לא זוכר תקדים שוועדת הכנסת קובעת לוח זמנים לוועדות.

זבולון אורלב: מאידך גיסא, ברור לכולנו שמדובר ברפורמה עם הרבה מאוד רגישויות, עם הרבה מאוד משמעויות.

זבולון אורלב: אבל אני חושב שמפאת הרגישות הזאת כדאי שיחד עם הפיצול ועם זה שאנחנו אומרים שזה עובר לוועדת הכלכלה, תהיה עוד החלטה של ועדת הכנסת שמועברת לוועדת הכלכלה שאומרת שמתוך הכרת הרגישות והחשיבות של הנושא, ועדת הכנסת מנחה את ועדת הכלכלה לתת את הזמן הדרוש כדי למצות את הדיון הראוי והמלא על כל פרטיו ודקדוקיו של החוק.

איתן כבל: בתקציב הקודם הבאנו ואמרנו שזה נושא שלא יעלה להצבעה במועד שכל הנושאים האחרים יועלו.

זבולון אורלב: מה הבעיה עם ההצעה שלי?

רוחמה אברהם-בלילא: תגדיר זמן דרוש.

זאב אלקין: למה הוא צריך להגדיר זמן דרוש?

זאב אלקין: את יודעת מראש כמה זמן דרוש?

זאב אלקין: את בעצמך אומרת שזו רפורמה מורכבת.

רוחמה אברהם-בלילא: זמן נורמאלי.

זבולון אורלב: קראתי את החוק הזה ואני לא יודע להגדיר זמן.

רוחמה אברהם-בלילא: אבל כרמל שאמה ידע?

זבולון אורלב: זה חוק מורכב.

זאב אלקין: אתם כאן נלחמים במגרש הלא נכון בדבר הלא נכון.

זאב אלקין: כי ברגע שוועדת הכנסת מפצלת פיצול מהותי, השאלה כמה זמן זה ידרוש נתונה לוועדת הכלכלה.

זאב אלקין: יבואו חברי כנסת לדיון, יבואו גופים שונים לדיון, ולפי קצב התקדמות הדיון כך זמן זה ידרוש.

רוחמה אברהם-בלילא: שזה יהיה בוועדת הכספים, גפני.

רוחמה אברהם-בלילא: אני סומכת עליך שאתה תדע לנהל את זה בצורה אובייקטיבית ביותר.

רוחמה אברהם-בלילא: תבקש שזה יעבור לוועדת הכספים.

משה גפני: ביקשתי.

רוחמה אברהם-בלילא: אז אל תיפול כמו זבוב.

רוחמה אברהם-בלילא: תשכנע את החברים.

זאב אלקין: אני מסכם את העמדה, שההמלצה היא להביא את זה לפיצול.

זאב אלקין: ההמלצה שלי היא להעביר לוועדת הכלכלה.

זאב אלקין: חבר הכנסת אורון הציע ועדת כנסת וחברת הכנסת רוחמה אברהם הציעה ועדת כספים.

זאב אלקין: אני עובר לפרק י"ט, גמלאות וקופות גמל.

זאב אלקין: בפרק הזה יש כמה סעיפים, מ-103 עד 108.

זאב אלקין: ההמלצה לגבי הפרק הזה, על כל סעיפיו, היא להעביר אותו לוועדת העבודה והרווחה ולהשאיר אותו בחוק ההסדרים.

זאב אלקין: יש מישהו שרוצה לדבר לגבי הפרק הזה?

זאב אלקין: פרק כ', שילוב מקבלי גמלאות בעבודה, הוראות תעסוקה.

זאב אלקין: סעיפים 109 עד 111.

זאב אלקין: ההמלצה לגבי הפרק הזה היא להעביר אותו לוועדת העבודה, הרווחה והבריאות, כחלק מחוק ההסדרים.

רוחמה אברהם-בלילא: זה לא נדון בוועדת הכספים?

חיים אורון: אני מבקש לפצל את החוק הזה.

חיים אורון: תוכנית ויסקונסין התגלגלה כמה וכמה פעמים.

חיים אורון: רוחמה הזכירה כמה שעות ישבתי לבד על תוכנית ויסקונסין המקורית, ויואל כבר היה שם אז, ואחר כך היא כבר שונתה פעמיים.

חיים אורון: אם ועדת העבודה והרווחה מקדישה רק לחוק הזה את הזמן עד ל-15 לחודש, יהיה חסר לה זמן.

חיים אורון: התוכנית הזאת מעוררת הרבה מחלוקת.

חיים אורון: להרבה גופים יש מה לומר, גם העסקיים וגם ארגונים חברתיים, בעיקר הקבוצות שבהן מדובר.

חיים אורון: אני בעד לפצל את זה ולהשאיר את זה בוועדת העבודה והרווחה או הכספים.

חיים אורון: כי אני לא מאלה שחושבים שאת "אורות לתעסוקה" צריך להרוג, להשמיד ולאבד.

חיים אורון: אבל בשום אופן אי-אפשר לקבל אותה כך.

חיים אורון: אגב, מה שיש פה זה מעבר מפיילוט בארבעה אזורים לכל הארץ במכה אחת.

זאב אלקין: אני מסכים אתך לגבי תוכן דבריך.

זאב אלקין: אני חושב שמה שיש פה אסור לו שזה מה שייצא מבית המחוקקים.

זאב אלקין: האם ועדת העבודה והרווחה והבריאות מסוגלת בדו-שיח מול הממשלה להגיע לנוסחה הנכונה?

זאב אלקין: אני לא יודע.

זאב אלקין: אבל אין ספק, ויודעים את זה גם כל ראשי סיעות הקואליציה, שאם לא יהיו הבנות והסכמות בעניין הזה, הדבר הזה לא יבוא כמו שהוא להצבעה בוועדת העבודה והרווחה.

משה גפני: הוועדה צריכה לא רק להגיע להסכמה עם חברי הוועדה, אלא עם הרבה סיעות בכנסת.

זאב אלקין: אמת לאמיתה.

זאב אלקין: הנושא הזה כבד מאוד.

זאב אלקין: אם לא יגיעו להסכמות, והממשלה יודעת את זה, יושב-ראש ועדת העבודה והרווחה ייזום פיצול של הסעיף הזה, חד-משמעית.

זאב אלקין: חבר הכנסת אורון, אני מוכן להתחייב שהדבר הזה לא ייצא מהוועדה הזאת כפי שהוא נכנס לשם, ואם לא יהיו הסכמות אז הוא לא ייצא משם, בוודאי לא בלוח הזמנים של חוק ההסדרים.

זאב אלקין: פרק כ"א, שירותי דת יהודיים.

זאב אלקין: ההמלצה שלנו היא לפצל את הפרק הזה ולהעביר אותו לוועדת הפנים.

רוחמה אברהם-בלילא: אני רוצה לשאול אם היה הסכם עם סיעת ש"ס כדי להוריד את זה מסדר-היום.

רוחמה אברהם-בלילא: זאת אומרת, האם החוק הזה יובא בסופו של דבר לקבורת חמור.

רוחמה אברהם-בלילא: אני חושבת שאת התשובה הזאת מן הראוי שמפלגת העבודה תשמע.

רוחמה אברהם-בלילא: איפה הם?

חיים אורון: הם בהתייעצות בין-מפלגתית.

זאב אלקין: זה מגיע לוועדת הפנים.

זאב אלקין: יושב-ראש ועדת הפנים יחליט מה הוא עושה עם זה.

רוחמה אברהם-בלילא: שבמקרה הוא דוד אזולאי.

זאב אלקין: נכון.

זאב אלקין: אני גם יודע שיש לו הסתייגויות רבות על מה שכתוב שם.

זאב אלקין: יכול להיות שניתן לתקן את זה, ואז זה יקבל איזושהי צורה שכן יביאו את זה להצבעה.

זאב אלקין: יכול להיות שלא ניתן לתקן את מה שיש שם.

זאב אלקין: כל חברי הוועדה ידונו מה צריך לעשות עם החוק הזה.

רוחמה אברהם-בלילא: איתן, אתה לא דורש גילוי נאות אם יש הסכם בין הליכוד לש"ס באשר למינוי חשב מלווה?

רוחמה אברהם-בלילא: הרי הם מפצלים מחוק ההסדרים את פרק שירותי הדת היהודיים, מינוי של מועצות דתיות.

רוחמה אברהם-בלילא: אתה צריך לדעת אם יש ביניהם הסכם.

דני דנון: את בעד הפיצול או נגדו?

רוחמה אברהם-בלילא: אני רוצה להבין את השקיפות הציבורית בעניין.

זאב אלקין: השקיפות הציבורית מאוד פשוטה.

זאב אלקין: החוק עובר לוועדת הפנים.

זבולון אורלב: אתנו אין שום הסכם.

זבולון אורלב: אנחנו דורשים את הפיצול הזה.

רוחמה אברהם-בלילא: עם ש"ס יש הסכם?

זבולון אורלב: לא משנה.

זבולון אורלב: אנחנו בעד הפיצול.

זאב אלקין: חברת הכנסת רוחמה אברהם, כשהחוק מפוצל הוא מפוצל, בלי לוח זמנים ובלי הגבלות זמן.

זאב אלקין: תדון בו ועדת הפנים.

רוחמה אברהם-בלילא: למה לא אמרת את זה באותה נחישות כלפי קק"ל?

זאב אלקין: אמרתי בדיוק אותו הדבר על הסעיף הזה.

זאב אלקין: זה מגיע ליושב-ראש הוועדה, הוא יקדם את זה בקצב שיראה לנכון והוועדה תצביע על זה ברגע שהיא תראה שהיא יכולה להצביע ותחליט אם כן או לא.

זאב אלקין: פרק כ"ב, עידוד השקעות הון.

זאב אלקין: ההצעה היא לא לפצל את הפרק הזה, להשאיר אותו בחוק ההסדרים ולהעביר לכספים.

חיים אורון: הלאה.

זאב אלקין: פרק כ"ג, שיפור זכויות העובדים.

זאב אלקין: ההצעה היא להשאיר את הפרק כולו בחוק ההסדרים ולהעביר אותו לוועדת העבודה והרווחה.

איתן כבל: זה הסכם עם עיני.

איתן כבל: אין לנו ברירה.

זאב אלקין: פרק כ"ד, אזורי עדיפות לאומית.

זאב אלקין: ההצעה היא להשאיר אותו בחוק ההסדרים ולהעביר לוועדת הכספים.

זאב אלקין: באותה ועדה יש גם חוק נפרד בעניין הזה, והוועדה תחליט באיזה נתיב היא מקדמת את הטיפול.

דוד רותם: היא גומרת את זה עד התאריך.

זאב אלקין: או שלא.

זאב אלקין: יש אופציות שונות.

זאב אלקין: היא יכולה ליזום פיצול, היא יכולה ליזום כל מיני דברים.

זאב אלקין: היא יכולה גם להשאיר את זה בוועדה.

שלמה מולה: בכל הנושא של אזורי עדיפות לאומית יש חוק.

שלמה מולה: אנחנו לא יודעים את התכנים של העדיפויות, באילו מקומות, מה יקרה מעבר לקו הירוק, מה יקרה בנגב ובגליל.

משה גפני: בעניין הזה אתה יכול להיות רגוע.

חיים אורון: מה שלא מפצלים נשאר בוועדת הכספים.

זאב אלקין: פרק כ"ה, הוראות מיוחדות לתקציב המדינה לשנים 2009 ו-2010.

זאב אלקין: ההצעה להשאיר את זה ולהעביר לוועדת הכספים.

חיים אורון: אני בעד ועדת העבודה.

חיים אורון: צריך לשלם משהו לחיים כץ.

זאב אלקין: פרק כ"ו, שיכון, תכנון ובנייה.

זאב אלקין: בפרק הזה יש סעיפים שונים, לכן אתייחס אליהם.

זאב אלקין: לגבי סעיף 139, ההצעה להשאיר אותו בתוך חוק ההסדרים ולהעביר לוועדת הכספים.

זאב אלקין: לגבי סעיפים 141-140, ההצעה לפצל אותו ולהעביר לוועדת הכלכלה.

אברהם מיכאלי: שאלנו היום אם זה רפורמה או לא.

זאב אלקין: זה קשור לרפורמה.

יואל בריס: זה לא מותנה זה בזה.

אברהם מיכאלי: עו"ד בריס, אתה אומר שזה כן קשור במסגרת הרפורמה?

זאב אלקין: הוא אמר שזה לא מותנה זה בזה, זאת אומרת שזה חלק רחב ממרכיבי הרפורמה.

זאב אלקין: אתה יכול לאשר אחד ולא לאשר את השני.

זאב אלקין: על סעיף 139 תדון ועדת הכספים.

זאב אלקין: אגב, יש מחלוקת גדולה סביב העניין הזה ויהיה דיון סוער בוועדת הכספים.

חיים אורון: זה לא יעבור.

זאב אלקין: 142(1), ההמלצה היא להשאיר את זה בחוק ולהעביר לוועדת הפנים.

זאב אלקין: סעיף 142(2) ו-143(א) – ההמלצה לפצל ולהעביר לוועדת הכלכלה.

אברהם מיכאלי: גם פה השאלה היא אם זה רפורמה או לא.

זאב אלקין: נכון.

זאב אלקין: זה מלווה את הרפורמה.

זאב אלקין: בסוף, כשידונו בכול, ייתכן שיגידו שחלק מקבלים וחלק לא.

זאב אלקין: לגבי 142(3) עד 145 – ההמלצה לפצל ולהעביר לוועדת הפנים.

זאב אלקין: פרק כ"ז, ביטוח לאומי.

זאב אלקין: 146(1) עד 146(3), יש שם רשימה ארוכה, ההמלצה היא להשאיר בחוק ההסדרים ולהעביר לוועדת העבודה, הרווחה והבריאות.

זאב אלקין: שני הסעיפים הבאים, 146(4) ו-146(6), ההמלצה היא להשאיר בחוק ולהעביר לוועדת הכספים.

יואל בריס: לגבי הסעיף הראשון שעוסק בנושא של הדוח האקטוארי, יש הנחיה של היועץ המשפטי לממשלה שבכל מקרה התקציב לא יהיה כרוך באישור הסעיף הספציפי הזה.

דוד רותם: את מי היועץ המשפטי מנחה, אותי?

יואל בריס: לא, את הממשלה.

יואל בריס: לכן אנחנו לא נתנה בזה.

חיים אורון: אם זה ייפול, לא ימשכו את התקציב.

זאב אלקין: סעיף 146(7) עד 146(9) וכן הלאה – ההמלצה להשאיר בחוק ולהעביר לוועדת העבודה, הרווחה והבריאות.

זאב אלקין: סעיף 146(10)(ב) ובהמשך – ההמלצה להשאיר בחוק ולהעביר לוועדת הכספים.

זאב אלקין: סעיף 146(12)(ב) ומה שאתו וכן 146(14) ו-146(15) – ההמלצה היא להשאיר בחוק ולהעביר לוועדת העבודה, הרווחה והבריאות.

זאב אלקין: סעיפים 146(17), 146(23), 146(21), 146(24) ו-146(26) ומה שאחריהם – ההמלצה להשאיר את חמשת הסעיפים שנמצאים כאן בחוק ולהעביר לוועדת העבודה, הרווחה והבריאות.

זאב אלקין: סעיף 146(27), ההמלצה להשאיר בחוק ולהעביר לוועדת הכספים.

משה גפני: ועדת הכספים לא תעביר אפילו לא פסיק של חוק בלי שיתקיים עליו דיון כמו שצריך.

זאב אלקין: סעיף 146(27), 149(א), 151 ו-152 – ההמלצה היא להשאיר בחוק ולהעביר לוועדת הכספים.

זאב אלקין: סיימתי להציג את המלצתי לגבי הפרק הזה.

שלמה מולה: בסעיף 146(10)(ב), הנושא של שלילת האפשרויות של מבחני ההסמכה, שרוצים לא לתת להם דמי אבטלה.

שלמה מולה: למה לפגוע בהם?

רחל אדטו: לא פוגעים בהם.

רחל אדטו: חבר'ה שגומרים את הסטאז' והולכים לבחינות לשכה לוקחים שלושה חודשים חופש, ואז בתקופה הזאת נותנים להם דמי אבטלה.

רחל אדטו: למה הם מקבלים ואחרים לא מקבלים?

רחל אדטו: למה כשהולכים ללמוד רפואה לא מקבלים כסף על הדברים האלה?

רחל אדטו: היום חלק גדול מהאנשים האלה הם אנשים שעובדים, שיצאו לחל"ת מהעבודה.

דוד רותם: אחרי שהם גומרים את הבחינות אז הם מתחילים לקבל דמי אבטלה.

זאב אלקין: פרק כ"ח, פרק המסים.

זאב אלקין: כמעט כל החטיבות שבו, חוץ מחטיבה אחת שאתייחס אליה בעקבות דברים של יושב-ראש הכנסת, בכל שאר הדברים ההמלצה היא להשאיר בחוק ולהעביר לוועדת הכספים.

רחל אדטו: אני מבינה שבדרך כזאת אנחנו מעלים את המס של הביטוח הלאומי היום.

רחל אדטו: יש לי שאלה לגבי סעיף 146(24), העניין שהביטוח הלאומי נכנס לתוך התיק של מס הכנסה, כלומר זה אותו תיק משותף.

זבולון אורלב: בסוף שנת העבודה הוא תמיד נכנס.

רחל אדטו: אם זה כך, למה צריך את שינוי החקיקה?

חיים אורון: אם אנחנו לא בשלב הפיליבסטר, ואני מקווה שאנחנו כבר לא, בעניין החוק יש שתי אפשרויות, או שהוא נשאר כמו שהוא בקריאה ראשונה, או שהוא מפוצל.

חיים אורון: למה זה טוב או למה זה רע, לא יעזור הדיון פה עכשיו.

רחל אדטו: אני רוצה לפצל את זה.

זאב אלקין: זו זכותך.

רחל אדטו: אם זה קיים ממילא, למה צריך להעביר אותו עכשיו לחקיקה?

יואל בריס: 146(24) זה מופיע בהדדיות גם בנושא של מסים וגם בביטוח לאומי.

יואל בריס: נתחיל מהשלב של גביית מס.

יואל בריס: מדובר באימות מידע, כדי שהמידע שבידי מנגנון המס של הביטוח הלאומי יהיה בידי מס הכנסה ולהיפך, כדי לייעל את המנגנון של גביית המס.

יואל בריס: ופעם שנייה זה לעניין גביית הגמלאות, כדי לתפוס את הרמאים ואת מי שגובים גמלה שלא כדין יהיה אפשר לעמת את המידע אל מול המידע של מס הכנסה.

רחל אדטו: האח הגדול פרס את כנפיו.

יואל בריס: זה מנגנון תפעולי לסעיף קיים.

רחל אדטו: אני רוצה לפצל את הסעיף הזה, כי זו הרחבה של הפגיעה בפרטיות שלנו כאזרחים, שגם הביטוח הלאומי נכנס לנו לתוך תיק מס ההכנסה שלנו.

ירום אריאב: אבל לא זאת השאלה.

ירום אריאב: השאלה היא אם זה מפוצל או לא.

זבולון אורלב: זו הגנה על כספי המדינה, שאנשים לא יקבלו כספים מיותרים שלא צריכים לקבל אותם.

זבולון אורלב: אני לא מבין את הגישה שלך.

זבולון אורלב: הביטוח הלאומי משלם קרוב לשני מיליארד שקלים בשנה שהוא לא צריך לשלם אותם, בגלל שאנשים מנצלים כל מיני פרצות.

זבולון אורלב: מנסים לסתום את הפרצות האלה.

זבולון אורלב: למה צריכים לגבות מאתנו כספים כדי לחלק אותם לכל מיני רמאים?

זבולון אורלב: מה, אנחנו שתי מדינות, יש מדינה אחת של מס הכנסה שיודעת הכנסות ויש ביטוח לאומי שהוא לא צריך לדעת מה קורה?

זבולון אורלב: שגם הוא יפעיל עכשיו מנגנון, שבאון-ליין הוא יידע מה ההכנסה החודשית שלו?

רחל אדטו: אז אתה פותר את הבעיה שברגע שיש אנשים שמרמים, אז לכולם נכנסים תחת המטרייה של האח הגדול שחודר.

זבולון אורלב: זה לא האח הגדול, זה אותו אח.

זבולון אורלב: זו אותה מדינה.

זאב אלקין: אני חוזר לפרק של המסים.

זאב אלקין: לגבי סעיף 165(7), יושב-ראש הכנסת ביקש להעביר את זה לוועדת העבודה.

משה גפני: לי לא ברור למה.

זאב אלקין: סעיף נוסף, 165(15) – ההמלצה היא לפצל אותו ולהעביר לוועדת הכספים.

זאב אלקין: כל היתר, כאמור, להשאיר ולהעביר לוועדת הכספים.

זאב אלקין: פרק כ"ט, האפוטרופוס הכללי.

זאב אלקין: סעיפים 179-178, ההמלצה היא להשאיר בחוק ולהעביר לוועדת הכספים.

משה גפני: יכול להיות שהחודש אקבל תוספת למשכורת?

זאב אלקין: פרק ל', מים וביוב.

זאב אלקין: ההמלצה היא להשאיר את כולו בחוק.

זאב אלקין: עד כמה שאני יודע, ההמלצה היא להעביר את כולו לוועדת הכספים.

זאב אלקין: הודיעו לי שבסופו של דבר הגיעו לסיכום שגם 187 יעבור לוועדת הכספים.

זאב אלקין: פרק ל"א, היטל בצורת או היטל בשל צריכת מים עודפת, הוראת שעה.

זאב אלקין: ההמלצה היא להשאיר בחוק ולהעביר לוועדת הכספים.

שלמה מולה: זה מטיל מעמסה על אזרחי ישראל.

אברהם מיכאלי: אנחנו אתך, אנחנו נגד החוק.

אברהם מיכאלי: אבל יעבירו אותו לוועדת הכספים ונתנגד שם.

זבולון אורלב: גם אנחנו נגד.

זאב אלקין: פרק ל"ב, מסי פיתוח.

זאב אלקין: ההמלצה להשאיר בחוק ולהעביר לוועדת הפנים.

זאב אלקין: פרק ל"ג, קצבאות הילדים.

זאב אלקין: ההמלצה להשאיר בחוק ולהעביר לוועדת הכספים.

חיים אורון: עבודה ורווחה.

זבולון אורלב: אני מבקש שסעיף ב באותו פרק, הפחתת קצבאות לילדים שאינם רשומים, שיושב-ראש ועדת החינוך יוזמן לדיון בוועדת הכספים.

זאב אלקין: אנחנו רושמים כאן פנייה ליושב-ראש ועדת הכספים.

משה גפני: מקובל.

רחל אדטו: זה עקרוני מה שקורה כאן.

רחל אדטו: אנחנו מעבירים את זה ככה?

זאב אלקין: יהיה על זה דיון בוועדת הכספים.

רחל אדטו: אני מציעה לפצל את הסעיף הזה.

משה גפני: אבל הסעיף הזה מיטיב עם הילדים.

משה גפני: אם אנחנו מפצלים אותו אנחנו גורמים נזק.

משה גפני: את יכולה להגיד שאת לא רוצה שיתנו את זה.

זבולון אורלב: האוצר ישמח לפצל את זה.

רחל אדטו: אתה אומר שאתה מתנה?

משה גפני: לא, אני לא אומר את זה.

משה גפני: אני אומר שמגדילים את קצבאות הילדים במיליארד וחצי שקל.

זאב אלקין: תבואו לוועדה ותציעו שינוי נוסח.

זבולון אורלב: לכן ביקשתי שתהיה הודעה שלסעיף הזה יוזמן יושב-ראש ועדת החינוך.

זבולון אורלב: אני הולך להתנגד לזה.

רחל אדטו: לכן לא צריך להעביר את זה בחוק ההסדרים.

רחל אדטו: תפצל אותו.

זבולון אורלב: אי-אפשר לפצל רק את זה.

אברהם מיכאלי: בסוף לא יהיו לילדים קצבאות.

רחל אדטו: הקצבאות לא צריכות להיות כרוכות בזה.

זאב אלקין: אם את לא מסכימה עם ההתניות האלה, הדרך הנכונה היא לא להרוג את כל התוספת לקצבאות הילדים, אלא לבוא לוועדה ולהתווכח שם על הניסוח של ההתניות, או להוריד אותן לגמרי.

יואל בריס: ההתניה היא רק של התוספת.

זאב אלקין: פרק ל"ד, שונות.

זאב אלקין: סעיף 247, ההמלצה להשאיר בחוק ולהעביר לוועדת החוקה.

זאב אלקין: יודיע כאן יושב-ראש ועדת החוקה את ההודעה שהוא הודיע כמה פעמים, שזה בכפוף לזה שהוא יספיק לסיים את הדיון הרציני.

זאב אלקין: אם לא, הוא בעצמו ייזום פיצול.

זאב אלקין: סעיף 248, חוק פיצויים לנפגעי תאונות הדרכים.

זאב אלקין: ההמלצה היא לפצל ולהעביר לוועדת העבודה, הרווחה והבריאות.

זאב אלקין: סעיף 250-249, ההמלצה היא להשאיר בחוק ולהעביר לוועדת החינוך.

זאב אלקין: סעיף 251, חוק המרכז לגביית קנסות, אגרות והוצאות.

זאב אלקין: ההמלצה היא להשאיר בחוק ולהעביר לוועדת החוקה.

דוד רותם: הכול בכפוף לכך שאם לא אספיק לגמור, אפצל בעצמי.

זבולון אורלב: הפיצולים שהודיע יושב-ראש הכנסת לא היו גם על צער בעלי חיים?

זאב אלקין: לא, הוא תיקן את עצמו.

זאב אלקין: הוא חזר בו מההודעה הזאת.

זאב אלקין: הוא אמר שהוא משאיר את זה לשיקול דעתה של ועדת הכנסת.

זאב אלקין: אני מציע להשאיר את זה לשיקול דעתה של ועדת החינוך.

זבולון אורלב: קיבלתי.

זאב אלקין: סעיפים 255-252 – ההמלצה להשאיר בחוק ולהעביר לוועדת העבודה, הרווחה והבריאות.

זאב אלקין: סעיף 256, 257 ו-258 – ההמלצה להשאיר בחוק ולהעביר לוועדת הכספים.

דוד רותם: אני חושב שאת 256 צריך להעביר לוועדת החוקה.

דוד רותם: הנושא של דירקטורים בחברות ממשלתיות תמיד התנהל בוועדת החוקה.

שלמה מולה: אנחנו בעד חוקה.

זאב אלקין: יושב-ראש ועדת הכספים רוצה להתייחס לזה?

משה גפני: יש סיכום עם האוצר.

זאב אלקין: השאלה היא מה עושים כרגע.

משה גפני: תעביר לחוקה, מותנה עם האוצר.

ירום אריאב: אין בעיה עם זה, אפשר להעביר לחוקה.

זאב אלקין: סעיף 259, ההמלצה היא לפצל ולהעביר לוועדת העבודה, הרווחה והבריאות.

ישראל חסון: אפשר להבין את סעיף 257?

זאב אלקין: זה סעיף ידוע.

זאב אלקין: חברים ותיקים בוועדת הכספים מכירים את הסעיף הזה היטב.

זאב אלקין: כל שנה יש מאבק עליו בוועדת הכספים ומגיעים שם לסיכומים.

זאב אלקין: הוא בוודאי תקציבי.

חיים אורון: לא צריך לפצל אותו.

רחל אדטו: צריך לבטל את הסעיף הזה.

רחל אדטו: לא צריכים אפילו לדון בו.

זאב אלקין: מפצלים את זה ומעבירים לוועדת העבודה.

זאב אלקין: זה פחות או יותר מכוון לדעתך במקרה הזה.

זאב אלקין: סעיף 260, ההמלצה היא לפצל ולהעביר לוועדת החוקה.

זאב אלקין: סעיף 261, ההמלצה היא להשאיר בחוק ולהעביר לוועדת הכספים.

זאב אלקין: וכן סעיף 262.

אחמד טיבי: למה לא חינוך?

אחמד טיבי: מדובר בחוק לימוד חובה.

אחמד טיבי: תיקון מספר 16 קובע, כי החלת לימוד חובה על ילדים בגילאי 4-3 תיעשה בהדרגה ובשיעורים שווים ככל האפשר במשך שש שנים.

אחמד טיבי: דוחים את יישום החוק.

זאב אלקין: הסיבה למה לוועדת הכספים היא ברורה, היא כתובה אפילו בדברי ההסבר של הלשכה המשפטית.

זאב אלקין: ההחלה המלאה דורשת סכום פעוט של כמיליארד שקל.

זאב אלקין: זה לא אומר שההצעה שאתה מציע היא בלתי אפשרית.

זאב אלקין: היא אפשרית, אלא שהסיבה שזה הולך לכספים זה לא רק עניין שזה נוגע לחינוך.

זאב אלקין: אם מחליטים לא לקבל את הדבר הזה, זה אומר שצריך להצביע על מקורות בתקציב המדינה בסדר גודל של כמיליארד שקל.

זאב אלקין: זה סכום פעוט, אבל בכל זאת חשבנו שוועדת הכספים דווקא תיתן על זה את הדעת.

משה גפני: היתה הצעה בהתחלה את כל נושאי החינוך להעביר לכספים, והגענו למסקנה שזה בלתי אפשרי אז רק את זה משאירים.

ישראל חסון: למה שלסעיף הזה לא תהיה ועדה משותפת?

משה גפני: לא עושים עכשיו ועדות משותפות.

משה גפני: אין זמן להחליט על ההרכב.

ישראל חסון: אני יודע שאין זמן, אבל אני שואל אותך שאלה, מאחר שהנושא הזה חשוב.

אחמד טיבי: ההסבר מתקבל על הדעת.

זבולון אורלב: אתה שומע שאני לא נלחם פה עד הסוף, כי זה ריטואל של ישראבלוף של 23 שנים.

משה גפני: יש פח זבל שקוראים לו ועדת הכספים.

זבולון אורלב: עזבו אותי מכל השטויות האלה.

זבולון אורלב: יש לי שישה חוקים לעסוק בהם, שזה דבר רציני.

זבולון אורלב: אני לא עוסק בשטויות.

זבולון אורלב: לשטויות יש ועדת הכספים.

זאב אלקין: סעיפים 264-263, ההמלצה היא להשאיר בחוק ולהעביר לוועדת החינוך.

זאב אלקין: סעיף 265, ההמלצה להשאיר בחוק ולהעביר לוועדת החינוך.

זאב אלקין: סעיף 266, ההמלצה היא להשאיר בחוק ולהעביר לוועדת החינוך.

זאב אלקין: סעיף 267, ההמלצה היא לפצל ולהעביר לוועדת הכספים.

זאב אלקין: סעיף 268, ההמלצה להשאיר בחוק ולהעביר לוועדת הכספים.

זאב אלקין: מייד נתחיל בהצבעות.

זאב אלקין: יושב-ראש הכנסת ביקש להודיע, שבשעה 22:30 הוא יפתח את מליאת הכנסת, בהתאם למה שהסמכנו אותו בהחלטות הקודמות שלנו על יום חמישי.

זאב אלקין: לאחר שהוא יפתח את מליאת הכנסת, הוא יכריז על הפסקה של המליאה עד להכנת החומר, לאחר סיום ישיבת הוועדה.

זאב אלקין: ועדת הכנסת החליטה שהיא לא תקיים הלילה הצבעות במליאה, לכן הצבעה על הפיצולים תתקיים ביום שני.

זאב אלקין: אבל היום נניח אותם.

זאב אלקין: כדי לאפשר לוועדות להתארגן במהירות לדיונים, במליאת הכנסת חייבים להודיע לאילו ועדות הולכים חלקים של החוק שהם לא מפוצלים.

זאב אלקין: לשם זה ועדת הכנסת קיבלה את בקשתו של יושב-ראש הכנסת לפתוח מליאה באופן מיוחד ביום חמישי.

זאב אלקין: הוא יפתח אותה ויכריז על הפסקה לאחר גמר הכנת החומר.

זאב אלקין: חברים, אני מתחיל בהצבעות.

זאב אלקין: פרק א', מטרת החוק.

זאב אלקין: אני מביא את ההמלצה להשאיר בחוק ולהעביר לוועדת הכספים.

זאב אלקין: מי בעד ההצעה הזאת?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין הסעיף אושר.

זאב אלקין: פרק ב', רישוי עסקים, סעיפים 4-2.

זאב אלקין: ההמלצה היא להשאיר בחוק ולהעביר לוועדת הפנים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 5 נמנעים – אין הסעיף עבר לוועדת הפנים.

זאב אלקין: פרק ג', איגוד ערים תעשייתי, סעיף 5.

זאב אלקין: ההמלצה להשאיר בחוק ולהעביר לוועדת הפנים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 5 נמנעים – אין נשאר בחוק ועבר לוועדת הפנים.

זאב אלקין: פרק ד', עורכי דין זרים ומשרדי עורכי דין זרים, סעיפים 7-6.

זאב אלקין: ההמלצה להשאיר בחוק ולהעביר לוועדת החוקה, בכפוף להודעת יושב-ראש הוועדה.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 5 נמנעים – אין הסעיף יעבור לוועדת החוקה, חוק ומשפט.

זאב אלקין: פרק ה', רשויות מקומיות.

זאב אלקין: סעיף 8, ההמלצה לפצל ולהעביר לוועדת הפנים.

זאב אלקין: מי בעד? מי נגד?

זאב אלקין: מי נמנע?

זאב אלקין: הצבעה בעד – רוב נגד – 2 נמנעים – אין ההמלצה אושרה.

חיים אורון: המשמעות של נגד הפיצול זה להשאיר את זה בחוק בוועדת הכספים.

זאב אלקין: ברור.

חיים אורון: אלא אם כן מציעים לפצל ולהשאיר בוועדת הכנסת.

זאב אלקין: סעיף 9, ההמלצה היא לפצל ולהשאיר בוועדת הכנסת.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה.

זאב אלקין: סעיף 10, ההמלצה להשאיר בחוק ולהעביר לוועדת הפנים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 5 נמנעים – אין ההמלצה אושרה.

זאב אלקין: סעיף 11(2), ההמלצה להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – 1 ההמלצה אושרה.

זאב אלקין: סעיף 11(1), 12 וכן סעיפים 14-13.

זאב אלקין: ההמלצה את שניהם להשאיר בחוק ולהעביר לוועדת הפנים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – 1 ההמלצה אושרה.

זאב אלקין: סעיף 15, ההמלצה היא להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 5 נמנעים – אין ההמלצה אושרה.

זאב אלקין: פרק ו', עובדים זרים.

זאב אלקין: סעיף 16, ההמלצה להשאיר בחוק ולהעביר לוועדת הפנים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – 1 ההמלצה אושרה.

זאב אלקין: סעיפים 22-17, ההמלצה היא להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: פרק ז' סעיפים 24-23.

זאב אלקין: ההמלצה להשאיר בחוק ולהעביר לוועדת הפנים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין ההמלצה אושרה.

זאב אלקין: סעיפים 26-25, ההמלצה להשאיר בחוק ולהעביר לוועדת הכלכלה.

זאב אלקין: מי בעד? מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין ההמלצה אושרה.

זאב אלקין: פרק ח', תחבורה, סעיפים 28-27.

זאב אלקין: ההמלצה להשאיר בחוק ולהעביר לוועדת הכלכלה.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 5 נמנעים – אין ההמלצה אושרה.

זאב אלקין: סעיפים 30-29, ההמלצה היא לפצל ולהעביר את שני הסעיפים האלה לוועדת הכלכלה.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין פרק ט', ביטחון פנים, סעיף 31.

זאב אלקין: ההמלצה להשאיר בחוק ולהעביר לוועדת הפנים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין ההמלצה אושרה.

זאב אלקין: סעיף 32, ההמלצה להשאיר בחוק ולהעביר לוועדת החוקה, בכפוף להודעת יושב-ראש הוועדה.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין ההמלצה אושרה.

זאב אלקין: פרק י', סעיף 33.

זאב אלקין: ההמלצה היא להשאיר בחוק ולהעביר לוועדת העבודה, הרווחה והבריאות.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 6 נמנעים – אין ההמלצה אושרה.

זאב אלקין: סעיף 34, בית החולים באשדוד.

זאב אלקין: ההמלצה היא לפצל ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 1 נמנעים – אין ההמלצה אושרה.

זאב אלקין: סעיף 35(3) ו-35(4), ההמלצה להשאיר בחוק ולהעביר לוועדת העבודה, הרווחה והבריאות.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: סעיפים 35(1) ו-35(19), ההמלצה היא לפצל ולהעביר לוועדת העבודה, הרווחה והבריאות בלוח זמנים עד 15 בינואר 2010.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה.

משה גפני: אבל אין סמכות לוועדה להחליט דבר כזה.

זאב אלקין: יש לה סמכות להמליץ.

זאב אלקין: היא עושה את זה בפיצולים של חוק ההסדרים הרבה.

זאב אלקין: כמובן אין סנקציות.

זאב אלקין: זה בתיאום עם יושב-ראש הוועדה.

משה גפני: אבל אין סמכות לוועדת הכנסת להחליט את זה.

זאב אלקין: סעיף 35(2), ההמלצה היא להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 5 נמנעים – אין ההמלצה אושרה.

זאב אלקין: סעיף 35(1) וכל מה שממשיך ממנו, תיאגוד קופות-חולים.

זאב אלקין: ההמלצה היא לפצל ולהעביר לוועדת העבודה, הרווחה והבריאות.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה.

זאב אלקין: סעיף 35(18), ההמלצה היא להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין פרק י"א, העברת האחריות לטיפול רפואי בנפגעי תאונות הדרכים, סעיפים 41-37.

זאב אלקין: ההמלצה להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין ההמלצה אושרה.

זאב אלקין: פרק י"ב כולו.

זאב אלקין: ההמלצה היא לפצל ולהעביר לוועדת הכלכלה.

זאב אלקין: הודיע כאן יושב-ראש ועדת החינוך שהוא מתכוון לפנות לוועדת הכנסת בעניין.

זבולון אורלב: על-מנת להקים ועדה משותפת.

זאב אלקין: ההמלצה היא לפצל, להעביר לוועדת הכלכלה, עם הגבלת זמן לגמור את הדיון עד 30 בנובמבר 2009.

משה גפני: אין סמכות לוועדה להחליט את זה.

זאב אלקין: אני מביא להצבעה המלצה לפצל לוועדת הכלכלה, עם הגבלת זמן עד 30 בנובמבר 2009.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה.

זאב אלקין: פרק י"ג, בזק ומעבדות, סעיף 55(1)-(2).

זאב אלקין: ההמלצה להשאיר בחוק ולהעביר לוועדת הכלכלה.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: סעיף 55(3), מעבדות הקצה.

זאב אלקין: ההמלצה היא לפצל ולהעביר לוועדת הכלכלה.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה.

זאב אלקין: פרק י"ד, רשות השידור.

זאב אלקין: ההמלצה היא להשאיר בחוק ולהעביר לוועדת הכלכלה.

זאב אלקין: נרשמה הודעתו של יושב-ראש ועדת החינוך לגבי סעיפים 56 ו-58, שהוא ידרוש דיון בוועדה משותפת של ועדת הכלכלה וועדת החינוך.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: פרק ט"ו, ספורט.

זאב אלקין: ההמלצה היא לפצל ולהעביר לוועדת החינוך.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה פה-אחד.

זאב אלקין: פרק ט"ז, סיוע למפעלים במצוקה.

זאב אלקין: ההמלצה להשאיר בחוק ולהעביר לוועדת העבודה, הרווחה והבריאות.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין ההמלצה אושרה.

זאב אלקין: פרק י"ז, חשמל.

זאב אלקין: ההמלצה להשאיר בחוק ולהעביר לוועדת הכלכלה.

חיים אורון: אתם אונסים את הכנסת באופן ברוטאלי.

אחמד טיבי: כל אונס הוא מעשה ברוטאלי.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 5 נמנעים – אין ההמלצה אושרה.

זאב אלקין: פרק י"ח, מינהל מקרקעי ישראל.

זאב אלקין: ההמלצה היא לפצל ולהעביר לוועדת הכלכלה.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין ההמלצה אושרה.

זאב אלקין: פרק י"ט, גמלאות וקופות גמל, כל הפרק.

זאב אלקין: ההמלצה היא להשאיר בחוק ולהעביר לוועדת העבודה, הרווחה והבריאות.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: פרק כ', שילוב מקבלי גמלאות בעבודה.

זאב אלקין: ההמלצה להשאיר בחוק ולהעביר לוועדת העבודה, הרווחה והבריאות.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין ההמלצה אושרה.

אברהם מיכאלי: יש פה ההתניה של הסיעות השונות?

זאב אלקין: כן.

זאב אלקין: זה נכון על כל דבר כעיקרון.

זאב אלקין: אני מודיע שוב לאוצר, שאם לא יהיו הסכמות בעניין הזה, יכול להיות שזה יפוצל בהמשך.

ארבל אסטרחן: לוועדות יש סמכויות לפצל.

זאב אלקין: בוודאי.

זאב אלקין: פרק כ"א, שירותי דת יהודיים.

זאב אלקין: ההמלצה היא לפצל ולהעביר לוועדת הפנים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה.

זאב אלקין: פרק כ"ב, עידוד השקעות הון.

זאב אלקין: ההצעה להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

איתן כבל: אתה יודע שהשר ביקש לפצל את זה?

ירום אריאב: לנו אין בעיה עם זה.

זבולון אורלב: שר התמ"ת שלח מכתב לחברי הכנסת, ביניהם גם אלי.

זאב אלקין: אני מביא לכאן הצעה להשאיר בחוק.

זאב אלקין: אני מופתע ששר פונה לכנסת בשמו ולא בשם הממשלה, אבל זו זכותו.

אחמד טיבי: הוא כותב שזה בתיאום עם משרד האוצר.

זאב אלקין: אני מביא הצעה להשאיר בחוק ולהעביר לוועדת הכספים.

אחמד טיבי: אני מבקש התייעצות סיעתית.

זאב אלקין: התייעצות סיעתית שתי דקות.

אחמד טיבי: השר מבקש לפצל והוא כותב שזה על דעתו של האוצר.

זאב אלקין: האוצר לא מתנגד לפיצול, אבל שכחו לקחת מכתב משר התיירות, שדווקא רוצה להשאיר את זה פה.

זאב אלקין: הממשלה הביאה את זה לפה, הנהלת הקואליציה החליטה לתמוך להשאיר את זה, ואחר כך יהיה עם זה מה שיהיה.

איתן כבל: למה אתה זורק את מפלגת העבודה?

זאב אלקין: אני לא זורק.

איתן כבל: השר מבקש.

זאב אלקין: היום היה דיון במשך שעתיים בהנהלת הקואליציה.

איתן כבל: חיכיתי כל הערב רק למכתב הזה.

זאב אלקין: ההתייעצות הסיעתית הסתיימה.

איתן כבל: גם אני מבקש התייעצות סיעתית.

זאב אלקין: כבר היתה התייעצות סיעתית של כל הסיעות.

זאב אלקין: אני מביא להצבעה, אני אצביע סעיף אחר סעיף.

אחמד טיבי: למה לא לפצל את זה כמו שביקש השר?

דוד רותם: שר התיירות לא מסכים.

אחמד טיבי: אבל שניהם שרים באותה ממשלה.

דוד רותם: אבל שר התיירות הוא מישראל ביתנו.

אחמד טיבי: מי יותר בכיר, פואד או סטס?

זאב אלקין: אני מסכים שפואד יותר בכיר, אבל אני מביא את זה להצבעה.

איתן כבל: אנחנו מאיימים בפרישה מהקואליציה.

זאב אלקין: 115(1), זה הסעיף שבמחלוקת.

זאב אלקין: אני מביא אותו בנפרד להצבעה.

זאב אלקין: מי בעד להשאיר בחוק ולהעביר לוועדת הכספים?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 5 נמנעים – אין ההמלצה אושרה.

זאב אלקין: עכשיו אני מביא את שני הסעיפים הבאים.

זאב אלקין: מי בעד לאשר את זה בחוק ולהעביר את זה לוועדת הכספים?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין ההמלצה אושרה.

זאב אלקין: פרק כ"ג, שיפור זכויות עובדים.

זאב אלקין: ההמלצה היא להשאיר את כל הפרק ולהעביר לוועדת העבודה, הרווחה והבריאות.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין ההמלצה אושרה.

זאב אלקין: פרק כ"ד, אזורי עדיפות לאומית.

זאב אלקין: ההמלצה היא להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: פרק כ"ה, הוראות מיוחדות לתקציב המדינה לשנים 2010-2009.

זאב אלקין: ההמלצה להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: פרק כ"ו, שיכון ותכנון ובנייה.

זאב אלקין: סעיף 139, ההמלצה להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: סעיף 141-140, ההמלצה היא לפצל ולהעביר לוועדת הכלכלה.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה.

זאב אלקין: סעיף 142(1), ההצעה היא להשאיר בחוק ולהעביר לוועדת הפנים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: סעיף 142(2), ההמלצה היא לפצל ולהעביר לוועדת הכלכלה.

זאב אלקין: מי בעד? מי נגד?

זאב אלקין: מי נמנע?

זאב אלקין: הצבעה בעד – רוב נגד – 1 נמנעים – אין ההמלצה אושרה.

זאב אלקין: 142(3) עד סוף הפרק, 145.

זאב אלקין: ההמלצה היא לפצל ולהעביר לוועדת הפנים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה.

אחמד טיבי: אני מבקש רביזיה על הצעת חוק לעידוד השקעות.

זאב אלקין: אני עוצר את ההצבעה בשלב הזה ומצביע על הרביזיה של חבר הכנסת טיבי.

זאב אלקין: מי בעד הרביזיה?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – 5 נגד – רוב נמנעים – אין הרביזיה לא התקבלה.

זאב אלקין: חבר הכנסת טיבי, השר מיסז'ניקוב שולח לך תודה רבה על בקשת הרביזיה שלך.

זאב אלקין: וכולם מבינים למה.

זאב אלקין: פרק כ"ז, ביטוח לאומי.

זאב אלקין: סעיף 146(1), ההמלצה היא להשאיר בחוק ולהעביר לוועדת העבודה, הרווחה והבריאות.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: שני הסעיפים הבאים, 146(4) ו-146(6), וכל מה שמחובר אליהם.

זאב אלקין: ההמלצה היא להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה.

זאב אלקין: סעיף 146(7).

זאב אלקין: ההמלצה להשאיר בחוק ולהעביר לוועדת העבודה, הרווחה והבריאות.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין ההמלצה אושרה.

זאב אלקין: סעיף 146(10)(ב) וכל מה שאתו, ההמלצה להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין ההמלצה אושרה.

זאב אלקין: שלושת הסעיפים הבאים בעמוד הזה: 146(12)(ב), 146(14), 146(15) וכל העמוד שאחריו, מ-146(17) עד 146(26) – ההמלצה להעביר את כל הסעיפים האלה בחוק ולהעביר לוועדת העבודה, הרווחה והבריאות.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: סעיף 146(27), 149(א), 151 ו-152, ההמלצה להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין ההמלצה אושרה.

זאב אלקין: פרק כ"ח, מסים.

זאב אלקין: קודם אצביע בפרק הזה על סעיף 165(7), ההצעה היא להשאיר בחוק ולהעביר לוועדת העבודה, הרווחה והבריאות.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה.

זאב אלקין: סעיף 165(15), ההמלצה היא לפצל ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה.

זאב אלקין: כל שאר סעיפי הפרק הזה – ההמלצה היא להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: פרק כ"ט, האפוטרופוס הכללי.

זאב אלקין: ההמלצה היא להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: פרק ל', מים וביוב.

זאב אלקין: ההמלצה היא את כל הפרק, על כל סעיפיו, כולל 187, להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: פרק ל"א, היטל בשל צריכת מים עודפת, הוראת שעה.

זאב אלקין: ההמלצה להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: פרק ל"ב, מסי פיתוח.

זאב אלקין: ההמלצה להשאיר בחוק ולהעביר לוועדת הפנים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: פרק ל"ג, הגדלת קצבאות הילדים והתנייתן.

זאב אלקין: ההמלצה היא להשאיר בחוק ולהעביר לוועדת הכספים.

זאב אלקין: מי בעד? מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זבולון אורלב: לסעיף ב בחוק יוזמן יושב-ראש ועדת החינוך.

זאב אלקין: יושב-ראש ועדת הכספים הודיע שהוא יזמין את יושב-ראש ועדת החינוך לדיון בסעיף ב.

זאב אלקין: פרק ל"ד, שונות.

זאב אלקין: סעיף 247, ההמלצה להשאיר בחוק ולהעביר לוועדת החוקה.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: סעיף 248, ההמלצה היא לפצל ולהעביר לוועדת העבודה, הרווחה והבריאות.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: סעיפים 250-249, ההמלצה להשאיר בחוק ולהעביר לוועדת החינוך.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: סעיף 251, ההמלצה להשאיר בחוק ולהעביר לוועדת החוקה.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: סעיפים 255-252, ההמלצה היא להשאיר בחוק ולהעביר לוועדת העבודה, הרווחה והבריאות.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: סעיף 256, ההמלצה להשאיר בחוק ולהעביר לוועדת החוקה.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: סעיפים 258-257, ההמלצה להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 3 נמנעים – אין ההמלצה אושרה.

זאב אלקין: סעיף 259, ההמלצה היא לפצל ולהעביר לוועדת העבודה, הרווחה והבריאות.

זאב אלקין: מי בעד? מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה פה-אחד.

זאב אלקין: סעיף 260, ההמלצה היא לפצל ולהעביר לוועדת החוקה.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה פה-אחד.

זאב אלקין: סעיפים 262-261, ההמלצה להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – 4 נמנעים – אין ההמלצה אושרה.

זאב אלקין: סעיפים 266-263, ההמלצה להשאיר בחוק ולהעביר לוועדת החינוך.

זאב אלקין: מי בעד? מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה.

זאב אלקין: סעיף 267, ההמלצה היא לפצל ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין ההמלצה אושרה פה-אחד.

זאב אלקין: סעיף 268, תחילה.

זאב אלקין: ההמלצה היא להשאיר בחוק ולהעביר לוועדת הכספים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: הצבעה בעד – רוב נגד – אין נמנעים – אין אושר פה-אחד.

זאב אלקין: זה סיום יפה ליום הקשה הזה.

זאב אלקין: עוד 40 דקות תיפתח המליאה לצורך ההודעה על תוצאות ועדת הכנסת.

זאב אלקין: אני מודה לחברי הכנסת על הסבלנות.

זאב אלקין: אני מתנצל אם פגעתי במישהו במהלך הדיון הסוער שהיה כאן.

זאב אלקין: תודה רבה לכולם.